
Strâmtă este poarta, şi îngust este drumul ce duce la viață şi puțini sunt 
cei ce îl află. Feriţi-vă de profetii mincinoşi, care vin la voi în baine de oi, 
iar pe dinlăuntru sunt lupi răpitori. După roadele lor îi veți cunoaşte... 
Nu tot cel ce-Mi zice: Doamne, Doamne! va intra în împărăţia cerurilor, 
ci acela care face voia Tatălui Meu Celui din ceruri. Mulţi Îmi vor spu- 
ne în ziua aceea: Doamne, Doamne, oare nu în numele Tău am profetit? 
şi nu în numele Tău demoni am scos? şi nu în numele Tău multe minuni 
am făcut? Și atunci le voi mărturisi: Niciodată nu v-am cunoscut pe voi. 
Depărtați-vă de la Mine cei ce lucraţi Jărădelegea! De aceea, tot cel ce au- 
de aceste cuvinte ale Mele şi le plineşte, i se va asemăna bărbatului înțelept 
care şi-a clădit casa pe stâncă 


Mt. 7, 14-16, 21-24! 


! Toate citatele biblice sunt date în traducerea românească după Biblia sau Sfânta Scriptură, 
EIBMBOR, București, 2001 (n. er). 


581 


Prefaţă la cea de-a cincea ediţie americană 


În ziua de 10 mai 1976, Părintele Serafim Rose se îndrepta spre Mănăs- 
tirea Sfântul Gherman, aflată în munţii din partea de nord a Californiei. Se 
întorcea din Oregon, de unde tocmai ridicase un colet cu prima sa carte pu- 
blicară — Ortodoxia și religia viitorului —, ce avea să devină un catalizator al 
vieţii duhovnicești, în special în Rusia. Această carte examina fenomenele re- 
ligioase contemporane, manifestări ale unei „noi conștiințe religioase“ care 
pregătea instaurarea unei religii mondiale unice și marca începutul unei „re- 
vărsări a duhului demonismului“ din vremurile de pe urmă. Nicicând nu mai 
fusese scrisă o analiză atâr de pătrunzătoare a curentelor și tendințelor spi- 
rituale ale secolului al XX-lea, căci nimeni nu le mai studiase într-un duh atât 
de apropiat de înțelepciunea netrecătoare a Sfinților Părinți. 

Între 1970 și 1975, perioadă în care Părintele Serafim și-a scris cartea, se 
considera că majoritatea fenomenelor pe care le descria aparțin unui curent 
marginal. El a înţeles însă ceea ce urma să se petreacă: a prevăzut transforma- 
rea curentului periferic într-unul din ce în ce mai larg acceptat. Părintele Se- 
rafim sesiza înspăimântătoarea unitare de scop, aflată în spatele unui evan- 
tai de fenomene aparent disparate, și întrevedea rezultatul final profilându-se 
ameninţător. 

Călătorind către sud, cu această carte ce avea să dezvăluie adevăratul chip 
al celor mai subtile forme de înșelăciune demonică ale zilelor noastre, era fi- 
resc să poposească la unul dintre centrele de iradiere a neo-păgânismului ame- 
rican: Muntele Shasta. Considerat de unii ca loc sfânt al populaţiei de ame- 
rindieni, Muntele Shasta era de multă vreme un centru de activități oculte, în 
plină efervescenţă la acea vreme. Părintele Serafim parcurse o parte din dru- 
mul pe munte, în camioneta încărcată cu cărți. Stând în picioare în umbra 
uriașă a muntelui, într-un loc în care se țineau de obicei ritualurile neo-păgâ- 
ne, părintele intonă cântările Sfintelor Paști, cântă despre Învierea lui Hristos 
și biruința Lui asupra lui Satan și a legii morţii. Un gând, pe care îl mai avu- 
sese și în alte rânduri, îi răsări în minte: „Aici trebuie să vină un preot orto- 
dox ca să stropească muntele cu apă sfințită!“! Mai târziu, după hirotonirea sa 
întru preot, avea să se întoarcă și să binecuvinteze muntele. Prin cartea sa însă 
avea să facă mai mult decât atât: avea să mute munții. 


' Consemnat de Părintele Serafim în Jurnalul ţinut de el la Frăția Sfântul Gherman, la 10 mai 
1976. 

I. Cum s-a născut cartea de fată 


Ideile din care s-a închegat volumul Ortodoxia și religia viitorului existau 
de mult în mintea Părintelui Serafim. Încă de la începutul anilor '60, aces- 
ta pornise să scrie o lucrare de dimensiuni monumentale, Împărătia omului 
si Împărăția lui Dumnezeu, care urma să prezinte curentele filosofice, spiri- 
tuale și sociale din ultimii 900 de ani, și care urma să includă un capitol cu- 
prinzăror cu titlul „Spiritualitatea creștin-ortodoxă faţă în față cu noua spiri- 
tualitare“. De mulți ani fratele său întru nevoințe, Părintele Gherman, îl tot 
îndemna să încheie acest magnum opus, însă Părintele Serafim se împotrivea, 
obiectând că această sarcină era prea covârșitoare, pentru a putea fi adăugată 
celorlalte ascultări monahale ale Frăției Sfântul Gherman, având în afară de 
aceasta și un caracter prea intelectual și abstract. „Avem nevoie de ceva mai 
practic“, spunea el. În acea vreme, înţelegerea credinţei ortodoxe devenise mai 
profundă, datorită atât studiului, cât și experienței nevoințelor ascetice, încât 
acum putea sesiza mult mai bine contrastul dintre pseudo-spiritualitatea care 
era atât de răspândită și perspectiva datorată unei vieți duhovnicești autentice 
şi mântuitoare. În mod paradoxal, deşi Părintele Serafim avansa în cunoaște- 
rea de sine și a celor din afara sa, față de începutul anilor '60, scrierile sale nu 
deveniseră mai complexe și mai greu de înțeles, ci, dimpotrivă, mai accesibi- 
le, mai limpezi, mai la obiect și mai apropiate de adevărurile fundamentale. 

În anul 1971, Părintele Serafim a început să redacteze și să compileze capi- 
tolele pentru cartea Orzodoxia și religia viitorului, publicându-le în fascicule în 
revista Frăției Sfântul Herman, Cuvântu/ Ortodoxiei [The Orthodox Word). Pa- 
tru ani mai târziu, în Vinerea din Săptămâna Luminată, în ziua de 9 mai 1975, 
Frăția încheia tipărirea primei ediții a cărții. Aceasta s-a epuizat atât de rapid, 
încât în luna august a trebuit să apară un nou tiraj, și un altul în luna mai a 
anului următor. O ediţie adăugită a fost publicată în 1979. Cartea atinsese o 
coardă sensibilă; mănăstirea primea scrisori și vizite din partea multor oameni 
care, citind-o, se simțeau eliberaţi de amăgirea în care trăiseră până atunci). 


2. Clarviziunea gândirii de tip patristic 


În secolul trecut, filosoful ortodox rus Ivan Kireievski explica modul în 
care dobândirea gândirii patristice îi permite credinciosului să vadă lucruri 
pe care ceilalți nu le pot vedea: „Cel înzestrat cu gândire patristică se află la o 
răspântie a tuturor căilor ce pot fi urmate în viaţă. El privește în lungul fiecă- 
reia și, din această poziţie, mai presus de toate celelalte, vede starea, primejdi- 
ile, foloasele, și destinaţia spre care îl poate conduce fiecare drum. Un astfel 


! Unele dintre aceste întâlniri cu cititorii sunt descrise în cartea Părintele Serafim Rose: Viața şi lu- 
crările, St. Herman of Alaska Brotherhood, Platina, California, 2003, pp. 688-690 (vezi ed. rom.). 

de om cântărește fiecare cale posibilă, din perspectiva gândirii patristice, pe 
măsură ce convingerile sale vin într-un contact real, și nu ipotetic, cu societa- 
tea în mijlocul căreia trăiește“. Aceste cuvinte îl descriu întocmai pe Părintele 
Serafim, și explică de ce scrierile sale par atât de profetice astăzi. Nu pentru că 
ar fi fost un proroc, căruia Dumnezeu i-ar fi descoperit tainele viitorului, ci 
pentru că el dobândise clarviziunea gândirii ortodoxe patristice, aceeași care îi 
luminase pe Sfinţii Părinți din vechime; și astfel a putut discerne încotro du- 
ce calea urmată de societatea contemporană și de „spiritualitatea“ ei. 

În perioada în care Părintele Serafim scria despre pericolele cultelor 
neo-păgâne, la mijlocul anilor '70, mai existau și alți „analiști“ ai acestora (cu 
toate că audiența de care se bucurau nu era încă atât de mare pe cât avea să 
devină în anul 1979, când teama de secte a cuprins America în urma masa- 
crului de la Jonestown). Fiind însă lipsiţi de principiile patristice ale vieții du- 
hovnicești, ei nu au fost capabili să perceapă unitatea de fond ce leagă feno- 
menele OZN, religiile orientale, și „renașterea harismatică“ — toate recurgând 
la tehnici mediumistice pentru a intra în contact cu spiritele demonice, indi- 
ferent de înfățișările pe care le iau acestea. 

Astăzi, când mișcarea New Age a devenit atât de răspândită și de influentă, 
un număr de cărți scrise de autori creștini avertizează împotriva acestui peri- 
col. În 1983, la un an după moartea Părintelui Serafim, una dintre respectivele 
cărți a devenit un best-seller în mediile protestante americane: Capcanele cur- 
cubeului: Miscarea New Age şi era barbariei viitoare, a cărei autoare este avoca- 
ta Constance E. Cumbey. Deși cartea aceasta nu se sprijină pe principiile gân- 
dirii patristice și conţine unele exagerări, ea a constituit un binevenit semnal 
de alarmă, care a deschis ochii lumii creştine, făcând cunoscute multe lucruri 
privitoare la originile mişcării New Age, la organizaţiile religioase, politice, 
economice, de protecţie a sănătății și mediului, cu care mișcarea colaborea- 
ză spre instaurarea „noii ordini mondiale“. După publicarea cărții, doamna 
Constance Cumbey a întreprins un turneu în cadrul căruia a apărut de multe 
ori la emisiuni de radio și de televiziune, acordând interviuri și participând la 
dezbateri împotriva unor importanți reprezentanţi ai mișcării New Age, prin- 
tre care și Benjamin Crane. Apoi, în anul 1988, a descoperit Ortodoxia și reli- 
gia viitorului. Această carte, scrisă de un pionier în domeniul de care se ocupa, 
a fost o revelație pentru ea, încât a trimis pe adresa Frăției Sfântul Gherman 
următoarea scrisoare: „Un binefăcător anonim mi-a trimis acum un an un 
exemplar al cărții Părintelui Serafim Rose, pe care o consider a fi cea mai im- 
portantă carte pe acest subiect, pe care am citit-o până acum. Citind cartea Pă- 
rintelui Serafim, te simţi ca și cum ai bea apă proaspătă și curată, după ce pâ- 
nă atunci ţi-a fost dat să bei doar apă cu noroi! Am recomandat-o multora în 
conferințele și în interviurile mele difuzate la radio!“. 


! Scrisoare adresată de Constance E. Cumbey Frăției Sfântul Gherman, 8 iulie 1988. 

3. Impactul cărții în Rusia şi în întreaga lume 


Dintre cele patruzeci de cărți publicare de Frăția Sfântul Gherman în tim- 
pul vieții Părintelui Serafim — douăzeci de volume în limba engleză, și alte 
douăzeci în limba rusă — Ortodoxia şi religia viitorului s-a bucurat de cea mai 
mare popularitate. La ora la care scriem aceste rânduri [decembrie 2004], 
cartea se află la cea de-a noua apariţie în limba engleză. 

Impactul ei în Rusia a fost însă cu mult mai mare decât în America. Pe 
când încă trăia, Părintele Serafim a aflat că lucrarea sa fusese tradusă în limba 
rusă, în spatele Cortinei de Fier. Nu avea să mai afle și care au fost roadele ei, 
cu totul extraordinare. După moartea Părintelui Serafim Rose, a devenit cu- 
noscut faptul că versiunea în limba rusă (una sau chiar mai multe traduceri) 
circula pe ascuns între credincioșii din întreaga Rusie sub forma a nenumăra- 
te exemplare dactilografiate. Mii de oameni datorează profunda schimbare a 
vieţii lor lăuntrice faptului că această carte i-a făcut să conștientizeze perico- 
lele care le pândeau suflerele. Este o carte cu atât mai necesară în Rusia zile- 
lor noastre, cu cât societatea, supusă timp de șaptezeci de ani materialismu- 
lui, cade foarte ușor pradă influențelor crescânde ale unor curente spirituale 
vătămătoare. 

Odată cu „deschiderea“ către Vest a țărilor est-europene, ziarele din Rusia 
au publicat fragmente din faimosul manuscris clandestin al cărții Ortodoxia și 
Religia viitorului. Au apărut capitolele „Minunea unui fachir și Rugăciunea lui 
lisus“ și cel privitor la fenomenele OZN, însoţite de date din biografia Părin- 
telui Serafim. Ambele articole au fost publicate anume cu scopul de a răspun- 
de interesului deosebit, pe care îl stârniseră în Rusia atât religiile orientale, cât 
și incidentele atribuire OZN-urilor. După cum constatau acești jurnaliști, ex- 
plicațiile Părintelui Serafim asupra unor asemenea fenomene s-au dovedit mai 
plauzibile decât oricare ale teorii avansate până atunci. Un credincios rus, Mi- 
hail Șcerbacev, exprimă și punctul de vedere al Editurii Patriarhiei Moscovei, 
cu cuvintele cele mai nimerite: „Cărrile Părintelui Serafim demonstrează că 
aceste fenomene, așa-zis «inexplicabile», se pot explica în lumina învățăturilor 
neschimbătoare, sigure și neîndoielnice ale Părinților Ortodoxiei“. 

În cele din urmă, în 1991, cartea a fost publicată în Rusia integral, în tira- 
je de masă. De atunci, în limba rusă au fost tipărite mai multe ediții. Alături 
de o altă lucrare a Părintelui Serafim, S4fletu/ după moarte, aceasta este una 
dintre cele mai citite cărți duhovniceşti din Rusia zilelor noastre. Ea se vinde 
nu numai în librării și la pangarele bisericilor de pe întreg cuprinsul țării, ci 
chiar și în stațiile de metrou și la standurile de cărți de pe stradă. 

De la mijlocul deceniului '90, Ortogoxia și religia viitorului a început să 
apară și în ale țări — cu precădere în cele ortodoxe, unde a trezit un viu in- 
teres. Acum există ediții în limbile greacă, sârbă, română, bulgară, georgia- 

nă, lituaniană şi franceză. Capitolul șapte al cărții, care analizează „renașterea 
harismatică“, a fost tradus și în limba malayalam (vorbită în sudul Indiei), și 

) Y Li 
publicat în India. 


4. Un mărturisitor mai presus de compromisuri 


Cu toare că Părintele Serafim evită de regulă cuvintele tari, ocolind în 
mod intenționat orice ostentație, concluziile la care ajunge această carte le 
pot părea anumitor cititori nejustificat de severe. Dar nici aici, și nici în toa- 
te celelalte lucrări publicare, Părintele Serafim nu găsea de cuviință să vor- 
bească cu menajamente. De vreme ce adevărul credinţei creștine era trădat la 
tot pasul — în forme de la cele mai fățișe, până la cele mai subtile —, el nu-și 
putea permite să se exprime eufemistic; scrisul său nu putea accepta nici un 
compromis. 

În ciuda asprimii cu care scria împotriva înșelăciunilor demonice, care pot 
duce la osândă veșnică, Părintele Serafim era un păstor plin de dragoste și de 
compasiune. Această iubire creștină, arătată fiecărui suflet în parte, răzbate 
din corespondenţa lui, din jurnalele și din sfaturile consemnate în biografia 
sa, Părintele Serafim Rose: Viaţa şi lucrările sale. Cartea de faţă este, pe de altă 

arte, o expunere fără echivoc, adresată lumii întregi cu un scop bine definit. 
lamai Părintele Serafim s-a dedicat acestui scop fără a se abate de la el câ- 
tuși de puțin, cartea sa a izbutit, de-a lungul atâtor ani, să trezească nenumă- 
rați oameni din starea în care se complăceau, făcându-i să-și ia mai în serios 
viața lăuntrică și împingându-i spre calea cea bună. I-a făcut să recunoască 
marele adevăr că există un război nevăzut, duhovnicesc, a cărui miză sunt în- 
seși sufletele noastre, și că trebuie să /zăm seama cum umblăm (Efes. 5, 15), ca 
să nu pierdem harul lui Dumnezeu care ne călăuzește spre Rai. 

Fie ca Dumnezeu să îngăduie, și de acum înainte, acestei cărți să-i aducă 
la lumină pe cei care rătăcesc în întuneric, și să slujească celor deja luminaţi 
spre aducere-aminte că strâmtă este calea pe care trebuie să mergem — cale ce 
duce la viața veșnică. 7 

Ieromonahul Damaschin, 

Mănăstirea Sfântul Gherman din Alaska 
Platina, California, 

septembrie 2004 


Prefaţa autorului 


Orice erezie își construiește propria „spiritualitate“, propria viziune asu- 
pra vieții religioase practice. Romano-Catolicismul, de pildă, avea până de 
curând un anumit pietism și concepţii foarte caracteristice, legate de adora- 
rea „sfintei inimi a lui lisus“, de instituția papalității, de doctrina privitoa- 
re la purgatoriu și de sistemul indulgențelor, de revelaţiile diferiților „mis- 
tici“, și așa mai departe. Un ortodox avizat va recunoaște, în aceste aspecte 
ale spiritualităţii catolice moderne, roadele erorilor reologice ale Romei. La 
rândul său, protestantismul fundamentalist își are propriul mod de a înțelege 
rugăciunea, are cântările sale caracteristice și propria viziune asupra „renaș- 
cerii“ spirituale; și în acestea pot fi descoperite manifestări concrete ale unor 
erori dogmatice fundamentale. Cartea de față se va referi însă la „spiritualita- 
tea“ ecumenismului, cea mai însemnată erezie a secolului al XX-lea. 

Până de curând, ecumenismul părea a fi ceva atât de artificial și de sincre- 
tic, încât nu își putea revendica o spiritualitate proprie; programul „liturgic“ 
al întrunirilor ecumenice, mai mult sau mai puţin importante, nu era nimic 
mai mult decât o slujbă protestantă de duminică, ceva mai elaborată. 

Prin însăşi natura sa însă, erezia ecumenistă — credința că nu există o Bi- 
serică văzută, universală, a lui Hristos, ci că o atare structură este abia acum 
în plin proces de formare — creează în sufletele celor căzuți sub influenţa ei 
anumite atitudini spirituale în măsură să producă, cu timpul, o „pietate“ și o 
„spiritualitate“ ecumenică. Acest lucru pare a se petrece în zilele noastre, când 
atitudinea de „așteptare“ şi de „căutare“ religioasă prinde să se concretizeze în 
manifestările unui anumit „spirit“ care produce satisfacţie religioasă sufletelor 
pustiite, rătăcite în deșertul ecumenist, și care dă naștere unei „pietăţi“ care 
nu mai este de tip protestant. 

Cartea de față a început să fie scrisă în 1971, printr-o analiză a celei mai 
recente activități în stil ecumenic: inițierea unui „dialog cu religiile ne-crești- 
ne“. Patru capitole ale cărţii, care abordau acest subiect, au apărut în periodi- 
cul Cuvântul ortodox, în anii 1971 şi 1972, făcând referire în special la eveni- 
mentele petrecute între ultima parte a anilor 1960, și începutul anului 1972. 
Ultimul dintre aceste capitole cuprindea o dezbatere amănunţită asupra „re- 
nașterii harismatice“, care tocmai fusese adoptată de mai mulți preoți orto- 
docși din America, și arăta a fi o formă a „spiritualităţii ecumenice“, care îşi 
însușește experiențe religioase evident necreștine. 


588 


ORTODOXIA ȘI RELIGIA VIITORULUI 


Mai cu seamă acest capitol a stârnit un viu interes printre ortodocşi, con- 
vingându-i pe unii dintre ei să nu se alăture mișcării „harismatice“, iar pe al- 
ţii, care luaseră deja parte la asemenea întruniri, să o părăsească. Ei au con- 
firmat multe dintre concluziile articolului. De atunci încoace însă, după cum 
se arată în periodicul Logosul, editar de Părintele Eusebius Stephanou, mișca- 
rea „renașterii harismatice“ din parohiile „ortodoxe“ americane a adoptat în 
întregime limbajul și practicile unei „reînnoiri“ protestante, al cărei caracter 
ne-ortodox îi este evident oricărui observator serios. 

Cu toate acestea, în ciuda mentalităţii protestante a promotorilor săi, „re- 
nașterea harismatică“ reprezintă o mișcare „spirituală“ ce iese din sfera protes- 
tantismului și se îndepărtează de el. În articolul dedicat ei, o descriam drept 
mediumism „creştin“, caracter confirmat de constatările mai multor obser- 
vatori ai fenomenului, și care demonstrează legătura cu noua „spiritualitate 
ecumenică“ din care se naște noua religie necreștină a zilelor noastre. 

În vara anului 1974, una dintre mănăstirile americane aparţinând Biseri- 
cii Ortodoxe Ruse din exil a fost vizitată de un tânăr, ce fusese îndrumat către 
unul dintre monahii de acolo de către un „spirit“ care îl însoțea fără încetare. 
Povestea acestui tânăr a ieșit la iveală în cursul scurtei sale șederi la mănăsti- 
re. Provenea dintr-o familie ce practica un protestantism rigid, conservator și 
sterp din punct de vedere spiritual, iar influența bunicii sale, de religie penti- 
costală, îl făcuse receptiv la experiențele „spirituale“: în momentul în care 
atinsese o Biblie pe care aceasta i-o dăruise, el primise „daruri spirituale“ — 
mai cu seamă acel „spirit“ nevăzut, care îi dădea instrucțiuni precise prin care 
îi poruncea încotro să meargă. Era acum capabil să-și hipnotizeze interlocu- 
torii, ba chiar să îi facă să leviteze (o însușire cu care îi teroriza, în glumă, pe 
cunoscuții săi atei). 

Se îndoia, uneori, că aceste „daruri“ îi erau date de Dumnezeu, însă aces- 
te îndoieli erau spulberate la gândul că „uscăciunea“ spirituală dispăruse, că 
această „reînnoire spirituală“ a sa se produsese prin contactul cu Biblia și că 
viața sa de acum îi părea foarte bogată sub aspectul rugăciunii și „spirituali- 
cății“. Dar întâlnind credinţa ortodoxă la mănăstire, și cu atât mai mult după 
lectura articolului privitor la „renașterea harismatică“, tânărul a recunoscut 
că, pentru prima oară, aflase o explicaţie clară și completă a experienţelor sale 
„spirituale“. El a mărturisit chiar că „spiritul“ care îl cerceta era, cel mai pro- 
babil, un duh rău. Și totuși această constatare nu păru să-l miște prea mult, 
și el părăsi mănăstirea fără a se fi convertit la Ortodoxie. Cu prilejul unei al- 
te vizite, doi ani mai târziu, el relată că renunţase la activitățile „harismatice“, 
care acum îi provocau teamă, și că își aflase liniștea sufletească practicând me- 
ditația Zen. 

Această strânsă legătură dintre experiențele spirituale „creștine“ și cele ori- 
entale este caracteristică pentru „spiritualitatea ecumenistă“ contemporană. 

Pentru această a doua ediție, cărții de față i-au fost adăugare multe date pri- 
vitoare la cultele religioase orientale și la influența lor asupra societății zilelor 
noastre, și altele privind puternicul fenomen de secularizare care contribuie 
la formarea acelei „noi conștiințe religioase“ chiar și în rândul celor care nu 
aparţin nici unei religii. Nici unul dintre aceste fapte nu are el singur, proba- 
bil, o importanţă hotărâtoare în definirea spiritualității omului contemporan; 
dar fiecare în felul lui dezvăluie tendința omului zilelor noastre de a-și căuta o 
nouă cale spirituală, diferită de creştinismul de ieri. Şi toare laolaltă dezvăluie 
o înspăimântătoare unitate de fond, al cărei scop ultim se întrezărește deja. 

La scurt timp după publicarea unui articol privitor la „renașterea harisma- 
tică“, la redacția Cuvântului Ortodoxiei a sosit o scrisoare din partea unui res- 
pectat scriitor și teolog rus ortodox, bun cunoscător al teologiei și literaturii 
religioase, care ne adresa cuvintele următoare: „Ceea ce ați descris dumnea- 
voastră este religia viitorului, religia lui Antihrist“. 

Pe măsură ce asemenea forme de falsă spiritualitate se răspândesc din ce în 
ce mai mult și pun stăpânire până și pe oameni care se declară creştini orto- 
docși, ne înfiorăm la priveliștea acestei amăgiri căreia îi pot cădea pradă creș- 
tinii neavizați, nepregătiţi să i se împotrivească. Cartea de față este un avertis- 
ment adresat lor, ca și tuturor celor care se străduiesc să ducă o viață pe deplin 
conștientă întru dreapta credință, în mijlocul unei lumi aflate sub stăpânirea 
duhurilor necurate. Ea nu reprezintă o analiză exhaustivă a noii religii, ca- 
re nici nu a îmbrăcat încă o formă definitivă, ci este mai curând o explorare 
preliminară a acelor tendințe spirituale care, după cum vedem, netezesc calea 
adevăratei religii anticreștine — o religie care păstrează aparențele creștinismu- 
lui, dar care se bazează pe experiențe „iniţiatice“ de factură păgână. 

Fie ca această dezvăluire a lucrării satanice — mereu mai vizibilă și mai ne- 
rușinată —, în lume și între cei care se socotesc a fi creștini, să trezească în în- 
chinătorii dreptei credinţe grija de a nu pierde harul dumnezeiesc și să-i în- 
toarcă spre izvoarele adevăratei trăiri creștine: Sfânta Scriptură și învățătura 
Sfinţilor Părinţi ai Bisericii Ortodoxe. 


Introducere 


]. „Dialogul“ cu religiile ne-creştine 


Trăim într-o epocă de dezechilibru spiritual, în care mulți creștini orto- 
docși sunt ca niște copii duși de valuri, purtați încoace și încolo de orice vânt al 
învățăturii, prin viclenia oamenilor, prin meştesugul lor, spre uneltirea rătăcirii 
(cf. Efes. 4, 14). Pare, într-adevăr, să fi sosit timpul când oamenii nu mai su- 
feră învățătura cea sănătoasă, ci — dornici să-şi desfăteze auzul — își îngrămădesc 
învățători după poftele lor, şi îşi întorc auzul de la adevăr şi se abat către basme 
(cf. II Tim. 4, 3-4). 

Am rămas consternat la citirea celor mai recente documente și declara- 
ţii oficiale ale mișcării ecumenice. Teologi ortodocși, reprezentanți ai Confe- 
rinţei Permanente a Episcopilor Ortodocși din America și ai altor organiza- 
ţii ortodoxe autorizate, se întrunesc la nivel înalt pentru a purta „dialoguri“ 
formale cu reprezentanți ai bisericilor romano-catolică și protestantă, și dau 
publicității „declarații comune“ privitoare la Euharistie, sau la viaţa spiritua- 
lă, și la alte asemenea subiecte. Și asta fără să pomenească, măcar, spre știința 
ne-ortodocșilor, că Biserica Ortodoxă este Biserica lui Hristos, la care suntem 
chemați cu toții, că numai Tainele acestei Biserici împărtășesc harul Duhu- 
lui Sfânt, că duhul Ortodoxiei poate fi înțeles numai prin trăire nemijlocită, 
în sânul Bisericii Ortodoxe, și că toate aceste „dialoguri“ și „declarații comu- 
ne“ nu sunt decât o caricatură cu pretenţii de ţinută academică a adevăratului 
discurs creștin, al cărui scop este mântuirea sufletului. Într-adevăr, mulți din- 
cre participanţii ortodocşi la aceste „dialoguri“ au constatat deja, sau o bănu- 
iesc cel puțin, că aici nu este loc pentru mărturia Ortodoxiei, și că însăși at- 
mosfera de „liberalism“ ecumenic anulează orice adevăr care s-ar putea rosti 
în cadrul acestor întruniri; dar nu îndrăznesc să o spună, căci „spiritul vremu- 
rilor“ de acum este adeseori mai puternic decât glasul conștiinței ortodoxe!. 

Asemenea „conferințe“ şi „discuţii“ ecumenice sunt organizate și la nive- 
luri mai puțin înalte, adeseori cu participarea unui vorbitor ortodox, și chiar 
cu săvârșirea unei Liturghii ortodoxe. Abordarea chestiunilor teologice tră- 
dează însă de multe ori atâta diletantism, iar atitudinea generală a întrunirilor 
este atât de lipsită de seriozitate, încât în loc să se „înainteze“ către unitatea 


! CE. periodicele Diakonia, 1970, nr. 1, p. 72; Se. Vladimir: Theological Quarterly, 1969, nr. 4, p. 
225 şi altele. 

dorită de promotorii lor, acestea izbutesc mai curând să demonstreze existența 
prăpastiei de netrecut care desparte Ortodoxia de viziunea „ecumenică“. 

La nivelul acţiunii, activiștii mișcării ecumenice profită de faptul că in- 
telectualii și teologii ortodocși sunt prea șovăielnici și neancoraţi în tradiţia 
ortodoxă — pentru a folosi chiar cuvintele și expresiile acestora — privitoare 
la „acordul de fond“ asupra chestiunilor liturgice și dogmatice drept pretext 
pentru exagerări și denaturări dintre cele mai flagrante, între care și oferirea 
Sfintei Împărtășanii ereticilor. Iar această stare de confuzie le permite repre- 
zentanților mișcării ecumenice să-și propage ideologia la nivelul maselor, prin 
declaraţii pline de superficialitare, care reduc chestiunile fundamentale ale te- 
ologiei dogmatice la nivelul comediei ieftine. Patriarhul Arhenagoras, de pil- 
dă, își permite să vorbească astfel: „Vă întreabă vreodată soția dumneavoastră 
câtă sare să pună în mâncare? Desigur că nu. În această privință, ea are infai- 
libilitarea. Să o aibă și Papa, dacă asta dorește.?“ 

Creștinii ortodocși conștienți și bine informaţi se vor întreba: Unde se 
ajunge astfel? Nu există oare nici o limită a trădărilor, a denaturărilor, și a 
subminării din interior a Ortodoxiei? 

Nu s-a întreprins încă nici un studiu sistematic din care să reiasă încotro duc 
toate acestea, însă logica ne spune în ce direcţie se îndreaptă lucrurile. Ideologia 
aflată în spatele mișcării ecumenice, cea care a inspirat acţiuni și declaraţii de 
genul celor menţionate mai sus, este o erezie ai cărei termeni sunt deja clar de- 
finiţi, și conform căreia Biserica lui Hristos nu există, nimeni nu se află în pose- 
sia Adevărului, iar Biserica se constituie abia acum. Nu este necesar, însă, vreun 
efort de gândire, pentru a înţelege că subminarea din interior a Ortodoxiei, a 
Bisericii lui Hristos, înseamnă de fapt distrugerea creștinismului însuși; și că, da- 
că nici una dintre biserici nu este Biserica lui Hristos cea adevărată, atunci nici 
din combinarea tuturor acestor biserici nu se va forma această adevărată Bise- 
rică — nu în sensul în care a întemeiat-o Hristos. Iar dacă toate bisericile „crești- 
ne“ trebuie să se raporteze unele la altele, urmează că toate laolaltă trebuie să se 
raporteze, de asemenea, și la alte organizaţii „religioase“, iar ecumenismul „creş- 
tin“ nu va putea sfârși decât ca o religie sincretistă mondială. 

lar acesta este, de fapt, scopul fățiș al ideologiei masonice, care a inspirat 
Mișcarea Ecumenică; această ideologie a fost însușită în așa măsură de către 
participanţii la acţiunile ecumenice încât „dialogul“ și, în cele din urmă, uni- 
rea cu religiile ne-creștine a devenit următorul pas logic pentru creștinismul 
denaturat de astăzi. În cele ce urmează, dăm câteva din multele exemple posi- 
bile, din care se întrezărește viitorul „ecumenic“, străin de creştinism. 

1. În ziua de 27 iunie 1965, s-a convocat la San Francisco o „Conferin- 
ţă religioasă pentru pacea mondială“, cu ocazia aniversării a douăzeci de ani 


' CF. Sobornost, iarna lui 1978, pp. 494-498 erc. 
* Hellenic Chronicle, 9 aprilie 1970. 

de la înfiinţarea în oraș a unei filiale a Organizaţiei Naţiunilor Unite. Repre- 
zentanţi ai religiilor hindusă, budistă, musulmană, mozaică și ai Bisericilor 
protestante, catolice și ortodoxe, au ţinut, în faţa a zece mii de spectatori, cu- 
vântări pe tema fundamentării „religioase“ a păcii mondiale, iar un cor „in- 
1 terconfesional“ de 2000 de voci a intonat imnuri religioase aparținând tutu- 
ror acestor confesiuni și culte. 

2. Arhiepiscopia Greacă a Americii de Nord și de Sud afirma, într-o decla- 
raţie oficială cu ocazia celui de-al 19-lea Congres al clerului și laicatului ţinut 
la Atena, în iulie 1968: „Considerăm că Mișcarea Ecumenică, chiar dacă este 
de origine creștină, trebuie să devină o mișcare a tuturor religiilor, unite în- 
tr-un efort comun“. 

3. „Templul Înţelegerii“, o fundație americană înființată în 1960 cu titlul 
de „Asociaţie a religiilor unite“, având drept scop „clădirea Templului sim- 
bolic în diferitele părţi ale lumii“ (ceea ce este în perfect acord cu doctrina 
francmasoneriei), a organizat mai multe „conferinţe la nivel înalt“. La prima 
dintre ele, ţinută la Calcutta în 1968, Thomas Merton!, membru al ordinu- 
lui trapist (decedat accidental prin electrocutare, la Bangkok, pe drumul de 
întoarcere de la această conferinţă) a declarat: „Formăm deja o nouă unitate. 
Dar trebuie să redobândim unitatea dintru începuturi. 

Cea de-a doua conferinţă, care a avut loc la Geneva în aprilie 1970, a re- 
unit optzeci de reprezentanți a zece religii, pentru a dezbare teme cum ar fi 
„Proiectul de creare a unei comunități mondiale a religiilor“. Secretarul gene- 
ral al Consiliului Mondial al Bisericilor, dr. Eugene Carson Blake, a adresat 
un apel la unire către conducătorii tuturor religiilor; iar pe 2 aprilie a avut loc 
la Catedrala Sfântul Petru o slujbă supra-confesională „fără precedent“, des- 
crisă de către pastorul protestant Babel drept „un moment memorabil în isto- 
ria religiilor“, și în cadrul căreia „fiecare s-a rugat în limba sa, și conform tra- 
diţiilor propriei religii“; „credincioșii de orice confesiune au fost îndemnați să 
se închine împreună aceluiași Dumnezeu“, iar slujba s-a încheiat cu rugăciu- 
nea Tatăl Nostru“.? 

În materialele de propagandă distribuite de „Iemplul Înţelegerii“, se ara- 
tă că la ce-a de-a doua „conferinţă la nivel înalt“ organizată în Statele Uni- 
te, în toamna anului 1971, au luat parte și delegați ai Bisericii Ortodoxe și că 
Mitropolitul Emilianos, de la Patriarhia Constantinopolului, este membru al 
„Comitetului Internaţional“ al Templului. Aceste „conferințe la vârf“ le ofe- 
ră reprezentanţilor ortodocși ocazia de a participa la discuțiile ce urmăresc să 


' Thomas Merton, 1915-1968, călugăr trapist, scriitor și poet american, autor a peste șaizeci 
de cărţi și a sute de poezii și articole, pe teme diverse — de a spiritualitatea monahală la drepturile 
omului, non-violenţă sau armele nucleare. Convertit la romano-catolicism în anul 1941, în ulti- 
mii ani ai vieții devine foarte interesat de religiile orientale, în special de budismul Zen, și de pro- 
movarea „dialogului“ cu acestea (7. &.). 

2 La Suisse, 3 aprilie 1970. 

„creeze o comunitate mondială a religiilor“ și „să grăbească realizarea visului de 
pace și de înţelegere al omenirii“, urmând filosofia unor „Vivekananda, Rama- 
krishna, Ghandi, Schweirzer“ și a întemeietorilor altor religii. De asemenea, 
delegații prezenţi la conferinţe iau parte și la rugăciuni supra-confesionale „fă- 
ră precedent“ în cadrul cărora „fiecare se roagă potrivit tradiţiilor propriei reli- 
gii“. Ne întrebăm ce se petrece în sufletul unui creștin ortodox, care participă 
la asemenea întruniri şi se roagă laolaltă cu musulmani, mozaici și păgâni. 

4. La începutul anului 1970, Consiliul Mondial al Bisericilor (CMB) a fi- 
nanțat o conferință organizată la Altajoun, în Liban, și care reunea hinduși, 
budiști, creștini și musulmani, și ulterior o altă conferință pe aceleași teme în 
luna iunie la Ziirich, în care 23 de „teologi“ ai Consiliului Mondial al Biseri- 
cilor au susținut necesitatea unui „dialog“ cu religiile necreștine. La întruni- 
rea Comitetului Central al CMB, la Addis Abeba, din luna ianuarie anul 
acesta [1979], Mitropolitul Georges Khodre al Beirutului (reprezentând Bi- 
serica Ortodoxă a Antiohiei) i-a șocat până și pe delegații protestanți, când 
nu numai că a îndemnat la „dialog“ cu aceste religii, dar a întors spatele Bise- 
ricii lui Hristos și a călcat în picioare tradiția a nouăsprezece secole, adresând 
creștinilor apelul de a „cerceta viaţa de autentică spiritualitate a celor nebo- 
tezați“ și de a-și îmbogăți trăirea religioasă cu „comorile unei comunități re- 
ligioase universale“ (conform Religious News Service), căci „prin harul care se 
pogoară asupra unui brahman, budist sau musulman care își citește scriptura 
sa, acesta îl primește pe Însuși Hristos".! 

5. La întrunirea din Addis Abeba din ianuarie 1971, Comitetul Central 
al Consiliului Mondial al Bisericilor a aprobat și încurajat organizarea de în- 
tâlniri între reprezentanții diferitelor religii, cât mai des posibil, precizând că 
„în această etapă, putem acorda prioritate discuţiilor bilaterale asupra unor 
probleme specifice“. Urmând această directivă, a fost fixată, pentru jumătatea 
anului 1972, data unui important „dialog“ creștin-musulman cu participarea 
a patruzeci de reprezentanți ai ambelor părţi, între care și un număr de dele- 
gați ortodocși.? 

6. În februarie 1972, un alt eveniment ecumenic „fără precedent“ a avut 
loc la New York, unde pentru prima dată în istorie — după Arhiepiscopul 
lakovos al New York-ului — Biserica Ortodoxă Greacă (prin Arhiepiscopia 
Greacă a Americii de Nord și de Sud) a întreținut un „dialog“ teologic ofici- 
al cu reprezentanții religiei mozaice. Cele două zile de discuţii au produs re- 
zultate edificatoare, care pot fi considerate ca simptomatice pentru viitoarele 
roade ale „dialogurilor cu religiile necreștine“. „Ieologii“ greci au acceptat „să 
revizuiască textele liturgice, astfel încât referirile la iudei și la iudaism să fie 
rectificate, atunci când sunt negative sau ostile“ (Religious News Service). 


! Christian Century, 10 februarie 1971. 
2 Al Montada, ianuarie-februarie 1972, p. 18. 

Nu este oare evidentă intenţia acestor „dialoguri“ de a „reforma“ creștinis- 
mul ortodox, încât acesta să se conformeze vederilor celorlalte religii ale lumii 
acesteia? 

Asemenea evenimente au marcat începutul „dialogului cu religiile necrești- 
ne“ la sfârșitul anilor '60 și la începutului deceniului 1970. De atunci numă- 
rul lor a crescut, iar discuţiile și serviciile religioase ce aduc laolaltă „creștini“ 
(și chiar așa-ziși „ortodocși ) și reprezentanţi ai religiilor necreștine au ajuns să 
fie acceptate ca un aspect normal al vieții contemporane. „Dialogul cu religiile 
necreștine“ este moda intelectuală a zilelor noastre; el reprezintă etapa actuală 
a evoluţiei ecumenismului către un sincretism religios universal. 

Să privim acum mai îndeaproape „teologia“ și scopul acestui „dialog“ care 
ia amploare, și să vedem cum se deosebește de ecumenismul „creștin“ care a 
predominat până acum. 


2. Ecumenismul „crestin“ şi cel necreştin 


Ecumenismul „creștin“ poate fi considerat, în cel mai bun caz, drept o 
eroare — justificabilă prin lipsa de rea intenţie — din partea Bisericilor Protes- 
tantă și Romano-Catolică, anume greșeala de a nu fi înțeles că Biserica văzută 
a lui Hristos există deja, și că ele se află în afara ei. „Dialogul cu religiile ne- 
creștine“ este însă cu totul altceva, el reprezentând o distanţare cu bună știin- 
ţă până și de acea părticică din conștiința autenric creștină pe care o păstrează 
încă unii dintre catolici și protestanți. Nu este rezultatul unor simple și prea 
omenești „bune intenţii“, ci mai curând al unei „sugestionări“ diabolice, ca- 
re îi poate câștiga de partea sa numai pe cei care deja s-au îndepărtat atât de 
mult de creștinism, încât au devenit practic păgâni: închinători la dumnezeu 
veacului acestuia (| Cor. 4, 4), Satan, și adepții oricărei mode intelectuale pe 
care acest dumnezeu viclean este capabil să o inspire. 

Ecumenismul „creștin“ se bazează pe sentimentul vag, dar nu mai puțin 
real, al unui „fond comun“ creștin, sentiment împărtășit de mulți dintre cei 
care nu simt prea adânc și nici nu cugetă prea mult la Biserică; scopul lui es- 
te acela de a „zidi“ o Biserică în care să îi adune pe toți acești „creștini“ căldi- 
cei. Dar pe ce bază comună se poate institui „dialogul cu necreștinii“? Care 
ar putea fi temeiul unei uniri, oricât de laxe, între creștini și cei care nu nu- 
mai că nu Îl cunosc pe Hristos, ci — așa cum este cazul reprezentanților religi- 
ilor necreștine contemporane care vin în contact cu creștinismul — ÎL resping 
categoric? Cei care, asemenea Mitropolitului Georges Khodre al Libanului, 
formează avangarda apostaţilor ortodocși (un termen pe deplin meritat de 
aceia care cad atât de radical de la credința ortodoxă), vorbesc de „comorile 
spirituale“ și de „viaţa de autentică spiritualitate“ a necreștinilor. Dar numai 
abuzând de sensul cuvintelor și atribuind propriile fantezii trăirilor altora, 

pot ajunge să afirme că păgânii Îl găsesc pe Hristos și harul Său în scripturile 
lor, sau că „orice martir pentru adevăr, oricare om persecutat pentru ceea ce 
el consideră drept, moare în comuniune cu Hristos“.! Fără îndoială că ase- 
menea oameni (fie budistul care își dă foc, fie comunistul care moare pentru 
„cauza“ în care crede sincer, fie oricare altul) nu ar afirma niciodată că Hris- 
tos este acela pe care îl primesc sau pentru care mor, iar ideea unei mărturisiri 
sau a unei împărtășiri cu Hristos de care omul să nu fie conștient contrazice 
însăși natura creștinismului. Dacă se întâmplă ca un necreștin să pretindă a-l 
fi experiat pe „Hristos“, acest lucru nu poate fi înțeles decât în sensul cuvin- 
telor lui Swami Vivekananda: „Noi, hindușii, nu numai că tolerăm, ci ne și 
unim cu orice religie: ne rugăm în moschee împreună cu musulmanul, vene- 
răm focul cu zoroastrul și îngenunchem înaintea Crucii cu creștinul“. Așadar, 
este vorba doar de una dintre multele experiențe spirituale, nici una nefiind 
considerată mai semnificativă decât cealaltă. 

Nu. „Hristos“, în ciuda oricăror redefiniri și răstălmăciri, nu poate fi nu- 
mitorul comun în „dialogul cu religiile necreștine“; se invocă numele Lui ca 
un adaos adus unei unități întemeiate pe cu totul altceva. Unicul numitor co- 
mun posibil al tuturor religiilor este conceptul atât de vag de „spiritualitate“, 
care într-adevăr le oferă „liberalilor“ religioși posibilități aproape nelimitate 
pentru teologizările lor confuze. 

Discursul Mirropolitului Georges Khodre, adresat Comitetului Central al 
Consiliului Mondial al Bisericilor la Addis Abeba, în ianuarie 1971, poate fi 
socotit drept una dintre primele încercări de a promova o asemenea teolo- 
gie „spirituală“ a „dialogului cu religiile necreștine“. Ridicând problema „da- 
că creștinismul este într-adevăr, prin natura sa, atât de exclusivist față de alte 
religii, pe cât s-a susținut până acum“, Mitropolitul are, (pe lângă cele câteva 
absurde „proiecții“ ale lui Hristos asupra religiilor necreştine), o idee de susți- 
nut: adevăratul numitor comun al tuturor religiilor lumii este „Duhul Sfânr“, 
înțeles ca fiind total independent de Hristos și de Biserica Sa. Referindu-se 
la cuvintele prorocului Vârsa-voi Duhul Meu peste tot trupul (loil 3, 1), Mi- 
tropolitul afirmă: „Acest lucru trebuie interpretat ca însemnând Cincizecimea 
universală, dintru început... Pogorârea Duhului în lume nu stă în legătură cu 
Fiul... Duhul lucrează și Își revarsă energiile Sale potrivit propriei iconomii; 
așadar putem, din această perspectivă, să privim religiile necreștine ca pe lo- 
curi în care lucrează insuflarea Sa“ (p. 172). lar noi trebuie, crede el, „să dez- 
voltăm o ecleziologie și o misiologie centrate asupra Duhului Sfânt“ (p. 166). 

Toate acestea, desigur, constituie o erezie care neagă însăși natura Sfintei 
Treimi și al cărei scop nu este altul decât să distrugă semnificaţia și realitatea 
Bisericii lui Hristos. Într-adevăr, de ce ar mai fi întemeiat Hristos o Biserică, 
dacă Duhul Sfânt lucrează independent — nu numai de ea, ci și de Hristos În- 


' Sobornost, vara lui 1971, p. 171. 

suși? Însă erezia aceasta este prezentată deocamdată cu destulă prudenţă, fără 
îndoială cu scopul de testa reacţiile altor „teologi“ ortodocși, înainte de a tre- 
ce la demersuri mai hotărâte și mai categorice. 

De fapt, această „ecleziologie a Duhului Sfânt“ s-a scris deja, și chiar de 
către un gânditor „ortodox“, unul dintre „profeţii“ recunoscuţi ai mișcării 
„spirituale“ de astăzi. Să examinăm, deci, ideile acestuia, pentru a vedea cum 
înfățișează el natura și scopul mișcării „spirituale“ în cadrul căreia își găsește 
locul „dialogul cu religiile necreștine“. 


3. „Noua Eră a Duhului Sfânt“ 


În vremuri normale, Nicolai Berdiaev (1874-1949) nu ar fi fost niciodată 
socotit drept creștin ortodox. Cea mai potrivită caracterizare ce i se poate face 
este aceea de filosof umanist-gnostic, care și-a găsit inspirația mai curând în 
sectele și „misticii“ Occidentului decât în învățăturile Ortodoxiei. Faprul că 
până astăzi, în anumite cercuri ortodoxe, el este încă numit „filosof ortodox“, 
ba chiar „teolog“, este o tristă dovadă a ignoranței religioase din zilele noas- 
tre. Vom cita mai jos fragmente din scrierile sale.) 

Privind cu dispreț la Sfinţii Părinţi, la „duhul ascezei monahale al Ortodo- 
xiei istorice“, și de fapt la întregul „creștinism conservator care [...] îndreaptă 
strădaniile omului numai către pocăință și mântuire“, Berdiaev este interesat 
mai curând de „Biserica lăuntrică“, de „Biserica Duhului Sfânt“, de „acea vi- 
ziune spirituală asupra vieţii care, în secolul al XVIII-lea, se manifesta în lo- 
jile masonice“. „Biserica“, spune el, „se află încă într-un stadiu potenţial“, ea 
este „incompletă“; iar Berdiaev așteaptă instaurarea unei „credinţe ecumeni- 
ce“, a unei „plinătăţi a credinţei“ care să reunească nu numai diferitele bise- 
rici creștine (căci „creștinismul trebuie să fie capabil să existe în mijlocul unei 
diversități de forme din sânul Bisericii Universale“), ci și „adevărurile parţiale 
ale tuturor ereziilor“ ca și „întreaga activitate creatoare a omului modern [...] 
ca experiență religioasă consfinţită în Duhul“. Se apropie vremea unui „nou 
creştinism“, a unui „nou misticism, care urmează să depășească religiile, și ca- 
re trebuie să le reunească pe toate“. Căci „există o mare comunitate spirituală 
[...] căreia îi aparţin nu numai bisericile Răsăritului şi ale Apusului, ci și toți 
cei ale căror aspirații se îndreaptă către Dumnezeu, toți cei care năzuiesc la 
elevaţie spirituală, într-o formă sau alta“ — cu alte cuvinte, oameni aparţinând 
oricărei religii, secte sau ideologii religioase. Berdiaev prezicea sosirea unei 
„noi și ultime revelații“, a „noii ere a Duhului Sfânt“, reluând prezicerile lui 
Gioacchino da Fiore, călugăr catolic trăitor în secolul al XII-lea, în concepția 
căruia cele două ere, cea a Tatălui (a Vechiului Testament) și cea a Fiului (a 


' Preluare din ]. Gregerson, „Nicholas Berdyaev, prophet of a New Age“, în Orzhodox Life, 
Jordanville, New York, 1962, nr. 6, care oferă referinţe bibliografice complete. 

Noului Testament) vor fi urmate de o a treia eră, finală, „a Duhului Sfânt“. 
EI scrie: „Lumea se îndreaptă către o nouă spiritualitate și către un misticism 
de tip nou, în care nu va mai exista nimic din vechea viziune ascetică“. „Re- 
alizarea unităţii creștine presupune ca însuși creștinismul să intre într-o epo- 
că nouă, să dobândească o nouă și profundă spiritualitate, ceea ce înseamnă o 
nouă revărsare a Duhului Sfânt“. 

Este evident că aceste fantezii superecumeniste nu au nimic în comun cu 
creștinismul ortodox, pe care Berdiaev, de fapt, îl disprețuiește. Şi totuși, ori- 
cine este conștient de climatul religios al zilelor noastre va înțelege că aceste 
fantezii corespund de fapt unuia dintre principalele curente ale gândirii reli- 
gioase contemporane. Berdiaev pare să fi fost, într-adevăr, un „profet“, cu alte 
cuvinte să fi sesizat o tendință de gândire și de simțire religioasă care nu era 
foarte evidentă în vremea sa, însă care aproape că predomină astăzi. Acum se 
vorbește pretutindeni de o nouă „mișcare a Duhului Sfânt“, iar de curând un 
preot ortodox grec, părintele Eusebius Stephanou, scriind despre „puternica 
revărsare a Duhului Sfânt din zilele noastre“, îi îndemna pe credincioșii or- 
rodocși să se alăture acestei mișcări (The Logos, ianuarie 1972). Iar într-un alt 
număr (martie 1972, p. 8) al aceleiași publicații, co-editorul Așanin invocă 
nu numai numele, ci chiar programul lui Berdiaev: „Recomandăm scrierile 
lui Nicolai Berdiaev, marele profet spiritual al epocii noastre. Acest geniu al 
spiritualității... [este] cel mai mare teolog al creativității spirituale... Acum 
germenele Ortodoxiei începe să aducă roade... Logosul divin își călăuzește 
poporul către o nouă înțelegere a istoriei, şi a misiunii sale întru El. 7Pe Logos 
[este] vestitorul acestei noi epoci, al acestei noi atitudini a Ortodoxiei. 


4. Volumul de față 


Cele de mai sus constituie cadrul cărții de faţă, care constituie un studiu al 
„noului“ spirit religios care, în zilele noastre, inspiră și fundamentează „dialo- 
gul cu religiile necreștine“. Primele trei capitole prezintă un tablou general al 
religiilor necreștine, ca și deosebirea radicală dintre acestea și creștinism, atât 
sub aspectul teologiei, cât și sub cel al vieții spirituale. Primul capitol este un 
studiu teologic privitor la „dumnezeul“ religiilor Orientului Apropiat, cu care 
ecumeniștii creștini speră să se unească pe temeiul „monoteismului“. Cel de-al 
doilea se referă la cea mai puternică dintre religiile Orientale — hinduismul — și 
se bazează pe o îndelungată experiență personală, care s-a încheiat cu conver- 
tirea autoarei cărții de la hinduism la creștinismul ortodox. Acest capitol ofe- 
ră și o apreciere interesantă a ceea ce înseamnă, pentru hinduism, „dialogul“ cu 
creştinismul. Cel de-al treilea capitol cuprinde o relatare personală a unei în- 
tâlniri dintre un ieromonah ortodox și un „făcător de minuni“ din Orient — o 
confruntare directă între creștinism și „spiritualitatea“ necreștină. 


598 


ORTODOXIA ŞI RELIGIA VIITORULUI 


Următoarele patru capitole reprezintă studii asupra unora dintre cele mai 
importante mișcări spirituale din cursul anilor 1970. Capitolele al patrulea și 
al cincilea analizează „noua conștiință religioasă“, cu referire specială la miș- 
cările de „meditaţie“ care acum atrag numeroși adepți „creștini“ (și din ce în 
ce mai mulți „foști creștini“). Capitolul al șaselea examinează consecințele 
spirituale ale unui fenomen în aparenţă ne-religios al zilelor noastre, care în- 
să contribuie la formarea „noii conștiințe religioase“ chiar și în cazul celor ca- 
re neagă a avea vreun interes pentru religie. Capitolul al șaprelea dezbate pe 
larg cea mai controversată mișcare religioasă din rândul „creştinilor“ de astăzi 
— „renașterea harismatică“ — a cărei natură încearcă să se definească în lumina 
învățăturii ortodoxe. 

Capirolul final (Concluzia) abordează semnificaţia și scopul „noii conști- 
inţe religioase“ din perspectiva profețiilor creștine referitoare la timpurile din 
urmă. „Religia viitorului“, la care se referă acestea, este prezentată și anali- 
zată prin contrast cu unica religie cu care ea se află în conflict ireconciliabil: 
creștinismul autentic ortodox. Pe măsură ce ne apropiem de cumplitul dece- 
niu 1980, „semnele timpurilor“ devin cum nu se poate mai limpezi; creștinii 
ortodocși, și toţi cei care vor să-și mântuiască sufletele întru veșnicie, să ia 
aminte și să acționeze! 


CAPITOLUL II 


Religiile „monoteiste“ 


Avem acelaşi Dumnezeu ca şi necreştinii? 


Pr. Basile Sakkas 


Evreii, musulmanii şi creştinii ... trei expresii ale aceluiași monoteism, ce se 
fac auzite în istorie ca glasurile cele mai autentice şi străvechi, cele mai cute- 
zătoare şi mai sigure. De ce nu ar fi asadar posibil ca numele aceluiaşi Dum- 
nezeu, în loc să genereze opoziții ireconciliabile, să ducă la respect reciproc, la 
înțelegere şi coexistență pașnică? Oare invocarea aceluiași Dumnezeu, a acelu- 
iai Tată, în loc să aducă un prejudiciu dezbaterilor teologice, nu ar trebui să 
ne ajute să descoperim ceea ce este atât de evident, şi totuşi atât de greu de ac- 
ceptat — că fiind cu totii fiii aceluiaşi Tată, suntem prin urmare Pati? 


(Papa Paul al VI-lea, Laz Croix, 11 august 1970) 


În ziua de joi, 2 aprilie 1970, a avut loc la Geneva o mare manifestaţie re- 
ligioasă. În cadrul celei de-a doua Conferinţe a Asociaţiei Religiilor Unite, re- 
prezentanții a zece mari religii au fost invitați să se întrunească în Catedrala 
Sfântul Petru. Această „rugăciune comună“ se baza pe următorul argument: 
„Credincioşii tuturor acestor religii au fost invitaţi să intre în comuniune, în- 
chinându-se împreună aceluiași Dumnezeu!“ Să vedem acum dacă această afir- 
maţie este justificată, din perspectiva Sfintei Scripturi. 

Pentru ca lucrurile să fie mai uşor de înţeles, ne vom limita discuţia la ce- 
le trei religii care și-au succedat în istorie, în această ordine: iudaismul, creș- 
tinismul și islamismul. Toate aceste trei religii se revendică, de fapt, de la o 
origine comună, de la închinarea la Dumnezeul lui Avraam. Astfel, în opinia 
multora, de vreme ce cu toţii suntem urmași ai lui Avraam (evreii şi musul- 
manii după trup, iar creştinii în duh), atunci cu toții Îl avem ca Dumnezeu 
pe Dumnezeul lui Avraam și toate cele trei religii se închină (fiecare în felul 
său, desigur) aceluiași Dumnezeu. lar acest unul şi același Dumnezeu consti- 
tuie, într-un mod oarecare, temeiul nostru de unire și de „înțelegere recipro- 
că“, fapt care ne îndeamnă la o „relație frățească“ — după cum sublinia Marele 
Rabin, dr. Şafran, parafrazând cuvintele psalmului: „Ce este mai bun și mai 
frumos, decât a vedea frații adunați laolaltă...!“. 


1 Parafraza se referă la Psalmul 132, 1: „lată acum ce este bun și ce este frumos, decât numai a 
locui frații împreună!“ (n. £r.). 

Din această perspectivă, este evident că lisus Hristos, Dumnezeu-Omul, 
Fiul Cel din veșnicie împreună cu Tatăl Cel mai înainte de veci, ca și Întrupa- 
rea, și Crucea Sa, şi Învierea Sa preaslăvită și cea de a Doua și Înfricoșară a Sa 
Venire — toate devin nişte detalii secundare, care nu ne pot împiedica să „ne 
înfrățim“ cu aceia care Îl consideră un „simplu profer“ (potrivit Coranului) 
sau „fiul desfrânarei“ (după anumite tradiții talmudice)! lisus din Nazaret și 
Mahomed sunt prin urmare aduși la același nivel. Nu știu ce creștin, demn de 
acest nume, ar putea accepta lucrul acesta în conștiința sa. 

S-ar putea argumenta că aceste trei religii, lăsând la o parte trecutul, ar 
putea cădea de acord că lisus Hristos este o persoană extraordinară, cu to- 
tul excepțională, și că El a fost trimis pe pământ de Dumnezeu. Dar pentru 
noi creștinii, dacă lisus Hristos nu este Însuşi Dumnezeu, El nu poate fi con- 
siderat drept un „profet“ sau un „trimis al lui Dumnezeu“, ci doar un im- 
postor fără seamăn, care „s-a făcut pe sine Fiu al lui Dumnezeu“, adică ega/u/ 
lui Dumnezeu (Mc. 14, 61-62). Potrivit acestei soluții ecumenice la nivel su- 
pra-confesional, Dumnezeul Cel în Treime închinat al creștinilor nu s-ar deo- 
sebi de unicul Dumnezeu al iudaismului și al islamismului, al vechii erezii sa- 
beliene!, al anti-trinitarismului modern, sau al anumitor secte iluministe. Nu 
ar mai fi 7yei Persoane şi o singură Dumnezeire, ci o singură Persoană, neschim- 
bătoare după unii, sau care își schimbă succesiv „măștile“ (Tarăl-Fiul-Duhul) 
după alții! Și, cu toate acestea, se susține că este vorba de „ace/ași Dumnezeu. 

Aici, s-ar purea aduce următoarea obiecţie naivă: „Dar aceste religii au 
un punct comun: toate trei Îl mărturisesc pe Dumnezeu- Iată Însă, potri- 
vit Sfintei Tradiţii ortodoxe, aceasta este o absurditate. Noi mărturisim ast- 
fel: „Slavă Sfintei, celei deoființă, de-viață-făcătoarei și nedespărțitei Treimi. 
Cum L-am putea despărți pe Tatăl de Fiul, când lisus Hristos spune: Eu și 
Tatăl una suntem (|n 10, 30), iar Sfântul loan Apostolul, Evanghelistul și 
Teologul, Apostolul Iubirii, afirmă clar: Oricine-L răgăduiește pe Fiul nu-L are 
nici pe Tatăl U In 2, 23) 

Și chiar dacă toate cele trei religii ÎL vitae pe Dumnezeu, Jază: Al cui 
Tată este El cu adevărat? Pentru evrei şi pentru musulmani, EI este Tatăl tutu- 
ror oamenilor în planul crezpiei, al facerii; pe când pentru noi, creștinii, EL es- 
te, înainte de toate, mai înainte de întemeierea lumii (|n 17, 24), Tatăl Dom- 
nului nostru Iisus Hristos (Etes. 1, 3), şi prin Hristos este și Tatăl nostru prin 
înfiere (Efes. 1, 4-5), în planul mântuirii. Ce asemănare poate fi, atunci, între 
paternitatea dumnezeiască din creștinism și cea din celelalte religii? 

S-ar mai putea spune: „Şi totuși, Avraam s-a închinat Dumnezeului Celui 
adevărat; iar evreii, prin Isaac, și musulmanii, prin Agar, sunt urmașii aces- 
tui închinător întru adevăr“. Aici trebuie clarificate mai multe lucruri. Avra- 


1 Sabellius (Sabelie) condamnat în 261 d.Hr., este autorul unei doctrine eretice care susținea 
că cele trei Persoane ale Sfintei Treimi nu sunt decât trei aspecte ale unei singure persoane (2. £r.). 

am nu se închina unui Dumnezeu unipersonal, așa cum ÎI concep alte religii 
monoteiste, ci lui Dumnezeu în chipul Sfintei Treimi. Citim în Sfânta Scrip- 
tură: Apoi Domnul S-a arătat iarăși lui Avraam la stejarul Mamvri [...] Atunci 
ridicându-şi ochii săi, a privit şi iată trei Oameni stăteau înaintea lui; şi cum I-a 
văzut, a alergat din pragul cortului său în întâmpinarea Lor și s-a închinat până 
la pământ (Fac. 18, 1-2). Cum era așadar Dumnezeu, atunci când I s-a închi- 
nat Avraam? Avea oare o formă unipersonală sau chipul Sfintei Treimi? Noi, 
creștinii ortodocşi, cinstim această arătare veterotestamentară a Sfintei Treimi 
în ziua Cincizecimii, când ne împodobim bisericile cu ramuri care închipuie 
străvechiul stejar, și ne închinăm în faţa icoanei Celor trei Îngeri, cum a făcur 
și Părintele Avraam! Descendența trupească din Avraam nu poate fi nimănui 
de folos, dacă nu este renăscut prin apa Botezului, în credința lui Avraam. ar 
credința lui Avraam era credinţa în lisus Hristos, după cum Domnul nostru 
Însuși a spus-o: Avraam, părintele vostru, a fost bucuros să vadă ziua Mea şi a 
văzut-o și s-a bucurat (In 8, 56). Aceeași era și credinţa prorocului și regelui 
David, care L-a auzit pe Tatăl Ceresc vorbind cu Fiul Cel deoființă cu Sine: 
Zis-a Domnul Domnului Meu (Ps. 109, 1; F. Ap. 2, 34). Aceeași era și credin- 
ţa celor trei tineri din cuptorul cu foc, și care au fost scăpaţi de Fiu/ lui Dum- 
nezeu (Dan. 3, 25); și a prorocului Daniel, căruia i s-au descoperit cele două 
Ari ale lui lisus în taina Întrupării Sale, văzând cum Fiul Omului a venit la 
Cel Vechi de Zile (Dan. 7, 13). De aceea spune Domnul, adresându-se ur- 
mașilor (posteritate care, după trup, era incontestabilă) lui Avraam: Dacă ai 
fi fiii lui Avraam, ați face faptele lui Avraam Un 8, 39), iar aceste fapte sunt să 
credeți în Acela pe care El L-a trimis (|n 6, 29). 

Cine sunt, așadar, urmașii lui Avraam? Fiii lui Isaac, după trup, sau fiii 
Agarei, egipteanca? Sunt Isaac sau Ismael urmașii lui Avraam? Ce ne învaţă 
Sfânta Scriptură prin gura dumnezeiescului Apostol? Făgăzuinrele au fost ros- 
tite lui Avraam şi urmaşului său. Nu zice: „și urmaşilor" — ca de mai mulți — ci 
ca de unul singur: „şi urmaşului tău“, Care este Hristos (Gal. 3, 16). Iar dacă 
voi sunteți ai lui Hristos, sunteti deci urmaşii lui Avraam, moştenitori după fă- 
găduintă (Gal. 3, 29). Așadar, în lisus Hristos a devenit Avraam tară 4/ mul- 
tor neamuri (Fac. 17, 5; Rom. 4, 17). Având asemenea făgăduinţe și aseme- 
nea adeveriri, ce înțeles mai are descendența din Avraam, după trup? După 
Sfânta Scriptură, Isaac este considerat sămânță sau urmaș, dar numai ca pre- 
închipuire a lui Iisus Hristos. Spre deosebire de Ismael, fiul Agarei (Fac. 16, 1 
ș.u.), Isaac s-a născut printr-o minune, din „neputinţa“ unei femei sterpe și 
vârstnice, deci contrazicând legile naturii, după cum Mântuitorul avea să se 
nască din fecioară în chip minunat. Isaac a fost urcat spre jertfire pe muntele 
Moria, așa cum lisus avea să urce pe Golgota, purtând pe umeri lemnul jert- 
fei Sale. Un înger l-a scăpat pe Isaac de la moarte, precum un altul a rostogo- 
li piatra pentru a face cunoscut oamenilor că mormântul era gol, și că Cel 

Înviat nu mai era acolo. La ceasul rugăciunii, Isaac a întâlnit-o pe Rebeca în 
câmpie și a dus-o în cortul mamei sale, Sara, după cum și Hristos își va în- 
rtâmpina Biserica Sa pe nori, pentru a o duce în sălașurile cerești, în lerusali- 
mul cel Nou, patria mult dorită. 

Nu! Noi nu avem același Dumnezeu ca și necreștinii'! Condiţia obligatro- 
rie pentru a-L cunoaște pe Tatăl, este Fiul: Ce/ ce M-a văzut pe Mine a văzut 
pe Tatăl, nimeni nu vine la Tatăl Meu decât prin Mine (n 14, 6-9). Dumne- 
zeul nostru este Dumnezeul cel Întrupar, pe Care L-am văzut cu ochii noştri, 
și mâinile noastre L-au pipăit (| In 1, 1). Ceea ce este nematerial S-a făcut ma- 
terial pentru mântuirea noastră, cum spune Sfântul loan Damaschin, și ni 
S-a arătat nouă. Dar când oare S-a arătat EI printre evreii și musulmanii de 
astăzi, așa încât să putem spune că și ei ÎI cunosc pe Dumnezeu? lar dacă ei 
Îl cunosc deplin pe Dumnezeu, fără a avea nevoie de lisus Hristos, atunci în- 
seamnă că Hristos S-a întrupat, a murit și a înviat în zadar! 

După cuvintele lui Hristos, ei încă nu-L cunosc deplin pe Tatăl. Ei au anu- 
mite concepții despre Tatăl; acestea însă nu cuprind revelația supremă, su- 
pra-raţională, a lui Dumnezeu, așa cum i-a fost ea dată omenirii prin lisus 
Hristos. Pentru noi, creştinii, Dumnezeu este Ze necuprins, de neînțeles, de ne- 
descris, şi nematerial, aşa cum spune Sfântul Vasile cel Mare. Dar pentru mân- 
tuirea noastră, EI s-a făcut (în măsura în care ne împărtășim de El) material, 
cu putință de cuprins cu mintea și de descris, arăzându-Se prin taina Întrupă- 
rii Fiului Său, 4 Câruia este slava în vecii vecilor, amin. De aceea, Sfântul Ci- 
prian al Cartaginei afirmă că cine nu are Biserica drept Mamă, nu-L are nici 
pe Dumnezeu drept Tată! 

Dumnezeu să ne păzească de păcatul apostaziei la venirea Antihristului, 
ale cărei semne se înmulțesc pe zi ce trece. Fie ca El să ne păzească de sufe- 
rinţe, pe care nici chiar cei aleși nu le-ar putea îndura fără harul Celui Care, 
cu mila Sa, va scurta acele zile. Și fie ca EI să ne ţină în „turma cea mică“ pe 
noi, „rămășița cea după alegerea Duhului“, astfel încât și noi să ne putem bu- 
cura ca Avraam de lumina feței Sale, prin rugăciunile Preasfintei, de Dum- 
nezeu Născătoarei și Pururea Fecioarei Maria, ale cetelor îngerești, ale mul- 
țimii de mărturisitori, proroci, mucenici, ierarhi și propovăduitori care au 
rămas credincioși până la moarte, care și-au vărsat sângele pentru Hristos, ca- 
re ne-au renăscut pe noi prin Evanghelia Lui și prin apa Sfântului Botez. Noi 
suntem fiii acestora — și suntem desigur slabi, păcătoși, și nevrednici, dar nu 
ne vom întinde mâinile către un dumnezeu străin! Amin. 

Pr. Basile Sakkas 
La Foi Transmise, 
5 aprilie 1970! 

l A cea de-a S-a ediție americană, editorii au introdus câteva clarificări teologice în acest 

capitol. 

Puterea zeilor păgâni 


Asaltul asupra creştinismului 
o persoană convertită la Ortodoxie 


Toţi dumnezeii neamurilor sunt idoli. 


(Ps. 95, 5) 


Articolul ce urmează se bazează pe experienţa unei femei care, după ce a 
urmat liceul într-o mănăstire romano-catolică, a practicat hinduismul timp 
de douăzeci de ani pentru a se converti în cele din urmă, din mila lui Dum- 
nezeu, la credința ortodoxă. În sânul Bisericii Ortodoxe Ruse [din exil), ea a 

aflat adevărul pe care îl căuta. În prezent, locuiește în Statele Unite ale Ame- 
ricii, pe coasta de vest. Fie ca mărturia ei să le deschidă ochii acelor credin- 
cioși ortodocși care ar putea fi ispitiţi să îi urmeze pe orbii teologi „liberali“, 
care își fac acum apariţia chiar și în Biserica Ortodoxă, și care, drept orice răs- 
puns la asaltul neo-păgânismului asupra Bisericii lui Hristos, intră în „dialog“ 
cu acești vrăjitori și li se alătură în închinarea la dumnezeii păgânilor. 


]. Atracţiile hinduismului 


Aveam doar șaisprezece ani când două evenimente mi-au schimbat cursul 
vieţii. Unul dintre ele a fost sosirea mea la mănăstirea catolică dominicană 
din San Rafael (California), unde pentru prima dată am întâlnit creștinismul. 
În același an, am luat contact și cu hinduismul, în persoana unui călugăr hin- 
dus, un swami [învăţător hindus], care în curând avea să-mi devină guru, sau 
maestru. Începuse o bătălie, lucru de care aveam însă să-mi dau seama abia 
douăzeci de ani mai târziu. 

La mănăstire am fost învățată adevărurile creștine de bază. În acestea stă 
tăria celor smeriţi, dar și poticnirea celor mândri. Cu drept cuvânt a scris 
Sfântul Apostol Iacov: Dumnezeu celor mândri le stă împotrivă, iar celor sme- 
riți le dă bar (lacov 4, 6). lar eu eram foarte mândră; nu voiam să accept pă- 
catul strămoșesc, și nici existența iadului. Găseam o mulțime de argumente 
împotriva lor. O soră blândă și binevoitoare mi-a arătat ce aveam de făcut, 

spunându-mi: „Roagă-te ca să primeşti darul credinței“. Dar învățătura ace- 
lui swami pusese stăpânire pe mine, iar mie îmi părea un lucru înjositor să 
mă rog cuiva, fie și lui Dumnezeu Însuși. Mult mai târziu, mi-am amintit 
cuvintele ei. Peste ani, sămânţa credinței creștine sădită atunci în mine a rodit 
din mijlocul unui ocean de disperare. 

După un timp, s-a descoperit ce fel de cărți îmi adusesem la liceu, îmbră- 
cate în coperţi fără nici un titlu. Erau Bhagavad Gita, Upanișadele, Vedanta- 
sara, Ashtavakra Sambhita... Secretul meu se aflase, dar nu mi s-a spus mare 
lucru. Cu siguranță, surorile credeau că îmi va trece, cum trec cele mai mul- 
te dintre roanele intelectuale ale tinerelor. Totuși, o călugăriță mi-a spus ade- 
vărul în față. Este un adevăr foarte neplăcut, și rareori îl mai auzim astăzi. 
Mi-a spus că aveam să ajung în iad dacă voi muri în religia hindusă, după ce 
am cunoscut adevărul creștinismului. Sfântul Apostol Petru vorbește astfel: 
Ceea ce te biruieşte, aceea te şi stăpâneşte. Căci dacă, după ce au scăpat de înt- 
inăciunile lumii, prin cunoaşterea Domnului şi Mântuitorului nostru lisus Hris- 
105, iarăşi se încurcă în acestea, ei sunt învinşi; li s-au făcut cele de pe urmă mai 
rele decât cele dintâi. Căci mai bine era pentru ei să nu fi cunoscut calea dreptă- 
ţii, decât, după ce au cunoscut-o, să se întoarcă de la porunca sfântă, dată lor Il 
Petr. 19-21). 

Atunci am dispreţuit-o mult pe sora aceea, pentru „bigotismul“ ei. Dar 
dacă ar mai trăi astăzi, i-aş mulțumi din toată inima. Cuvintele ei m-au de- 
ranjat și m-au urmărit mereu, căci așa se întâmplă cu adevărul; dar în cele din 
urmă acest adevăr m-a condus la plinătatea Ortodoxiei. 

Lucrul de căpetenie pe care l-am primit la liceul catolic a fost această mă- 
sură a adevărului, cu care într-o zi aveam să descopăr că hinduismul este o 
înșelătorie. 

Situaţia s-a schimbat mult față de timpul pe când eram elevă. Hinduismul, 
pe atunci ceva izolat, s-a răspândit ca o epidemie. Acum este necesară o înțele- 
gere foarte pătrunzătoare a dogmaticii hinduiste, dacă dorim să prevenim sinu- 
ciderea spirituală a tinerilor creștini, prin apropierea lor de religiile orientale. 

Seducţia hinduismului se exercită în toate privințele. El încântă toate fa- 
cultățile sufletului, și ispitește toate slăbiciunile, dar mai ales trufia. Și cum eu 
eram foarte mândră, chiar dacă aveam doar șaisprezece ani, am căzut victima 
acestor seducții. Mă frământa problema păcatului strămoșesc, a existenţei ia- 
dului, a suferinţei, pe care nu le luasem în serios înainte de a veni la mănăsti- 
re. Dar swami îmi oferea o alternativă „satisfăcătoare din punct de vedere in- 
telectual“ la incomodele dogme creștine. ladul era, în realitate, numai o stare 
temporară a sufletului, cauzată de propria karma (faptele, acțiunile) rea! din 
viaţa prezentă sau dintr-o viață trecută. Și, desigur, o cauză finită nu putea 


' În religia hindusă, arma reprezintă legea în virtutea căreia soarta oamcriilor este determinată de 
faptele lor din viețile anterioare (7. 47). 

avea un efect infinit. lar păcatul originar era substituit — ce lucru minunat — 
cu Divinitatea originară, la care aveam dreptul prin naștere, și nimic din ceea 
ce aș fi făcut nu putea zădărnici acest final fericit. Eu eram de esență divină. 
Eu eram Dumnezeu: eram „Visătorul infinit, visând vise finite“. 

Câr despre problema suferinței, sistemul filosofic hindus cunoscut sub nu- 
mele de Vedanta o rezolvă într-un mod foarte elegant. În esenţă, acesta afir- 
mă că suferința este maya, iluzie. Ea nu are o existență reală — mai mult, un 
Advaitin! pretinde că poate dovedi acest lucru. 

Pe de altă parte, hinduismul este atrăgător și din perspectiva respectabilei 
(ca vârstă) erori de a crede că omul este perfectibil prin educaţie (folosind ter- 
menii lor, prin sistemul guru) și prin „evoluţie“, în sensul unei constante și 
progresive dezvoltări spirituale a omului. Un alt argument este găsit în rela- 
tivismul cultural, care în zilele noastre este arât de apreciat, încât a-l pune la 
îndoială în vreun fel este considerat un adevărat păcar (de cărre cei lipsiţi de 
noțiunea păcatului în sens creștin). Ce ar putea fi mai logic, spun aceștia, de- 
cât ca fiecare popor și națiune să se închine lui Dumnezeu în felul său? Dum- 
nezeu, la urma urmelor, este același, iar varietatea modurilor de închinare nu 
fac decât să contribuie la o „îmbogățire“ generală în plan religios. 

Dar pentru mulți, atracția cea mai puternică a hinduismului este pragma- 
tismul său. Întregul edificiu filosofic al hinduismului se sprijină pe instrucțiu- 
nile religioase de ordin practic, pe care discipolul le primește de la guru. Prin 
ele, discipolul este îndemnat să verifice această filosofie prin propria sa expe- 
riență. Nimic nu trebuie acceptat prin credință. Și, contrar celor ce se cred în 
general despre hinduism, acesta nu are mistere, sau taine — ci doar un imens 
material ezoteric —, astfel încât pur și simplu nu este nevoie de credinţă. Ți se 
spune: „Încearcă, și vezi dacă merge“. Această atitudine pragmatică este ex- 
trem de ispititoare pentru occidentali. Pare atât de „științifică“! Însă aproape 
toți cei care iau contact cu hinduismul cad în eroare tocmai din cauza aces- 
tui fals raționament: dacă aceste instrucțiuni practice se verifică într-adevăr 
(şi așa se și întâmplă), atunci sistemul este adevărat, și, implicit, bun. Ceea ce, 
desigur, nu este o concluzie corectă. Nu se poate spune decât atât: că funcţi- 
onează. Dar neînțelegând acest lucru, tânărul novice capătă o convingere pu- 
ternică pe baza vreunei experienţe oarecare, de ordin psihic. 

Astfel ajungem la ultima seducţie a hinduismului despre care vreau să 
vorbesc, și anume aceea a „experiențelor spirituale“. Originea lor este de na- 
cură fie psihică, fie diabolică, fie și una și alta. Dar care dintre practicanți 
hinduismului este capabil să distingă înșelăciunea de o experiență spirituală 
autentică? Nu au nici un reper sau criteriu. Asta nu înseamnă, însă, că ceea 
ce văd, aud, miros și ating ei prin aceste experienţe este doar rezultatul unei 


! Advaitin — adept al uneia dintre școlile indiene de filosofie, Advaita Vedanta, care postulează 
identitatea dintre brabman — sursa tuturor lucrurilor și aman — sinele (n. 4r.). 

stări mintale aberante. Dimpotrivă, acestea sunt ceea ce tradiția ortodoxă nu- 
mește prelest, „înşelăciune diavolească!“. Acest termen este important, căci 
exprimă exact condiția unei persoane care trece prin „experienţele spirituale“ 
ale hinduismului. El acoperă toată gama falselor experiențe spirituale: de la 
simpla iluzie și amăgire, până la starea de posedare propriu-zisă. Întotdeauna, 
înșelăciunea este luară drept adevăr, iar rezultatul este o creștere accentuată a 
sentimentului de mândrie. Cel căzut pradă înșelăciunii diavolești este cuprins 
de simțământul plăcut al importanței personale, care compensează renunțări- 
le și suferinţa pe care și le impune. 

În Epistola întâi, Sfântul Apostol și Evanghelist loan spune: Jubizi/or, nu dari 
crezare oricărui dub, ci cercați duhurile, dacă sunt de la Dumnezeu... (| In 4, 1). 

Sfântul Grigorie Sinaitul își avertizează ucenicii cu privire la pericolele 
acestor experiențe: „pretutindeni, mai ales în jurul începărorilor și al celor ca- 
re își urmează voia lor [cei mândri], dracii aruncă mrejele gândurilor și închi- 
puirilor celor rele, și le pregătesc curse spre pierzare“. Un monah l-a întrebat: 
„(Ce va face cel căruia dracul i se înfățișează ca un înger de lumină?“ Iar sfân- 
tul i-a răspuns: „Acela are nevoie de dreapta socoteală, ca să poată deosebi bi- 
nele de rău. Deci, nu vă lăsați mișcați cu ușurință de ceea ce vedeți, din nebă- 
gare de seamă; ci staţi tari și cercați cu grijă toate, primind binele și alungând 
răul. Întotdeauna să cercetaţi și să cercați toate, și numai după aceea să le cre- 
deți. Şi să cunoaşteţi că lucrarea harului se vede după roadele ei, pe care dra- 
cii nu le pot aduce, cu toate înfățișările lor mincinoase, și anume: blândețea, 
bucuria, smerenia, scârba față de cele lumești, tăierea patimilor și a poftelor. 
Pe când roadele lucrării diavolești sunt: disprețul față de alții, trufia, dorința 
de stăpânire, și tot răul. După aceste roade veți putea cunoaște dacă lumina 
pe care o ai în inimă vine de la Dumnezeu sau de la diavol. Frunza de salată 
se aseamănă cu ce de muștar, iar oţetul are aceeași culoare ca vinul; dar gus- 
rtându-le, vei simţi deosebirea. Tot așa și sufletul, dacă are dreapta socoteală, 
poate deosebi, gustându-le, darurile Duhului Sfânt de închipuirile și de amă- 
girile satanei“. 

Începătorii rău îndrumați sau plini de mândrie sunt cei mai vulnerabili 
la înșelăciunea diavolească. Iar pe acest fals misticism se bazează în mare mă- 
sură succesul și rezistența în timp a hinduismului. De aceea, el le apare atât 
de atrăgător tinerilor obișnuiți cu tot felul de dependențe, și care au fost deja 
inițiați în asemenea „experiențe“. Numeroșii swami, care au proliferat în ul- 
timele decenii, au sesizat ce șansă de celebritate și îmbogăţire le oferă această 
piață de suflete gata pregătită, și au profitat de ea. 


' În original, pre/est — termen tus preluat în text (n. d). 

2. Războiul dogmelor 


Creștinismul contemporan are de înfruntat un dușman nevăzut. lar aces- 
ta, dacă i se va permite, va pătrunde în inimile oamenilor înainte de a-și de- 
clara numele. Este vorba de hinduism, iar războiul care se află acum în plină 
desfășurare este un război al dogmelor. 

Când s-au înființat primele societăți Vedanta în Staele Unire, la începutul 
secolului al XX-lea, ele s-au străduit de la bun început să răspândească ideea 
că între hinduism și creștinism nu există nici o diferență reală. Nu numai că 
ele nu se află în conflict, se afirma, dar un bun creștin va deveni încă și mai 
bun, dacă va studia și va practica Vedanta, căci abia atunci va ajunge la adevă- 
rata înțelegere a creștinismului. 

În primele lor conferinţe, swamii încercau să demonstreze că ideile proprii 
creştinismului — Logosul și Crucea — își au de fapt originea în India. lar idei- 
le care păreau proprii hinduismului — reîncarnarea, transinigrația sufletului și 
fenomenul de transă [sama4bi] — se găsesc de sui și în Scriptura creștină, da- 
CĂ aceasta este corect interpretată. 

Această momeală a atras mulți creștini bine veri jeieari, dar lipsiţi de în- 
drumare. Primele acţiuni au fost îndreptate împotriva așa-ziselor dogme „în- 
guste“ și „sectare“, și în favoarea promovării unei religii „științifice“, care să se 
bazeze pe studiul comparativ al tuturor religiilor. Accentul cădea întotdeauna 
pe ideea că între ele nu există nici o diferență. Totul este Unul. Toate deosebi- 
rile sunt de suprafață, sunt aparente sau relative, și nicidecum reale. Aceste 
idei erau limpede exprimate în textele conferințelor publicate la începutul 
anilor 1900, iar pericolul în care ne aflăm astăzi se datorează succesului lor de 
atunci. 

In limbajul comun, termenul „dogmă“ are astăzi conotații peiorative. Dar 
acest dispreț nu ar fi putut veni din partea celor care știu că el se referă la te- 
zaurul învățăturilor sfinte ale Bisericii. Oricum, odată ce conotaţia negati- 
vă s-a împământenit, cei lipsiţi de curaj, care se feresc întotdeauna să se în- 
depărteze de ceea ce este general acceptat și să se alăture unui grup minoritar, 
au început și ei să vorbească despre „dogme rigide“, o expresie evident arti- 
ficială, care însă sugerează condamnare și dezaprobare. Astfel, atitudinea ne- 
gativă a fost indusă pe nesimţite de către criticii cu „vederi largi“, care fie nu 
știau că dogmele sunt expresia creștinismului, fie pur și simplu nu agreau 
creştinismul. 

Ca urmare, tendinţa multor creștini de a bate în retragere în fața acuzaţiei 
de dogmatism rigid a constituit pentru hinduși un mare avantaj, venit „din 
interiorul“ religiei pe care o atacau. 

Lucrul incredibil este că puţini își dau seama că însuși hinduismul, care 
dorește să răstoarne dogmele creștine, nu este decât un sistem de dogme con- 

tradictorii. lar aceste două sisteme nu se pot îmbina, sau „îmbogăți“ reciproc, 
pentru că sunt radical opuse unul altuia. 

Dacă credincioșii vor ajunge să renunțe la dogmele creștine, sau (cedând 
unei tactici mai abile) să le modifice pentru a face creștinismul mai „modern“ 
sau mai „universal“, atunci vor pierde totul, căci tăria lor, ca și a hinduși- 
lor, stă în dogme. Jar Zogmele hinduse sunt o respingere directă a celor creștine. 
Aceasta ne conduce la o concluzie uimitoare: Ceea ce creştinii consideră rău, 
hinduşii cred că este bun, şi invers: Ceea ce bindușii cred că este rău, creştinii 
consideră bun. 

Adevărata contradicţie stă în faptul că ceea ce, pentru un creștin, consti- 
tuie cel mai mare păcat, pentru un hindus este suprema realizare. Creștinii 
au recunoscut dintotdeauna că mândria este păcatul fundamental, care dă 
naștere tuturor celorlalte păcate. Prototipul ei este Lucifer, care spune: Ri- 
dica-mă-voi în ceruri şi mai presus de stelele Dumnezeului Celui Atotputernic 
voi așeza tronul meu! Sui-mă-voi deasupra norilor şi asemenea cu Cel Preaînalt 
voi fi (Isaia 14, 13-14). În ceea ce-l privește pe om, tot mândria este cea care 
transformă virtuțile în păcate. Dar pentru hinduși în general, și pentru adva- 
itin sau vedantin mai ales, singurul „păcat“ este să nu crezi în tine însuți și în 
umanitate, ca fiind expresii ale dumnezeirii înseși. Swami Vivekananda, cel 
mai mare apărător modern al filosofiei Vedanta, spune: „Voi încă nu înţele- 
geți India! Noi, indienii, suntem în fond închinători ai Omului. Dumnezeul 
nostru este Omul!“ Iar doctrina 74%; sau „a mântuirii“, se rezumă la urmă- 
roarele: „Omul trebuie să devină dumnezeu realizând [în sine] divinitatea“. 

Vedem, așadar, cum dogmele hinduismului și ale creștinismului se află în- 
cr-un conflict de neîmpăcat cu privire la natura dumnezeiască, natura ome- 
nească și scopul existenţei omului. 

Dacă însă creștinii vor accepta propaganda hinduistă, potrivit căreia în- 
tre cele două religii nu se dă nici o bătălie, iar diferențele dintre ele sunt nu- 
mai aparente, și nu reale, atunci ideile hinduismului vor putea pune stăpânire 
asupra lor, iar bătălia va fi pierdută fără ca ei să se împotrivească măcar. Ur- 
mările unei asemenea înfrângeri sunt dezastruoase, căci puterea de corupere 
spirituală a hinduismului este uriașă. În propriul meu caz, în ciuda educați- 
ei destul de sănătoase pe care o primisem la mănăstire, cei douăzeci de ani de 
practicare a hinduismului m-au adus până în pragul iubirii de rău. Asta de- 
oarece în India „Dumnezeu“ este adorat și ca principiu al Răului, în persoana 
zeiței Kali. Voi vorbi despre ea în subcapitolul următor, care se referă la prac- 
ticile hinduiste. 

Închinarea la Rău este rezultatul renunțării la dogmele creștine. O mărtu- 
risesc din proprie experiență, căci eu m-am închinat zeiței Kali, atât în India 
cât și în America. lar cu astfel de zeități, chipuri ale Satanei, nu este de glumit. 
Odată ce te îndepărtezi de Dumnezeul Cel Viu, locul Lui nu va rămâne gol. 

3. Locuri și practici binduiste 


În anul 1956, am participat împreună cu un grup de cercetători la o expe- 
diție în Insulele Filipine. Mă interesau religiile primitive, și în special cele din 
așa-zisele „zone de ne-aculturaţie!“ — zone în care încă nu pătrunseseră misio- 
nari creștini, La sosirea mea în mijlocul tribului Ifugao, nu credeam în magia 
neagră; dar la plecare, devenisem convinsă de existența ei. Un șaman al tribu- 
lui (un munbati), pe nume Talupa, mi-a devenit bun prieten și sursa mea de 
informaţii. Am aflat, cu timpul, că era cunoscut ca un maestru al magiei ne- 
gre. El m-a invitat la o ceremonie rituală, numită Pak:, care avea loc aproape 
în fiecare seară în perioada recoltei. În jur de doisprezece „preoți“ se adunau 
într-o colibă, pentru a invoca zeitățile și strămoșii tribului pe parcursul între- 
gii nopți, bând vin de orez și aducând ofrande în fața a două mici figurine 
numite bu/ol, Acestea erau scăldate în sânge de pui, care era colectat într-un 
vas și folosit mai întâi pentru prezicerea viitorului, în funcţie de mărimea și 
de numărul bulelor de aer care se formau, ca și de timpul necesar pentru coa- 
gulare. Culoarea, poziția și forma organelor erau de asemenea interpretate în 
acest sens, Seară de seară, luam notițe cu conștiinciozitate; ceea ce am descris 
aici este însă numai o parte. Nu voi intra în detalii cu privire la magia prac- 
ticată de tribul Ifugao; voi spune numai că până în momentul plecării mele, 
văzusem o atât de mare varietate de fapte supranaturale, încât orice explicație 
științifică a acestora era cu neputinţă. Sosisem acolo cu convingerea că magia 
putea fi perfect explicară prin fenomene naturale, şi nici nu eram o persoană 
care se sperie ușor; fapt este însă că am părăsit tribul Ifugao nu numai deoa- 
rece am constatat efectul ritualurilor lor, ci pentru că l-am simţit chiar asupra 
mea, în cel puţin două rânduri. 

Am relatat aceste lucruri pentru ca ceea ce voi povesti mai jos, cu privire la 
practicile și locurile de închinare hinduse, să nu pară de necrezut, rodul unei 
„minți rătăcite“. 

La unsprezece ani după întâlnirea mea cu tribul Ifugao, am mers în peleri- 
naj la Peștera Amarnath, în munții Himalaya. În tradiția hinduistă, acesta es- 
te locul cel mai sfânt de venerare a zeului Shiva, cel în care acesta se arată în- 
chinătorilor, cărora le acordă și daruri și binecuvântarea sa. Călătoria până la 
peșteră este lungă și anevoioasă, căci străbate trecătoarea Mahaguna, aflată la o 
altitudine de 4600 de metri, și trece peste un ghețar; așa încât am avut tot tim- 
pul să mă rog pe drum, cu atât mai mult cu cât călăuza mea nu vorbea limba 
engleză, și nici eu nu vorbeam hindi. Speram că zeul, căruia mă închinasem și 
la care meditasem atâția ani, avea să mi se arate în sfârșit și mie. 

Chipul lui Shiva din peșteră este cu totul neobișnuit: este o imagine apă- 
rută în gheață, prin acțiunea picăturilor de apă, care crește și descrește odată 


! Aculturaţie — modificarea culturii unei populaţii ca rezultat al contactului cu o altă cultură, 
superioară (n. 2). 

cu fazele lunii. Când este lună plină, mărimea imaginii atinge nivelul tava- 
nului peşterii — cam 4,5 metri înălțime — pentru a dispărea aproape complet 
când luna scade. Și așa crește și descrește în fiecare lună. Din câte știu, acest 
fenomen nu a fost încă explicat. 

Eu am intrat în peșteră în momentul cel mai potrivit, când imaginea ajun- 
sese la dimensiunea maximă. Eram pregătită să aduc ofrandă zeului nuci verzi 
de cocos, tămâie, bucăţi roșii și albe de pânză, nuci, stafide și zahăr — tot ceea 
ce prescria ritualul. M-am apropiat de peșteră cu lacrimi de emoție și devo- 
țiune. Dar îmi este greu să descriu ceea ce a urmat. Aici simțeam aceleași vi- 
braţii pe care le întâlnisem în timpul ritualurilor de magie neagră ale tribului 
Ifugao; izbită de o senzaţie inexplicabilă de rău care plutea în armosferă, am 
ieșit cuprinsă de un acces de vomă, înainte ca preotul să fi adus jertfa mea în 
faţa marelui chip de gheață. 

Credința mea hindusă începuse să se clatine în peștera lui Shiva, dar a mai 
trecut un timp până să mă eliberez de ea. În perioada care a urmat, am că- 
utat să găsesc ceva care să susțină edificiul acestei credințe care începea să se 
prăbușească, dar nu am găsit nimic. Privind retrospectiv, aș spune că adese- 
ori simțim că ceva este cu adevărat rău, cu mult înainte ca mintea să înțeleagă 
acest lucru, și așa s-a întâmplat în cazul meu cu privire la „practicile spiritua- 
le“, ca și la așa-zisele „locuri sfinte“ ale hinduismului. 

La începutul inițierii sale de către guru, novicelui i se dă să repete o man- 
tră sanscrită (o formulă magică personală), și i se prescriu anumite practici re- 
ligioase. Acestea sunt în întregime ezoterice și nu circulă decât în tradiția ora- 
lă. Nu sunt niciodată tipărite şi este foarte puţin probabil ca vreun inițiat să 
le dezvăluie, căci secretul lor este asigurat prin sancțiuni dure. Gurul își invită 
discipolul să verifice filosofia hinduistă prin proprie experiență; și într-adevăr, 
aceste practici dau rezultate. Învățăcelul poate dobândi anumite puteri sau 
„siddhis“, cum ar fi citirea gândurilor, puterea de a vindeca sau de a distru- 
ge, aceea de a produce obiecte, de a prezice viitorul, și așa mai departe — toată 
gama celor mai vărămătoare și înșelătoare experiențe psihice. Lucrul cel mai 
grav este că discipolul cade invariabil în starea de pre/est, de înșelăciune diavo- 
lească, ajungând să ia amăgirea drept adevăr. Aceste „experienţe spirituale“ îi 
aduc o nespusă liniște și pace, însoțite de viziuni ale unor zeități în lumină 
(să ne amintim că însuși Satan poate apărea în chip de înger de lumină). Dar 
înşelăciunea căreia îi cade victimă nu înseamnă nicidecum că experienţele 
respective nu sunt reale, ci că ele nu vin de la Dumnezeu. Fiecare asemenea 
experiență este susținută de afirmaţiile filosofiei hinduse, încât practicile și 
conceptele filosofice se întăresc reciproc şi formează un sistem foarte coerent. 

În realitate, hinduismul nu este atât o preocupare intelectuală, cât un sis- 
tem de practici care nu sunt altceva decât magie neagră. Dacă faci gestul x, 
obţii rezultatul y: nimic mai mult decât un simplu contract. Termenii aces- 

tuia nu sunt însă niciodată precizaţi, și rareori cel iniţiat se întreabă care este 
originea acestor experienţe „înălțătoare“, și de unde provin puterile pe care le 
dobândeşte. Esre o situație asemănătoare celei din Faust; ceea ce practicantul 
nu știe însă este că prețul pentru toate acestea este sufletul său nemuritor. 

Numărul acestor practici este foarte mare, încât ele pot satisface orice tem- 
perament. Divinitatea poate fi venerată sub forma unui zeu sau a unei zeițe, 
sau poate fi lipsită de formă — „brahmanul absolut“. Tipul de relație cu acest 
ideal ales variază de asemenea: raportul poate fi acela de fiu, părinte (mamă 
sau tată), prieten, iubit, slujitor, sau chiar de identitate, ca în cazul școlii Ad- 
vaita Vedanta. În momentul iniţierii, gurul îi indică discipolului nu numai 
mantra personală, ceea ce determină practicile pe care acesta trebuie să le ur- 
meze și calea pe care o va urma, ci și programul zilnic de viață. 

În cadrul sistemului Vedanta (monastic), discipolilor celibatari nu le es- 
te permis să se mai căsătorească; toate forțele lor trebuie dedicate îndeplini- 
rii practicilor religioase. Este interzis și consumul de carne, pentru că dimi- 
nuează acuitatea percepţiei. Gurul este privit, literalmente, ca dumnezeul și 
mântuitorul discipolului. 

În esență, numeroasele exerciții „spirituale“ sunt derivate din câteva prac- 
tici de bază. Le voi enumera pe scurt. 

În primul rând, întotdeauna este vorba de o idolatrie: este venerată o sta- 
tuie sau o imagine, căreia i se aduc drept ofrandă lumânări, camfor, tămâie, 
apă și dulciuri. Acestei imagini i se face vânt cu un evantai din coadă de iac, 
este scăldară, îmbrăcată și dusă la culcare. Toate acestea par a fi niște copilării, 
dar nu trebuie să subestimăm efectul experiențelor de ordin psihic pe care le 
constituie. Idolatria Vedanta include și venerarea de sine — fie mental, fie în 
mod exteriorizat — ceea ce presupune un întreg ritual, rezumat de expresia in- 
diană So Ham, So Ham, sau „Eu sunt EL, eu sunt El“. 

Urmează Japa, sau repetarea unei mantre sanscrite prescrise fiecărui disci- 
pol cu prilejul iniţierii. Este vorba de incantarea unei formule magice. 

Pranayama constă din exerciţii de respirație, care însoțesc rostirea formu- 
lei magice. 

Există și alte practici specifice sistemului Tantra, în care divinitatea este 
venerată ca Mamă, ca principiu feminin, ca putere, ca energie, ca principiu 
al evoluţiei și al acţiunii. Acestea sunt cunoscute și sub numele de „cele 5 
M-uri“. Cum sensul în care sunt înțelese aceste principii este în mod ma- 
nifest malefic, nu le voi descrie aici. Ele și-au făcut însă drum până în Ame- 
rica, unde Swami Vivekananda recomanda această școală a hinduismului 
împreună cu Vedanta. lată cuvintele lui: „Mă închin celei Teribile! Este o gre- 
șeală să credem că toţi oamenii caută plăcerea în viaţă. Tot atât de mulți do- 
resc suferinţa. Să ne închinăm așadar Terorii, de dragul terorii înseși. Cât de 
puţini au îndrăznit să se închine Morţii, sau zeiţei Kali! Noi însă să fim ado- 
ratori ai Morţii“. Iar despre zeița Kali adaugă: „Unii neagă cu dispreț existen- 

a zeiței Kali. Şi totuși, astăzi, Ea este în mijlocul oamenilor. Sunt nebuni de 
groază, căci și-a trimis oștile să împartă moartea... Cine spune că Dumnezeu 
nu se manifestă și ca principiu al Răului, și nu doar al Binelui? Dar numai 
hindusul îndrăznește să se închine și Răului“. 

Cel mai rău lucru este însă faptul că această practică, prin care este venerat 
însuși Răul, este săvârșită cu ferma convingere că este bună. lar mântuirea, 
căutată zadarnic și cu prețul atâtor eforturi în hinduism, nu poate fi dobândi- 
tă decât prin lepădarea de sine creștină. 


4. „Evanghelizarea “ Occidentului 


În anul 1893, un călugăr hindus necunoscut sosea la Parlamentul Religii- 
lor din Chicago. Era Swami Vivekananda, cel pe care l-am pomenit mai sus. 
A făcut o puternică impresie asupra celor care l-au ascultat vorbind, atât prin 
înfățișarea sa — purta turban și o rasă portocalie cu stacojiu —, cât și prin ceea 
ce a spus. A câștigat imediat interesul înaltei societăţi din Boston şi din New 
York, și i-a impresionat la culme pe filosofii Universităţii Harvard. În scurt 
timp, în jurul lui s-a strâns un grup de discipoli care se alăruraseră planului 
său ambițios de a „evangheliza“ lumea occidentală, făcând cunoscut îndeosebi 
hinduismul Vedantic (sau monist). S-au înființat societăți Vedanta în marile 
orașe americane și europene, ceea ce reprezenta însă numai un aspect al activi- 
tății sale. Cea mai importantă realizare a sa a fost faptul că ideile respective au 
pătruns în cercurile universitare, scopul urmărit fiind răspândirea lor. Pe Vive- 
kananda îl interesa prea puţin dacă celelalte școli hinduiste erau acceptate, câtă 
vreme mesajul filosofiei Vedanta ajungea la urechile tuturor. Spunea adeseori: 
„Bateţi la toare ușile. Spuneți fiecărui om că este una cu Divinitatea. 

Ecouri ale mesajului său se găsesc astăzi în cărți aflate în orice librărie, la 
preţuri accesibile, ai căror autori sunt Aldous Huxley, Cristopher Isherwood, 
Somerset Maugham, Ieilhard de Chardin, și chiar Thomas Merton. 


! Prea puţini — chiar și dintre cei mai doritori să intre în „dialog“ cu religiile orientale și să ad- 
mită existenţa unei unități de fond a religiilor — au o idee clară despre practicile și credințele păgâ- 
ne, a căror tiranie a înlocuit-o binecuvântatul și ușorul jug al lui Hristos... Zeița Kali, una dintre 
cele mai populare zeități hinduse, este reprezentată în mod obișnuit în mijlocul unui măcel paro- 
xistic, purtând la gât cranii și capete tăiate, și cu limba scoasă într-un mod hidos, încă însetată de 
sânge; în templele hinduse, ea este împăcată cu ofrande de sânge de capră, ceea ce Swami Viveka- 
nanda justifica astfel: „De ce n-am adăuga un pic de sânge, pentru a întregi tabloul?“ Ucenica lui, 
„sora“ Nivedita, relata cuvintele lui referitoare la zeița Kali: „Cred că ea mă inspiră în tot ceea ce 
fac, și că face cu mine tot ce dorește“, și că la tot pasul era conștient de prezenţa ei ca și când ar fi 
fost o persoană aflată alături. El o invoca: „Vino, o, maică, vino! Căci Groază este numele tău!“, 
iar idealul său religios era acela „de a deveni una cu Teroarea, pe vecie“. Trebuie oare să acceptăm 
acest lucru, așa cum încearcă să ne convingă unii ca Mitropolitul Georges Khodre, ca fiind un 
exemplu de „autentică viață spirituală a celor nebotezați“, ca parte a „tezaurului spiritual“ pe care 
îl putem prelua de la religiile necreștine? Nu este aceasta, mai degrabă, o dovadă a adevărului cu- 
vintelor Psalmistului, că Jumnezeii păgânilor sunt idoli? (Ps. 95, 5 — n. tr.) (n. ed.). 

Thomas Merton este, fără îndoială, cazul cel mai primejdios, căci el se în- 
fășişează cititorilor în calitate de monah creștin, ceea ce deja a dăunat Biseri- 
cii romano-catolice, afectând imaginea monahismului, care reprezintă insti- 
tuția sa cea mai însemnată. Cu puţin înainte de moartea sa, Merton a scris 
o introducere foarte favorabilă la o nouă traducere a Bhagavad Gita, manua- 
lul spiritual sau „biblia“ hindusă, și una dintre pietrele de remelie ale AZva;- 
ta- Vedantei. Să nu uităm că Gita contrazice aproape toate învățăturile crești- 
ne fundamentale. Cartea lui Merton, Maegrii Zen, publicată postum, trebuie 
de asemenea menţionată, pentru că se bazează în întregime pe o premiză gre- 
șită, și anume pe ideea că toate așa-zisele „experienţe mistice“, indiferent de 
religie, sunt adevărate. Ceea ce este fals, iar un monah creștin ar fi trebuit să 
o știe, căci Sfânta Scriptură, ca și Sfânta Tradiţie a Bisericii, ne avertizează clar 
în privința acestei erori. 

Cunosc o mănăstire catolică din California, în care călugării viețuiesc izo- 
lați și experimentează practici religioase hinduiste, sub îndrumarea unui indi- 
an devenit preot catolic. Mă îndoiesc că s-ar fi putut întâmpla așa ceva, dacă 
terenul nu ar fi fost deja pregătit. De alfel, tocmai acesta a fost scopul venirii 
lui Vivekananda în Apus. 

Mesajul vedantic al lui Vivekananda este relativ simplu. El pare mai mult 
decât este în realitate, datorită jargonului sanscrit care face impresie, și a 
structurii sale filosofice complexe. lată, în esenţă, acest mesaj: Toate religiile 
sunt adevărate, dar Vedanta reprezintă adevărul suprem. Deosebirile între di- 
feritele religii sunt numai o chestiune de „niveluri de adevăr“. Vivekananda 
spune: „Omul nu înaintează de la eroare la adevăr, ci de la un adevăr la altul, 
de la adevăruri inferioare la adevăruri superioare. Ceea ce astăzi este materie, 
mâine devine spirit. Viermele de astăzi este dumnezeul de mâine“. Vedanta se 
fundamentează pe ideea că omul este Dumnezeu. Așadar, omul se mântuieș- 
te singur. În cuvintele lui Vivekananda: „Cine ar putea ajuta Infinitul? Mâna 
care ți se întinde în ajutor în întuneric trebuie să fie propria ta mână“. 

Vivekananda era însă destul de abil și de inteligent pentru a-și da seama că 
a prezenta filosofia Vedanta dintr-o dată și cu tot ceea ce presupune ea, ar fi 
fost prea mult pentru mentalitatea creștină. În schimb, teoria „nivelurilor de 
adevăr“ oferea o foarte convenabilă cale de trecere la ecumenism — în cadrul 
căruia nu există nici un conflict, pentru că roată lumea are dreptate. După 
cum spunea el: „dacă o religie este adevărată, atunci toate celelalte trebuie să 
fie și ele adevărate. Așadar, credinţa hindusă este și a voastră, în aceeași măsu- 
ră în care este și a mea. Noi hindușii nu numai că tolerăm toate religiile, ci ne 
unim cu ele, rugându-ne în moschee impreună cu mahomedanul, închinân- 
du-ne focului cu zoroastrul, și îngenunchind înaintea crucii cu creștinul. Noi 
știm că toate religiile deopotrivă, de la cel mai primitiv ferișism până la cea 
mai înaltă credință în Absolut, sunt tot atâtea strădanii ale sufletului omenesc 


614 


ORTODOXIA ŞI RELIGIA VIITORULUI 


de a cuprinde Infinitul. Aşadar, noi strângem toate aceste flori, legându-le cu 
legătura iubirii, într-un minunat buchet al credinței“. 

Toate celelalte religii nu sunt însă, după Vivekananda, decât trepte către 
suprema religie, care este Advaita Vedanta. Dispreţuia creștinismul, în care 
vedea cel mult un adevăr dualist, de ordin „inferior“. În conversații particu- 
lare, spunea că numai un laș ar întoarce și celălalt obraz. Dar oricare ar fi fost 
părerea lui despre celelal:e religii, revenea întotdeauna la ideea necesității de a 
impune în final Advaira Vedanta. „Arta, știința și religia“, spunea el, „nu sunt 
decât trei căi diferite care exprimă un singur adevăr. Dar pentru a înțelege 
acest lucru, este nevoie de filosofia Advairei“. 

Atracția pe care o exercită aceste idei asupra tineretului de astăzi este in- 
contestabilă. Vedanta afirmă libertatea absolută a fiecărui suflet de a fi el în- 
suși, și neagă orice distincţie între sacru și profan, pe care le consideră drept 
modalități diferite de exprimare a unui adevăr unic. lar singurul scop al reli- 
giei nu ar fi decât acela de a satisface nevoile de absolut ale fiecăruia, indife- 
rent de temperament, oferindu-i un dumnezeu și practici religioase pe placul 
său. Într-un cuvânt, religia ar fi ceva „personalizat“, fiecare individ închinân- 
du-se cum găsește de cuviință. 

Toate aceste idei hinduiste pot părea greu de acceptat, însă Vivekananda a 
reușit să le răspândească, cel mai mare succes al său fiind introducerea lor în 
romano-catolicism, pe care o voi descrie aici. 

Swami Vivekananda a sosit pentru prima dată în America în anul 1893, 
ca reprezentant al hinduismului la Parlamentul Religiilor. În 1968, când s-a 
sărbătorit cea de-a 75-a aniversare a acestui eveniment, a avut loc un simpo- 
zion al religiilor, organizat sub auspiciile Societății Vivekananda Vedanta din 
Chicago. Romano-catolicismul era reprezentat printr-un teolog dominican 
de la Universitatea De Paul, preotul Robert Campbell. Swami Bhashyanan- 
da a deschis lucrările, dând citire unor mesaje de bune urări din partea a trei 
mari personalități, între care un cardinal american. 

Sesiunea de după-amiază a debutat cu discursul preotului romano-catolic 
Campbell privind conflictul dintre tradiţionalism și modernism în cadrul ca- 
tolicismului contemporan. El a spus: „La universitatea în care lucrez, sonda- 
jele de opinie arată că, în ultimii cinci sau șase ani, atitudinea studenţilor ca- 
tolici a devenit cu mult mai liberală decât în trecut. Sunt convins că marele 
Swami Vivekananda însuși ar fi susținut cele mai multe dintre tendințele de 
liberalizare a creștinismului“. Ceea ce Robert Campbell părea să ignore, însă, 
este faptul că aceste tendinţe nu erau în realitate deloc creștine, ci erau pur și 
simplu manifestări ale doctrinei Vedanta. 

Ca să nu existe nici o îndoială în privința acestei afirmații, voi cita cuvin- 
tele acestui preot referitoare la poziţia moderniștilor faţă de cinci aspecte de 
credință, așa cum a fost ea expusă în trei reviste de circulație internațională: 

Prabuddba Bharata, publicată la Calcutta, Vedanta Kesheri, care apare la Ma- 
dras, şi Vedanta and the West [Vedanta şi Occidentul], publicată la Londra. 

Despre dogme: „Adevărul este ceva relativ. Aceste doctrine și dogme (este 
vorba de natura lui Dumnezeu, modul de viață al credincioșilor, viaţa de du- 
pă moarte) nu sunt imuabile, ci schimbătoare, iar oamenii neagă astăzi ceea 
ce ieri afirmau drept adevăruri sfinte“. 

Despre Dumnezeu: „isus este divin, e adevărat, dar oricare din noi poate fi 
divin. De fapt, cred că în multe privinţe, atitudinea liberală creștină se apropie 
din ce în ce mai mult de filosofia orientală — atât în ceea ce privește concepția 
despre un Dumnezeu impersonal, cât și ideea că toți oamenii sunt divini“. 

Despre păcatul originar: „Acest concept este foarte ofensator pentru creşti- 
nismul liberal, care afirmă că omul este perfectibil printr-o instrucţie și edu- 
caţie corespunzătoare". 

Despre lume: „... liberalii afirmă că lumea în care trăim poate deveni mai 
bună, și că trebuie să ne dedicăm cu toţii construirii unei societăți mai uma- 
ne, în loc să tânjim de dorul Raiului“. 

Despre alte religii: „Grupul liberal [din cadrul romano-catolicismului) 
consideră că trebuie abandonate căile învechite, cum ar fi misionarismul, și 
altele asemenea, pentru ca în schimb să dezvoltăm mai bune relații cu cele- 
lalte religii“. 

Acestea sunt afirmaţiile preotului Campbell, vorbind în numele carolici- 
lor cu vederi moderniste. lată cum modernistul a fost amăgit ca un copil de 
promisiunea generoasă a unui adevăr superior, a unei filosofii mai adânci și 
a unei mai înalte elevaţii — care se obțin subordonându-L pe Hristos Cel Viu 
omului modern. 

Asemenea declarații demonstrează succesul spectaculos al hinduismului, 
sau al lui Swami Vivekananda, sau al puterii din spatele acestuia. Hinduismul 
a câștigat o victorie covârșitoare asupra romano-catolicismului, căci „câinii de 
pază“ ai turmei credincioșilor iau hoțul drept prieten al stăpânului, iar casa 
este jefuită sub ochii lor. „Hai să ajungem la o înțelegere interconfesională“, a 
spus jefuitorul, ca să poată intra pe ușă. Metoda a fost foarte simplă: hindu- 
şii „creştini“ (swami) nu trebuiau decât să expună filosofia Vedanta în termeni 
creștini. Însă cei pe care i-am putea numi „creștini hinduişti“ (cu alte cuvinte, 
catolicii cu vederi moderniste) au trebuit să-și modifice învățăturile propriei 
religii, pentru a cuprinde în ele și hinduismul. În mod necesar, adevărul a de- 
venit atunci eroare, iar eroarea, adevăr. Din nenorocire, unii ar dori acum să 
târască și Biserica Ortodoxă în această casă a pustiirii. Moderniștii să-și amin- 
tească însă cuvintele prorocului Isaia: Va de cei care zic răului bine şi binelui 
rău; care numesc lumina întuneric şi întunericul lumină; care socotesc amarul 
dulce şi dulcele amar. Vai de cei care sunt înţelepţi în ochii lor şi pricepuți după 
gândurile lor! (Isaia 5, 20-21). 

5. Scopul hinduismului: o religie universală 


Am fost uluită să constat cât teren câștigase hinduismul în răstimpul cât eu 
abandonasem credinţa creștină. Am descoperit dintr-o dată toate aceste schim- 
bări, pentru că în tot acest timp gurul meu îmi controlase viaţa în întregime, 
încât fusesem literalmente izolată din punct de vedere intelectual, chiar trăind 
în lume. Dispoziţiile severe ale acestui swami îmi interziceau să citesc vreo car- 
te cu conținut creștin sau să discut cu creștini. În ciuda afirmației lor dema- 
gogice că toate religiile sunt adevărate, swamii știu că Hristos este marele lor 
dușman. De aceea, timp de douăzeci de ani nu am studiat altceva decât filoso- 
fia orientală și practicile ascetismului hindus. Gurul meu mi-a impus să urmez 
cursuri universitare și să obțin o diplomă în filosofie și antropologie, însă aces- 
tea nu reprezentau decât o preocupare de mai mică importanță, menită să-mi 
umple timpul rămas între activităţile care contau cu adevărat: timpul petrecut 
alături de swami sau studiul învățăturilor și practicilor Vedanta. 

Misiunea trasată de Swami Vivekananda fusese îndeplinită în mai toate 
aspectele ei; mai există însă unul nerealizar încă, și anume instaurarea unei 
religii universale. Aceasta va însemna victoria supremă a diavolului, căci „Re- 
ligia Universală“ nu va putea să conţină nici un fel de idei „individualiste și 
sectare“, şi nu va mai avea nimic în comun cu creştinismul, în afară de vo- 
cabularul acestuia. Conflictul creștinismului cu lumea secularizată și cu lipsa 
de spiritualitate este deja un fapt grav, însă instaurarea Religiei Universale va 
însemna o conflagrație totală. Teologul iezuit Teilhard de Chardin a pus deja 
bazele unui „Nou Creştinism“, și aceasta tocmai în termenii folosiți de Swami 
Vivekananda în descrierea Religiei Universale. 

Teilhard de Chardin constituie un caz aparte deoarece, spre deosebire de 
teologii romano-catolici tradiţionalişti, este foarte apreciat de către clerul ca- 
tolic universitar, care — în cel mai bun caz — nu are nici cea mai vagă idee de- 
spre ce este vorba în lucrările lui. Ideile lui Teilhard sunt în mare parte plagi- 
ate după doctrinele Vedanta și Tantra, combinate din plin cu evoluţionism, și 
totul prezentat într-un jargon cu sonoritate creștină. 

Iată un citat: „Lumea în care trăiesc devine dumnezeiască. Și totuși, focul 
ei nu mă arde, iar apele ei nu mă îneacă; fiindcă, spre deosebire de concepţi- 
ile false ale unui monism care să mă împingă spre o pasivitate inconștientă, 
eu descopăr un pan-creștinism care mă conduce către o unificare finală, ca 
rezultat al unui intens proces de diferențiere. Voi ajunge la spirit numai eli- 
berând complet și total forțele materiei... Mărturisesc că, urmând exemplul 
Dumnezeului întrupat, care mi s-a descoperit de către credința romano-cato- 
lică, nu mă pot mântui decât devenind una cu universul“. Dar acesta nu este 
altceva decât hinduism! Se găsesc aici de toate — un verset ușor de recunoscut 

din Upanișade, ca și frânturi din practica și din teoria câtorva sisteme filoso- 
fice hinduse. 

Într-o conferință de presă care a avut loc în iunie 1965, prelatul Arrupe, 
Generalul „Societății lui lisus!“ i-a luat apărarea lui Teilhard de Chardin, pe 
temeiul că „nu a fost teolog sau filosof de profesie, așa încât este posibil să nu 
fi fost conştient de toate implicaţiile filosofice și teologice pe care le pot că- 
păta unele din intuițiile sale“. Și a continuat în termeni apreciativi: „Părinte- 
le 'Teilhard este o personalitate a gândirii contemporane, iar succesul său nu 
trebuie să ne mire. Opera sa reprezintă un măreț efort de reconciliere a do- 
uă lumi — cea a științei și cea a credinței“. lar rezultatul acestui efort este no- 
ua religie. Teilhard spune: „Noua religie nu va fi altceva decât vechiul nostru 
creștinism, căruia evoluția legitimă a dogmelor sale, prin contactul cu noi- 
le idei, îi va insufla o viață nouă“. În lumina acestor afirmaţii, să examinăm 
acum Religia Universală a lui Vivekananda, și a „Noului Creștinism“ propus 
de Teilhard. 

După Vivekananda, Religia Universală trebuie să aibă cinci caracteristici. 
Mai întâi, trebuie să fie științifică și să se întemeieze pe legi spirituale. Așadar, 
va fi o adevărată religie științifică. Atât Vivekananda, cât și Teilhard fac din 
scientismul teoretic un articol de credință. 

În al doilea rând, această religie este fundamentată pe principiul evoluției. 
Cu cuvintele lui 'Teilhard: „O formă religioasă necunoscută până acum — pe 
care nimeni nu și-a imaginat-o și nu a descris-o încă, căci nu exista un uni- 
vers conceptual destul de larg și de organic care să o cuprindă — răsare acum 
în inimile oamenilor, din sămânța semănată de ideea de evoluție“. Și mai de- 
parte: „Conceptul păcatului originar... ne leagă de mâini și de picioare și ne 
secătuiește sângele“, pentru că „așa cum este formulat în prezent, el reprezin- 
tă un concept static, un anacronism pentru sistemul nostru evoluționist de 
gândire“. Un asemenea concept pseudo-religios de „evoluție“, pe care creş- 
tinismul îl respinge în mod clar, este de mii de ani una dintre ideile de ba- 
ză ale hinduismului și este chiar aplicat în toate practicile religioase hinduse?. 

În al treilea rând, Religia Universală nu se va construi în jurul unei persoa- 
ne anume, ci se va întemeia pe baza unor „principii eterne“. Teilhard arată cât 
de mult s-a apropiat de concepţia unui Dumnezeu impersonal, când scrie: 
„Hristos îmi devine din ce în ce mai indispensabil... dar în același timp, per- 
soana Lui istorică îmi apare din ce în ce mai lipsită de substanță și mai indis- 


! Societatea lui lisus (Societas Jesu), ordin monahal catolic, al iezuiţilor, înfiinţat în 1534 de 
către Ignaţiu de Loyola (1. +r;). 

2 Pentru o expunere a vederilor evoluționiste ale lui Vivekananda, vezi „Swami Vivekananda 
despre Darwin, evoluţie și omul desăvârşit“, în War is Enlightenmen?, primăvara/vara lui 2002, 
pp. 58-63, 150-151. Guru Sri Aurobindo (1872-1950) a fost un alt mare susţinător al cvoluţio- 
nismului modern, în viziunea metafizică hindusă; vezi cartea sa Te Life Divine, Lotus Press, Twin 
Lakes, Wisconsin, 1985 (n. ed,). 

tinctă“, „... Viziunea mea despre El mă poartă din ce în ce mai departe și mai 
sus pe drumul (nădăjduiesc!) al dreptei credințe [formei corecte de credin- 
ță) “. E trist să constatăm că acest spirit al unui „Hristos“ non-istoric înseam- 
nă „ortodoxie“ hinduistă, nu creștină. 

În al patrulea rând, scopul principal al Religiei Universale va fi acela de a 
satisface nevoile spirituale ale tuturor tipurilor de oameni, lucru pe care re- 
ligiile „individualiste“ și „sectare“ nu îl pot oferi. Teilhard considera că nici 
creştinismul nu răspunde tuturor aspirațiilor religioase ale tuturor, și își ex- 
primă nemulțumirea în aceste cuvinte: „Creștinismul este încă, într-o anumi- 
că măsură, un refugiu, însă el nu mai poate cuprinde, nu mai satisface și nici 
măcar nu mai poate da îndrumare sufletului omului modern“. 

» Şi în al cincilea și ultimul rând, în cadrul Religiei Universale (sau al „No- 
ului Creștinism“) ne îndreptăm cu toții către aceeași destinaţie. Pentru Teil- 
hard de Chardin, aceasta este „punctul Omega“, situat dincolo de orice repre- 
zentare; pentru Vivekananda, este Op, silaba sacră a hinduismului: „întreaga 
omenire, adunată la poalele muntelui sfânt în care se află acest simbol care nu 
este defel simbol, numele care este mai presus de orice cuvânt“. 

Unde va duce această denaturare a creştinismului, acest triumf al hinduis- 
mului? Vom avea oare pe „Om“ [silaba sacră hindusă] sau vom avea pe Ome- 


ga [Hristos]? 


CAPITOLUL III 


»Minunea“ unui fachir și rugăciunea lui Iisus 


Arhimandrit Nicolae Drobiazghin ! 


Autorul acestei mărturii, unul dintre martirii regimului comunist din 
Rusia, a avut O strălucită carieră ca ofiter de marină, fiind în acelaşi timp 
profund implicat în practicile oculte şi editor al jurnalului de ocultism, 
Rebus. Sa/vat de la moarte sigură, dintr-un accident naval, printr-o mi- 
nune a Sfântului Serafim, el a întreprins un pelerinaj la Sarov, în urma 
căruia a renunțat atât la cariera sa militară, cât şi la legăturile cu ocultis- 
mul, şi a intrat în monahism. Fiind hirotonit preot, a plecat ca misionar 
în China, India şi Tibet, slujind la capelele diferitelor ambasade, și ca sta- 
ret al câtorva mănăstiri. 

După 1914, a vieruit la Marea Lavră a Peşterilor din Kiev, unde le 
dădea învățătură tinerilor care veneau să-l caute, cerându-i lămuriri des- 
pre influența practicilor oculte asupra evenimentelor din Rusia acelor tim- 
puri. În toamna anului 1924, la o lună după ce primise vizita unui anu- 
me Tubholx, autor al unei cărți cu titlul Magia neagră, a fost asasinat în 
chilia sa de „persoane necunoscute“, dar în mod clar cu ştirea bolşevicilor, 
fiind înjunghiat cu un pumnal al cărui mâner purta simboluri oculte. 

Incidentul descris aici, şi care dezvăluie natura unuia dintre „darurile“ 
mediumistice obişnuite în religiile orientale, a avut loc cu puțin înainte de 
anul 1900 şi a fost consemnat în scris în anul 1922 de către dr. A. Timo- 
fievici, ulterior stabilit la Mănăstirea Novo-Diveievo din New York. (Tex- 
tul a apărut în limba rusă în publicația Orthodox Life, 1956, nr. 1.) 


Intr-o minunată dimineaţă tropicală, vasul nostru străbătea apele Oceanu- 


lui Indian, apropiindu-se de Insula Ceylon [Sri Lanka de astăzi]. Pasagerii, în 
cea mai mare parte englezi însoţiţi de familiile lor, care mergeau la posturile 
sau afacerile lor din colonia indiană, scrutau nerăbdători orizontul, căutând 
cu ochii insula fermecată care, pentru mai toți, întruchipa tot misterul și în- 
cântarea din basmele și povestirile de călătorie ale copilăriei. 


Insula de-abia se zărea, când fiecare adiere de vânt venită dinspre ea înce- 
pu să ne aducă mireasma îmbătătoare a arborilor. Un nor albastru păru apoi 


să se întindă la orizont, crescând pe măsură ce vasul se apropia. Se puteau ve- 

dea deja clădirile risipite pe țărm, înecate în verdeața palmierilor maiestuoși, 
și mulțimea pestriță a locuitorilor veniți să întâmpine vasul. Pasagerii, care se 
împrieteniseră repede în timpul călătoriei, râdeau și discutau cu însuflețire pe 
punte, admirând priveliștea minunată a insulei de poveste, care li se desfășura 
înaintea ochilor. Vaporul se legăna încet, pregătindu-se să acosteze, în portul 
orașului Colombo. 

Vasul oprea aici ca să încarce cărbune, astfel că pasagerii aveau timp să co- 
boare pe țărm. Ziua era însă atât de caldă, încât mulţi se hotărâră să nu pă- 
răsească vasul până seara, când o răcoare plăcută lua locul caniculei. Un grup 
de opt persoane, între care și eu, era condus de colonelul Elliott, care mai fu- 
sese în Colombo și cunoștea bine orașul și împrejurimile. Colonelul ne făcu o 

ropunere ispititoare: „Doamnelor și domnilor, ce-aţi spune de o ieșire la câ- 
eva mile în afara orașului, ca să-l vedeți pe unul dintre fachirii din partea lo- 
cului? Ar putea fi o experienţă interesantă!“ Cu roții am primit cu entuziasm 
propunerea colonelului. 

Se lăsase seara când am lăsat în urmă străzile zgomotoase ale orașului, în- 
depărtându-ne de el pe drumul care străbărea jungla și era minunat lumi- 
nat de scânteierile a milioane de licurici. În cele din urmă, drumul s-a lărgit 
brusc și în fața noastră s-a ivit un mic luminiș, înconjurat din toate părţile de 
junglă. În marginea lui, sub un copac, se afla un fel de colibă lângă care ardea 
un foc. Un bătrân slab, uscat, cu turban pe cap, şedea cu picioarele încrucișa- 
te și privea fix în flăcări. În ciuda sosirii noastre zgomotoase, rămase complet 
nemișcat, fără să ne dea nici cea mai mică atenţie. Un tânăr apăru de unde- 
va din întuneric, se îndreptă spre colonel și îl întrebă încet ceva. Apoi aduse 
câteva scaune, pe care grupul nostru s-a așezat în semicerc, nu prea departe 
de foc, din care se ridica un fum ușor și plăcut parfumat. Bătrânul ședea în 
aceeași poziţie, părând să nu observe pe nimeni și nimic. Luna care răsărise 
alunga întrucâtva întunericul nopţii, și în lumina aceea fantomatică toate lu- 
crurile din jur căpătau contururi fantastice. Am amuţit cu toții fără să vrem, 
așteptând să vedem ce urma să se întâmple. 

„Priviţi! Priviţi acolo, sus în copac!“, izbucni în șoaptă Miss Mary. Ne-am 
întors capetele într-acolo. Şi într-adevăr, imensa coroană sub care ședea fa- 
chirul părea să se topească în lumina blândă a lunii, iar copacul însuși începu 
să dispară încet-încet, pierzându-și conturul; o mână nevăzută arunca, parcă, 
asupra lui un văl care devenea cu fiecare clipă mai des, până ce dispăru cu to- 
tul și înaintea noastră se ivi suprafața mișcătoare a mării. Vedeam limpede va- 
lurile rostogolindu-se unele după altele cu un murmur ușor, acoperite cu spu- 
mă albă; pe cerul devenit dintr-o dată albastru pluteau norii albi. Uluiţi cum 
eram, nu ne puteam desprinde privirile de la priveliștea atât de neobișnuită. 

Apoi la orizont apăru un vapor alb. Din cele două coșuri ieșea un fum 
gros. Se apropia de noi, despicând valurile cu repeziciune. Spre uimirea noas- 

tră, am recunoscut propriul nostru vas, cu care sosiserăm la Colombo! Un 
freamăt de uimire străbătu grupul, când am citit la pupa, scris cu litere mari, 
aurii, numele vasului nostru, Lzisa. Dar lucrul cel mai uluitor a fost să ne ve- 
dem pe noi înșine pe vapor! Ţineţi seama că pe vremea aceea, cinematografia 
încă nu apăruse, iar asemenea efecte erau de neconceput. Fiecare dintre noi 
se vedea pe sine însuși pe punte, printre pasagerii care râdeau și vorbeau în- 
cre ei. Mai de mirare nu era însă faprul că mă vedeam pe mine, ci că vedeam 
în același timp întreaga punte în cele mai mici detalii, ca și când aș fi privit-o 
de undeva de sus — ceea ce în realitate era cu neputinţă. În aceeași clipă, mă 
vedeam printre călători, vedeam marinarii lucrând la celălalt capăt al vasului, 
îl vedeam pe căpitan în cabina sa, ba chiar și pe maimuţica Nelly, favorita tu- 
turor, mâncând banane pe catargul mare. Însoțitorii mei, la rândul lor, era 

cu toţii impresionați la culme de ceea ce vedeau și își arătau uimirea în șoap 
te însufleite. 

Uitasem cu totul că nu se cădea ca eu, un ieromonah, să mă aflu acolo, 
luând parte la un asemenea spectacol. Vraja era atât de puternică, încât min- 
ea și inima îmi erau ca paralizate. Deodară mi-am venit în fire; inima începu 
să-mi bată chinuitor de tare, presimțind primejdia; mă cuprinse o spaimă de 
moarte. 

Buzele prinseră să mi se miște, rostind cuvintele rugăciunii: „Doamne Ii- 
suse Hristoase, Fiul lui Dumnezeu, miluiește-mă pe mine, păcătosul!“ M-am 
simţit îndată ușurat, de parcă niște lanțuri nevăzute începeau să-și slăbeas- 
că strânsoarea și să cadă. Cu cât rugăciunea devenea mai concentrată, cu atât 
îmi redobândeam liniștea sufletească. Priveam în continuare copacul, când 
deodată priveliștea mării se tulbură și apoi dispăru, ca alungată de vânt. Nu 
mai vedeam decât copacul în lumina lunii, fachirul șezând în tăcere lângă 
foc, și pe însoțitorii mei care continuau să șoptească uimiţi, contemplând ta- 
bloul mării care, pentru ei, încă nu dispăruse. 

Ceva se petrecea însă și cu fachirul, care se clătina, aplecat într-o parte. Tâ- 
nărul alergă, speriat, să-l ridice. Deodată spectacolul se întrerupse. 

Adânc mișcaţi de cele întâmplate, spectatorii se ridicară, comentându-și 
cu însuflețire impresiile și neînțelegând de ce totul se terminase atât de brusc 
și de neașteptat. Tânărul explica acest fapt prin epuizarea fizică a fachirului, 
care acum ședea ca și mai înainte, cu capul plecat, fără a da nici o atenţie ce- 
lor din jur. 

După ce îl răsplătiră cu generozitate pe fachir, prin intermediul tânărului, 
pentru ocazia de a fi luat parte la un asemenea spectacol uluitor, cu toții se 
pregătiră în grabă pentru drumul de întoarcere. La pornire însă, m-am întors 
fără să vreau, ca să-mi întipăresc întreaga scenă în minte — când am simțit un 
fior, întâlnind privirea plină de ură a fachirului. Nu a durat decât o clipă, căci 
și-a reluat imediat poziţia obișnuită; dar acea privire mi-a fost de ajuns pen- 

tru a înțelege, odată pentru totdeauna, z cui fusese puterea care produsese 
acel „miracol“. 


„Spiritualitatea “ orientală nu se limitează, desigur, la „trucuri“ mediumisti- 
ce de acest fel; în capitolul următor vom înfătisa câteva din aspectele sale cu mult 
mai periculoase. Dar toate „puterile“ pe care le dobândesc practicanţii religiilor 
orientale provin din acelaşi fenomen al mediumismului, a cărui principală ca- 
racteristică este pasivitatea față de realitatea „spirituală “ care le permite să intre 
în contact cu „Zeii“ religiilor necreştine. Acelaşi fenomen se constată şi în „medi- 
tația “ orientală (chiar și atunci când aceasta este numită „creştină ), ca şi în ace- 
le ciudate „daruri“ care în vremurile noastre de declin spiritual sunt gresit numi- 

e „barismatice”... 


CAPITOLUL IV 


Meditaţia orientală invadează creştinismul 


Ca răspuns la problema posibilității unui „dialog“ între creștinismul orto- 
dox și diferitele religii necreștine, cititorului i s-au prezentat mărturiile a trei 
creştini ortodocși, care confirmă, pe baza învățăturii de credinţă ortodoxe, ca 
și a propriei experienţe, ceea ce Biserica Ortodoxă a mărturisit dintotdeauna: 
faptul că ortodocșii nu au „același Dumnezeu“ cu așa-zisele religii „monote- 
iste“ care nu recunosc Sfânta Treime; că dumnezeii păgânilor sunt de fapt de- 
moni; și că experienţele și puterile pe care le oferă acești „dumnezei“ sunt de 
natură satanică. Toate acestea nu contrazic în nici un fel cuvântul Sfântului 
Apostol Petru, că Dumnezeu nu este părtinitor. Ci, în orice neam, cel ce se teme 
de El şi face dreptate este primit de EI (E. Ap. 10, 34-35); şi nici pe cel al Sfân- 
tului Apostol Pavel, care spune: Dumnezeu, în veacurile trecute, a lăsat ca toa- 
te neamurile să meargă pe căile lor. Dar El nu S-a lăsat pe Sine nemărturisit, Jă- 
cându-vă bine, dându-vă din cer ploi şi timpuri roditoare, umplând de hrană şi 
de bucurie inimile voastre (F. Ap. 14, 16-17). 

Cei care trăiesc în robia lui Satan, stăpânitorul lumii acesteia, (In 12, 31), 
în întunericul lipsit de lumina Evangheliei creștine, vor fi judecați potrivit 
acestei revelații naturale, care le este dată tuturor, chiar şi celor robiţi. 

Pentru creștini, însă, cărora li s-a descoperit revelația dumnezeiască, nici 
un „dialog“ nu este cu putinţă cu cei din afara adevăratei credinţe. Nu vă 
înjugați la jug străin cu cei necredincioşi, căci ce însotire are dreptatea cu Jără- 
delegea? Sau ce împărtăşire are lumina cu întunericul? Și ce învoire este între 
Hristos şi Veliar, sau ce parte are un credincios cu un necredincios? Sau ce înțele- 
gere este între templul lui Dumnezeu şi idoli? Căci noi suntem templu al Dum- 
nezeului celui viu, precum Dumnezeu a zis că: „Voi locui în ei şi voi umbla şi 
voi fi Dumnezeul lor şi ei vor fi poporul leu“. De aceea: „Leşiti din mijlocul lor 
și vă osebiţi, zice Domnul“ (Il Cor. 6, 14-17). Chemarea creştinilor este mai 
curând aceea de a duce ei lumina Ortodoxiei acestor necredincioși, așa cum a 
făcut Sfântul Apostol Petru cu casa temătorului de Dumnezeu Corneliu su- 
tașul (E. Ap. 10, 34-48), pentru ca astfel să risipească întunericul necredinței 
și să îi aducă în turma Bisericii lui Hristos. 

Toate acestea le sunt evidente creștinilor ortodocși, care sunt conștienți de 
adevărul descoperirii dumnezeiești și rămân credincioși acestui adevăr, în Bi- 
serica lui Hristos. Însă mulți dintre cei care se consideră creştini își dau prea 

puţin seama de radicala deosebire dintre creștinism și toate celelalte religii; 
și chiar unii dintre cei care sunt conștienți de această diferență nu au discer- 
nământul necesar în privința „experiențelor spirituale“ — acea „dreaptă so- 
coteală“ dobândită de Sfinţii Părinţi și transmisă prin scrierile patristice și 
prin Viețile Sfintilor, timp de aproape două mii de ani. 

În lipsa acestei conștiințe și a acestui discernământ, prezenţa mereu mai 
puternică a mișcărilor religioase orientale în Occident, în special în ultimii 
ani, seamănă confuzie în minţile multor aşa-numiţi creştini. Cazul lui 'Tho- 
mas Merton este un exemplu grăitor: sincer convertit la romano-catolicism 
și intrat în monahism cu zeci de ani în urmă! (cu mult înainte de reforme- 
le radicale introduse de Conciliul II Vatican), el și-a sfârșit zilele proclamând 
egalitatea dintre trăirile religioase creștine și cele ale budismului Zen și ale al- 
tor religii păgâne. Ceva a început să „plutească în aer“ în ultimii douăzeci de 
ani?, erodând şi ultimele rămășițe ale credinţei creştine sănătoase care se mai 
păstrau în protestantism și romano-catolicism, pentru a ataca acum adevărata 
Biserică, Sfânta Ortodoxie. „Dialogul cu religiile necreștine“ este mai curând 
rezultatul, decât cauza, apariţiei acestui nou „spirit“. 

În capitolul de faţă vom examina câteva dintre mișcările religioase orienta- 
le care au avut o mare influență în perioada anilor '70, subliniind încercările 
de realizare a unui sincretism între creștinism și religiile orientale, manifestate 
cu precădere pe tărâmul „practicilor spirituale“. Asemenea încercări menți- 
onau de multe ori Fi/ocalia și tradiţia ortodoxă răsăriteană a rugăciunii con- 
templative, ca fiind mai apropiate de practicile spirituale orientale decât orice 
tradiţii religioase ale Occidentului; este timpul, așadar, să arătăm clar ce dife- 
rență, ca de la cer la pământ, există între experiențele spirituale creștine și ce- 
le necreștine, și pentru ce filosofia religioasă care stă la baza acestui sincretism 
este falsă și primejdioasă. 


]. Yoga „creştină “ 


Yoga hindusă este cunoscută în Apus de multe decenii, dând naștere — mai 
ales în America — la nenumărate culte și secte, ca și unei forme populare de 
terapie care nu-și revendică nici un fel de scopuri religioase. Cu aproape do- 
uăzeci de ani în urmă”, un călugăr benedictin francez și-a consemnat în scris 
încercările de a face din Yoga o „practică creștină “; descrierile ce urmează sunt 
preluate din cartea saf. 

Yoga hindusă este o practică ce presupune o viață disciplinată, chiar absti- 
nență, și care include controlul respirației și anumite poziţii ale corpului ce 


' În anul 1940 (n. e). 

2 În raport cu anul 1979 (n. sr). 

31960. 

*].M. Dechanetr, Christian Yoga, Harper & Row, New York, 1972; prima traducere în limba engle- 
ză a fost publicată în 1960. 

produc o stare de relaxare în care practicantul meditează, de obicei cu ajuto- 
rul intonării unei mantra sau a unei formule „sacre“ care îl ajută să se concen- 
creze. Esențială în yoga nu este disciplina în sine, ci meditaţia, care reprezintă 
scopul acesteia. Autorul nu se înșală, când spune: „Scopurile pe care le ur- 
mărește yoga hindusă sunt spirituale. A uita acest fapt și a reține doar aspec- 
tul fizic al acestei străvechi discipline, a nu vedea în ea nimic mai mult decât 
un mijloc prin care se dobândește sănătatea fizică sau frumuseţea, echivalează 
cu o trădare“ (p. 54). Aici ar trebui însă adăugat că și acela care utilizează yo- 
ga doar pentru bunăstarea sa fizică este deja predispus către anumite atitudini 
— şi chiar experiențe — spirituale, chiar fără a fi conștient de acest lucru; voi 
reveni asupra acestui aspect. 

Același autor spune mai departe: „Arta unui yoghin este aceea de a intra în 
starea de tăcere totală, de a se goli de toare gândurile și de toate iluziile, de a în- 
depărta și uita totul, în afară de o singură idee: și anume că sinele adevărat al 
omului este de natură divină, că el este Dumnezeu, și că restul e tăcere“ (p. 63). 

Această idee, desigur, nu este creștină, ci păgână. Scopul unei „yoga creș- 
tine“ este însă acela de a utiliza tehnicile yoga cu un scop spiritual diferit: 
așa-zisa „meditaţie creștină“. În acest caz, tehnica yoga urmărește ca practi- 
cantul să devină relaxat, mulțumit, golit de gânduri, și pasiv sau receptiv fa- 
ţă de ideile și experiențele „spirituale“. „De îndată ce veţi lua postura, corpul 
vi se va relaxa, și vă va cuprinde o senzație generală de bine“ (p. 158). Exer- 
cițiile produc „un calm extraordinar“ (p. 6). „De la bun început, se instalea- 
ză o relaxare generală, o stare durabilă de bine, chiar euforică. Dacă suntem 
vensionați, încordaţi, aceste exerciţii vor calma nervii, iar oboseala va dispărea 
în scurt timp“ (p. 49). „Scopul eforturilor yoghinului este acela de a alun- 
ga orice gând, închizând ochii în fața oricărui lucru care i-ar putea distrage 
atenţia“ (p. 55). Euforia produsă de yoga „s-ar putea numi foarte bine o «sta- 
re de sănătate» care ne permite să facem mai mult și mai bine — mai întâi pe 
plan fizic, iar apoi pe planul spiritual al religiei creștine. Cuvântul cel mai 
potrivit pentru a descrie această stare este multumire, o mulțumire deopotri- 
vă trupească și sufletească, ce predispune ... la o viaţă spirituală“ (p. 31). Ca 
urmare, întreaga personalitate a practicantului se schimbă: „Hatha Yoga in- 
fluenţează caracterul în bine. După câteva săptămâni de practică, omul măr- 
turisește că nu se mai recunoaște, iar cei din jur constată și ei schimbările în 
modul său de a fi și de a reacționa. Devine mai blând și mai înţelegător. Pri- 
mește cu calm orice i se întâmplă. Este mulțumit... Întreaga sa personalitate 
este alta, el însuşi simte cum se liniştește și devine mai deschis; de aici se naşte 
o stare aproape permanentă de euforie, de mulțumire“ (p. 50). 

Toate acestea nu constituie însă decât pregătirea în vederea atingerii sco- 
pului de natură „spirituală“, lucru care se face simţit foarte curând: „Deve- 
nind, în doar câteva săptămâni, foarte contemplativ, am simţit că rugăciunea 

mea căpăta un caracter cu totul nou“ (p. 7). În noua sa stare extraordinară de 
calm, autorul observă „ușurința cu care intram în starea de rugăciune, cu care 
mă puteam concentra asupra oricărui subiect“ (p. 6). Devenise „mai receptiv 
la impulsurile și la sugestiile venite din cer“ (p. 13). „Practicile yoga sporesc 
receptivitatea și agerimea minţii, și astfel omul devine mai deschis față de 
acele schimburi personale dintre Dumnezeu și suflet ce jalonează calea vieţii 
mistice“ (p. 31). Chiar şi unui yoghin începător rugăciunea îi este „dulce“ și 
„îi cuprinde întreaga ființă“ (p. 183). Omul este relaxat, și „gata să vibreze la 
atingerea Duhului Sfânt, să primească cu bucurie experiențele pe care Dum- 
nezeu, în bunătatea Lui, binevoiește să i le trimită“ (p. 71). „Ne pregătim ast- 
fel ființa, pentru a fi gata să fim cuprinși, să fim răpiți — iar aceasta este fă- 
ră îndoială forma cea mai înaltă a contemplaţiei creștine“ (p. 72). „Zi de zi, 
exerciţiile și întreaga disciplină ascetică yoga ușurează pătrunderea în mine a 
harului lui Hristos. Simt cum creşte în mine foamea de Dumnezeu, setea de 
virtute, dorinţa de a fi creștin în toată puterea cuvântului“ (p. 11). 

Oricine înţelege natura înșelăciunii diavolești, pre/ess, (vezi mai depar- 
te, capitolul privitor la aceasta), va recunoaște în descrierea efectelor așa-zi- 
sei „yoga creștină“ tocmai trăsăturile celui care rătăcește, din punct de vedere 
spiritual, fie în direcţia religiilor păgâne, fie în cea a experienţelor „creștine“ 
sectare. Aceeaşi căutare a unor „simțăminte sfinte și dumnezeiești“, aceeași 
„deschidere“ și dorință de a fi „cuprins“ de un anume duh, aceeași năzuință 
nu spre Dumnezeu, ci spre „mângâiere spirituală“, aceeași auto-intoxicare ca- 
re este luată drept „stare de har“, aceeași ușurință dc necrezut cu care omul 
devine „mistic“ sau „contemplativ“, aceleași „revelații mistice“ și aceleași stări 
pseudo-spirituale. Acestea sunt încercate de toți cei aflaţi în starea de înșelă- 
ciune diavolească. Însă autorul volumului Yoga creştină, un călugăr benedic- 
cin, adaugă câteva „meditații“ proprii, perfect în spiritul „meditaţiei“ roma- 
no-catolice a ultimelor secole, care îngăduie jocul liber al fanteziilor pe teme 
creștine. Așa, de pildă, meditând pe tema slujbei din ajunul Crăciunului, el 
vede Pruncul în braţele Mamei Lui: „Contemplu: atâta tot. Imagini, idei (aso- 
ciaţii de idei: Mântuitor — Împărat — Lumină — Nimb — Păstor — Prunc — din 
nou Lumină) se perindă unele după altele... Toate aceste frânturi ale unei sce- 
ne sfinte, la un loc, îmi nasc în minte o idee... o viziune tăcută a întregii taine 
a Nașterii“ (pp. 161-162). Oricine cunoaște cât de puţin trăirea duhovniceas- 
că ortodoxă, înțelege că acest biet „yoghin creștin“ a căzut ușor în capcana 
unuia dintre demonii care îi pândesc pe căutătorii de „experiențe spirituale“: 
el nici măcar nu a văzut un „înger de lumină“ înșelător, ci doar a căzut victi- 
mă propriilor închipuiri „religioase“, care sunt produsul unei minţi și al unei 
inimi total nepregătite pentru a duce războiul nevăzut împotriva înșelăciu- 
nilor demonice. Asemenea „meditații“ se practică astăzi într-un număr mare 
de mănăstiri romano-catolice. 

Faprul că volumul de care am vorbit se încheie cu un articol semnat de 
traducătorul francez al Fz/oca/iei și cu câteva fragmente din scrierile filocalice, 
demonstrează tocmai prăpastia care îi desparte pe acești diletanți de adevărata 
spiritualitate ortodoxă. Aceasta le rămâne străină „înțelepților“ zilelor noas- 
tre, care nu îi mai înțeleg limbajul. Dovadă a neputinței autorului de a în- 
țelege Fi/ocalia stă faptul că el numește „rugăciune a inimii“ (care în tradiția 
ortodoxă este cea mai înaltă formă de rugăciune, dobândită de foarte puţini, 
și numai după ani îndelungaţi de nevoinţe ascetice și de ascultare, sub îndru- 
marca unui duhovnic încercat) gestul ușuratic de a recita silabe în ritmul bă- 
tăilor inimii (p. 196). 

Vom dezbate pe larg, în cele ce urmează, pericolul practicării acestei „yo- 
ga creștine“, arătând ce trăsături are ea în comun cu alte forme de „meditație 
orientală“ care li se propun creștinilor astăzi. 


2. Zen-ul „creştin 


O altă practică religioasă orientală este descrisă, spre popularizare, în cartea 
unui preot catolic irlandez, William Johnston: Christian Zen [Zen-ul crestin] !. 
Autorul pornește practic din același punct ca și cel al volumului Yoga creștină: 
anume, de la un sentiment de nemulțumire față de creștinismul occidental, 
de la dorința de a-i adăuga dimensiunea contemplaţiei și a meditației. „Mulţi 
credincioși, nemulţumiţi de vechile forme de rugăciune, nemulţumiţi de pie- 
tatea care odinioară le hrănea sufletele, cauză ceva care să satisfacă aspiraţiile 
omului modern“ (p. 9). „Contactul cu spiritualitatea Zen... mi-a deschis noi 
perspective, descoperindu-mi că există în creștinism posibilități la care nici 
nu visasem“. Se poate „practica Zen-ul ca o modalitate de a adânci și de a în- 
tări credința creștină“ (p. 2). 

Tehnica Zen-ului japonez este foarte asemănătoare cu Yoga indiană — din 
care și derivă, de fapt — deși este întrucâtva mai simplă. Este vorba, în esen- 
ță, tot de așezarea într-o anumită postură (deși nu există varietatea pozițiilor 
din yoga), de o tehnică a respirației, uneori de repetarea unei formule „sacre“, 
ca și de alte câteva tehnici caracteristice Zen-ului. Scopul acestor tehnici es- 
te același cu cel urmărit de yoga: acela de a suprima gândirea rațională, și de 
a intra într-o stare de liniște și de meditaţie calmă. Poziţia șezând „împiedi- 
că rațiunea şi gândirea de tip discursiv“ și permite practicantului să „se cu- 
funde până în adâncul propriei ființe, într-o contemplare tăcută și lipsită de 
imagini“ (p. 5), să pătrundă într-un „profund și minunat tărâm al vieţii psi- 
hice“ (p. 17), într-o „adâncă tăcere lăuntrică“ (p. 16). Experienţa aceasta este 
asemănătoare aceleia obținută prin consumul de droguri, căci „cei care au lu- 
at droguri înțeleg întrucâtva Zen-ul, fiindcă au înţeles că în mintea omeneas- 


' William Johnston: Christian Zen, Harper & Row, New York, 1971. 

că există adâncimi demne de explorat“ (p. 35). Și totuși, această experiență 
ar deschide calea către „o nouă înțelegere a lui Hristos, o abordare mai puţin 
dualistă și mai apropiată de concepţia orientală“ (p. 48). Chiar și cei absolut 
începători în meditaţia Zen pot încerca „un sentiment de comuniune, sen- 
zația unei prezenţe supranaturale“ (p. 31), savoarea unei „tăceri mistice“ (p. 
30); cu ajutorul tehnicilor Zen, starea de contemplare rezervată până acum 
câtorva „mistici“ poate fi „lărgită“, devenind accesibilă și „toţi pot avea vi- 
ziuni, toţi pot ajunge la sama4fi [iluminare] (p. 46). 

Autorul cărții Zen-u/ creştin vorbeşte de o înnoire a cteştinismului, admi- 
ţând însă că experiențele respective, prin care ea ar avea loc, pot fi avute de 
oricine, fie el creștin sau necreștin. „Eu cred că există o experiență fundamen- 
tală, a iluminării, care nu este nici creștină, nici budistă, ci pur și simplu ome- 
nească“ (p. 97). Și, într-adevăr, la o conferință pe tema meditaţiei organizată 
la un templu Zen de lângă orașul Kyoto, „aspectul surprinzător a fost absența - 
unei religii comune a participanţilor. Nimeni nu părea câtuși de puţin intere- 
sat de ceea ce credea sau nu credea celălalt, și nimeni, din câte îmi amintesc, 
nu a pomenit măcar numele lui Dumnezeu“ (p. 69). Acest caracter agnostic 
al meditaţiei prezintă un mare avantaj pentru scopurile „misionare“, căci „în 
acest chip meditaţia poate fi învățată și de oameni care nu au credință — de 
cei care au sufletul tulburat, sau care se rem că Dumnezeu a murit... Astfel de 
oameni sunt întotdeauna dispuși să se așeze și să respire adânc. Pentru ei, me- 
dirația devine o căutare, iar eu am înțeles... că cei care caută astfel, Îl găsesc 
în cele din urmă pe Dumnezeu. Nu pe Dumnezeul antropomorf pe care l-au 
respins, ci fiinţa infinită întru care trăim, ne mișcăm și suntem“ (p. 70). 

Modul în care autorul descrie „iluminarea“ Zen demonstrează faptul că ea 
este esențialmente aceeași cu experienţele „cosmice“ oferite de șamanism și de 
multe alte religii păgâne. „Eu însumi sunt convins că în noi se află, zăgăzuite, 
adevărate torente de bucurie care pot fi descătușate prin meditaţie — și ca- 
re uneori izbucnesc cu o forță de necrezut, umplându-ne fiinţa de o bucurie 
extraordinară, fără să știm măcar de unde vine“ (p. 88). Să notăm că autorul, 
întorcându-se în America după douăzeci de ani petrecuţi în Japonia, a con- 
statat că această experienţă este foarte asemănătoare celor penticostale, și a 
primit „botezul Duhului“ la una dintre adunările „harismatice“ (p. 100). Ia- 
tă concluzia sa: „Revenind la adunarea penticostală, consider că punerea mâi- 
nilor, rugăciunile fraților, întrajutorarea din sânul comunității — toate acestea 
sunt forțe ce pot elibera posibilitățile psihice care duc la iluminarea celui ce 
practică meditaţia zazen“ (pp. 92-93). Vom examina în capitolul șapte al căr- 
ţii de față natura unei asemenea experienţe penticostale sau „harismatice“. 

Nici nu mai este nevoie să adăugăm prea multe comentarii critice cu privire 
la aceste păreri, căci ele sunt în esență aceleași cu cele ale autorului cărții Yoga 
creştină, numai Că sunt mai puţin ezoterice și prezentate la un nivel mai acce- 

sibil maselor. Oricine crede că experiența agnostică, păgână a Zen-ului ar du- 
ce la o „reînnoire mistică a creștinismului pe calea contemplaţiei“ (p. 4) nu cu- 
noaște nimic din marea tradiție contemplativă a Ortodoxiei, care presupune o 
credință arzătoare, convingeri adevărate și mari nevoinţe ascetice. Și totuși, ace- 
lași autor nu șovăie să invoce în teoriile sale Fi/oca/ia și „marile şcoli ortodoxe“, 
afirmând că și ele ajută la atingerea stării de „liniște și pace contemplativă“ și că 
sunt exemple de „practici Zen în sânul tradiţiei creștine“ (p. 39), și recomandă 
rostirea Rugăciunii lui lisus în timpul meditaţiei Zen, pentru cei care o doresc 
(p. 28). O atare ignoranță este de-a dreptul periculoasă, mai ales atunci când 
autorul își invită cititorii să „experimenteze misticismul“ „șezând în poziție za- 
zen timp de patruzeci de minute în fiecare seară“ (p. 30). Câţi proroci minci- 
noși, în ciuda bunelor lor intenţii sincere, sunt astăzi pe lume, fiecare convins 
că îi este de folos aproapelui, când nu face decât să-l împingă la dezastru psihic 
și sufletesc! Vom reveni asupra acestui lucru la finalul capitolului. 


3. Meditaţia transcendentală 


Tehnica orientală de meditaţie cunoscută sub numele de „Mediraţie Irans- 
cendentală“ (pe scurt MT) a câștigat în scurt timp o popularitate atât de mare, 
mai ales în America, și este promovată într-un mod atât de plin de revoltătoare 
superficialirate, încât oricine doreşte să studieze serios curentele religioase con- 
temporane va fi tentat să o treacă cu vederea, considerând-o pur și simplu un 
produs al industriei publicitare americane, căreia i se face o reclamă exagerată. 
Ar fi însă o greșeală, căci în aspectele sale principale MT nu diferă semnificativ 
de yoga sau de Zen, iar la o examinare mai atentă a tehnicilor sale se dovedește 
poate mai autentic „orientală“ decât oricare dintre formulele sincretice artifici- 
ale ale așa-zisei „yoga creștină“ sau „Zen-ului creștin“. 

Potrivit unui cunoscut text de popularizare a mișcării', Meditaţia Transcen- 
dentală a fost adusă în America (unde a cunoscut succesul său cel mai spec- 
taculos) de către un yoghin indian destul de „neortodox“, Maharishi Mahesh 
Yogi, și a luat amploare după anul 1961. În 1967, i s-a făcut multă publicitate 
când membrii grupului „Beatles“ s-au convertit la MT, renunțând la droguri; 
ei au abandonat însă în scurtă vreme mișcarea (deși au continuat să mediteze), 
iar popularitatea lui Maharishi a scăzut încă și mai mult în anul următor, când 
a fost nevoit să abandoneze turneul întreprins împreună cu un alt grup de 
cântăreți convertiți, „Beach Boys“, care s-a dovedit a fi un dezastru financiar, 
Mişcarea însă a continuat să crească, În 1971 existau cam 100000 de adepţi ai 
Meditaiei Transcendentale și 2000 de instructori calificaţi, ceea ce o făcea de 
departe cea mai puternică mișcare de „spiritualitate orientală“ din America. În 


Toate citatele din acest subcapitol aparțin cărții Zranguility Without Pills (All About Transcen- 
dental meditation) de Jhan Robbins şi David Fisher, ed. Peter H. Weyden, Inc., New York, 1972, 

1975 a atins apogeul, cu aproximativ 40 000 de cursanți pe lună și cu peste 
600 000 de adepți în total. În această perioadă a fost folosită intens în cadrul 
armatei, în învățământul de stat, în închisori și spitale, ca și în cadrul anumi- 
tor grupuri religioase, chiar și în unele parohii ale Arhiepiscopiei grecești din 
America, ca fiind o formă neutră de „terapie mentală“, compatibilă cu orice 
credință sau practică religioasă. Cursurile MT sunt adaptate pentru a cores- 
punde stilului de viață american, fiind prezentate drept „cursuri pentru reușita 
spirituală, fără efort“ (p. 17); Mabharishi însuși numește MT o tehnică tot atât 
de simplă ca „spălatul pe dinți“ (p. 104). Maharishi a fost aspru criticat de alți 
yoghini hinduși pentru faptul că vulgariza vechea tradiție yoga indiană, pu- 
nând practici ezoterice la dispoziţia maselor, pentru bani (în 1975 taxa era de 
125 de dolari pentru un curs, 65 de dolari pentru studenți, reducându-se pro- 
gresiv pentru elevii de liceu, de școală și preșcolari). 

În scopurile, idealurile și rezultatele sale, MT nu este mult diferită de „yo- 
ga creștină“ sau de „Zen-ul creștin“; principala deosebire constă doar în sim- 
plitatea tehnicilor și a întregii filosofii, prin ușurința cu care se obțin rezul- 
tatele. Ca și ele, „MT nu presupune nici un fel de credinţă, de convingeri, 
de capacitate de înțelegere, de cod moral, sau măcar faptul de a fi de acord 
cu ideile și filosofia sa“ (p. 104); este pur și simplu o tehnică, „bazată pe ten- 
dința naturală a minţii de a căuta fericirea și plăcerea... În timpul meditaţiei 
transcendentale, mintea trebuie să urmeze lucrul care i se pare cel mai firesc 
și cel mai plăcut în acel moment“ (p. 13). „Meditaţia transcendentală este în 
primul rând o practică, și numai după aceea o teorie. Este esenţial ca la înce- 
put individul să nu gândească absolut nimic“ (p. 22). 

Tehnica concepută de Maharishi este aplicată invariabil la toate centrele 
MT din lume: după două cursuri introductive, cursantul achită taxa și se pre- 
zintă la „iniţiere“, aducând o colecție aparent bizară de articole, mereu ace- 
leași: trei fructe dulci, cel puțin șase flori proaspete, și o batistă curată (p. 39). 
Acestea sunt puse într-un coș și duse în „camera de iniţiere“, unde sunt așe- 
zate pe o masă în fața portretului guru-ului lui Maharishi, de la care acesta a 
primit inițierea în tehnicile yoga; pe aceeași masă, se află tămâie și o lumâna- 
re aprinsă. În încăpere se află numai discipolul și învățătorul său, care trebuie 
să fi fost inițiat și instruit de Maharishi personal. Ceremonia din fața portre- 
tului durează o jumătate de oră și constă din intonarea unui text în sanscrită 
(al cărui sens îi este necunoscut iniţiatului) și din psalmodierea numelor unor 
„maeştri“ yoga; la sfârșitul ceremoniei, inițiatul primește o mantra, un cuvânt 
sanscrit secret pe care trebuie să-l repete fără întrerupere în timpul meditați- 
ei, și pe care nu trebuie să-l cunoască nimeni în afara instructorului (p. 42), 
Traducerea engleză a acestei ceremonii nu este niciodată dezvăluită inițiatu- 
lui; ea este cunoscută doar de învățători și de inițiatorii înșiși. Ea se găsește 
însă într-un manual nepublicat, intitulat Be Hoy Tradition [Sfânta Thadiţie), 

iar textul său a fost recent tipărit, într-o broșură separată, de către Spiritu- 
al Counterfeit Project [Dosarul Falsuri Spirituale) din Berkeley. Nu este nimic 
altceva decât o ceremonie hindusă tradițională de venerare a zeilor (2472), în- 
tre care sunt incluși guru-ul zeificat al lui Maharishi (Shri Guru Dev) și între- 
gul șir de „maeștri“ prin care acesta și-a primit inițierea. Ceremonia se înche- 
ie cu o serie de douăzeci și două de „ofrande“ aduse guru-lui lui Maharishi, 
după fiecare ofrandă rostindu-se cuvintele „Mă închin în fața lui Shri Guru 
Dev“. La sfârșitul ceremoniei, învățărorul se pleacă și el în fața portretului lui 
Shri Guru Dev și îl îndeamnă și pe cel adus la iniţiere să facă la fel; numai du- 
pă aceea acesta este considerat inițiat. (Plecăciunea nu este obligatorie pentru 
iniţiat, însă ofrandele sunt.) 

Agnosticul modern este astfel introdus, de obicei fără a-și da bine seama 
de acest lucru, pe tărâmul practicilor religioase hinduse; el a fost determinat 
destul de ușor să facă un gest căruia srrămoșii săi creștini i-ar fi preferat tor- 
tura și moartea în chinuri: a adus jertfe idolilor păgâni. În plan spiritual, ex- 
plicația succesului spectaculos al meditaţiei transcendentale constă în comite- 
rea acestui păcat, mai curând decât în practicarea tehnicii psihice în sine. 

Odată iniţiat, practicantul MT meditează de două ori pe zi, timp de câre 
douăzeci de minute (exact timpul recomandat și de autorul cărții Yoga creș- 
tină), lăsându-și gândurile să rătăcească în voie și repetând mantra cât de des 
dorește; de obicei, învățătorul controlează experienrele pe care le are iniţiatul. 
Curând, uneori chiar de la prima încercare, acesta capătă o nouă stare de con- 
știenţă, care nu este nici somn, nici veghe: este starea de „meditaţie transcen- 
dentală“. „Meditaţia transcendentală produce o stare de conștiență diferită 
de oricare alta cunoscută până atunci, și care se poate compara doar cu starea 
la care se ajunge prin meditaţia Zen după ani de practică intensă“ (p. 115). 
„Spre deosebire de Yoga și de alte tipuri de disciplină religioasă orientală, ca- 
re cer eforturi de ani întregi pentru a fi stăpânite, MT oferă aceleași rezulta- 
te, însă maeștrii săi afirmă că acestea pot fi obţinute în numai câteva minute“ 
(pp. 110-111). Din experienţa personală, anumite persoane au descris o „sta- 
re de împlinire“, asemănătoare celei produse de consumul de droguri (p. 85); 
Mabharishi o descrie însă în termeni hinduși tradiţionali: „Această stare este 
mai presus de tot ceea ce poate fi văzut, auzit, atins, Mirosit, sau gustat — este 
dincolo de orice gând sau senzaţie. Starea aceasta, a unei conștiințe absolute 
și pure a existenței, reprezintă suprema formă a vieţii“ (p. 23). „Atunci când 
individul devine capabil să conștientizeze permanent această stare, spunem că 
a atins nivelul conștiinței cosmice, care constituie scopul oricărui practicant 
al meditaţiei“ (p. 25). În etapele avansate ale MT, cursanţii învaţă să execute 
poziţii yoga, care însă nu sunt neapărat necesare pentru practicarea tehnicii 
de bază, după cum nu se cer nici un fel de pregătiri prin asceză. Odată atinsă 
„starea de existenţă transcendentă“, nu se mai cer decât cele douăzeci de mi- 

nute de meditaţie, de două ori pe zi, căci această formă de meditaţie nu pre- 
supune o viaţă dusă în recluziune, ca în India, ci este mai curând o disciplină 
destinată celor ce duc o viață activă, fără a se retrage din societate. Schimba- 
rea adusă de Maharishi constă, așadar, în a fi făcut această stare accesibilă tu- 
turor, și nu doar câtorva aleși. 

Se cunosc numeroase mărturii ale practicanţilor MT, care pretind că aceas- 
ta poate fi de ajutor practic în orice problemă. Aflăm despre persoane care au 
reușit să renunțe la droguri, despre familii destrămate aduse din nou împre- 
ună, despre oameni care deveneau mai sănătoși și mai fericiţi; instructorii 
MT sunt mereu zâmbitori, afişând o bucurie debordantă. În general, se cre- 
de că MT nu înlocuiește alte religii, ci dimpotrivă că le înzăreşte: „creștinii“, 
fie ei protestanți sau catolici, găsesc și ei că această practică le îmbogărește și 
adânceşte propria credință (p. 105). 

Succesul rapid și spectaculos al MT, deși simptomatic pentru scăderea influ- 
enţei creștinismului asupra lumii de astăzi, a fost în același timp și cauza pro- 
priului declin al mișcării. Mai mult decât oricare alta dintre mișcările de „spi- 
ritualitate orientală“, MT a avut caracterul unei „mode“, iar scopul proclamat 
de Maharishi — acela de a „iniţia“ întreaga omenire — este în mod evident sortit 
eșecului. După anul de vârf 1975, numărul înscrierilor la cursurile MT a fost 
mereu în scădere, încât în anul 1977 organizaţia a anunţat deschiderea unei 
noi serii de cursuri pentru „avansați ”, cu intenţia vădită de a recâștiga interesul 
și entuziasmul publicului. Respectivele cursuri erau menite să-i ajute pe „iniţi- 
aţi să dobândească si44is sau „puterile supranaturale“ ale hinduismului: cum 
să treacă prin zid, cum să devină invizibili, cum să leviteze, să zboare, și așa mai 
departe. Noul program a fost întâmpinat, în general, cu rezervă, în ciuda faptu- 
lui că pe coperta broșurii sale publicitare apărea fotografia unui practicant aflat 
în „levitaţie“ (vezi revista Time din 8 august 1977, p. 75). Dar, indiferent dacă 
aceste cursuri (al căror cost se ridică până la 3000 de dolari) vor produce sau nu 
rezultatele pretinse — care nu sunt diferite de cele ale „fachirilor“ indieni (vezi 
Capitolul III al acestei cărți) — MT s-a dovedit a fi o fază trecătoare a interesului 
pentru ocultism, caracteristic celei de a doua părţi a secolului al XX-lea. S-au 
dat deja publicității multe cazuri de instructori și discipoli MT, loviți de mala- 
diile obișnuite în rândul celor care se ocupă cu practici oculte: boli mintale și 
nervoase, sinucideri, tentative de crimă, posedări de natură demonică. 

În anul 1978, Curtea Federală a Statelor Unire a declarat că MT are în- 
tr-adevăr caracter religios, și ca atare a interzis predarea ei în școli.' Această 
decizie va limita fără îndoială şi mai mult influenţa MT, care însă va continua 
probabil să existe, între numeroasele forme de meditaţie pe care mulți le cred 
a fi compatibile cu creștinismul — încă un trist semn al vremurilor. 


! C£. „TM in Court”, textul complet al deciziei Curţii Federale în cazul Malnak contra Maha- 
rishi Mahesh Yogi; Spiritual Counterfeits Project, P.O. Box 4308, Berkeley, California 94704. 

„Noua conștiință religioasă“ 


Spiritul cultelor orientale din America 
din perioada anilor '70 


Cele trei tipuri de „meditaţie creștină“ descrise mai sus constituie doar câ- 
teva exemple; în general, se poate spune că influenţa ideilor și a practicilor re- 
ligioase orientale asupra unui Occident odinioară creștin a atins, în anii '70, 
proporţii uimitoare. Mai ales în America, încă „provincială“ din punct de ve- 
dere religios cu abia două decenii în urmă (cu excepţia câtorva orașe mari) — 
în sensul că orizontul său religios se mărginea în cea mai mare parte la pro- 
testantism și la romano-catolicism —, s-a produs o extraordinară răspândire a 
cultelor și mișcărilor religioase orientale și pseudo-orientale. 

Cauza acestei răspândiri o reprezintă amara deziluzie a generației de du- 
pă cel de-al doilea Război Mondial. Ea s-a manifestat, mai întâi, în anii '50, 
prin protestul steril și prin libertinajul moral al „generaţiei ear“, al cărei inte- 
res pentru religiile orientale a pornit din cercurile universitare, reflectând mai 
ales nemulțumirea acestora față de „creștinism“. A urmat generația Pippie a 
anilor '60, a celor care ascultau muzică rock și consumau substanțe halucino- 
gene, în dorința de a obține cu orice preț o mai mare „deschidere a conști- 
inţei“. Tineretul american se avânta cu un entuziasm fără rezervă în mișcări 
politice protestatare (în special împotriva războiului din Vietnam), pe de o 
parte, și în practicarea ferventă a religiilor orientale, pe de alta. Guru indieni, 
lama tibetani, maeștri ai Zen-ului japonez, și alți „înţelepţi“ din Orient ve- 
neau în Apus, găsind aici mulțimi de adepți care le aduceau un succes la care 
swamii occidentalizați ai generaţiilor anterioare nici nu visaseră. Tinerii aceș- 
ia călătoreau până la marginile lumii, ajungând chiar pe înălțimile Munţilor 
Himalaya, în căutarea înțelepciunii, a învățătorului sau a drogului care să le 
aducă „pacea“ și „libertatea“. 

În anii '70, generaţiei hippie îi urmează o a treia, aparent mai liniştită, cu 
mai puţine demonstraţii de stradă și în general cu un comportament mai pu- 
ţin extravagant, dar mai adânc implicată în religiile orientale, a căror influență 
devine mai puternică decât oricând. Pentru mulți, căutările iau sfârșit: au găsit 
o religie pe placul lor, pe care o practică acum cu toată seriozitatea, Un număr 

de mișcări religioase au fost deja „asimilate“ în Occident, și mai ales în Ame- 
rica: există mănăstiri budiste ai căror membri sunt cu toții convertiți occiden- 
tali, și pentru prima dată apar guru și maeștri Zen americani și europeni. 

Vom descrie mai jos câteva evenimente petrecute la mijlocul anilor '70, 
care ilustrează ideile și practicile orientale dominante în rândul tinerilor ame- 
ricani (Care constituie „avangarda“ tineretului din întreaga lume). Primele 
două cazuri prezintă o implicare mai superficială în religiile orientale, și nu 
sunt, poate, decât o „moștenire“ a generaţiei anilor '60; ultimele două, însă, 
demonstrează tendința de implicare mai profundă în această direcţie, caracte- 
ristică perioadei ulterioare, a anilor '70. 


1. Hare Krishna la San Francisco 


Pe o stradă învecinată cu Parcul Golden Gate, în cartierul Haight-Ash- 
bury din San Francisco, se afla Templul Conştiinţei Krishna... Deasupra in- 
trării în templu stăteau scrise cuvintele Hlzre Krishna, cu litere de lemn, înalte 
de două picioare. Ferestrele mari ale fațadei erau acoperite cu draperii în cu- 
lorile roșu și portocaliu. 

Sunetul muzicii și al vocilor care intonau imnuri răzbătea până în stradă. 
În interior, zeci de tablouri în culori vii pe pereți, covoare roșii, groase pe po- 
dea, aerul încețoșat de fum. Era fum de tămâie, semn că ceremonia se afla în 
plină desfășurare. Cei dinăuntru intonau, abia auzit, cuvinte sanscrite. În- 
căperea era aproape plină; vreo cincizeci de persoane — cu toții păreau foar- 
te tineri — şedeau pe jos. În faţă se afla un grup de alte douăzeci de persoane, 
îmbrăcate în robe largi, în culorile portocaliu sau galben-șofran, și având na- 
surile vopsite în alb. Mulţi bărbați aveau capetele rase, cu excepţia unei cozi 
de cal la spate, iar femeile aveau de asemenea nasurile vopsite și purtau câ- 
te un semn roșu pe frunte. Ceilalți tineri prezenți în templu aveau înfățișarea 
obișnuită a locuitorilor din cartier: bentițe pe frunte, cu toții purtând plete, 
iar bărbaţii și barbă, și tot felul de inele, clopoței și mărgele. Şi ei participau 
cu entuziasm la ceremonie. Vreo zece alte persoane, care ședeau în spate, pă- 
reau să se afle aici pentru prima dată. 

Acum cuvintele ceremoniale (mantrele) erau intonate din ce în ce mai ra- 
pid și mai răsunător. Două fere, îmbrăcate în robe galben șofran, începură să 
danseze în ritmul melodiei. Conducătorul corului începu să strige cuvintele 
în limba sanscrită... Întregul grup le repeta, străduindu-se să-i imite intonația 
și ritmul. Mulţi dintre participanți cântau și la diferite instrumente muzicale. 
Liderul puncta ritmul melodiei, lovind într-o tobă; cele două fete care dansau 
cântau în același timp la țimbale. Un tânăr sufla într-o scoică, un altul bărea 
într-o tamburină. Pe pereții templului se aflau peste o duzină de tablouri în- 
fățișând scene din Bhagavad Giza. 

Sunetul vocilor și al instrumentelor devenea din ce în ce mai puternic și 
mai rapid. Toba răsuna fără încetare. Mulţi dintre discipoli începură să strige, 
ridicându-și brațele, în mijlocul cântării generale. Liderul îngenunche îna- 
intea unui portret al „maestrului spiritual“ al grupului, aflat într-o mic altar 
în fața încăperii. Cântarea culmină într-un crescendo asurzitor, apoi înce- 
tă brusc și se așternu tăcerea. Participanţii îngenuncheară, cu frunțile la pă- 
mânt, în vreme ce liderul rosti o scurtă rugăciune în limba sanscrită, apoi 
strigă de cinci ori: „Cinste discipolilor adunați aici“, cuvinte pe care ceilalți le 
repetară înainte de a se ridica“.! 

lată un ceremonial tipic al mișcării Krishna Consciousness | Conştiința Krisb- 
na), înființată în America în 1966 de către un fost om de afaceri indian, A. 
C. Bhaktivedanta, cu scopul de a oferi disciplina bhakti yoga tineretului dez- 
orientat și însetat de spiritualitate din Occident. În fazele sale mai timpurii 
(anii '50 și începutul anilor '60), interesul pentru religiile orientale se mani- 
festase mai curând la nivel intelectual, fără un grad mare de implicare perso- 
nală; această nouă fază, în schimb, presupunea o participare deplină. Bhakci 
yoga îi cere discipolului să se unească cu „zeul“ ales, să-l iubească și să i se în- 
chine, și să-și transforme întreaga viaţă făcând din această închinare principa- 
la preocupare. Prin intermediul unor mijloace non-raţionale de adorare (cân- 
tări, muzică, dans, prosternări, gesturi) mintea se „deschide“ și intră în starea 
de „conștiință Krishna“, care — cu condiţia să participe la ea suficient de mul- 
te persoane — pretinde că ar putea pune capăt dezordinii timpurilor noastre și 
că va instaura o nouă epocă a păcii, iubirii și comuniunii între oameni. 

Robele viu colorate ale adepților mișcării Hare Krishna se văd acum din 
ce în ce mai des în San Francisco, mai ales într-o anumită zi a anului, când o 
imensă statuie a zeului lor ese purtată în procesiune prin Parcul Golden Ga- 
te către ocean, cu tot ritualul hindus — un spectacol tipic pentru India păgâ- 
nă, nou însă pentru America „creștină“. Din San Francisco, mișcarea s-a răs- 
pândit în restul Americii, ca și în vestul Europei; în 1974, existau cincizeci și 
patru de temple Krishna în întreaga lume, multe dintre ele pe lângă colegii 
sau universități, căci membrii mișcării sunt aproape cu toţii foarte tineri. 

Moartea recentă a întemeietorului mișcării? a ridicat unele întrebări cu 
privire la viitorul acesteia; într-adevăr, numărul membrilor săi a scăzut, deși 
prezenţa lor este încă foarte vizibilă. Ca „semn al vremurilor“, semnificația 
acestei mișcări este foarte clară și îngrijorătoare pentru creștini: mulți tineri 
caută astăzi un „dumnezeu“ căruia să i se închine, și sunt gata să accepte cea 
mai crasă idolatrie. 

"1 Charles Glock şi Robert Bellah, 7he Mew Religious Consciousness, University of California 


Press, Berkeley, 1976, pp. 31-32. 
2 A.C. Bhaktivedanta (1896-1977) — textul raportează moartea sa la anul 1979 (n. zr). 

2. Guru Mabharaj-ji pe Astrodomul din Houston 


Până în toamna anului 1973, un număr de guru orientali aparținând no- 
ii școli de „Meditaţie Transcendentală“, condusă de Maharishi Mahesh Yogi, 
sosise în Occident și reușise să adune prozeliţi, pentru a dispărea după scurt 
timp din atenţia publică după o efemeră supremație pe tărâmul publicității. 
Între ei, Guru Maharaj-ji a fost cazul cel mai spectaculos şi, am purea spune, 
cel mai revoltător. La vârsta de cincisprezece ani, fusese deja proclamat „zeu“, 
familia sa (compusă din mamă și trei frați) era la rândul ei „sfânta familie“, 
iar organizația sa, Misiunea Luminii Divine, avea comunități („ashram“) în 
întreaga Americă. Cei 80 000 de prozeliți ai acestei mișcări, ca și cei ai miș- 
cării Krishna, trebuiau să renunţe la plăcerile lumești și să mediteze, pentru a 
atinge starea de conștiință „deschisă“, sau „lărgită“, în care urmau să-și găseas- 
că pacea desăvârșită, fericirea și extazul — o stare în care lumea, așa cum es- 
te, pare minunată și perfectă. În cadrul unei ceremonii speciale de iniţiere în 
care „primesc știința“, discipolii au viziunea unei lumini intense și a trei alte 
semne, asupra cărora urmau să mediteze singuri mai târziu!. Pe lângă aceas- 
tă „știință“, discipolii sunt uniţi şi prin credinţa că maharaj-ji este „Stăpânul 
Universului“, venit pe pământ ca să aducă omenirii o nouă epocă de puce. 

În luna noiembrie 1973, Misiunea Luminii Divine a închiriat pentru trei 
zile Astrodomul din Houston (o imensă arenă acoperită de o cupolă), cu sco- 
pul de a organiza acolo „cel mai sfânt și mai semnificativ eveniment din isto- 
ria omenirii . Prozeliții din întreaga lume urmau să se adune pentru a se în- 
china „zeului“ lor și a începe convertirea Americii (prin intermediul presei și 
televiziunii, pe ai căror reprezentanţi avuseseră grijă să îi invite), inaugurând 
astfel noua epocă a omenirii. Evenimentul a fost numit, în consecinţă, „Mi- 
leniul '73*. 

Un exemplu tipic de discipol convins al lui Maharaj-ji era Rennie Davis, 
participant la demonstrațiile de stradă de stânga ale anilor '60 și unul din- 
tre „Cei 7 din Chicago“, acuzați de a fi instigat la revoltă în timpul Con- 
venției Democratice Naţionale din 1968. Și-a petrecut vara anului 1973 ţi- 
nând conferinţe de presă și discursuri oricui voia să-l asculte, adresându-se 
întregii Americi: „Acesta este cel mai mare eveniment din istorie, și noi nici 
nu ne dăm seama... îmi vine să urlu pe străzi. Dacă am ști cine este Guru Ma- 
haraj-ji, ne-am târî în patru labe din toate colțurile Americii ca să ne plecăm 
capetele la picioarele lui“.? 

Într-adevăr, Maharaj-ji era venerat prin prosternare cu fruntea la pământ, 
și prin rostirea unei expresii sanscrite de adorare. Apariţia sa la „Mileniul '73“ 
a fost întâmpinată cu ovații răsunătoare; s-a așezat pe un tron înalt, purtând 


' The New Religious Consciousness, p. 54. 
? Robert Greenfield, The Spiritual Supermarket, Saturday Review Press, New York, 1975, p. 43. 

imensa coroană de aur „a lui Krishna“, în timp ce pe tabelele de afișaj ale 
Astrodomului apărea, cu litere luminoase, cuvântul „D-U-M-N-E-Z-E-U“ 
[G-O-D]. Tinerii prozeliți americani plângeau de fericire, alții dansau pe sce- 
nă, în timp ce orchestra cânta „The Lord of the Universe“ („Srăpânul Univer- 
sului“), pe melodia unui vechi imn protestant!, 

Şi toate acestea, să o spunem din nou, se petreceau într-o Americă „crești- 
nă'. Faptul depășește deja simpla închinare la „dumnezei“ păgâni. Până nu 
de mult, o asemenea adorare a unei persoane în viaţă ar fi fost de neconce- 
put în orice ţară „creștină“; acum este un lucru obișnuit pentru multe mii de 
persoane din lumea occidentală aflate în căutarea unei religii,. Acest spectacol 
ne-a arătat cum va fi închinarea la Antihrist, la sfârșitul vremurilor — închina- 
rea în fața aceluia care se va așeza în templul lui Dumnezeu, dându-se pe sine 
drept Dumnezeu (Il Tes. 2, 4). 

„Mileniul '73“ pare să fi constituit apogeul celebrirății lui Maharaj-ji. 
Chiar și aşa, la eveniment au participat numai 15000 de adepți (cu mult mai 
puțini decât se anticipase), și nu s-au produs nici un fel de „minuni“ sau de 
semne extraordinare, care să demonstreze că „noua eră“ ar fi început. O miş- 
care care depindea într-o măsură atât de mare de publicitare, și care se baza 
atât de mult pe gustul unei anumite generații (muzica pentru „Mileniul '73* 
era compusă mai ales din melodiile populare ale culturii contestatare din anii 
'60) urma, inevitabil, să se demodeze rapid; iar recenta căsătorie a lui Maha- 
raj-ji cu secretara sa i-a slăbit și mai mult popularitatea de „zeu“. 

Alte mișcări „spirituale“ contemporane par însă mai puţin supuse capricii- 
lor unei mode populare, și mai relevante pentru puterea de influență a religi- 
ilor orientale în lumea occidentală. 


3. Tantra Yoga în munţii din New Mexico 


În iunie 1973, în perioada solstițiului de vară, o mie de tineri americani 
(cei mai mulți având vârste între 20 și 25 de ani) s-au adunat pentru a petre- 
ce zece zile de exerciții spirituale, pe un platou acoperit cu iarbă, la o altitu- 
dine de 2 286 de metri, în munţii Jemez din nordul statului New Mexico. În 
fiecare zi, se trezeau la ora patru dimineața, se adunau la un loc înainte de ră- 
săritul soarelui (înfășurați în pături, care îi apărau de frigul mușcător al dimi- 
neţii) și se așezau în șiruri direct pe sol, în fața unei estrade ridicate în aer liber, 
Își începeau ziua recitând într-un glas o mantra în limba Punjabi (o varietate a 
sanscritei), ca pregătire în vederea exerciţiilor „spirituale“ care urmau. 

Mai întâi, timp de câteva ore, practicau yoga kundalini — o serie de exerci- 
ţii fizice extenuante —, cântări și meditații, cu scopul de a dobândi un control 
conştient al propriilor procese fizice și mentale, și de a se pregăti astfel pen- 


' The Spiritual Supermarket, pp. 80, 94. 

tru „conştientizarea lăuntrică a propriei divinități“. Urma ceremonia înălțării 
a două drapele: a celui american și a „drapelului naţiunii Vărsătorului“ — prin 
respectiva „națiune“ înțelegând pașnicul popor al „epocii Vărsărorului“ sau al 
„mileniului“, pe care îl așteaptă și pentru care se pregătesc membrii acestui 
cult —, însoțită de intonarea imnului „God Bless America“ [„Dumnezeu să 
binecuvânteze America“] și de o rugăciune pentru națiunea americană. După 
un mic dejun vegetarian (regim tipic pentru aproape toate cultele noi) și as- 
cultarea câtorva conferinţe despre aspectele spirituale și despre practicile cul- 
cului, cu toții se pregăteau pentru o lungă ședință de tantra yoga. 

Până acum! tantra yoga a fost prea puțin cunoscută, și aproape deloc prac- 
ticată în Apus. Toţi specialiștii sunt de acord că reprezintă un exerciţiu extrem 
de periculos, întotdeauna practicat între bărbați și femei, în urma căruia se 
eliberează o foarte puternică energie psihică, ce necesită strictă supraveghere 
și control. Se presupune că există un singur maestru de tantra yoga în viaţă, 
la un moment dat; exercițiile „Solstiţiului“ din New Mexico erau conduse de 
Yogi Bhajan, „Marele Tantric“ al zilelor noastre. 

Toţi prozeliții, îmbrăcaţi în robe albe identice, se aliniază în șiruri lungi, 
femeile și bărbaţii stând față în fară, umăr la umăr în lungul rândului și spa- 
te în spate cu cei din rândul alăturat. În fața estradei se formează astfel cam 
douăzeci de șiruri duble, fiecare pe o lungime de douăzeci și cinci de metri; 
supraveghetori au grijă ca șirurile să fie perfect drepte, pentru a asigura un 
„flux“ perfect al „câmpului magnetic“ yoghin. 

Începe intonarea mantrelor, însoțită de cântări speciale de invocare a spi- 
ritului unui anume guru, care este „protectorul special“ al lui Yogi Bhajan. 
Apare Yogi însuși, un om cu statură impozantă (1,95 m înălțime), cu barbă 
neagră lungă, îmbrăcat în robă albă și purtând turban, și începe să vorbească 
despre visul său de a făuri în America „o națiune nouă, puternică și creatoa- 
re“, prin intermediul pregătirii spirituale a generaţiei de astăzi; prin exercițiile 
tantra, cheia acestui proces, oamenii vor trece de la obișnuita „conștiință in- 
dividuală“ la „conștiința de grup“, pentru a ajunge în cele din urmă la „con- 
ştiinţa universală“. 

Exerciţiile încep. Sunt extrem de dificile, cerând un efort fizic atât de ma- 
re, încât provoacă dureri, precum și stări foarte puternice de teamă, furie, iu- 
bire etc. Cu toții trebuie să facă exact același lucru, în același timp; trebuie 
să rămână timp îndelungat nemișcați, în posturi dificile; exerciții și mantre 
complicate trebuie executate în perfectă coordonare atât cu partenerul, cât și 
cu ceilalți de pe același rând; un exercițiu poate dura între treizeci și unu și 
șaizeci și unu de minute. În timpul acestei activități intense de grup, conști- 
ința individuală dispare, și apar efecte puternice: epuizare fizică, uneori chiar 


11979 (n. v.). 

paralizii temporare, ca și epuizarea emoţională sau o stare de exaltare. Mai 
mult, întrucât în cadrul „Solstiţiului“ comunicarea participanţilor între ei es- 
te interzisă, nici unul dintre aceștia nu poate aborda rațional asemenea ex- 
periențe, discutându-le cu ceilalți; scopul urmărit este obținerea unei schim- 
bări radicale a personalității. 

După orele de studiu de după-amiază, care cuprind cursuri de arte marți- 
ale, medicină practică, nutriţie și cursuri privitoare la organizarea unei comu- 
nităţi de prozeliți (2s/razn), după servirea mesei, urmează o seară de „cântece 
spirituale“. Se cântă mantre sanscrite pe muzică folk și rock, într-o atmosferă 
de „festival rock“ și „rugăciune veselă“ — metodă prin care Yogi Bhajan doreș- 
te să facă din această religie una „americană. 

Religia descrisă mai sus este o adaptare modernă a religiei Sikh din nordul 
Indiei, combinată cu un număr de practici yoga. Supranumită „3 HO“, sau 
„Organizaţia celor 3 H“ (Fea/tby- Happy- Holy Organization, [Organizaţia Să- 
nătate- Fericire-Sfintenie]), ea a tost înfiinţată în 1969 în Los Angeles, de către 
Yogi Bhajan, care venise inițial în America pentru a ocupa un post de profe- 
sor de yoga, și care a devenit lider religios doar printr-o întâmplare, deoarece 
remarcase interesul tinerilor „hippie“ din sudul Californiei pentru cursurile 
sale. Combinând „căutările“ spirituale ale acestora cu propriile sale cunoș- 
tințe despre religiile indiene, el a pus bazele unei religii „americane“, care di- 
feră de cele mai multe religii orientale prin accentul pe care îl pune pe aspec- 
tele practice, lumești, ale vieţii (fapt prin care se aseamănă cu religia indiană 
a populației Sikh, care sunt, majoritatea, negustori). Tuturor membrilor aces- 
tei religii li se cere să fie căsătoriți și aibă o viață de familie stabilă, un loc de 
muncă ce presupune asumarea unor responsabilități și să desfășoare activități 
în folosul societății. 

De la înființare, în anul 1969, „Organizaţia celor 3 H“ s-a extins la pes- 
te o sută de ashram-uri, (comunităţi ce servesc drept locuri de întrunire pen- 
tru nerezidenţi), majoritatea în orașe americane, câteva existând și în Europa 
şi în Japonia. Aparent, „3HO“ este foarte diferită de alte culre orientale noi 
(membrii săi plini trebuie să adopte formal religia Sikh, urmând ca apoi să 
poarte turbanul și roba albă, caracteristice acesteia). Ea are totuși în comun 
cu aceste culte atracţia pe care o exercită asupra foștilor „hippie“, prin sco- 
pul declarat de a atinge starea de conștiință „deschisă“ (sau „universală“, sau 
„transcendentală“), și prin faptul că pretinde a fi „avangarda“ unei spiritua- 
lități care va instaura noua eră milenaristă, pe care cele mai multe dintre gru- 
pările religioase o descriu în termeni astrologici, drept „Epoca Vărsătorului”. 

Prin acest caracter de cult care propune o viaţă relativ normală, nedesprin- 
să de societate, „HO“ este tot un „semn al vremurilor“, ca și cultele hin- 


! The New Religiou  nsciousness, pp. 8-18. 

duse, care promovează o evidentă „evadare din realitate“; este o organizație 
care militează pentru o Americă „sănătoasă, fericită și sfântă“, din care însă 
Hristos lipseşte cu desăvârşire. lar când auzi asemenea prozeliţi americani „fe- 
riciți“ vorbind cu seninătate despre Dumnezeu și despre îndatoririle lor re- 
ligioase, fără a pomeni vreodată de Hristos, nu mai încape îndoială că epoca 
„post-creștină“ a devenit deja o realitate. 


4. Budism Zen în nordul Californiei 


În munţii împăduriţi din nordul Californiei, la poalele uriașului Munte 
Shasta — muntele „sfânt“ al populaţiei indigene, devenit cu mult timp în ur- 
mă centru al unor activităţi și așezări oculte, ce cunosc acum un nou avânt — 
se află o mănăstire budistă Zen, înfiinţată în 1970. Temple Zen existaseră și 
înainte de acest an în orașele mai mari de pe Coasta de Vest în care se aflau 
comunități de japonezi, după cum mai existaseră și încercări de a înființa mă- 
năstiri Zen în California. Dar Mănăstirea Shasta reprezintă prima reușită a 
unei asemenea încercări de practicare a unui „Zen american . (În budismul 
Zen, prin „mănăstire“ se înțelege în primul rând o școală care pregătește „pre- 
oți“ Zen, atât bărbaţi cât și femei.) 

La Mănăstirea Shasta domnește o atmosferă de disciplină și profesiona- 
lism. Vizitatorii (cărora li se permite accesul însoțiți de un ghid, și numai în- 
tre anumite ore, dar nu și stabilirea de legături personale cu rezidenții mănăs- 
tirii) întâlnesc aici călugări sau învățăcei îmbrăcaţi în tradiționalele rase negre 
și cu capetele rase; fiecare pare să știe precis ce anume are de făcut, iar zelul și 
seriozitatea cu care își îndeplinesc sarcinile sunt evidente. 

Pregătirea în cadrul mănăstirii se face printr-un program strict, care durea- 
ză cinci ani sau mai mult; absolvenţii devin „preoţi“ sau instructori de Zen 
şi sunt autorizaţi să conducă ceremonii budiste. Ca la orice şcoală laică, cur- 
sanţii plătesc taxe pentru cazare și masă (175 de dolari pe lună, care se achită 
în avans la începutul fiecărei luni — ceea ce reprezintă deja o metodă de în- 
depărtare a candidaţilor neserioși!), dar modul de viaţă este „călugăresc“, nu 
studenţesc. Există reguli stricte referitoare la îmbrăcăminte și comportament, 
masa (vegetariană) se servește în comun, în tăcere, nu sunt permise vizitele și 
nici conversațiile superficiale; programul gravitează în jurul sălii de medita- 
ţie, unde cursanții dorm și mănâncă, și desigur meditează. Nici un fel de al- 
te practici religioase nu sunt permise, în afara celor Zen. Viaţa este foarte in- 
tens și riguros organizată, fiecare moment al programului (inclusiv spălatul și 
mersul la toaletă) are prevăzută o rugăciune budistă, care se recită mintal. 

Deși mănăstirea aparţine sectei „reformate“ Soto Zen — fapt prin care își 
subliniază independența față de Japonia și adaptarea la stilul de viață ame- 
rican —, ritualurile și ceremoniile se desfășoară după tradiţia Zen-ului japo- 

nez. Există ceremonii de convertire la budism, ritualuri ale echinocțiului prin 
care se sărbătorește „transformarea lăuntrică“ a practicantului, ceremonialul 
„hrănirii stafiilor flămânde“ (comemorarea morţilor), ceremonia Zilei Fonda- 
torului, care exprimă recunoştinţa față de întreg șirul de maeștri Zen, până la 
cel actual, sărbătoarea iluminării lui Buddha, și așa mai departe. Gestul ritual 
de închinare este plecăciunea în fața statuii lui Buddha, dar învățăturile mă- 
năstirii pun accentul în special pe „natura de Buddha [divină]“ a fiecărui om. 

Maestrul Zen de la Mănăstirea Shasta este actualmente [1979] o occi- 
dentală, o femeie, practica budistă permiţând acest lucru. Este vorba de Jiyu 
Kennett, o englezoaică născută în 1924 din părinți budiști, și instruită în mai 
multe tradiții budiste în Extremul Orient, primind „preoţia“ la o mănăstire 
Soto Zen din Japonia. Ea a venit în America în anul 1969, iar în anul urmă- 
tor a înființat mănăstirea, împreună cu câțiva tineri adepți. De atunci, comu- 
nitatea s-a dezvoltat rapid, atrăgând mai ales tineri și tinere (cu vârste cuprin- 
se între 20 și 30 de ani). 

Explicaţia acestui succes — în afara atracției explicabile pe care o exerci- 
tă Zen-ul asupra unei generaţii scârbire de raționalism și de o educație pur 
formală, de ordin exterior, care nu se adresează și ființei lăuntrice — pare să 
o constituie mistica „transmiterii autentice“ a experienței și tradiției Zen, pe 
care o garantează „stareța“ prin pregătirea și „preoțirea“ ei în Japonia. Calită- 
ţile de străină și de persoană născută în religia budistă, dar în același timp de 
cunoscătoare a mentalității contemporane (ea demonstrând din plin simțul 
practic specific „american“) par să-i asigure influenţa în rândurile tinerei ge- 
nerații de americani convertiți la budism. 

Cursurile de Zen de la Mănăstirea Shasta urmăresc să facă din întreaga 
viață a practicanţilor un exercițiu Zen. Meditaţia zilnică (ce poace dura până 
la opt sau zece ore din zi) este suportul unei intense vieți religioase, menită 
să conducă la „o stare continuă de pace și de armonie a trupului și minţii“. 
Se insistă asupra „dezvoltării spirituale“, iar publicațiile mănăstirii — un jur- 
nal bilunar și mai multe cărți scrise de „stareță“ — avertizează împotriva fal- 
sei spiritualități și a imposturii. Se respinge adoptarea obiceiurilor naţionale 
japoneze, ca abărându-se de la obiceiurile budiste; sunt semnalate pericolele 
trecerii de la un guru la altul, ca și cel al idolatrizării maestrului de Zen; se 
interzic astrologia, prezicerea viitorului (chiar și cartea / Ching!), călătoriile 
astrale și orice alte activități psihice și oculte; sunt disprețuite abordările in- 
telectualiste, teoretice, ale doctrinei Zen, și sunt apreciate cele empirice și se 
pune accentul pe munca susținută și pe o instruire serioasă, interzicând cul- 
tivarea jocurilor imaginației, și a iluziilor privitoare la propria persoană și la 
„viața spirituală“. Așa cum sunt consemnate în Jurnalul Mănăstirii Shasta, 


! Text clasic chinez, denumit și „Cartea schimbării“, care constituie un sistem cosmologic și fi- 
losofic, cunoscut în principal ca sistem de divinație (n. £r.). 

dezbaterile asupra chestiunilor „spirituale“, purtate între tinerii „preoţi“ Zen, 
se aseamănă prin aerul de seriozitate și de erudiție cu discuţiile profunde din- 
tre tinerii convertiți la Ortodoxie şi monahii ortodocși. Prin formaţie intelec- 
cuală și atitudine, acești tineri budiști se aseamănă cu mulţi dintre americanii 
convertiți la Ortodoxie. De aceea, tinerii creștin-ortodocși convertiți ar putea 
spune, pe bună dreptate: „Iată unde aș fi putut ajunge și eu, dacă nu m-ar fi 
păzit harul lui Dumnezeu “, atât de convingătoare și de autentică pare spiritu- 
alitatea acestei mănăstiri Zen, care oferă tinerilor însetați de spiritualitate de 
astăzi aproape tot ceea ce și-ar putea dori — desigur, afară de Hristos, adevăra- 
tul Dumnezeu, și de mântuirea pe care numai El singur o poate da. 

Mănăstirea Shasta nu predă budismul ca pe o „disciplină distantă și rece“, 
ci ca pe una plină de „iubire și compasiune“. Contrar celor afirmare de obi- 
cei despre budism, „stareța“ susține că esența credinței budiste nu este topirea 
în nefiinţa finală, ci un „dumnezeu“ viu (în care ea vede învățătura ezoterică 
budistă): „Secretul credinței Zen... este să ști; cu certitudine, și din experienţa 
personală, că Buda cel cosmic există. Adevăratul maestru este cel sau cea care 
nu șovăie în această convingere, și în iubirea pentru Buddha cel cosmic... Eu 
m-am simțit copleșită de bucurie, când în sfârșit am fost convinsă că El exis- 
tă; iubirea și recunoștința mea erau fără margini. Și niciodată nu am simțit o 
iubire asemenea celei pe care am primit-o de la El; de aceea, doresc să o simtă 
şi ceilalți oameni“.! 

În prezent (1979) există în jur de 70 de cursanți care se pregătesc să devi- 
nă preoți, la Shasta și în alte mănăstiri mai mici, subordonate ei, majoritatea 
în California. Comunitatea se extinde rapid, atât în interiorul mănăstirii, cât 
şi în afara ei, prin activitatea de „misiune“ în rândurile poporului american; 
există și o mişcare tot mai puternică de budiști laici, pentru care Shasta repre- 
zintă un centru religios de pelerinaj, unde se întrunesc adeseori împreună cu 
psihologi și alte persoane interesate, pentru ședințe de meditaţie de diferite 
durate. Prin activităţile publicistice, misionare și de îndrumare pe care le des- 
făşoară în orașele californiene, ca şi prin proiectele de înființare a unei şcoli și 
a unui azil de bătrâni, mănăstirea Shasta se apropie într-adevăr de atingerea 
scopului său declarat, acela de a „răspândi budismul Zen în Apus“. 

Faă de creștinism, „stareța“ și discipolii săi au o atitudine condescenden- 
tă; ei afirmă că respectă Filocalia și alte scrieri patristice ortodoxe, văzând în 
Ortodoxie cea mai apropiată dintre toate confesiunile creștine; în același timp 
ei se consideră însă „deasupra oricăror teologii, dispute doctrinare și „-isme“, 
care nu au nimic de-a face cu „Adevărata Religie“?. 

De fapt, Zen-ul nu are nici o fundamentare teologică, el bazându-se în în- 
tregime pe „experiență“ și căzând astfel în „eroarea pragmatică“ pe care am 


' The Journal of Shasta Abbey, ianuarie-februarie 1978, p. 6. 
2 Ibidem, p. 54. 

semnalat-o deja în cartea de față, în capitolul privitor la hinduism: „Dacă dă 
rezultate, înseamnă că trebuie să fie adevărat şi bun“. Neavând o teologie în- 
să, Zen-ul nu este mai capabil decât hinduismul să distingă între experien- 
ţele spirituale bune și cele rele; el nu poate decât constata ceea ce pare bun, 
întrucât produce o stare de „pace“ și de „armonie“ (apreciate prin puterile 
naturale ale minţii omului, și nu pe baza unei revelații), și respingând orice 
altceva ca fiind iluzoriu. Zen-ul măguleşte așadar mândria acelora — atât de 
mulți — care cred că se pot mântui prin eforturi proprii, fără a avea nevoie de 
vreun Mântuitor. 

Dintre oare curentele religioase orientale contemporane, budismul Zen 
este poate cel mai sofisticat din punct de vedere intelectual, şi cel mai pro- 
fund din punct de vedere spiritual. Prin învățătura despre „compasiune“ și 
despre un „Buddha Cosmic“ plin de iubire, el reprezintă probabil cel mai în- 
alt ideal religios ce poate fi conceput — fără Hristos. Tragedia lui este tocmai 
faptul că îi lipseşte Hristos, şi deci mântuirea, și că intelectualismul sofisticat 
şi sobrietatea lui îi împiedică pe adepți să-și caute mântuirea în Hristos. Cu 
toată liniștea și sentimentele de compasiune pe care le procură, este poate cel 
mai trist dintre semnele vremurilor „post-creștine“ în care trăim. „Spiritua- 
litatea“ ne-creştină a încetat să mai fie un fenomen de import; în Apus, ea a 
devenit deja o religie americană, care prinde rădăcini adânci în mentalitatea 
apuseană. Să luăm-amintre: religia viitorului nu va fi un simplu cult, sau o 
sectă printre multe altele, ci o orientare religioasă puternică și profundă, care 
va fi absolut convingătoare pentru mintea și inima omului modern. 


5. Noua „spiritualitate“ şi creştinismul 


Am putea continua la nesfârșit enumerarea noilor culte orientale din Apus. 
În fiecare an apar unele noi, sau variante noi ale celor mai vechi. Pe lângă cul- 
tele cu caracter religios declarat, s-au înmulțit însă, mai ales în ultimele de- 
cenii, formele secularizate ale „cultelor de conștiință“, cum le numește o pu- 
blicaţie foarte populară!. Între aceste grupuri de „terapie mintală“ se numără 
Erbard Seminars Training, înfiinţat în 1971, Rolfing, Silva Mind Control | Teb- 
nicile Silva de control mental), şi multe alte forme de „întâlniri“ și ședințe de 
„bio-feed-back“, care toate făgăduiesc o „descărcare a tensiunilor“ şi o „elibe- 
rare a potenţialelor ascunse“ ale omului, așa cum sunt exprimate într-un jar- 
gon „ştiinţific“ mai mult sau mai puţin plauzibil de secol XX. Să ne amintim 
și de alte mișcări de „conștiință“, mai puţin la modă astăzi, de la Stiinza crești- 
nă la Știința minţii, până la Scientologie. 

Toate aceste mişcări sunt incompatibile cu creştinismul. Creştinii ortodocși 
trebuie avertizați să stea cât mai departe de ele. 


"U.S. News and World Report, 16 februarie 1976, p. 40. 

lată de ce suntem atât de Categorici: 

1. Aceste mișcări nu se bazează în nici un fel pe tradiţia și practica crești- 
nă, ci sunt de fapt rodul religiilor păgâne orientale sau al practicilor spiritiste 
moderne, mai mult sau mai puţin diluate și prezentate adesea ca fiind „lipsite 
de conținut religios“. Învățătura lor este nu numai greșită și străină de învă- 
țătura creștină despre viața duhovnicească; mai mult, prin experienţe religi- 
os-păgâne sau prin experimente psihice, ele își conduc adepţii pe un drum ce 
duce la dezastru psihic și sufletesc și, în final, la pierderea mântuirii. 

2. În mod deosebit, experienţa așa-zisei „liniştiri“ spirituale pe care o ofe- 
ră diferitele tipuri de meditaţie — fie că se declară lipsite de conţinut religios 
(așa cum pretinde Meditaţia Transcendentală, anumite forme de Yoga și Zen 
sau cultele seculariste), fie cu conţinut religios păgân (precum Hare Krish- 
na, „Divine Light Mission“ [„Misiunea Luminii Divine“) , „Organizaţia ce- 
lor 3H“ etc.) — conduce spre o zonă spirituală „cosmică“, unde partea cea 
mai profundă a personalității umane intră în contact cu fiinţe spirituale rea- 
le. Aceste ființe, pentru omul de după cădere, sunt Jemoni; sau îngerii căzuți, 
care se află în imediata apropiere a omului.! Chiar cei care practică medi- 
tația budistă Zen, în ciuda precauţiei cu care tratează experienţele „spiritua- 
le“, vorbesc despre întâlniri cu aceste spirite (unele dintre ele autentice, deși 
alteori este vorba de simple închipuiri ale minţii), având grijă să sublinieze că 
nu le „încurajează“ în nici un fel.? 

3. „Iniţierea“ în experiențele de ordin psihic pe care o oferă „cultele de 
conștinţă îi implică pe iniţiaţi în situații care scapă controlului conștient al 
voinţei. Odată „iniţiat“, este adesea foarte greu să te mai opui unor experi- 
ene nedorite. Astfel, „noua conștiință religioasă“ devine pentru creștinism 
un dușman cu mult mai puternic și mai primejdios decât oricare dintre ere- 
ziile din trecut. Atunci când se pune accentul pe experienză și nu pe doctri- 
nă, metodele creștine care ne apără împotriva atacurilor duhurilor necurate se 
pierd sau devin inoperante, iar atitudinea pasivă şi „deschiderea“ minţii care 
caracterizează noile culte îi transformă pe practicanți lor în victime sigure ale 
lucrării demonice. Studiile asupra multora dintre aceste „culte de conștiință“ 
demonstrează că există o evoluţie continuă, de la experienţe la început „bu- 
ne“ sau „neutre“, la altele care devin ciudate sau înfricoșăroare, și în cele din 
urmă evident demonice. Chiar și aspectul strict fizic al unor discipline psi- 
hice, precum Yoga, este periculos, deoarece predispune la atitudini și experi- 
mente psihice care și constituie, în realitate, însuși scopul practicii Yoga. 


! Vezi expunerea Episcopului Ignatie Briancianinov despre învățătura ortodoxă cu privire la 
percepţia spirituală și senzorială a duhurilor și la deschiderea „porţii simțurilor“, în 7Pe Orthodox 
World, nr. 82, 1978. 

2 Vezi Jiyu Kennett, Flow to Grow a Lotus Blossom, Mănăstirea Shasta, 1977 — descrierea făcută 
viziunilor sale din pragul morţii de către o maestră Zen. 

Puterea de seducţie a „noii conștiințe religioase“ este astăzi atât de mare, 
încât ea poate pune stăpânire chiar și pe cei care se consideră buni creștini. 
Acest lucru nu se petrece doar cu cei care se complac în sincretisme superfi- 
ciale sau în combinaţiile dintre creștinism și religiile orientale la care ne-am 
referit mai sus, ci și la un număr mereu mai mare de oameni care se cred a fi 
creştini zeloși. În zilele noastre, profunda ignoranță față de experiențele du- 
hovnicești autentice dă naștere unei false „spiritualități“ creștine, a cărei natu- 
ră este înrudită îndeaproape cu „noua conștiință religioasă“. 

În capitolul VII vom dezbate pe larg cel mai răspândit curent de „spiri- 
tualitate creștină“ de astăzi și perspectiva amenințătoare de a vedea „noua 
conștiință religioasă“ înstăpânindu-se asupra unor creștini bine intenţionaţi, 
chiar ortodocși, în așa măsură încât nu putem să nu vedem spiritualitatea lu- 
mii contemporane în termenii apocaliptici ai „rătăcirii celei mari“, care va cu- 
prinde aproape întreaga omenire în vremurile de pe urmă. Asupra acestui su- 
biect vom reveni la sfârșitul acestei cărți. 


CAPITOLUL VI 


„Semne din cer“ 


Punctul de vedere creștin ortodox asupra 
Obiectelor Zburătoare Neidentificate (OZN-urilor) 


În deceniile care au urmat celui de-al doilea Război Mondial, în Apus a 
avut loc o proliferare uluitoare a cultelor religioase orientale, a căror influență 
a devenit tot mai puternică. În aceeași perioadă însă, a apărut și s-a răspândit 
în paralel un alt fenomen care, deși în aparenţă este lipsit de orice legătură cu 
religia, privit mai îndeaproape se dovedește a fi un semn la fel de grăitor ca și 
cultele orientale ale erei „post-creștine“ și al înstăpânirii „noii conștiințe reli- 
gioase“. Este vorba de fenomenul „obiectelor zburătoare neidentificate“, des- 
pre care se afirmă că ar fi fost văzute peste tot în lume, începând cu prima 
„farfurie zburătoare“ reperată în anul 1947. 

Credulitatea și superstiţia — tot atât de răspândite astăzi, ca oricând în is- 
toria omenirii — au făcut ca acest fenomen să fie întrucâtva perceput ca una 
dintre manifestările marginale, bizare, ale activității noilor culte. El a suscitat 
însă și suficient interes de natură mai serioasă, ca să facă obiectul unor inves- 
tigaţii ale guvernului și al unui număr de cărți publicare de oameni de știin- 
ţă vestiți. Aceste studii nu au ajuns la nici un rezultat concret, nereușind să 
confirme realitatea fizică a obiectelor zburătoare. Totuși, ipotezele mai noi, 
avansate de unii cercetători pentru a explica fenomenele, par să se fi apropiat 
— mai mult decât toate teoriile propuse până acum — de un răspuns satisfăcă- 
tor. În același timp însă, aceste noi ipoteze explorează „limita realității“ (cum 
se intitulează una dintre lucrările ştiinţifice pe această temă), granița unei rea- 
lităţi de ordin psihic și spiritual pe care cercetătorii nu sunt pregătiţi să o în- 
țeleagă. În schimb, tocmai înțelegerea profundă a acestei realități, așa cum se 
desprinde ea din Sfânta Scriptură și din textele patristice, îl plasează pe obser- 
vatorul creștin ortodox într-o poziţie privilegiată, din care poate evalua mai 
bine decât oricine aceste noi teorii și fenomenele „OZN“ în general. 

Observatorul creștin ortodox este însă mai puţin interesat de fenomenele 
ca atare, cât de mentalitatea asociată cu ele: Cum sunt interpretate OZN-urile 
în general, și de ce? Printre primii care au abordat problema din această per- 
spectivă, în cadrul unui studiu serios, se numără celebrul psiholog elveţian, C. 


647 


IEROMONAH SERAFIM ROSE 


G. Jung. Într-o lucrare publicată în 1959, Fbing Saucers: A Modern Myth of 
Things Seen în the Skies [Farfuriile Zburătoare: un mit modern al obiectelor ob- 
servate pe cer), Jung, priveşte fenomenul în primul rând din punctul de vedere 
al semnificației lui psihologice și religioase; cu toate că nu îl consideră drept o 
„realitate obiectivă“, el sesizează în mod corect care este domeniul cunoașterii 
umane căreia acesta îi aparține. Cercetătorii de astăzi, deși pornesc de la aspec- 
tul „obiectiv“ și nu de la cel psihologic al problemei, sunt și ei nevoiţi să avan- 
seze ipoteze ce țin de sfera „psihicului“, ca să poată explica fenomenul. 

În abordarea laturii religioase şi psihologice a fenomenelor OZN, este im- 
portant ca mai întâi să înţelegem cadrul general în care au fost de regulă ca- 
talogate ele (de cărre cei care cred în existenţa lor) încă din momentul primei 
apariţii, de la sfârșitul anilor '40. Ce anume erau oamenii pregătiți să vadă pe 
cer? Vom afla răspunsul la această întrebare aruncând o privire asupra litera- 
turii „știinţifico-fantastice“, gen care se bucură de o mare popularitate. 


1. Dubul science-fiction 


Istoria literară plasează originile acestui gen în prima parte a secolului al 
XIX-lea. Unii îi găsesc începuturile în povestirile lui Edgar Allan Poe, care 
îmbină un stil de un realism foarte convingător, cu alegerea unui subiect ca- 
re are întotdeauna o notă de „misterios“ sau de „ocult“. Alţii o consideră pe 
contemporana lui Poe, scriitoarea britanică Mary Wollstonecraft Shelley (so- 
ţia celebrului poet), drept prima autoare de science-fiction; cartea sa, Frank- 
enstein, or the Modern Prometheus | Frankenstein sau Prometeul modern], com- 
bină fantezia cu știința și cu ocultismul, într-un stil care a devenit de atunci 
caracteristic multor scrieri științifico-fantastice. 

Povestirea SF tipică avea să apară însă la sfârșitul secolului al XIX-lea și în- 
ceputul secolului al XX-lea, odată cu Jules Verne și cu H. G. Wells. De la o 
formă de literatură în mare parte de mâna a doua, publicată în periodicele 
ieftine din America anilor '30 și '40, genul SF a evoluat și, de câteva decenii, 
a căpătat în întreaga lume statutul unui gen literar recunoscut. Mai mult, un 
număr de filme care s-au bucurat de extremă popularitate demonstrează cât 
de mult captivează spiritul SF imaginaţia maselor. 

Filmele SE, ieftine și mai curând de senzaţie, ale anilor '50 au făcut loc, în 
ultimul timp, modei filmelor „de idei“ cum ar fi Oziseea sparială 2001, Răz- 
boiul Stelelor, sau Întâlnire de gradul III, şi bineînţeles unul dintre cele mai 
populare și mai lungi seriale americane de televiziune, „Star Trek“. 

Spiritul genului se bazează pe o anumită filosofie, sau ideologie, cel mai 
adesea subințeleasă și nu explicit exprimată, care este împărtășită practic de 
toţi creatorii de literatură sau de filme SE. Această filosofie s-ar putea rezuma 
la următoarele idei: 

1. Religia, înţeleasă în sens tradiţional, este fie absentă, fie prezentă cu to- 
tul înrâmplăror și artificial. Însăși forma literară SF este evident produsul „erei 
post-creștine“ (lucru deja vizibil în povestirile lui Poe și Mary Shelley). Uni- 
versul SF este complet secularizat, deși în el apar adeseori ecouri ale unui „mis- 
ticism“ de factură ocultă sau orientală. Când se întâmplă să fie menţionat, 
„Dumnezeu“ reprezintă o putere impersonală și vagă, și nu o persoană (de 
exemplu, „Forţa“ din Războiu/ Stelelor, energie cosmică cu aspecte pozitive și 
negative deopotrivă). Fascinaţia crescândă a omului contemporan față de te- 
mele SEF este o consecinţă directă a pierderii valorilor religioase tradiționale. 

2. În centrul universului SF (în locul lui Dumnezeu, aici absent) stă omu/ 
— de obicei nu omul așa cum este el, ci așa cum va „deveni“ în viitor, conform 
mitului modern al evoluţiei. 

Deși eroii povestirilor SF sunt în general oameni obișnuiți, subiectul po- 
vestirii îl constituie întâlnirile lor cu diferite tipuri de „supraoameni“, aparţi- 
nând unor rase „supra-evoluate“ ale viitorului (sau alteori, ale trecutului) sau 
veniţi din galaxii îndepărtate. 

Ideea existenţei unor forme de viață inteligentă „foarte evoluate“ pe alte 
planete a pătruns atât de adânc în mentalitatea contemporană, încât chiar și 
cele mai serioase speculații științifice (sau semi-științifice) o acceptă ca pe ce- 
va de la sine înțeles. 

Astfel, o colecție foarte populară de cărți (Erich von Daniken, Chariors of 
Gods? [Carele zeilor?], Gods from Outer Space [Zeii din spatiul cosmic]) aduce 
așa-zise dovezi ale prezenţei fiinţelor „extraterestre“ sau ale unor „zei“ în pre- 
istorie, cărora li s-ar datora apariția bruscă a inteligenței la om, lucru altmin- 
teri greu de explicat prin cunoscuta teorie evoluționistă. Cercetători de renu- 
me din Rusia sovietică au avansat ideea că distrugerea Sodomei și a Gomorei 
s-ar fi datorat unei explozii nucleare, că Pământul a fost vizitat cu secole în 
urmă de fiinţe extraterestre, că lisus Hristos ar fi putut fi un astfel de „cosmo- 
naut“, și că astăzi „ne-am putea afla în pragul unei „a doua veniri“ din spaţiu 
a ființelor extraterestre“. 

Oameni de știință la fel de faimoși din Apus consideră existența „fiinţelor 
inteligente extraterestre“ suficient de probabilă pentru a încerca, de cel puţin 
18 ani încoace, (...) să intre în legătură cu ele cu ajutorul radiotelescoapelor. 
În prezent [1979] se desfășoară cel puţin șase programe de cercetare, conduse 
de astronomi din întreaga lume, care caută să recepționeze semnale radio care 
să semnaleze prezența unor ființe inteligente în spaţiul cosmic. La rândul lor, 
„teologi“ contemporani protestanți și romano-catolici — care s-au obișnuit să 
adopte toate teoriile „științifice“ ajunse la modă — fac și ei speculaţii în cadrul 
1 Sheila Ostrander și Lynn Schroeder, Psychic Discoveries Behind the Iron Curtain, Bantam Books, 


1977, pp. 98-99. Vezi articolele în limba rusă ale dr. Viaceslav Zaitsev, „Vizitatori din spațiul cos- 
mic“, în Sputnik, ianuarie 1967 și „Temple şi nave spaţiale“, Spuznik, ianuarie 1968. 

noului domeniu al „exoteologiei“ (sau „teologia spațiului cosmic“) cu privire 
la natura posibilă a raselor „extraterestre“.! Este evident că mitul aflat în spa- 
tele speculațiilor SF îi fascinează chiar și pe cei mai învățați oameni ai zilelor 
noastre, 

Literatura SF înfățișează invariabil „fiinţele evoluate“ ale viitorului ca pe 
unele care au „depășit“ limitele umanității de astăzi, și mai ales limitele „per- 
sonalității“. Asemenea lui „Dumnezeu“ din povestirile SF, „omul“ a devenit 
și el ciudat de impersonal. În cartea lui Arthur C. Clarke, Chi/4hoo4* End 
[Sfârşitul copilăriei], oamenii noii rase au înfățișarea unor copii, însă chipurile 
le sunt lipsite de personalitate; ei urmează să mai sufere încă alte transformări 
„evolutive“, pentru a fi absorbiți în final într-un „Supraintelect“ impersonal. 
În general, literatura SF — contrar învățăturii creștine, dar în perfectă concor- 
danță cu unele școli orientale de filosofie — vede „progresul evolutiv“ și „spiri- 
tualitatea“ în termenii unei depersonalizări crescânde, 

3. Lumea și omul viitorului sunt prezentate, în aparență, ca simple „pro- 
iecții“ ale descoperirilor științifice de astăzi; în realitate însă, aceste „proiecții“ 
corespund într-o măsură remarcabilă realității experiențelor oculte sau fățiș 
demonice, așa cum s-au manifestat ele dintordeauna. Între însușirile persoa- 
nelor „evoluate“ ale viitorului se numără comunicarea prin telepatie, capaci- 
tatea de a zbura, de a apărea și dispărea, de a transforma înfățișarea lucrurilor 
sau de a crea imagini și făpturi iluzorii numai prin „puterea gândului“, de a 
se deplasa cu viteze ce depășesc cu mult mijloacele tehnologiei moderne, sau 
puterea de a pune stăpânire pe trupurile oamenilor de rând; de asemenea, 
propovăduirea unei filosofii „spirituale“ care se pretinde „dincolo de orice re- 
ligie“ și care făgăduiește sosirea unui timp în care „inteligențele avansate“ nu 
vor mai depinde de materie. "Toate acestea sunt însă practicile și ideile tipice 
ale vrăjitorilor și sataniștilor. O recentă istorie a literaturii SF notează că „un 
aspect persistent al viziunii SE este dorința de a transcende experiențele nor- 
male... prin prezentarea unor personaje și evenimente care depășesc limite- 
le obișnuite ale spațiului și timpului“.? Scenariile unor filme ca „Star Trek“ și 
multe alte povestiri SE, cu subiectele lor „științific-futuriste“, amintesc pe alo- 
curi de unele fragmente din Vieţile Sfinţilor Părinţi, în care sunt descrise ac- 
tivitățile vrăjitorești dintr-o vreme în care acestea erau încă un aspect obişnuit 
al vieţii popoarelor păgâne. ” 

Literatura SF în general nu are prea mult de-a face cu știința, și nici cu „vi- 
itorologia“; mai degrabă, ea este o întoarcere la originile „mistice“ ale ştiinţei 
moderne — la acea știință dinaintea „iluminismului“ secolelor al XVII-lea și al 
XVIII-lea, care era foarte apropiată de ocultism. În aceeași istorie a literaturii 
“A Vezi revista Tine, 24 aprilie 1978. 


2 Robert Scholes și Eric S. Rabkin, Science Fiction: History, Science, Vision, Oxford University 
Press, 1977, p. 175. 

SE se face observația că „genul SEF, ca și știința însăși, își are originile în magie și 
în mitologie“ (Scholes și Rabkin, p. 183). Cercetările și experimentele de astăzi 
în domeniul „parapsihologiei“ sugerează și ele o viitoare legătură între „știință“ 
și ocultism — evoluție cu care literatura SF este în perfectă concordanță. 

Literatura SF din Rusia sovietică (unde se bucură de tot atâta popularitate 
ca și în Occident, deși evoluția acestui gen a fost oarecum diferită), are exact 
aceleași teme ca și în Vest. În general, temele „metafizice“ ale literaturii SF 
sovietice (care se scrie sub ochii vigilenți ai cenzurii „materialiste“) sunt in- 
fluențate fie de autorii occidentali, fie direct de spiritualitatea hindusă, ca în 
cazul scriitorului Ivan Efremov. Cum remarca un critic, cititorul sovietic de 
literatură SF „rămâne prea puţin capabil să facă distincția între știință și ma- 
gie, între omul de știință și vrăjitor, între previziunile realiste și cele fanteziste 
cu privire la viitor“. În Vest ca și în Est, spune același comentator, literatura 
SF — între alte aspecte ale culturii contemporane — „confirmă faptul că direc- 
ţia spre care se îndreaptă cultura contemporană este ocultismul“.! 

4. Prin însăși specializarea sa în „viitorologie“, literatura SF tinde să aibă 
un Caracter utopic; câteva romane sau povestiri descriu societatea perfectă a 
viitorului, însă majoritatea înfățișează „evoluţia“ societății actuale până la o 
formă superioară, sau întâlnirea cu o civilizație avansată de pe altă planetă, 
în speranța (sau chiar cu capacitatea) de a depăși problemele lumii de astăzi 
și limitările condiției umane în general. În scrierile lui Efremov şi ale altor 
autori sovietici de literatură SE, comunismul devine „cosmic“ și „dobândeș- 
te trăsături prin care se îndepărtează de ideologia materialistă“, iar „civiliza- 
ţia erei post-industriale va fi de tip hinduist“.? „Fiinţele superioare“ din spa- 
țiul cosmic sunt adeseori înzestrate cu însușiri prin care se prezintă ca nişte 
„mântuitori“, iar aterizările navelor spațiale anunţă de multe ori evenimente 
„apocaliptice“ — de regulă sosirea unor ființe binevoitoare, venite să conducă 
oamenii pe calea „progresului evolutiv“. 

Într-un cuvânt, literatura SE a secolului al XX-lea este în sine un semn fă- 
ră echivoc al pierderii valorilor și viziunii creștine asupra lumii. Ea a devenit 
un puternic vehicul de diseminare a unei concepţii ne-creștine despre viață 
și istorie, aflată în mare măsură sub influențe oculte sau orientale, mai mult 
sau mai puţin bine mascate. Într-o perioadă crucială de criză și de tranziție a 
civilizației umane, ea a constituit o forță importantă în crearea speranței — și 
chiar a convingerii — că „vizitatorii extratereștri“ vor veni să rezolve proble- 
mele omenirii și să îi conducă pe oameni către o nouă eră „cosmică“ a istoriei 
sale. Sub aparența caracterului științific și a lipsei de conținut religios, litera- 
tura SF este în realitate un mijloc de propagandă de prim ordin (sub formă 


! G.V. Grebens, Juan Efremov Theory of Soviet Science Fiction, Vantage Press, New York, 1978, 
pp. 108, 100. 
2 Ibidem, pp. 109-110. 

secularizată) pentru „noua conștiință religioasă“ care invadează omenirea, pe 
măsură ce influența creștinismului slăbește. 

Această introducere constituie cadrul necesar pentru comentarea câtorva 
manifestări concrete ale fenomenului OZN, care nu întâmplător răspund aș- 
teptărilor pseudo-religioase cultivate în mintea oamenilor în această epocă 
„post-creștină . 


2. Aparițiile OZN şi investigarea lor ştiinţifică 


Deși se poate spune că literatura SE a pregătit oarecum oamenii pentru 
apariţiile OZN-urilor, este evident că interpretarea realității lor „obiective“ 
nu se poate baza pe ficţiune sau pe așteptările și fanteziile omenești. Înainte 
de a înțelege ce sunt OZN-urile, trebuie să cunoaștem natura și credibilita- 
rea observaţiilor care s-au făcut asupra lor. Există cu adevărat „ceva“ în spa- 
țiul cosmic, sau fenomenul se explică, pe de o parte, prin interpretarea greșită 
a celor văzute, și pe de alta, prin natura psihologică a proiecției unor dorințe 
pseudo-religioase? 

O prezentare bine documentată a fenomenelor OZN a fost alcătuită de 
dr. Jacques Vallee, un cercetător francez stabilit în California, specialist în as- 
trofizică și informatică, și care timp de mulți ani a făcut parte din mai multe 
comisii de investigare științifică a rapoartelor referitoare la OZN-uri. Mărtu- 
ria sa este cu atât mai prețioasă, cu cât el a studiat cazurile de apariţii OZN 
și în afara Statelor Unite, în special în Franţa, având așadar o imagine de an- 
samblu a fenomenului. 

Dr. Vallee a constatat! că, deși obiecte zburătoare neobișnuite au mai fost 
observate în secolele trecute, „istoria lor modernă“, ca fenomen de masă, în- 
cepe în perioada celui de-al doilea Război Mondial și în anii imediat urmă- 
tori. Interesul americanilor a fost trezit de apariţiile din 1947, însă în Europa 
fusese deja semnalat un număr de cazuri înainte de această dată. 

În timpul celui. de-al II-lea Război Mondial, mulți piloţi raportaseră lu- 
miniţe ciudate care păreau că se află sub controlul unor ființe inteligente?, 
iar în 1946, şi mai ales în luna iulie, s-au produs o serie de asemenea apari- 
ţii în Suedia și în alte țări din nordul Europei”. Obiectele observate în timpul 
acestui „val scandinav“ au fost considerate a fi mai întâi meteori, apoi rache- 
te (sau „rachete fantomă“) sau bombe, și în sfârșit un „nou tip de avion“ ca- 
pabil de manevre extraordinare în aer, și care nu lasă nici o urmă pe sol după 
aterizare. Presa europeană publica numeroase știri referitoare la acest val de 
apariţii, iar în Suedia toată lumea vorbea despre ele; s-au raportat câteva mii 


' UFOs în Space: Anatomy of a Phenomenon, Ballantine Books, New York, 1977 (prima ediţie 
Henry Regnery Company, 1965). 

2 Ibidem, p. 47 

> Ibidem, pp. 47-53. 

de cazuri, dar nici măcar o dată nu s-a emis ipoteza originii lor „extraterestre“ 
sau „interplanetare“. Dr. Vallee conchide că „valul“ a fost provocat de obiecte 
reale, dar rămase neidentificate, și nu de zvonuri privind OZN-urile sau imi- 
nenţa unor „vizite din spaţiul extraterestru“.! În acest val și în altele care i-au 
urmat, el nu găsește nici o corelaţie între interesul general pentru literatura 
SE și momentele de vârf ale apariţiilor OZN, după cum nu existase un ase- 
menea „val de apariţii“ nici în 1938, în perioada panicii provocate în întreaga 
Americă de adaptarea radiofonică a lui Orson Welles după Râăzbosu/ lumilor 
de H.G. Wells. Concluzia sa este că „nașterea, creșterea și răspândirea unui 
val OZN este un fenomen obiectiv, independent de influența conștientă sau 
inconștientă a martorilor oculari, sau de reacţiile acestora față de el“.? 

Prima semnalare dată publicității în Statele Unite a avut loc în iunie 1947, 
când Kenneth Arnold, un comis voiajor care își pilota propriul avion, a vă- 
zut nouă obiecte în formă de disc, semănând oarecum cu niște „farfurii“, ca- 
re zburau în apropiere de Muntele Rainier din statul Washington. Ziarele au 
preluat povestea, și astfel a început epoca „farfuriilor zburătoare“. Este inte- 
resant că nu aceasta a fost, totuși, prima apariție OZN în America; existaseră 
în lunile precedente și alre relatări, nepopularizare însă de presă. În luna iunie 
a aceluiași an avusese loc și în Ungaria un val de apariţii OZN, când fuseseră 
raportate cincizeci de cazuri. Așadar, nu toate evenimentele din 1947 pot fi 
puse pe seama isteriei colective provocate de incidentul Arnold. Au mai exis- 
tat și alte apariții în cadrul valului american din 1947, cele mai multe în lu- 
nile iunie, iulie și august. Deși unele ziare făceau speculaţii despre „vizitatori 
extratereștri“, aceste incidente au fost luate în serios de oamenii de știință, ca- 
re presupuneau că ele erau rezultatul unei tehnologii foarte avansate, cel mai 
probabil americane, sau chiar rusești.? 

Un al doilea val a avut loc în iulie 1948, cu apariţii în America și în Franța. În 
Statele Unite, în timpul unui zbor de noapte, piloţii unui avion DC-3 al com- 
paniei Eastern Airline au observat o navă cu aspect de torpilă, cu două rânduri 
de „hublouri“, înconjurată de o aură albăstrie și lăsând în urmă o jerbă de flăcări 
portocalii, care s-a întors evitând coliziunea cu avionul și apoi a dispărut. În au- 
gust a aceluiași an, s-au înregistrat mai multe apariții, la Saigon și în alte părți ale 
Asiei de sud-est, ale unui „obiect prelung, în formă de pește“ (pp. 57-59). 

În 1949 au fost văzute discuri și sfere ciudate în Suedia, și alte OZN-uri 
în America, dintre care două fuseseră semnalate de astronomi cu experiență 
(pp. 60-62). Valuri de apariţii OZN de mai mică amploare, precum și cazuri 
izolate, au continuat în 1950 și 1951, majoritatea în Statele Unite, dar și în 
Europa (pp. 62-65). 

! Ibidem, p. 53. 


2 Ibidem, p. 31. 
3 Ibidem, pp. 54-57. 

În 1952 a apărut primul val cu adevărat internațional, când s-au înregis- 
trat multe apariţii în Statele Unite, Franța și Africa de Nord. Momentul cul- 
minant a fost marcat de două apariţii senzaţionale, unul deasupra Capito- 
iului și celălalt deasupra Casei Albe din Washington, D.C. (zone aflare sub 
permanentă supraveghere radar). În septembrie, s-a produs un alt val care a 
cuprins Danemarca, Suedia, nordul Germaniei și Polonia. În același timp, s-a 
raportat și prima „aterizare“ a unui OZN în Franţa, însoțită și de descrierea 
unor „omuleți“ (pp. 65-69). 

În anul 1953 nu s-au anunțat valuri de apariții OZN, ci numai un număr 
de cazuri izolate. Cel mai remarcabil dintre ele a avut loc în Bismarck, Da- 
kota de Nord, unde patru obiecte au plutit și au executat manevre de zbor 
deasupra unei stații de filtrare a aerului, timp de trei ore, în timpul nopții; 
raportul oficial privitor la acest incident cuprinde câreva sute de pagini, cu 
declarații din partea multor martori oculari, majoritatea piloți și personal mi- 
litar (pp. 69-70). 

În anul 1954 s-a produs cel mai mare val internațional de apariții de pâ- 
nă atunci. Franţa a fost literalmente asaltată de apariţii, zeci de cazuri fiind 
raportate zilnic în septembrie, octombrie și noiembrie. Valul francez exem- 
plifică dificultățile cu care se confruntă orice investigație științifică serioasă 
a fenomenelor OZN: „Fenomenul a fost atât de intens, impactul asupra pu- 
blicului atât de puternic, reacţia presei atât de emoţională, încât reflecția ști- 
ințifică devenise cu neputinţă cu mult înainte de a putea fi întreprinsă o in- 
vestigare riguroasă. Ca urmare, nici un cercetător nu-și putea risca reputația 
studiind pe față un fenomen prezentat atâr de distorsionat, din cauza reacți- 
ilor emoţionale; oamenii de știință francezi nu au emis nici o opinie până ce 
valul a trecut și agitația s-a stins“ (p. 71). 

În timpul valului francez s-au manifestat multe dintre caracteristicile ti- 
pice ale întâlnirilor cu OZN-uri de mai târziu: „aterizări“ ale navelor spația- 
le (existând cel puțin dovezi circumstanţiale ale acestora), fascicule de lumi- 
nă emise din OZN către martorii oculari, oprirea motoarelor în vecinătatea 
OZN-ului, omuleţi ciudaţi îmbrăcaţi în „costume de scafandri“, tulburări fi- 
zice și psihice grave la martorii oculari. 

Începând cu 1954, s-au semnalat numeroase apariţii în fiecare an și în 
ţări diferite, valuri internaționale importante având loc în 1965, 1967, și 
1972-1973; cele mai frecvente și cu efectele cele mai puternice au avut loc în 
ţările Americii de Sud. 

Cea mai cunoscută investigaţie guvernamentală a fenomenelor OZN a 
fost cea întreprinsă de Forțele Aeriene Americane, la scurt timp după primele 
apariţii din 1947. Această investigaţie, care, începând cu anul 1951, a purtat 
numele „Project Blue Book“ [„ Operaţiunea Cartea Albastră“], a durat până 
în 1969, când a fost abandonată la recomandarea „Raportului Condon“ din 

1968 (ce prezenta concluziile unui comisii științifice conduse de un reputat 
fizician de la Universitatea Colorado). Persoane care au urmărit îndeaproa- 
pe atât programul „Blue Book“, cât și Raportul Condon, au remarcat însă că 
nici unul dintre ele nu luase în serios fenomenele OZN, ci că se adresau în 
schimb opiniei publice, urmărind să ofere o explicaţie a respectivelor feno- 
mene pentru a calma temerile și deruta populației. Anumite grupuri de per- 
soane convinse de existența OZN-urilor afirmau că guvernul Statelor Unite 
susținea aceste investigaţii ca pe o „acoperire“ menită să ascundă informaţii- 
le pe care le deținea cu privire la „adevărata“ natură a obiectelor zburătoare. 
După toate indiciile însă, cercetările au fost pur și simplu întreprinse cu ne- 
glijență, deoarece fenomenul nu era luat în serios — mai cu seamă după ce câ- 
teva relatări prea puţin credibile i-au făcut pe oamenii de știință să-și piardă 
interesul pentru OZN-uri. Primul director al operaţiunii „Cartea Albastră“, 
căpitanul Edward Ruppelt, a recunoscut că, „dacă Forţele Aeriene au urmă- 
rit într-adevăr să creeze o confuzie generală, atunci au reușit cât se poate de 
bine... Învestigaţiile s-au desfășurat într-o atmosferă de confuzie organizată... 
Toate darele au fost analizate pornind de la premiza că OZN-urile nu există 
în realitate“.! Raportul Condon cuprinde câteva „explicaţii“ clasice; într-unul 
dintre cazuri, de exemplu, se afirmă că „acest incident ieșit din comun tre- 
buie deci inclus in categoria unor fenomene aproape cu siguranță naturale, 
dar atât de rare, încât nu au mai fost semnalare până la momentul respectiv, 
și nici de atunci înainte“. Astronomul ]. Allen Hynek de la Northwestern 
University, cel care a fost consultantul științific principal al operațiunii „Car- 
tea Albastră“, aproape pe întreaga ei durată, califică pe față această activitate 
drept „un proiect pseudo-științific . 

În cei douăzeci și doi de ani de cercetări, oricum vor fi fost ele, „Operați- 
unea Cartea Albastră“ a consemnat totuși peste 12000 de fenomene aeriene 
uimitoare, dintre care 25% au rămas „neidentificate“ cu toate „explicaţiile“, 
adeseori forțate. Mii de alte cazuri au fost și continuă să fie consemnate și in- 
vestigare de către organizații particulare din Statele Unite și din alte țări, cu 
toate că aproape toate organizaţiile guvernamentale se abțin să le comenteze 
în vreun fel. În Uniunea Sovietică, subiectul a fost menţionat în mod public 
(așadar cu aprobarea autorităților) pentru prima dată în anul 1967, când dr. 
Felix U. Ziegel de la Institutul de Aviaţie din Moscova afirma, într-un articol 
din revista Smena, că „radarele sovietice recepționează obiecte zburătoare ne- 
identificate de peste douăzeci de ani“? În aceeași perioadă a avut loc o confe- 


' Ruppelt, Report on Unidenrified Flying Objects, Ace Books, New York, 1956, pp. 80, 83. 

: Hynek, The UFO Experience: A Scientific Inquiry, Ballantine Books, New York, 1977, pp. 
215, 219 

5 „UFOs, What Are They?“, în Smena, 7 aprilie 1967. Vezi și articolul aceluiaşi autor, „Unide- 
ntified Flying Objects“, în Sovier Life, februarie 1968; Ostrander și Schroeder, Prycbic Discoveries 
Behind the Iron Curtain, pp. 94-103. 

rință ştiinţifică sovierică pe tema „Civilizaţii în spaţiul cosmic“, coordonată 
de astronomul armean Victor Ambartsumian, care sublinia necesitatea unui 
studiu preliminar asupra problemelor de ordin științific și tehnic ridicare de 
comunicarea cu astfel de „civilizaţii“, a căror existență o considera de la sine 
înțeleasă.! În anul următor însă, discuția acestui subiect a fost din nou inter- 
zisă în Uniunea Sovietică, iar de atunci [până în 1979] cercetătorii sovietici 
își comunică ipotezele celor din Occident numai pe căi neoficiale. 

În Statele Unite, problema OZN-urilor rămâne oarecum „la periferia“ ari- 
ei de cercetare, atât pentru organismele militare cât și pentru oamenii de ști- 
ință, însă în ultimul timp un număr din ce în ce mai mare de experți, majo- 
ritatea tineri, au început să ia fenomenul în serios și să se întrunească pentru 
a-l discuta şi a propune metode de cercetare. Dr. Hynek și Vallce vorbesc de 
un „colegiu invizibil“ al unor oameni de știință care sunt interesaţi de fe- 
nomen și întreprind cercetări susținute, cu toare că mulți nu doresc să le fie 
menţionat numele în public în legătură cu acest subiect. 

Există, desigur, şi persoane care continuă să nege fenomenul apariţiilor 
OZN, explicându-le ca pe interpretări eronate ale unor fenomene naturale 
— baloane meteorologice, aeroplane, și așa mai departe, dacă nu chiar falsuri 
sau „proiecţii“ psihologice. Este cazul lui Philip Klass, care „demască“ aseme- 
nea fenomene, investigând unele apariţii și trăgând concluzia că este vorba 
fie de fenomene naturale, fie de contrafaceri. Cercetările sale l-au convins că 
„ideea unor nave spaţiale extraordinare, venite din partea altor civilizaţii, este 
un basm de copii adaptat mentalităţii adulților“. Asemenea cercetători prag- 
matici, însă, se limitează de obicei la investigarea acelor cazuri în care există 
dovezi fizice ale unui incident (așa-numitele „întâlniri de gradul doi“, cum 
vom vedea mai jos); și chiar susținătorii hotărâți ai realității OZN-urilor sunt 
nevoiți să admită că există prea puţine astfel de dovezi, chiar și în cazurile ce- 
le mai impresionante. Ceea ce a convins un număr de oameni de știință să ia 
fenomenul în serios nu sunt însă dovezile concrete ale existenței OZN-urilor, 
ci faptul că mu/te persoane demne de încredere au văzut lucruri care nu pot fi ex- 
plicate şi care, în multe cazuri, au avut un efect puternic asupra lor. Dr. Hynek 
scrie cu privire la investigaţiile sale: „Aveam invariabil sentimentul că mă aflu 
în fața unei persoane care îmi descrie un eveniment absoluz real. Pentru acea 
persoană, el reprezenta o experienţă covârșitoare, pe care și-o amintea clar și 
care nu era în nici un caz rodul imaginaţiei sale și nu părea să fi fost un vis; 
un eveniment al cărui martori erau de obicei total nepregătiţi, și care depășea 
puterea lor de înţelegere“ (7Pe UFO Experience, p. 14). 

Această puternică impresie de realitate a întâlnirilor cu OZN-uri (cu de- 
osebire în cazul contactului cu ele), în condiţiile unei lipse aproape totale de 

! Felix Ziegel, „On Possible Exchange of Information with Extra-Terrestrial Civilizations“, 


studiu prezentat la Institutul unional de Inginerie, 13 martie 1967; Psycbic Discoveries, p. 96. 


? Philip ]. Klass, UFOs Exp/ained, Random House, New York, 1974, p. 360. 

dovezi fizice ale existenței lor, conferă investigațiilor asupra fenomenului nu 
atât caracterul unor examinări a aspectelor sale fizice, cât mai curând pe cel 
al unei cercetări îndreptare asupra relatărilor martorilor, asupra credibilităţii 
și consecvenţei lor. Acest fapt plasează deja investigaţiile în sfera psihologiei și 
demonstrează că sunt inadecvate abordările bazate exclusiv pe căutarea unor 
dovezi fizice. Şi totuși, părerea d-lui Klass, care vede în „minunatele nave spa- 
iale“ nimic mai mult decât „o poveste pentru adulți“ nu este, poate, prea de- 
parte de adevăr. Observarea unui obiect zburător neidentificat este una, iar 
interpretarea pe care oamenii o dau propriilor observaţii — sau ale altor per- 
soane — este cu totul altceva: evenimentul poate fi real, iar interpretarea sa o 
„poveste“ sau un mit al zilelor noastre. 

Dr. Hynek a contribuit mult la înlăturarea unor concepții greșite privitoa- 
re la apariţiile OZN. EI a subliniat că majoritatea acestor incidente nu sunt 
raportate de către sectanți, și nici de către persoane labile psihic sau neinstru- 
ite. Puținele relatări venite de la astfel de oameni se dovedesc cu ușurință a fi 
inconsistente și investigarea lor este sistată. Însă majoritatea declarațiilor co- 
erente și clare vin din partea unor oameni normali, responsabili (adeseori cu 
o pregătire științifică), care sunt sincer surprinși, chiar șocați, de o experien- 
ţă pe care nu știu cum să o explice (7he UFO Experience, pp. 10-11). Cu câr 
aceasta este mai puternică, iar OZN-ul văzut mai de aproape, cu atât marto- 
rii sunt mai puţin dispuși să o relateze. Dosarele OZN sunt o colecţie de „re- 
latări incredibile ale unor persoane credibile“, după cum remarca un general 
al Forţelor Aeriene Americane. Nu încape nici o îndoială că există într-adevăr 
ceva în spatele miilor de asemenea rapoarte. 


3. Cele șase tipuri de întâlniri cu „nave extraterestre“ 


Dr. Hynek, care a studiat subiectul mai îndeaproape decât oricare alt om 
de știință, a clasificat fenomenele în șase categorii generale." 

Prima dintre ele, cea a „luminilor nocturne“, este cel mai frecvent sem- 
nalată și cel mai puţin neobișnuită. Majoritatea cazurilor sunt explicare cu 
ușurință ca fiind corpuri cerești, meteori, etc., și nu sunt considerare a fi 
OZN-uri. „Luminile nocturne“ cu adevărat ciudate (cele care rămân „nei- 
dentificate“), care par să demonstreze manevre ale unor fiinţe inteligente, în- 
să nu pot aparţine unor avioane obișnuite, sunt de obicei observate de mai 
mulți martori, între care ofițeri de poliție, piloți, sau operatori ai turnurilor 
de control. 

Cea de-a doua categorie de OZN-uri este cea a „discurilor diurne“, al că- 
ror comportament este asemănător cu cel al luminilor nocturne. Acestea au 


! The Hynek UFO Report, Dell Publishing Co., New York, 1977, capitolele 4-9; The UFO Ex- 


perience, capitolele 5-10. 

căpătat denumirea de „farfurii zburătoare“, și într-adevăr aproape toate apa- 
riţiile neidentificate din această categorie sunt discuri a căror formă variază — 
fie circulare, fie eliptice. Aspectul lor este adesea metalic, și sunt descrise ca 
fiind capabile să se pună în mișcare și să se oprească extrem de rapid, să atin- 
gă viteze extraordinare, și să execute manevre (cum ar fi schimbarea bruscă a 
direcţiei, sau oprirea în spațiu) care depășesc posibilitățile oricărui tip de na- 
vă spațială cunoscut în prezent. Există multe așa-zise fotografii ale unor ase- 
menea discuri, însă nici una nu este prea convingătoare din cauza distanței 
mari și a posibilității trucajelor. Ca și „luminile nocturne“, OZN-urile acestei 
categorii sunt aproape întotdeauna silențioase, iar uneori sunt văzute în gru- 
puri de două sau mai multe. 

Cea de-a treia categorie este cea a semnalărilor „radar-vizuale“ — cu alte 
cuvinte, reperări radar confirmate de martori oculari independenți (aparate- 
le radar fiind susceptibile de diferite erori). Majoritatea acestor evenimente 
au loc noaptea, iar în cazurile cele mai interesante au fost reperate simultan 
de mai multe avioane (uneori trimise chiar cu scopul de a urmări OZN-uri- 
le) de la distanțe relativ mici. În astfel de cazuri, capacitatea de manevră a 
OZN-ului o depășește întotdeauna pe cea a avionului, pe care câteodată îl 
urmărește, apoi dispare accelerând puternic (până la viteze de 6000 de km pe 
oră și chiar mai mult). Uneori, ca și în întâlnirile de tipul I sau II, obiectul 
pare să se dividă în alte două sau mai multe obiecte distincte; alteori, obiec- 
tele văzute clar de piloți în timpul zborului nu sunt reperate de radar la sol. 
Durata acestor incidente, ca și a celor din primele două categorii, variază de 
la câteva minute, până la câteva ore. 

Un număr de cazuri din primele trei categorii sunt bine documentate, fi- 
ind semnalate în mod independent de numeroși martori oculari, credibili și 
cu experienţă. Și totuși, oricare dintre ele, notează dr. Hynek, ar putea fi pro- 
dus de combinaţia unor împrejurări cu rotul neobișnuite, și nu de vreun fe- 
nomen nou, complet necunoscut. Când însă se acumulează multe cazuri bi- 
ne documentate, toate asemănătoare între ele, posibilitatea ca ele să se explice 
prin percepţia denaturată a unor fenomene naturale sau obiecte cunoscute de 
om devine foarte mică (7Pe UFO Experience, p. 92). Din acest motiv, investi- 
garea acestor incidente se concentrează acum asupra adunării unui număr de 
cazuri bine documentate, iar prin compararea acestor mărturii credibile în- 
cep deja să se distingă anumite tipare caracteristice manifestărilor OZN. 

Reacția emoţională a celor care au fost martorii unor apariţii OZN, apar- 
ținând primelor trei categorii, este una de perplexitate și de uimire; aceste 
persoane au asistat la apariţii care le par absolut inexplicabile, și rămân cu do- 
rința puternică de a le mai vedea o dată „mai de aproape“. Doar în câteva ca- 
zuri — de regulă, cele ale unor piloți care au încercat să urmărească obiectele 
neidentificate — martorii au simţit teamă, dându-și seama că era vorba de o 


658 


ORTODOXIA ȘI RELIGIA VIITORULUI 


întâlnire cu un obiect pilotat de fiinţe inteligente, și care demonstra o tehno- 
logie cu mult superioară celei cunoscute astăzi. În schimb, în cazul „întâlni- 
rilor de la mică distanță (MD)“ [„Close Encounters“ (CE)], reacţia celor im- 
plicați este cu mult mai puternică, iar aspectul „psihologic“ al fenomenului 
cu mult mai pronunţat. 

În cazul „Înrâlnirilor MD de gradul I“ [CE-I] un obiect luminos este ob- 
servat de aproape (150 m sau mai puțin), strălucirea lui fiind uneori foarte pu- 
ternică și luminând solul de sub el. Forma obiectului este în general descrisă 
ca fiind ovală, uneori cu o cabină semisferică deasupra, iar luminile se rotesc 
în sens invers acelor de ceasornic. Adeseori obiectul plutește la mică înălțime, 
silențios sau (în alte cazuri) cu un zgomot surd, alteori parcurgând distanțe 
considerabile la mică distanță de sol, înainte de a decola brusc și fără zgomot, 
de obicei înălțându-se pe verticală. Există numeroase cazuri de „Întâlniri MD 
de gradul 1“ confirmate de mai mulți martori, invariabil atât de asemănătoare 
unele cu altele, încât unul și același obiect (sau obiecte similare) pare să fi fost 
observat de fiecare dată. De regulă, aceste incidente au loc în timpul nopții, 
în zone mai puţin locuite, în prezenţa unui număr mic de martori oculari (în 
medie trei sau patru persoane, în cazurile examinare de dr. Hynek). 

„Întâlnirile MD de gradul 1“ uimesc întotdeauna, și de multe ori înspăi- 
mântă, însă nu lasă urme vizibile asupra martorilor oculari; aceștia sunt de 
obicei atât de copleșiți, încât uită să fotografieze obiectul, chiar și atunci când 
au un aparat de fotografiat la îndemână. Ef.cr:! 'or tipic este redat în comen- 
tariul unui martor asupra unei anariții O7:N î r?mplate în anul 1955: „Vă 
asigur că odată ce ai văzut un asemenea obiect, de arât de aproape, fie chiar 
și pentru un singur minut, ți se întipărește în minte pentru tot restul vieții“ 
(Ze Hynek UFO Report, p. 145). Experienţa este atât de ieșită din comun, 
încât adeseori martorii ei nu sunt crezuţi — fapt pentru care o dezvăluie abia 
după ani întregi, numai în faţa unor persoane de încredere sau nu o mai dez- 
văluie deloc. Este cât se poate de reală pentru cei care au trăit-o, însă de ne- 
crezut pentru ceilalți. 

O „Înrâlnire MD de gradul 1“ tipică a fost relatată de doi adjuncţi de șerif 
din Portage County, statul Ohio, în anul 1966. Pe la ora 5 dimineața, în zi- 
ua de 16 aprilie, pe când cercetau o mașină abandonată pe un drum lătural- 
nic, aceștia au văzut un obiect „mare cât o casă“ ridicându-se peste coroanele 
copacilor (în jur de 30 m înălțime). Pe măsură ce se apropia, obiectul deve- 
nea din ce în ce mai strălucitor, luminând tot locul împrejur, apoi s-a oprit și 
a rămas suspendat deasupra lor, producând un zgomot surd. Când a pornit 
din nou, polițiștii l-au urmărit pe o distanță de 100 km, până în statul Pen- 
nsylvania, cu viteze până la 170 km pe oră. Doi alți ofiţeri de poliţie au ob- 
servat clar obiectul în zori, la o înălțime mai mare, înainte de a dispărea ri- 
dicându-se pe verticală. La insistențele Congresului American, cazul a fost 

investigat în cadrul „Operațiunii Cartea Albastră“, fiind „explicat“ drept o 
„observare a planetei Venus“, iar polițiștii implicați au fost supuși unei cam- 
panii de ridiculizare în presă, care a dus la destrămarea familiei unuia dintre 
ei și la distrugerea sănătăţii și a carierei sale (The UFO Experience, pp. 114- 
24). Asemenea tragedii personale în rândul celor care trăiesc o „întâlnire de la 
mică distanță“ sunt atât de frecvente, încât ar trebui neapărat socotite drept 
una dintre „caracteristicile“ fenomenului. 

„Întâlnirile MD de gradul II“ [CE-II] sunt în esență similare celor de gra- 
dul I, cu diferenţa că efectele psihologice produse sunt mai puternice, și că 
în urmă rămân anumite dovezi fizice. Este vorba de urme pe sol, de plante 
și scoarţa copacilor pârjolite, de interferenţe cu circuitele electrice care îm- 
piedică comunicarea prin radio și opresc motoarele automobilelor; anima- 
lele se neliniștesc și se comportă ciudat, pe când efectul asupra oamenilor se 
manifestă prin paralizie sau amorţire temporară, senzație de căldură, greață 
sau alte senzaţii neplăcute, senzaţia de pierdere a greutăţii (uneori fenome- 
nul de levitaţie), vindecarea subită a durerilor și a unor afecțiuni, ca și o serie 
de urmări atât psihologice cât și fizice, între care apariția unor semne ciuda- 
te pe corp. Acest tip de întâlnire oferă așadar posibilități mai mari de inves- 
tigare științifică, deoarece relatărilor martorilor li se adaugă dovezi materiale, 
ce pot fi examinate. Cu toate acestea, s-au întreprins prea puține cercetări, pe 
de o parte din cauză că mulți oameni de știință se tem să se implice în pro- 
blema OZN-urilor, și pe de alta pentru că dovezile în sine sunt de obicei ne- 
concludente, sau parțial subiective. A fost întocmit un catalog, ce cuprinde 
peste 800 de cazuri de acest tip, care au avut loc în 24 de țări (7Pe Hynek 
UFO Report, p. 30). Nici un „fragment“ de OZN nu a fost însă autentificat, 
iar urmele lăsate pe sol sunt adeseori la fel de greu de explicat ca și întâlniri- 
le înseși. De cele mai multe ori, urma rămasă după o apariţie OZN (obiectul 
fiind văzut fie la sol, fie la mică înălțime) este o zonă pârjolită, uscată, sau o 
amprentă de formă circulară, cu un diametru între 7 și 10 metri și cu o adân- 
cime de 30 până la 90 de cm. Aceste „cercuri“ rămân vizibile timp de săptă- 
mâni sau chiar luni, iar pe conturul lor (uneori pe întreaga suprafaţă a cer- 
cului) pământul rămâne steril timp de un an sau doi. Analizele chimice ale 
solului din aceste zone nu au dus la nici o concluzie clară cu privire la cauzele 
posibile ale acestui fenomen. 

„Întâlnirile MD de gradul II“ au loc în general noaptea, pe porțiuni izo- 
late ale şoselelor. În multe cazuri, un obiect strălucitor aterizează pe câmpul 
învecinat, sau chiar pe șosea, în fața unor mașini sau camioane ale căror mo- 
toare se opresc, iar farurile se sting; cei aflați înăuntru sunt îngroziți; în cele 
din urmă OZN-ul decolează, cel mai adeseori pe verticală și fără nici un zgo- 
mot, iar motorul poate funcţiona din nou, și de obicei pornește de la sine. 

Cele mai ciudate dintre toate incidentele OZN sunt însă cele care apar- 
ţin categoriei „Încâlniri MD de gradul III“ [CE.III]: acestea sunt cele în ca- 

re apar și „fiinţe vii“, („ocupanți“ sau „umanoizi“). Prima reacţie a multora, 
în legătură cu aceste relatări, este să-și imagineze faimoșii „omuleți verzi" și 
să respingă întregul fenomen ca fiind neverosimil — în realitate un fals sau o 
halucinație. Cu toare acestea, succesul filmului SF american, intitulat chiar 
Întâlnire de gradul III (pentru care dr. Hynek a fost consultant tehnic), ca 
și rezultatele sondajului de opinie din 1974 care arăta că 54% dintre cei ca- 
re au auzit de fenomenul OZN consideră că acestea sunt reale și 46% dintre 
cei chestionaţi cred în existenţa vieţii inteligente pe ale planete! (procentul 
ar fi astăzi cu mult mai mare) — indică faptul că posibilitatea unor contacte 
reale cu fiinţe inteligente „non-umane“ este tot mai mult acceptată de con- 
temporanii noștri. Genul SF a oferit imaginile, concepţia „evoluționistă“ a 
produs filosofia, iar tehnologia erei spaţiale a asigurat plauzibilitatea unor 
asemenea întâlniri. 

Lucrul uimitor este că asemenea întâlniri par a avea încă loc în prezent 
[1979], după cum atestă mărturiile multor persoane perfect credibile. Așadar, 
interpretarea care trebuie dară acestor evenimente este de cea mai mare im- 
portanță: Reprezintă ele, într-adevăr, contacte cu „vizitatori din spaţiul extra- 
terestru“ sau aceasta este doar o explicaţie în „spiritul vremurilor“, care ni se 
oferă pentru întâlniri de cu totul altă natură? Cum vom vedea, cercetătorii de 
astăzi ai fenomenului OZN și-au pus deja această întrebare. 

Dr. Hynek recunoaște că îi vine greu să admită posibilitatea „întâlnirilor 
de gradul III“: „Ca să fiu sincer, aș lăsa bucuros la o parte această categorie, 
dacă integritatea științifică mi-ar permite să fac acest lucru“ (7Pe UFO Expe- 
rience, p. 158). Cum scopul său este însă obiectivitatea științifică, îi este im- 
posibil să ignore existenţa cazurilor bine documentate ale acestui bizar feno- 
men. Dintre cele aproape 1250 de „întâlniri de la mică distanță“ menţionate 
în catalogul alcătuit de dr. Jacques Vallee, 750 raportează aterizarea unei nave 
spaţiale, și în mai mult de 300 dintre ele se descriu ființe „umanoide“ văzute 
în interiorul sau alături de navă; o treime din aceste cazuri sunt confirmate de 
mai mulți martori (Idem, p. 161). 

Într-una dintre întâlnirile cu „umanoizi“, care a avut loc în noiembrie 
1961, într-un stat din nordul SUA, patru bărbaţi se întorceau de la vânătoa- 
re la o oră târzie din noapte, când unul dintre ei a observat un obiect în flă- 
cări care se îndrepta spre sol, părând a fi un avion care se prăbușea la distanță 
de un kilometru. Ajunși la locul „accidentului“, toţi patru au văzut pe câmp 
(de la o distanţă de aproximativ 130 m) o navă cilindrică, înfiptă oblic în pă- 
mânt, și patru fiinţe cu aspect omenesc în jurul acesteia. Au îndreptat lanter- 
na către unul dintre „umanoizi“, înalt de 1,35 m, care părea îmbrăcat într-o 
salopetă albă; acesta le-a făcut semn să nu se apropie. Crezând că era vorba 


1]. Allen Hynek și Jacques Vallee, The Edge of Reality: A Progress Report on Unidentified Flying 
Objects, Henry Regnery Co., Chicago, 1975, pp. 289-290. 


661 


IEROMONAH SERAFIM ROSE 


de prăbușirea unui avion, cei patru au căutat un ofițer de poliție în orașul din 
apropiere, dar la întoarcere au văzut la locul accidentului numai niște lumi- 
niţe roşii, oarecum asemănătoare cu semnalizatoarele unui automobil. Înso- 
țiţi de ofițerul de poliție, au urmărit luminiţele până ce acestea au dispărut 
brusc, fără ca pe câmp să rămână vreo urmă, deși pământul era umed. Du- 
pă ce polițistul a plecat nedumerit, cei patru au văzut din nou obiectul cobo- 
rând, și răspândind o lumină roșiatică. Imediat după „aterizare“, lângă navă 
au apărut două personaje. S-a auzit o împușcătură (deși nici unul dintre cei 
patru nu a declarat că ar fi tras), iar una dintre ființe a fost lovită în umăr cu 
un zgomot surd, s-a răsucit și s-a prăbușit în genunchi. Cuprinși de panică, 
cei patru au alergat la mașină și s-au îndepărtat, hotărând să nu povestească 
nimănui întâmplarea. S-au întors la casele lor, cu sentimentul ciudat că „pie- 
rduseră“ un anumit interval de timp de pe parcursul acelei nopți. În ziua ur- 
mătoare, unul dintre ei a fost căutat la locul de muncă de câțiva bărbați „cu 
un aer oficial“, care i-au pus întrebări despre incident (fără a menţiona însă 
împușcătura). L-au condus acasă cu mașina lor, i-au pus ale întrebări privi- 
toare la hainele și încălrămintea pe care le purta în momentul incidentului, 
apoi au plecat cerându-i să nu povestească nimănui cele întâmplate. Vânăro- 
rul a presupus că fusese vizitat de anchetatori ai Forțelor Aeriene Americane, 
care încercau să ascundă existența vreunui „aparat secret“, însă aceștia nu s-au 
legitimat și nu l-au mai căutat ulterior. Toţi cei patru au fost zguduiți în ur- 
ma întâmplării, și abia după șase ani unul dintre ei a dezvăluit-o unui agent 
al Trezoreriei Statelor Unite (7he Edge of Realiwy, pp. 129-141). 

Elementele principale ale acestei relatări sunt tipice multor „întâlniri de 
gradul III“. Un caz ușor diferit îl constituie faimoasa „aterizare“ OZN de la 
Kelly, localitate învecinată cu orașul Hopkinsville din statul Kentucky. Eveni- 
mentul a fost investigat amănunţit de către poliţie, de Forţele Aeriene Ame- 
ricane, dar și de anchetatori independenți. În seara și noaptea de 21 august 
1955, şapte adulți și patru copii au avut o întâlnire de lungă durată cu „uma- 
noizii“. Incidentul a început la ora șapte seara, când fiul (un adolescent) a vă- 
zut un obiect zburător „aterizând“ în spatele casei. Familia nu l-a crezut, însă 
cu o oră mai târziu, un „omuleț“ care răspândea „o lumină ciudată“ s-a apro- 
piat de casă cu brațele ridicate. Doi dintre bărbații din familie, înspăimântați, 
au tras focuri de armă spre creatură, când s-a apropiat până la aproximativ 6 
metri; aceasta s-a răsucit și a dispărut. Curând, o altă astfel de ființă a apărut la 
fereastră; cei din casă au tras din nou, și din nou creatura a dispărut. Bărbații 
au ieșit și au tras din nou asupra alteia, cu mâini în formă de gheare, pe care 
au zărit-o pe acoperiş; încă una, care se afla într-un copac, a plutit spre pământ 
după ce fusese lovită. Au mai văzut și au tras și în alte fiinţe (sau poate aceleași, 
care reapăreau), însă gloanţele păreau să ricoșeze fără a avea vreun efect asupra 
lor; se auzea un zgomot de parcă ar fi tras într-o găleată de metal. După ce au 

golit patru cutii cu cartușe fără nici un rezultat, cei unsprezece membri ai fa- 
miliei, îngroziţi, s-au repezit cu mașina la poliția din Hopkinsville. Poliţiştii 
au ajuns la fermă după miezul nopții, au cercetat împrejurimile cu atenţie, gă- 
sind câteva urme ciudate, și au observat niște „meteori“ neobișnuiți venind în 
direcția casei; nu au descoperit însă nici o „creatură“. După plecarea poliției, 
ciudatrele fiinţe au reapărut, spre consternarea întregii familii. 

În cazul acesta, „umanoizii“ au fost descriși ca având înălțimea între 1 și 
1,30 m, mâini și ochi extrem de mari (ochii fără pupile sau pleoape), urechi 
mari și ascuțite, și brațe atât de lungi, încât atingeau pământul. Nu păreau să 
poarte îmbrăcăminte, iar corpul avea un aspect „nichelar“. Se apropiau de ca- 
să întotdeauna din zonele cele mai întunecoase, și niciodată când luminile de 
pe pereții exteriori erau aprinse.! 

Dr. Hynek face o distincţie clară între „întâlnirile de gradul III“ și cazurile 
„persoanelor de legătură“. Aceștia din urmă au întâlniri repetate cu ființe ex- 
traterestre, adeseori transmit din partea lor mesaje pseudo-religioase privind 
venirea iminentă a unor „ființe superioare“ de pe altă planetă, care vor aduce 
„pacea pe pământ“; adeseori, aceste persoane aparțin unor culte religioase ca- 
re venerează ființele extraterestre. Pe de altă parte, „întâlnirile de gradul III“ 
obișnuite sunt în general foarte asemănătoare celorlalte tipuri de „întâlniri de 
la mică distanță“: cei implicați sunt oameni demni de încredere, cu ocupa- 
ţii asemănătoare, iar incidentele sunt întotdeauna, pentru ei, total neaștepta- 
te, şocante și neverosimile. „Ocupanţii“ obiectelor zburătoare observate (de 
obicei de la mică distanță) sunt adeseori văzuți culegând mostre de sol sau de 
rocă, examinând cu interes instalațiile și vehiculele oamenilor, sau „reparân- 
du-și“ propria navă. „Umanoizii“ au capete mari, adesea cu trăsături ne-uma- 
ne (fie lipsite de ochi, fie cu ochii foarte depărtați unul de altul; fără nas, sau 
cu un nas foarte mic; o gură cu aspect de fantă), picioare subțiri fusiforme, 
trunchi fără gât; unii sunt descriși ca fiind de înălțimea omului, alții nu sunt 
mai înalți de 1 metru, ca în cazul incidentului Kelly-Hopkinsville. De curând 
[1979] a fost compilat un nou catalog ce cuprinde peste 1000 de „întâlniri de 
gradul III“ (Hynek, Ze UFO Experience, p. 31). 

Au existat un număr de cazuri, raportate de persoane credibile, în care 
ocupanții unor OZN-uri au „răpit“ oameni, de obicei cu scopul de a face 
„teste“ asupra lor. Aproape toate dovezile existente (dacă excludem cazurile 
„persoanelor de legătură“) au fost obținute prin hipnoză regresivă; experien- 
ţa este atât de traumatizantă pentru martor, încât el nu și-o mai amintește în 
mod conștient, și abia după un timp asemenea persoane acceptă să fie hip- 
notizate, pentru a-și putea explica misteriosul interval șters din memorie în 
urma întâlnirii, din care nu își amintește decât prima parte. 


' Vallee, UFO; in Space, pp. 187-191; Hynek, The UFO Experience, pp. 172-177. 

Unul dintre cele mai cunoscute cazuri de „răpire“ a avut loc la miezul 
nopţii, pe 19 septembrie 1961, lângă localitatea Whirfield din New Ham- 
pshire. El a devenit și subiectul unei cărţi (7Pe Interrupted Journey [Călăto- 
rie întreruptâ)) scrisă de John Fuller, apărută în versiune prescurtată în revista 
Look. La întoarcerea dintr-o excursie, în seara respectivă, Barney şi Betty Hill 
au văzut un OZN care a aterizat în faţa mașinii lor, pe un drum izolat. Câţi- 
va „umanoizi“ s-au apropiat de ei — iar următorul lucru pe care și-l aminteau 
era că, două ore mai târziu, se aflau pe aceeași șosea, la 50 de km distanță de 
locul întâlnirii. Această amnezie îi deranja, producându-le tulburări de or- 
din atât psihic, cât și fizic, ceea ce îi determină în cele din urmă să se adreseze 
unui psihiatru. Aflaţi sub hipnoză, au relatat — independent unul de celălalt 
— ce se petrecuse în acel răstimp. Ambii au declarat că fuseseră luați la bordul 
„navei“, unde „umanoizii“ i-au supus unor analize, luându-le probe de ţesut 
(piele și unghii). Au fost eliberați, sub sugestia hipnotică de a nu-și aminti ni- 
mic din cele întâmplate. Aflaţi din nou sub hipnoză, au relatat incidentul în- 
tr-o stare de mare tulburare și agitaţie (The UFO Experience, pp. 178-184). 

Într-un caz similar, la ora 2:30 în dimineaţa zilei de 3 decembrie 1967, 
un polițist din Ashland, statul Nebraska, a observat pe șosea un obiect care 
emitea lumini intermitente, și care la apropierea lui s-a ridicat în aer. Ofire- 
rul a raportat superiorilor apariția unei „farfurii zburătoare“ și s-a îndreptat 
spre casă cu o durere de cap puternică, cu un vâjâit continuu în urechi, și cu 
o urmă roșie sub urechea stângă. Mai târziu, şi-a dat seama că existase în cur- 
sul acelei nopţi o perioadă de douăzeci de minute, despre care nu-și amintea 
nimic; sub hipnoză însă, a declarat că a urmărit OZN-ul, care apoi a ateri- 
zat din nou. Cei de la bord au îndreptat spre el un fascicul luminos, apoi l-au 
adus în interiorul „navei“, unde a văzut pupitre de control și aparate asemă- 
nătoare unor computere. (Un inginer francez „răpit“ timp de optsprezece zi- 
le a descris imagini similare). „Umanoizii“, îmbrăcaţi în salopete cu emblema 
unui șarpe înaripat, i-au spus că vin dintr-o galaxie apropiată, că au baze în 
Statele Unite, şi că aparatul lor de zbor este manevrat prin „electromagnetism 
inversat“; că intră în legătură cu oameni la întâmplare, și că ceea ce urmăresc 
este „să producă confuzie“. L-au eliberat, cerându-i „să nu vorbească despre 
noaptea respectivă“ (7Pe Invisible College, pp. 57-59). 

La prima vedere, aceste incidente par de-a dreptul de necrezut, halucina- 
ţii stranii sau produsul unei imaginaţii bolnave. Dar ele sunt prea numeroa- 
se pentru a le putea ignora. Dacă le privim drept simple relatări ale unor în- 
tâlniri cu aparate de zbor reale, ele nu sunt desigur prea convingătoare. Mai 
mult, psihanaliștii înșiși atrag atenția asupra faptului că rezultatele „hipno- 
zei regresive“ sunt foarte discutabile. Adeseori, persoana hipnotizată nu este 
capabilă să distingă între experiențe reale din momentul presupusei „întâlniri 
de gradul III“ și „sugestiile“ venite fie din partea hipnotizatorului, fie a alt- 

cuiva. Dar chiar dacă aceste experienţe nu sunt pe deplin „reale“ (în sensul 
unor fenomene obiective în spaţiu și timp), simplul fapt că ele au fost „im- 
plantate“ în mintea atâtor persoane este deja semnificativ. Fără îndoială, ceva 
există și în spatele acelor cazuri de „răpire“, și în ultima vreme cercetătorii au 
început să caute explicaţii și în alte direcţii. 

Asemenea experiențe, și mai ales „întâlnirile de gradul III“ ale anilor '70, 
sunt în mod evident însoţite de fenomene „paranormale“ sau oculte. Une- 
ori, oamenii au vise ciudate, chiar înainte de apariția unui OZN, sau aud bă- 
tăi în ușă fără să se afle nimeni acolo, sau primesc vizite ciudate după aceea; 
unii primesc mesaje telepatice din partea creaturilor de la bordul OZN-ului. 
Acum OZN-urile apar și dispar pur și simplu, în loc să se apropie și să se în- 
depărteze cu mare viteză; uneori se produc „vindecări“ miraculoase în pre- 
zenţa lor, sau când cineva este expus la lumina emisă de ele.!' Alteori însă 
„întâlnirile de gradul III“ au dus la leucemie și la alte boli produse de radiații; 
de multe ori efectele asupra psihicului martorilor sunt tragice: alterarea per- 
sonalităţii, demenţă, sinucidere.? 

Accentuarea „componentei psihice“ a întâlnirilor OZN i-a determinat pe 
cercetători să urmărească asemănările acestora cu fenomenele oculte, pentru 
a putea înţelege efectele psihice similare produse de apariţiile OZN (7be /n- 
visible College, p. 29). Mulţi au remarcat asemănarea dintre fenomenele OZN 
și spiritismul secolului al XIX-lea, care îmbina de asemenea influenţele psihi- 
ce cu efecte fizice stranii, deși dispunea desigur de o „tehnologie“ mai primi- 
tivă. În general, în anii '70 a început să dispară distincţia dintre fenomenele 
OZN „normale“ și cultele OZN, deoarece receptivitatea oamenilor fară de 
practicile oculte a crescut în această perioadă. 


4. Explicarea fenomenelor OZN 


Cea mai recentă carte despre OZN-uri a dr. Jacques Vallce, 7Pe Invisible 
College | Colegiul Invizibil], dezvăluie modul în care le privesc acum unii din- 
tre oamenii de știință cei mai reputați. El afirmă că ne aflăm „foarte aproape“ 
de înțelegerea naturii acestui fenomen. Dr. Valle notează că ideea existenței 
unei forme de viaţă „inteligente“ extraterestre este acum foarte la modă, atât 
în cercurile științifice, cât și în rândul amatorilor de ocultism, ca rezultat al 
„dorinței atât de puternice de a intra în legătură cu inteligenţe superioare, ca- 
pabile să călăuzească biata noastră planetă, pradă tulburărilor şi haosului“ (p. 
195). Şi remarcă faptul semnificativ că ideea unor vizitatori veniți din spațiul 
extraterestru a devenit marele mit, sau „mărețul neadevăr“ al zilelor noastre: 
„Numeroși oameni așteaptă sosirea vizitatorilor din spatiul extraterestru ca pe un 
eveniment de importanță capitală“ (p. 207, subliniat în original). 


! ]. Vallee, 7Pe Invisible College, E.P. Dutton, Inc., New York, 1975, pp. 17,21. 
2 John A. Keel, UFOs: Operation Trojan Horse, G.P. Putnamis Sons, New York, 1970, p. 303. 

Totuși, Dr. Valce consideră o naivitate credința în acest mit: „Este o ex- 
plicaţie prea rudimentară pentru a ne permite să înțelegem diversitatea com- 
portamentelor acestor ființe, sau modul lor de a interacționa cu oamenii, așa 
cum reies acestea din relatările martorilor“ (p. 27). Dr. Hynek nota că, pen- 
tru a explica diversele efecte produse de OZN-uri, trebuie să pornim de la 
ideea că acestea reprezintă „un fenomen care are fără îndoială efecte fizice, 
dar care prezintă și atribute ce ţin de sfera psihicului“ (7Pe Edge of Realizy, p. 
259). Dr. Vallee afirmă: „ele sunt atât obiecte fizice (fapt de care nu mă îndo- 
iesc), cât și instrumente psihice, ale căror proprietăți nu au fost încă precis de- 
finite“ (7Pe Invisible College, p. 202, subliniat în original). De fapt, un număr 
de cercetători a avansat încă de la începutul anilor '50 teoria potrivit căreia 
OZN-urile nu au o realitate fizică, ci sunt un fenomen „parafizic“ sau psihic. 
Această ipoteză a fost însă puternic combătută mai târziu, pe de o parte de 
către sectele care insistau asupra originii „extraterestre“ a OZN-urilor, și pe 
de alta de către explicaţiile oficiale ale guvernului, care corespundeau de altfel 
opiniei larg răspândite că fenomenul era pură imaginaţie (Keel, UFOs: Ope- 
ration Trojan Horse, pp. 38-41). Abia recent, cercetătorii au căzut de acord 
că, deși OZN-urile au anumite caracteristici „fizice“, nu pot fi considerate a 
fi „nave spaţiale“ ale unor civilizații extraterestre, ci că ele ţin în mod clar de 
domeniul parafizic sau ocult. 

Într-adevăr, de ce au loc atât de multe „aterizări“ exact în mijlocul șose- 
lelor? De ce au atât de frecvent nevoie de „reparaţii“ niște aparate construite 
cu tehnologie atât de fantastic de „avansată“? De ce este nevoie ca ocupan- 
ţii lor să ia atât de des probe de sol (și asta pe durata a peste douăzeci și cinci 
de ani!) [1979] şi să „examineze“ un număr atât de mare de oameni — dacă 
sunt într-adevăr vehicule trimise în recunoaștere de pe o altă planetă, aşa cum 
pretind „umanoizii“ de la bordul lor? Dr. Valle se întreabă pe bună dreptate 
dacă nu cumva ideea „vizitatorilor din spațiul extraterestru“ are tocmai „ro- 
lul unei diversiuni, pentru a masca natura reală, infinit mai complexă, a teh- 
nologiei care face posibile aceste apariţii?“ (Ze Invisible College, p. 28). EI 
crede că „nu avem de-a face cu valuri succesive de vizitatori veniţi din spațiul 
cosmic. Avem de-a face, în schimb, cu un sistem de control“ (p. 195). „Ce- 
ea ce se realizează de fapt prin intermediul «întâlnirilor de la mică distanță» 
cu OZN-uri, este controlul convingerilor și al opiniei maselor“ (p. 3). „Cu 
fiecare val de OZN-uri, impactul social este din ce în ce mai mare. Tot mai 
mulți tineri sunt fascinați de problemele privitoare la spaţiul cosmic, la feno- 
menele psihice, de „noile frontiere“ ale conștiinței. Apar tot mai multe cărți 
și articole pe aceste teme, iar rezultatul este schimbarea culturii și a societăţii 
în care trăim“ (pp. 197-198). În altă carte, el notează că „este posibil ca mari 
segmente ale populației să fie determinate să creadă în existența unor rase de 
ființe supranaturale, în existența mașinilor zburătoare, în pluralitatea lumilor 

locuite de ființe inteligente, cu ajutorul câtorva scene atent regizate, ale căror 
detalii sunt adaptare culturii și superstițiilor caracteristice unei anumite zone 
geografice, la un moment dat“.! 

Un element important pentru înţelegerea acestor „scene bine regizate“ stă 
însă într-o observaţie pe care o fac frecvent observatorii atenți ai fenomenelor 
OZN, și în special în cazul „persoanelor de legătură“ sau al „întâlnirilor de 
gradul III“, și anume că acestea sunt profund „absurde“, sau cel puțin că în 
ele găsim tot atârea aspecte absurde câre aspecte „raţionale“ (Vallce, The /n- 
visible College, p. 196). Anumite „întâlniri de gradul III“ au detalii absurde, 
cum ar fi faptul că în 1961, un extraterestru îi oferă patru clătite unui cres- 
cător de pui.? Fapt mai semnificativ, întâlnirile sunt lipsite de sens, neavând 
nici un scop sau înțeles clar. Un psihiatru din statul Pennsylvania a sugerat că 
acest caracter absurd al aproape tuturor întâlnirilor cu OZN-uri ar reprezenta 
în realitate o tehnică hipnotică. „Când individul este tulburat de lucruri ab- 
surde sau contradictorii, pe care se luptă să le înțeleagă, atunci devine psihic 
foarte receptiv la transferul de idei, la primirea unor vindecări miraculoase 
etc.“ (Ze Invisible College, p. 115). Dr. Vallee compară această tehnică cu 
iraționalitatea paradoxurilor for, la care recurg maeştrii Zen (p. 27), şi re- 
marcă similaritatea dintre întâlnirile OZN și ritualurile oculte de iniţiere care 
„deschid“ mintea faţă de „structuri simbolice de un tip nou“ (p. 117). Toate 
acestea sunt semnele a ceea ce el numește „viitoarea religie“ (p. 202). 

Așadar, întâlnirile OZN nu sunt altceva decât forma contemporană a unui 
fenomen ocult vechi de secole. Omenirea a abandonat creștinismul și își cau- 
tă acum „mântuitori “ veniţi din spaţiul cosmic, și de aceea fenomenul respec- 
tiv oferă imaginile unor nave și ale unor creaturi extraterestre. Ce anume este, 
totuși, acest fenomen? Cine îl regizează, și cu ce scop? 

Cercetătorii de astăzi au aflat deja răspunsul, cel puţin la primele două în- 
trebări, deși, fiind lipsiţi de competenţă în domeniul religios, ei nu înţeleg pe 
deplin semnificaţia propriilor constatări. Brad Steiger, profesor la un colegiu 
din statul lowa și autorul mai multor cărți pe această temă, a concluzionat în 
urma unui studiu detaliat al dosarelor „Operațiunii Cartea Albastră“ a For- 
țelor Aeriene Americane: „Este vorba de un fenomen parafizic multi-dimen- 
sional, care nu este de natură extraterestră, ci a apărut pe Pământ“ (Canadian 
UFO Report, ediţia din vara 1977). Hynek şi Valle au avansat ipoteza exis- 


' Vallee, Passport to Magonia, Henry Regnery Co., Chicago, 1969, pp. 150-151. 

? Ibidem, pp. 23-25. Una dintre clătite a fost analizată de către Laboratorul de analiză a ali- 
mentelor și medicamentelor din cadrul Ministerului american al Sănătăţii, care i-a constatat „ori- 
ginea terestră“. 

? Koan — afirmaţie sau povestire cu caracter paradoxal, utilizată în budismul zen ca mijloc de 
dobândire a iluminării de tip intuitiv. Maeștrii Zen obișnuiau să testeze progresele discipolilor lor 
prin intermediul unor astfel de afirmații sau de dialoguri, care exprimau această iluminare cu aju- 
torul unui limbaj paradoxal (2. z7.). 

tenţei unor „creaturi legare de planeta Pământ“, drept explicaţie pentru feno- 
menele OZN. Ei speculează ideea unor „universuri conexe“ aflare chiar aici 
pe Pământ și cu care noi coexistăm, și de unde provin aceste ființe, așa cum 
în spiritism „spiritele“ produc efecte fizice, ele însele rămânând totuși invi- 
zibile. John Keel, care și-a început cercetările asupra OZN-urilor cu mult 
scepticism, și care în materie de religie este un agnostic, scrie: „În realitate, 
OZN-urile... aparțin unei lumi a duhurilor și a fantomelor, și a unor bizare 
aberaţii mintale, unei lumi nevăzute, care ne înconjoară și uneori ne înghite... 
Este o lume dominată de iluzie... în care realitatea însăși este distorsionată de 
forțe stranii, în stare să manipuleze spațiul, timpul și materia fizică — forțe ca- 
re sunt, în mare parte, dincolo de puterea noastră de înțelegere... Manifestări- 
le OZN par a fi, în esență, variaţiuni minore pe tema veche de când lumea a 
fenomenului demonic“ (UFOs: Operazion Trojan Horse, pp. 46, 299). Într-o 
bibliografie recentă a fenomenelor OZN, redactată de Biblioteca Congresu- 
lui American pentru uzul Biroului de Cercetare Științifică al Forţelor Aeriene 
Americane, se menţionează în introducere: „Multe dintre rapoartele publi- 
cate în prezent în presă relatează incidente care sunt izbitor de asemănătoare 
cu fenomenele de posedare demonică, sau cu tulburările psihice, care le sunt 
de mult cunoscute teologilor și specialiștilor în para-psihologie“!. Majorita- 
tea investigatorilor fenomenului OZN caută acum explicația acestuia în do- 
meniul ocultismului și al demonologiei. 

Mai multe studii recente asupra OZN-urilor, efectuare de cercetători pro- 
testanţi evanghelici, reunesc aceste dovezi și ajung la concluzia — pe care creș- 
tinul ortodox nu poate decât să o împărtășească — că fenomenele respective 
sunt într-adevăr de origine demonică.? Unele, poate chiar un mare număr 
dintre ele, pot fi rezultatul unor falsuri sau al unor halucinaţii; este însă cu 
neputinţă să dăm această explicaţie zzzuror miilor de rapoarte OZN. Nume- 
roase fenomene spiritiste sunt de asemenea simple fraude, însă în sine spiri- 
tismul și fenomenul mediumistic, atunci când sunt autentice, produc cu si- 
guranță fenomene „paranormale“ reale, ca rezultat al lucrării demonice. Iar 
fenomenele OZN, care au aceeași sursă, nu sunt mai puţin reale. 

Cazurile oamenilor care au intrat în contact cu OZN-uri prezintă carac- 
teristicile obișnuite ale contactelor cu ființele demonice, care ţin de dome- 
niul ocult. Un ofițer de poliție din California de sud, de pildă, a început să 
vadă OZN-uri în iunie 1966, iar de atunci le întâlnea frecvent, aproape în- 
totdeauna în timpul nopţii. După o astfel de „aterizare“, el și soția lui au ob- 
“1 Lynn G. Catoe, UFOs and Related Subjects: An Annotated Bibliography, U.S. Government 
Printing Office, Washington, D.C., 1969. 

2 Clifford Wilson și John Weldon, C/ose Encounters: A Better Explanation, Master Books, San 


Diego, 1978; Spiritual Counterfeits Project Journal, Berkeley, California, august 1977; „UFOs: Is 
Science Fiction Coming, True“. 

servat urme distincte pe sol. „Pe tot timpul acelor săptămâni chinuitoare, 
devenisem complet obsedat de OZN-uri. Eram convins că în curând urma 
să se întâmple ceva extraordinar. Am renunţat la lecturile zilnice din Biblie, 
m-am îndepărtat de Dumnezeu și am început, în schimb, să citesc toate căr- 
ţile despre OZN-uri care îmi cădeau în mână... Vegheam nopţile, încercând 
în zadar să comunic mental cu ceea ce credeam atunci că sunt fiinţe extrate- 
restre, aproape rugându-mă lor ca să-mi apară și să intre cumva în legătură cu 
mine“. În cele din urmă a avut o „întâlnire de la mică distanță“ cu o „navă“ 
de aproximativ 25 de metri în diametru, și care emitea lumini rotitoare al- 
be, roșii și verzi. Aceasta s-a îndepărtat în viteză, lăsându-l să aștepte mai de- 
parte să i se întâmple ceva „măreț“; dar nu s-a mai întâmplat nimic altceva. 
OZN-urile au încetat să-i apară, iar frustrarea l-a împins la alcoolism, depre- 
sie, gânduri de sinucidere, până ce întoarcerea la Hristos a pus capăt acestui 
trist episod din viața sa. Însă cei care au intrat în contact propriu-zis cu „ex- 
tratereștrii“ trec prin experiențe cu mult mai grave; uneori, ei devin literal- 
mente posedați de aceste ființe, care încearcă să-i ucidă dacă opun rezistență 
(UFOs: A Better Explanation, pp. 298-305). Asemenea cazuri ne reamintesc 
că, în afară de semnificaţia generală a fenomenelor OZN luate în ansamblu, 
fiecare „întâlnire“ are scopul precis de a-l înșela pe cel „contactat“ și de a-l 
conduce, dacă nu la căutarea de noi asemenea experienţe și la propagarea 
„mesajului“ lor, cel puţin la o stare de confuzie și dezorientare personală. 

Aspectul care îi intrigă cel mai mult pe cercetători în legătură cu fenome- 
nele OZN -— și anume, ciudarul amestec de elemente fizice şi psihice — nu-i 
poate însă surprinde deloc pe cei care cunosc scrierile de spiritualitate orto- 
doxă, și mai ales Vieţile Sfinților. Și demonii au „trupuri fizice“, deși „mate- 
ria“ care le alcătuiește este atât de subtilă, încât nu poate fi sesizată de către 
oameni, decât dacă „ușile spirituale ale percepţiei“ le sunt deschise, fie prin 
voia lui Dumnezeu (ca în cazul sfinţilor), fie împotriva ei (ca în cazul vrăjito- 
rilor și al medium-ilor).! 

Textele ortodoxe cuprind numeroase exemple de manifestări demonice 
care urmează întocmai tiparul întâlnirilor OZN: ființe şi obiecte cu aspect 
„palpabil“ (fie demonii înșiși, fie iluziile create de ei) care apar și dispar brusc, 
întotdeauna cu scopul de a semăna frică, uluire și confuzie între oameni, pen- 
tru a-i duce în cele din urmă la pierzare. Viaza Sfântului Antonie cel Mare și 
cea a Sfântului Ciprian, care fusese vrăjitor, sunt pline de astfel de întâlniri. 

În Viaza Sfântului Martin, Episcop de Tours (4397), scrisă de ucenicul 
său, Sulpicius Severus, găsim o dovadă interesantă a puterii demonice, pusă 


' Învățătura ortodoxă despre demoni și îngeri, despre lucrările acestora şi despre felul în care le 
percep oamenii, așa cum este sintetizată de marele Părinte al secolului al XIX-lea, Episcopul Igna- 
tie Briancianinov, este expusă în cartea Părintelui Serafim Rose, 7he Sou/ After Death, St. Herman 
of Alaska Brotherhood, Platina, California, 1979. 

în legătură cu manifestări „fizice“ stranii, prin care se aseamănă mult cu „în- 
tâlnirile de gradul III“ din zilele noastre. Un anume tânăr Anatolie era mo- 
nah pe lângă mănăstirea Sfântului Martin, dar din falsă smerenie căzuse vic- 
timă înșelăciunii diavolești. | se părea că stă de vorbă cu „îngeri“, și pentru 
a-și putea arăta fraților „sfințenia “, „ingerii i-au promis să-i dea „un veșmânt 
strălucit din cer“ ca semn al „puterii dumnezeiești“ sălășluite în el. Intr-o 
noapte, pe la miezul nopții, s-a auzit un zgomot puternic de pași care jucau, 
şi un murmur ca de multe voci în tot schitul, iar chilia lui Anatolie s-a um- 
plut de lumină. Apoi s-a făcut tăcere, iar cel înșelat ieși din chilia sa purtând 
veșmântul „dumnezeiesc“. „S-a adus o lumânare și cu toții au cercetat haina. 
Era moale de tot și foarte strălucitoare, de culoare roșie aprinsă, dar nu se pu- 
tea spune din ce anume era făcută. Însă la vedere și la pipăit, părea a fi o hai- 
nă și nimic mai mult“. Când s-a luminat de ziuă, duhovnicul lui Anatolie l-a 
luat de mână ca să-l ducă la Sfântul Martin, spre a descoperi dacă era vorba 
cumva de o înșelăciune a diavolului. De frică, cel înșelat refuză să meargă, 
„iar când încercară să-l tragă cu sila, veșmântul se făcu nevăzut din mâinile 
lor“. Autorul povestirii (care fie a fost martorul acestei întâmplări, fie a aflar-o 
de la cei care fuseseră de față) conchide că „diavolul nu a putut să-și urmeze 
înșelăciunea, sau să și-o ascundă, înaintea feței Sfântului Martin“. „Srătea în 
puterea Sfântului Martin să vadă diavolul, încât îl recunoștea sub orice chip, 
fie că își păstra firea, fie că se preschimba luând vreo altă înfățișare înșelăroa- 
re“ — chiar și sub chipul zeilor păgâni, sau al lui Hristos Însuși, în veșminte 
împărătești și cu coroană pe cap, lumina din jurul lui fiind însă roșie. 

Este limpede că apariţiile „farfuriilor zburătoare“ din zilele noastre sunt 
tocmai pe măsura mijloacelor diavolului; într-adevăr, nimic nu le-ar putea 
explica mai bine. Feluritele înșelăciuni diavolești despre care aflăm din scrie- 
rile ortodoxe au fost pur și simplu adaptate la mitologia modernă a spațiului 
cosmic; acel Anatolie, pomenit mai sus, ar fi astăzi numit „persoană de con- 
tact“. Iar scopul apariţiei unui obiect „neidentificat“ în astfel de relatări este 
clar: acela de a-i umple pe martori de teamă în faţa „misterului“, și de a pro- 
duce „dovada“ existenței unor „fiinţe inteligente superioare“ (care sunt luate 
drept „îngeri“, dacă înșelăciunii îi cade victimă un credincios, sau drept „vi- 
zitatori extratereștri“ pentru omul modern), și astfel să-i facă pe oameni să se 
încreadă în mesajul pe care doresc să îl transmită. În cele ce urmează, vom 
analiza acest mesaj. 

În Viaţa Sfântului Nil Sorski, întemeietor al vieții monahale de schit din 
Rusia în secolul al XV-lea, se descrie o „răpire“ demonică foarte asemănătoa- 
re cu cele puse pe seama extratereştrilor. La un timp după moartea Sfântului, 
se aflau în mănăstirea lui un preot și fiul său. Într-o zi, când băiatul fu trimis 


' După traducerea în limba engleză de ER. Hoare, 7he Western Fathers, Harper Torchbacks, 
New York, 1965, pp. 36-41. 

cu o însărcinare oarecare, „deodată îi ieși înainte un om cu înfățișare ciudată, 
care îl apucă și îl duse, ca purtat de vânt, într-o pădure deasă, intrând cu el 
într-o colibă și lăsându-l într-o încăpere, înaintea ferestrei“. Când preotul și 
monahii s-au rugat Sfântului NIil pentru copilul pierdut, Sfântul „veni în aju- 
torul lui și stătu afară, în dreptul încăperii în care se afla copilul; și lovind to- 
cul ferestrei cu toiagul, casa se clătină și toate duhurile necurate căzură la pă- 
mânt“. Sfântul îi porunci diavolului să ducă băiatul înapoi, în locul de unde 
îl luase, și se făcu nevăzut. Atunci, după oarecare certuri între demoni, „ace- 
lași om ciudat apucă băiatul și îl duse la Schit ca vântul... și, așezându-l pe o 
căpiță de fân, plecă“. Călugării găsiră copilul, care „le povesti tot ce i se în- 
tâmplase, tot ce văzuse și auzise. De atunci încolo băiatul se făcu foarte sme- 
rit, fiind zguduit de cele petrecute cu el. Înfricoșat, preotul părăsi Schitul cu 
fiul său.“ 

Într-o răpire demonică similară, din Rusia secolului al XIX-lea, un tânăr, 
fiind blestemat de mama sa, devine timp de 12 ani robul unui diavol în chip 
de „bunic“, primind puterea de a sta nevăzut între oameni ca să-l ajute pe de- 
mon să semene neînțelegere în mijlocul lor.? 

Asemenea relatări ale unor întâmplări adevărate erau obișnuite în veacurile 
trecute. Este un semn de criză spirituală faptul că astăzi, omul modern — deși 
atât de mândru de mintea sa „luminată“ și de „înţelepciunea“ sa — recunoaș- 
te din nou realitatea unor astfel de experiențe, Zar a pierdut cadrul de referință 
creştin prin care să și le explice. Cercetătorii de astăzi ai fenomenului OZN, în 
încercarea de a explica fenomene care au devenit prea evidente pentru a mai 
putea fi ignorate, s-au alăturat specialiștilor în psihiatrie și psihologie, pentru 
a formula o „teorie unificată“ care să acopere atât manifestările de ordin fizic, 
cât și pe cele de ordin psihic. Acești cercetători nu fac însă decât să perpetueze 
modul de abordare de tip „iluminist“ al omului modern, bazându-se pe ob- 
servaţiile științifice pentru a da răspunsuri unor probleme care țin de dome- 
niul spiritual, răspunsuri care nu pot fi obţinute cu mijloace științifice „obiec- 
tive“, ci numai prin credință. Universul fizic este neutru din punct de vedere 
moral și poate fi cunoscut destul de bine prin observaţie științifică, obiectivă; 
în schimb, lumea nevăzută a spiritului este populată de ființe bune și rele, 
iar observatorul „obiectiv“ nu are mijloacele de a le deosebi pe unele de alte- 
le și de a discerne binele de rău, dacă nu acceptă prin credință cele ce Dum- 
nezeu le-a descoperit oamenilor despre acestea. Astfel, cercetătorii fenomene- 
lor OZN plasează textul biblic, scris sub insuflarea Duhului Sfânt, pe același 
nivel cu scrierea automată din spiritism, de inspirație demonică, și nu disting 

! The Northern Thebaid, St. Herman of Alaska Brotherhood, Platina, California, 1975, pp. 
91-92 (ediţia a 3-a, 2004, pp. 95-96). 


? S. Nil, 7he Power of God and Man Weakness, în limba rusă, St. Sergius Lavra, 1908; St. Her- 
man of Alaska Brotherhood, Platina, California, 1976, pp. 279-298. 

între activitatea îngerilor și cea a diavolilor. Ei știu acum (după o lungă peri- 
oadă în care știința a fost dominată de prejudecăţi materialiste) că există un 
domeniu al realului care este diferit de cel fizic, și îi recunosc manifestările 
în fenomenele OZN. Câtă vreme însă vor aborda acest domeniu îri maniera 
„științifică“, vor fi şi ei înșelați de puterile nevăzute, la fel de ușor ca și cel mai 
naiv dintre „indivizii de legătură“. Atunci când încearcă să determine cine sau 
ce se află în spatele fenomenelor OZN, și care ar putea fi scopul acestora, ei 
sunt nevoiți să recurgă la cele mai fanteziste speculații. Iară de ce dr. Valle își 
mărturisește neputința de a înţelege dacă manifestările OZN sunt „un meca- 
nism încă prea puţin înțeles“ și neutru din punct de vedere moral, o „întru- 
nire solemnă de înţelepţi“ plini de bunăvoință (așa cum ar vrea să ne facă să 
credem mitul „extratereștrilor“), sau „o teribilă monstruozitate superumană, 
a cărei simplă contemplare aduce omul în pragul demenței“, cu alte cuvinte 
de natură demonică (7Pe Invisible College, p. 206). 

O justă apreciere a experiențelor OZN nu se poate face decât pornind de 
la descoperirile dumnezeiești și de la experienţa și învățăturile creștine, și îi es- 
te accesibilă numai creștinului smerit, care crede în ele și le trăiește. Desigur, 
nu îi este dat omului să „explice“ pe de-a-ntregul lumea nevăzută a îngerilor 
şi a demonilor; cunoaştem însă destul, creștini fiind, ca să fim conştienţi de 
modul în care lucrează aceste ființe spirituale, ca și de modul în care ar tre- 
bui să răspundem noi la acţiunile și influențele lor, și mai ales să ne ferim de 
a cădea victime înșelăciunilor diavolului. Cercetătorii fenomenului OZN au 
ajuns la concluzia că ele sunt în esență identice cu cele numite „demonice“; 
însă numai creștinul — creștinul ortodox, luminat de interpretarea patristică a 
Scripturii şi de cei 2000 de ani de experienţă a luptei Sfinţilor Părinți cu de- 
monii — este în măsură să sesizeze semnificația deplină a acestei concluzii. 


5. Semnificatia fenomenelor OZN 


Care este, așadar, sensul fenomenelor OZN din zilele noastre? De ce au 
apărut ele, tocmai în acest moment al istoriei? Care este mesajul lor? Ce viitor 
anunţă ele omenirii? 

În primul rând, fenomenele OZN nu constituie decât unul dintr-o ului- 
toare multitudine de evenimente „paranormale“ — pe care, doar cu câțiva ani 
în urmă, cei mai mulți le-ar fi considerat „minuni. În cartea sa Colegiul In- 
vizibil [The Invisible College], Dr. Valle explică acest fenomen, văzut din- 
tr-o perspectivă străină de înţelegerea religioasă: „Deodată, în jurul nostru se 
consemnează evenimente neobișnuite cu miile“ (p. 87), ceea ce produce „o 
mutație generală în convingerile și în credințele oamenilor, în atitudinea lor 
față de conceptul unei realități nevăzute“ (p. 114). „Se petrece ceva cu con- 
știința oamenilor” (p. 34); „aceeași forță care a înrâurit omenirea în trecut, se 

manifestă din nou în prezent“. (p. 14). În limbaj creștin, aceasta înseamnă o 
nouă dezlănțuire demonică asupra omenirii. În viziunea apocaliptică creștină 
(a se vedea sfârșitul cărții de față), se arată că puterea ce ținea în frâu cele mai 
de pe urmă și cele mai teribile manifestări ale lucrării demonice pe pământ va 
fi îndepărtată (II Tes. 2, 7) (Pentru că taina fărădelegii se şi lucrează, până când 
cel care o împiedică acum va fi dat la o parte]. Au dispărut de mult modul de 
guvernare și ordinea publică bazate pe credința ortodoxă (reprezentată prin 
persoana împăratului, sau a conducătorului ortodox), și viziunea creștin-or- 
todoxă asupra lumii de asemenea; iar Satan a fost Zezlegat din închisoarea lui, 
în care era ţinut prin harul Bisericii lui Hristos, ca să amăgească neamurile 
(Apocalipsă 20, 7-8), şi să le pregătească pentru închinarea la antihrist de la 
sfârșitul vremurilor. Poate niciodată, de la începuturile creștinismului, pute- 
rile demonice nu s-au manifestat arâr de fățiș și în număr atât de mare ca în 
zilele noastre. Teoria „vizitatorilor din spațiul cosmic“ este doar unul dintre 
multele pretexte pe care aceste puteri le folosesc pentru a acredita ideea unor 
„ființe superioare“ care se pregătesc să preia conducerea destinului omenirii. 
În al doilea rând, OZN-urile nu sunt decât una dintre cele mai recente 
tehnici mediumistice, prin care diavolul își atrage și inițiază victimele în sfera 
lui ocultă. Ele sunt o reribilă dovadă a faptului că omul a devenit mai receptiv 
la influențele demonice decât oricând în era creștină, până acum. În secolul 
al XIX-lea, era de obicei necesară participarea la ședinrele de spiritism pentru 
a intra în contact cu demonii, astăzi însă este suficient a privi spre cer (ce-i 
drept, de preferință, noaptea). Omenirea a pierdut în prezent și ultima rămă- 
șiță a viziunii creștine asupra vieţii, astfel încât se lasă în mod pasiv în voia 
oricăror „puteri“ coborâte din văzduh. Recentul film, Întâlnire de gradul III, 
dezvăluie în mod șocant cât de superstițios a putut deveni omul timpurilor 
„post-creștine“: gata să creadă într-o clipă, să accepte și să urmeze oriunde și 
fără șovăire puterile demonice, chiar și ivite sub măștile cele mai grosolane.? 


' Multe dintre rapoartele despre „Omul zăpezii“ („Bigfoot“) și alți „monștri“ prezintă aceleași 
caracteristici oculte ca și apariţiile OZN, şi adeseori sunt puse în legătură cu acestea. 

2 Alte două fenomene „paranormale“ recent descoperite demonstrează cu câtă îndrăzneală fo- 
losesc astăzi demonii mijloacele fizice (în special, tehnologia modernă) pentru a intra în contact 
cu oamenii. (1) Un cercetător leton (urmat apoi și de alți confrați) a descoperit fenomenul unor 
voci misterioase care apar inexplicabil pe banda de magnetofon, chiar şi atunci când înregistra- 
rea se face în condiţiile cele mai bune, într-un mediu ferit de orice zgomot, rezultatele fiind foar- 
te asemănătoare cu cele ale ședințelor de spiritism. Prezența unui medium în încăpere pare să 
favorizeze fenomenul (Konstantin Raudive, Breakthrough: An Amazing Experiment in Electronic 
Communication with the Dead, Taplinger Publishing Co., New York, 1971. (2) De câtva timp, 
se afirmă că „extratereștri“ cu voci metalice utilizează liniile telefonice pentru a comunica atât cu 
„persoanele de contact“, cât și cu cercetătorii fenomenului OZN. Probabilitatea unei contrafaceri 
este, desigur, mare. Însă în ultimii ani s-au auzit la telefon și voci ale persoanelor decedate, foar- 
te convingătoare pentru cei contactaţi. Nu se poate nega, după cum remarcă cel care raportează 
acest fenomen, că „demonii de demult se află din nou printre noi“ — și aceasta într-o măsură ne- 
maiinrâlnită în trecut (Keel, UFOs: Operation Trojan Horse, p. 306). 

În al treilea rând, „mesajul“ transmis de OZN-uri este: pregătiți-vă pen- 
tru venirea lui Antihrist; „Mântuitorul“ lumii apostaziate se apropie pentru a 
o lua în stăpânire. Poate va cobori din văzduh, pentru a imita mai bine a do- 
ua Venire a lui Hristos (Mt. 24, 30, E Ap. 1, 11); sau poate doar „vizitatorii 
extratereștri“ vor ateriza în public pentru a-i aduce o închinare „cosmică“ stă- 
pânului lor; sau poate că „focul pogorât din cer“ (Apocalipsă 13, 13) nu va 
fi decât o parte a spectacolului demonic al zilelor de pe urmă. În orice caz, 
mesajul adresat omenirii astăzi este acesta: așteptați mântuirea, dar nu de la 
credinţa în Dumnezeul Cel nevăzut şi în revelația dumnezeiască, ci de la ve- 
hiculele venite din spațiu! 

Unul din semnele timpurilor din urmă este că spzime și semne mari din cer 
var fi (Le. 21, 11). Încă de acum o sută de ani, în cartea Despre semne şi mi- 
nuni (laroslavl, 1870, retipărită la Holy Trinity Monastery, Jordanville, New 
York, 1960), Episcopul Ignatie Briancianinov nota „setea cu care creștinii de 
azi caută să vadă minuni, sau chiar să le facă ei... Setea aceasta vădeşte înşela- 
rea de sine, care se naște din mândrie deşartă și iubirea de sine, care li se să- 
lășluiește în suflet și pune stăpânire pe el“ (p. 32). Adevăraţii făcători de mi- 
nuni, mereu mai puţini, aproape au dispărut, dar oamenii „sunt mai doritori 
de minuni ca niciodată... Se apropie vremea când calea va fi larg deschisă 
pentru multe și mari minuni mincinoase, care îi vor duce la pierzare pe acei 
nefericiţi, următori ai înţelepciunii celei după trup, care se vor lăsa ispitiți și 
înșelați de ele“ (pp. 48-49). | 

Iată şi un fragment pe care ar trebui să-l citească cercetătorii fenomenelor 
OZN: Minna) lui Antihrist se vor arăta mai ales în văzduh, unde sălășlu- 
ieşte Satan. Semnele vor fi primite cel mai mult prin simţul văzului, pe care îl 
vor încânta și îl vor înșela. Sfântul loan Teologul, văzând în duh cele ce se vor 
petrece înainte de sfârșitul lumii,|spune că Antihrist va face mari semne, în- 
cât și foc să pogoare din cer, pe pământ, înaintea oamenilor (Apocalipsă 13, 13). 
Acesta este semnul arătat de Scriptură ca fiind cel mai mare dintre semnele lui 
Antihrist, iar locul lui este văzduhul; va fi o privelişte minunată, dar înfrico- 
șătoare“ (p. 13). De aceea, Sfântul Simeon Noul Teolog spune că „cel care se 
nevoieşte cu rugăciunea să nu privească des în văzduh, ca să se păzească de du- 
hurile rele care sălășluiesc acolo și care lucrează multe și felurite înșelăciuni“ 
(Filocalia, „Cele trei feluri de rugăciune“). „Oamenii nu înţeleg că minunile 
lui Antihrist nu au nici un scop bun sau rațional, nici un înțeles limpede, că 
ele sunt înșelătorie cumplită și goală, plină de răutate, care sporește într-una ca 
să-i uluiască, să-i zăpăcească, să-i mintă, să-i ispitească, să-i ademenească, în- 
cântându-i cu niște efecte spectaculoase, găunoase și prosteşti“ (p. 11). „Toa- 
te înșelăciunile demonice se aseamănă prin aceea că este periculos să li se dea 
Chiar și cea mai mică atenţie; căci prin această atenţie, chiar dacă este lipsită de 
simpatie pentru ceea ce vede, omul poate păstra o impresie puternică și poate 

fi dus în ispită“ (p. 50). Miile de „persoane de legătură“ cu OZN-urile, sau de 
simpli martori oculari, au simţit înfricoșătorul adevăr al acestor cuvinte; puţi- 
ni dintre ei au mai putut scăpa, după ce se lăsaseră copleșiți. 

Chiar cercetătorii fără nici o preocupare religioasă au găsit de datoria lor 
să avertizeze oamenii împotriva acestui pericol. John Keel, de exemplu, scrie: 
„Contactul cu OZN-urile poate fi la fel de primejdios ca și contactul cu ma- 
gia neagră. Aceste fenomene îi fascinează mai ales pe cei nevrotici, pe creduli 
și pe imaturi. Urmările lor pot fi schizofrenia paranoidă, demonomania, sau 
chiar sinuciderea — cum s-a și întâmplat într-un număr de cazuri. Cea mai 
ușoară curiozitate fară de obiectele extraterestre se poate transforma într-o 
obsesie distructivă. De aceea, recomand insistent ca părinţii să le interzică co- 
piilor lor orice implicare. Profesorii și ceilalți adulți să nu încurajeze interesul 
adolescenților pentru acest subiect“ (UFOs: Operation Trojan Elorse, p. 220). 

Într-un alt loc, Sfântul Ignatie Briancianinov consemnează cu groază 
rău-prevestitoarea viziune a unui modest fierar rus, pe care acesta a avut-o în- 
tr-un sat de lângă Petersburg, în zorii epocii noastre de necredință și de revo- 
luţii (în anul 1817). În plină zi, el a văzut deodată o mulțime de demoni cu 
chip omenesc, șezând pe crengile copacilor în pădure, purtând haine ciudate 
și tichii ascuţite pe cap, și cântând acompaniaţi de instrumente nemaivăzute, 
un cântec sinistru: „Vremea noastră a sosit, facă-se voia noastră! ! 

Noi trăim sfârșitul acestei ere cumplite de triumf demonic, în care „uma- 
noizi“ ciudați (o nouă mască a diavolului) se lasă văzuți de mii de oameni și 
pun stăpânire, prin apariţiile lor absurde, pe sufletele celor de la care s-a de- 
părtat harul lui Dumnezeu. Fenomenul OZN este pentru creștinii ortodocși 
un semn că trebuie să meargă cu mai multă prevedere și băgare de seamă pe 
calea mântuirii, fiind conștienți că putem fi ispitiţi și seduși nu numai de reli- 
giile mincinoase, ci și de ceea ce ni se par a fi simple obiecte materiale care ne 
atrag, privirea. În secolele trecute, creștinii erau foarte circumspecți cu privire 
la fenomenele noi şi ciudate, știind de înșelăciunile diavolului. În schimb, în 
epoca modernă „iluministă“, asemenea lucruri stârnesc doar curiozitatea și cei 
mai mulți chiar le caută, văzând în diavol o simplă închipuire. Așadar, cunoaș- 
terea naturii reale a fenomenului OZN îi poate îndemna pe creștinii ortodocși 
către o viaţă duhovnicească mai conștientă, și le poate da o viziune mai clară 
asupra lumii, încât să nu urmeze atât de ușor ideilor ajunse la modă. 

Creştinul ortodox conștient trăieşte într-o lume, fără îndoială, căzută. To- 
tul în jurul lui este străin de paradisul pierdut spre care el năzuiește. El însuși 
este parte a unei umanități în suferință, toți oamenii fiind urmașii lui Adam, 
întâiul om, și toţi deopotrivă având nevoie să fie mântuiți prin răscumpăra- 
rea liber dăruită de Fiul lui Dumnezeu, prin jertfa Sa mântuitoare de pe Cru- 


' Sf. Nil, Svitnia pod spudom, Sergiev Posad, 1911, p. 122. 

ce. Creștinul ortodox știe că omul nu este chemat să „evolueze“ spre forme 
„superioare“, și nici nu are motive să creadă că există „fiinţe evoluate“ pe alte 
planete. În schimb, el știe că există într-adevăr „inteligenţe avansate“ în uni- 
vers, în afară de om, și că acestea sunt de două feluri: îngeri și diavoli. EI se 
străduiește să trăiască în așa fel încât să fie în comuniune cu îngerii, care Îi 
slujesc lui Dumnezeu, și să se păzească de orice contact cu diavolii, care L-au 
respins pe Dumnezeu și care acum se luptă, din invidie și răutate, să îl târas- 
că și pe om spre pierzare. El știe că omul, din cauza iubirii de sine și a slăbi- 
ciunii, înclină cu ușurință către greșeală, și este gata să creadă în „basme“, ca- 
re promit „stări de conştiinţă superioare“ sau contacte cu „fiinţe superioare“, 
fără efortul cerut de viața creștină — de fapt, tocmai scutirea de acest efort. 
Creștinul ortodox nu se încrede în propria capacitate de a recunoaște înșelă- 
ciunile demonice, și de aceea se ține cu atât mai aproape de rânduielile și de 
învățăturile Sfintei Scripturi și ale Sfinţilor Părinţi, pe care Biserica lui Hris- 
tos i le dă ca repere de urmat în viață. 

Un astfel de creștin ortodox are puterea de a se împotrivi religiei viitoru- 
lui, religiei lui Antihrist, în orice formă s-ar prezenta ea; restul omenirii însă, 
numai printr-o minune dumnezeiască mai poate fi salvat de la pierzanie. 


CAPITOLUL VII 


„Renașterea harismatică“ 


Un semn al vremurilor 


Costa Deir luă microfonul şi ne spuse cât suferea pentru Biserica 
Ortodoxă Greacă. [i ceru preotului episcopalian Driscoll să se roage ca 
Duhul Sfânt să se coboare şi asupra acestei Biserici, aşa cum se coboră- 
se şi asupra Bisericii Romano-Catolice. În vreme ce părintele Driscoll se 
ruga, Costa Deir plângea la microfon. După rugăciune, urmă un lung 
mesaj în limbi şi o traducere la fel de lungă a acestuia, prin care ni se 
spunea că rugăciunea ne fusese ascultată şi că Duhul Sfânt va trezi cu 
suflarea sa Biserica Ortodoxă Greacă... În jurul meu era atâta plânset 
şi strigăte, încât am avut 0 reactie de neplăcere şi de respingere... Și to- 
tuși m-am trezit spunând un lucru surprinzător: „Într-o bună zi, când 
vom auzi că Duhul Sfânt mişcă Biserica Ortodoxă Greacă, să ne amin- 
tim că eram acolo, când a început! 


La şase luni după ce evenimentul descris mai sus a avut loc în cadrul unei 
întâlniri „harismatrice“ din Searle, creștinii ortodocși au început într-adevăr 
să primească relatări despre „duhul harismatic“ care lucrează în Biserica Or- 
todoxă Greacă [din America]. Începând cu luna ianuarie 1972, pr. Eusebius 
Stephanou consemna această mișcare, care apăruse în câteva parohii grecești 
şi siriene din America, iar acum se răspândea și în altele, și pe care el o pro- 
mova activ. După ce va citi descrierea pe care reprezentanţii de frunte ai miș- 
cării o dau acestui „duh“ în paginile care urmează, cititorul va constata că 
aceasta a fost inițiată și a pătruns în lumea ortodoxă prin propaganda insis- 
tentă a unor „creștini interconfesionaliști“. Concluzia care se desprinde cu 
siguranță din aceste pagini este că spectaculoasa „renaștere harismatică“ din 
zilele noastre [1979] nu este doar o simplă manifestare de sentimentalism ex- 
cesiv şi de „revitalizare“ protestantă — deși aceste elemente o marchează puter- 
nic —, ci mai ales este într-adevăr lucrarea unui „duh“ care poate fi invocat și 


! Par King, în Logos Journal, septembrie-octombrie 1971, p. 50. Acest „jurnal harismatic in- 
ternaţional“ nu trebuie confundat cu revista Logos a Părintelui Eusebius Stephanou. 

care face „minuni“. Întrebarea la care vom încerca să răspundem aici este: Ce 
sau cine este acest duh? Noi, creștinii ortodocși, știm că nu numai Dumnezeu 
poate face minuni; și diavolul le lucrează pe ale lui, el poate imita — și chiar o 
face — practic oricare dintre minunile autentice ale lui Dumnezeu. Vom în- 
cerca, așadar, în paginile ce urmează să cercăm duburile dacă sunt de la Dum- 
nezeu (| In 4, 1). 

Vom începe cu o scurtă descriere a cadrului istoric, căci fără îndoială „re- 
nașterea harismatică“ a pătruns în lumea ortodoxă prin confesiunile protestan- 
tă şi catolică, iar acestea, la rândul lor, au primit-o de la sectele penticostale. 


]. Mişcarea penticostală în secolul al XX-lea 


Cu toare că are rădăcini în secolul al XIX-lea, Mișcarea Penticostală mo- 
dernă s-a născut exact în ajunul Anului Nou 1900, la ora 7 seara. De cârva 
timp, pastorul metodist Charles Parham, din Topeka, Kansas, constatând vă- 
dita nereușită a misiunii sale, începuse să studieze intens Noul Testament îm- 
preună cu un grup de studenți, cu scopul de a descoperi secretul puzerii creș- 
tinismului apostolic. Ei au dedus în cele din urmă că acest secret consta în 
„vorbirea în limbi“ care, credeau ei, însoțea întotdeauna primirea Duhului 
Sfânt, în cartea Faptele Apostolilor. Cu emoție şi însuflețire crescândă, Parham 
și discipolii săi au hotărât să se roage până ce vor primi și ei „Botezul Duhului 
Sfânt“, odată cu darul vorbirii în limbi. În ziua de 31 decembrie 1900, s-au 
rugat de dimineață până seara, fără nici un rezultat, până când o tânără a pro- 
pus să se adauge un element care lipsea din experiment: „punerea mâinilor“. 
Parham și-a pus mâinile pe capul fetei, și imediat aceasta a început să vor- 
bească într-o „limbă necunoscută“. În următoarele trei zile, au avut loc mul- 
te asemenea „botezuri“, între care al lui Parham însuși și a doisprezece pastori 
de diverse denominaţiuni, toate fiind însoțite de vorbirea în limbi. În scurt 
timp mișcarea se răspândi în Texas, apoi avu un succes spectaculos într-o mi- 
că biserică frecventată de negri, în Los Angeles. De arunci, ea s-a răspândit în 
intreaga lume și își revendică zece milioane de membri. 

Timp de o jumătate de secol, Mișcarea Penticostală a păstrat un caracter 
sectar, fiind primită pretutindeni cu ostilitate de către denominaţiunile tra- 
diţionale. Apoi însă, vorbirea în limbi a început treptat să apară chiar în sâ- 
nul acestor denominaţiuni, cu toate că la început acest lucru nu a fost făcut 
public, până în anul 1960 când un preot episcopalian de lângă Los Angeles a 
făcut multă vâlvă, declarând public că a primit „Botezul Duhului Sfânt“ și că 
vorbește în limbi. Întâmpinată iniţial cu oarecare ostilitare, „renașterea haris- 
matică“ a câștigat aprobarea oficială și neoficială a denominaţiunilor impor- 
tante și s-a răspândit rapid atât în America, cât și în afara ei. Chiar și Biserica 
Romano-Catolică, atât de rigidă și de exclusivistă odinioară, a început să ia în 

serios „renașterea harismatică“ spre sfârșitul anilor '60, lăsându-se apoi antre- 
nată cu entuziasm de această mișcare. În America, episcopii romano-catolici 
au aprobat mișcarea în 1969, iar de la cei câteva mii de catolici implicaţi pe 
atunci s-a ajuns la multe sute de mii, care se întrunesc periodic în conferințe 
„harismatice“ la nivel local sau naţional, la care numărul participanţilor este 
uneori de ordinul zecilor de mii. "Țările romano-catolice din Europa au deve- 
nit și ele entuziast „harismatice“, după cum demonstrează conferinţa „haris- 
matică“ din vara anului 1978, din Irlanda, la care au participat mii de preoți 
irlandezi. Nu cu mult înainte de moartea sa, Papa Paul al VI-lea s-a întâlnit 
cu o delegaţie de „harismatici“, declarând că și el este „penticostal“. 

Care poate fi explicaţia succesului arâr de spectaculos al unei renașteri 
„creștine“, într-o lume „post-creștină“? Fără îndoială, răspunsul stă în doi fac- 
tori: pe de o parte, terenul receptiv oferit de milioanele de „creștini“ care simt 
că religia lor este lipsită de viață, prea raţională, o simplă manifestare de or- 
din exterior, lipsită de convingere și de forță; și pe de altă parte, „duhul“ de- 
osebit de puternic aflat în spatele acestei mișcări și care, în condiţii prielnice, 
este capabil să producă o mulțime de fenomene „harismatice“ diferite, între 
care vindecări, vorbire în limbi, tălmăciri, profeţii — la baza tuturor acestora 
aflându-se experienţa copleșitoare a „botezului (cu, sau în, sau al) Duhului 
Sfânr“. 

Dar ce anume este acest „duh“? Este un fapt semnificativ că această pro- 
blemă nu este niciodată ridicată de adepţii „renașterii harismatice“. Propria 
lor experienţă „baptismală“ este atât de puternică și este precedată de o pre- 
gătire psihologică atât de eficace, sub forma unor rugăciuni și al unei stări 
intense de așteptare, încât ei nu se îndoiesc că ceea ce au primit este însuși 
Duhul Sfânt, și că ceea ce au trăit și văzut sunt chiar fenomenele descrise în 
Faptele Apostolilor. De asemenea, întreaga atmosferă a mișcării este deseori 
atât de fanatică și de rigidă, încât orice îndoială este privită ca o adevărată 
blasfemie la adresa Duhului Sfânt. Dintre sutele de cărți care au fost deja pu- 
blicate pe această temă, doar câteva exprimă ușoare îndoieli cu privire la vali- 
ditatea ei spirituală. 

Pentru a ne face o idee mai clară asupra trăsăturilor distinctive ale „renaș- 
terii harismatice“, vom examina câteva dintre mărturiile și practicile adepți- 
lor săi, punându-le întotdeauna față în față cu învăţătura Sfintei Ortodoxii. 
Cu câteva excepţii, aceste mărturii sunt culese din cărţile și revistele care fac 
apologia mișcării, autorii fiind favorabili acesteia și evident publicând numai 
acele materiale care, consideră ei, le susțin poziţia. În continuare, vom recur- 
ge doar la câteva surse penticostale, pentru a ne referi în special la aderenţii 
protestanți, catolici și ortodocși ai „renașterii harismatice“ contemporane. 

2. Spiritul ecumenic al „renașterii barismatice“ 


Înainte de a cita mărturiile „harismaticilor“, să notăm principala caracte- 
ristică a Mișcării penticostale, care este totuși rareori menţionată de către au- 
torii „harismatici“: anume, faptul că numărul și varietatea sectelor penticos- 
cale sunt uluitor de mari, fiecare dintre ele punând accentul pe un anumit 
aspect doctrinar, și multe neavând între ele nici un fel de relații. Există „Adu- 
nările lui Dumnezeu“, „Bisericile lui Dumnezeu“, organizaţii „penticostale“ 
și „ale sfințeniei“, grupuri „după Evanghelie“, și așa mai departe, multe din- 
tre ele împărțite la rândul lor în secte mai mici. Primul lucru care se poate 
spune despre duhul care inspiră o asemenea anarhie este că acesta nu poate 
fi în nici un caz unul al comuniunii, ci că este total deosebit de cel al Biseri- 
cii Apostolice a primului secol, la care mișcarea pretinde că se întoarce. Cu 
toate acestea, s-a vorbit mult, în special în ultimul deceniu, de „unitatea“ pe 
care el o inspiră denominaţiunilor. Dar ce unitate este aceasta? Este oare vor- 
ba de adevărata unitate a Bisericii, așa cum au înțeles-o creștinii ortodocși din 
primul secol și până acum, sau de pseudo-unitatea Mișcării Ecumenice, care 
neagă însăși existența Bisericii lui Hristos? 

Răspunsul la această întrebare a fost formulat clar de către David Du Ples- 
sis, probabil „profetul“ cel mai cunoscut al penticostalismului secolului al 
XX-lea, care în ultimii douăzeci de ani [până în 1979) a promovat activ „Bo- 
tezul Duhului Sfânt“ printre confesiunile membre ale Consiliului Mondial al 
Bisericilor — ascultând de o „voce“ care i-a poruncit acest lucru în anul 1951. 
„Renașterea Penticostală din sânul diferitelor biserici devine tot mai puter- 
nică și se răspândește tot mai rapid. Lucrul cel mai remarcabil este că aceas- 
tă renaștere se regăsește mai mult în așa-numitele societăți liberale, cu mult 
mai puţin în segmentul evanghelic și deloc în cel fundamentalist al protes- 
tantismului. Acestea două din urmă se opun acum cu cea mai mare vehe- 
mență acestei mărețe „renașteri“, căci Mișcarea Penticostală și mișcările mo- 
derniste din cadrul Consiliului Mondial al Bisericilor sunt cele în care Duhul 
se manifestă cu cea mai mare putere“ (Du Plessis, p. 28).! 

În Biserica Romano-Catolică, de asemenea, „renașterea harismatică“ are 
loc tocmai în cercurile „liberale“, unul dintre efectele lui fiind stimularea ten- 
dinţelor ecumeniste și a experimentelor în domeniul liturgic (liturghii acom- 
paniate de muzică de chitară și alte asemenea inovaţii). În schimb, catolicii 
tradiționaliști se opun mișcării, ca și protestanții fundamentaliști. Fără îndo- 
ială, „renașterea harismatică“ are o orientare puternic ecumenistă. Un pastor 
luteran „harismatic“, Clarence Finsaas, scrie următoarele: „Pe mulți îi sur- 
prinde faptul că Duhul Sfânt se poate manifesta în cadrul diferitelor tradi- 


! Majoritatea cărților citate în capitolul de față vor fi menţionate numai după autor și după 
numărul paginii. Informaţiile bibliografice complete se găsesc la sfârșitul capitolului. 

ţii ale Bisericii istorice... puţin importă că doctrina respectivelor denomina- 
ţiuni este calvină sau arminiană, ca dovadă că Dumnezeu este mai presus 
de credințele noastre și că nici o biserică nu deţine monopolul asupra Lui“ 
(Christenson, p. 99). Un pastor episcopalian, vorbind despre „renașterea ha- 
rismatică“, declară că, „din perspectivă ecumenică, ea conduce la o remarca- 
bilă unire a creștinilor de diferite confesiuni, mai ales la nivel local“ (Harper, 
p. 17). Periodicul „harismatic“ californian, Jnzer-Church Renewal | Reînnoirea 
interconfesională] publică o mulțime de declaraţii de „unire“, de pildă: „Întu- 
nericul vremurilor s-a risipit, căci astăzi călugărița catolică și protestantul se 
pot iubi cu o iubire nouă“, ceea ce dovedește că „vechile bariere interconfe- 
sionale se prăbușesc. Superficialele deosebiri doctrinare sunt date la o parte, 
pentru ca toți credincioșii să se unească în Duhul Sfânr“. Preotul ortodox Eu- 
sebius Stephanou crede că „această revărsare a Duhului Sfânt nu ţine seama 
de graniţele denominaţionale... Duhul lui Dumnezeu lucrează... atât în inte- 
riorul cât și în afara Bisericii Ortodoxe“ (Logos, ianuarie 1972, p. 12). 

Aici, creștinul ortodox obișnuit cu cercarea duburilor se va găsi pe un teren 
cunoscut, presărat cu clișeele ecumeniste obișnuite. Să observăm mai întâi că 
această nouă „revărsare a Duhului Sfânt“, întocmai ca și Mișcarea Ecumenică 
însăși, apare în afara Bisericii Ortodoxe; și este evident că puţinele parohii or- 
todoxe care o adoptă urmează unei mode a timpurilor noastre, care a apărut 
și s-a definit numai în afara Bisericii lui Hristos. 

Dar ce pot învăța creștinii ortodocși de la cei din afara Bisericii lui Hris- 
tos? Este adevărat (și nici un ortodox bine informat și conștient nu poate nega 
acest lucru) că uneori, spre rușinea noastră, catolicii și protestanții participă 
cu mai mult zel și mai multă râvnă la slujbele bisericești, la activitățile misi- 
onare, la rugăciunea în comun, sau la citirea din Sfânta Scriptură. Cu toa- 
tă credința lor greșită, astfel de credincioși îi pot întrece pe ortodocși, atunci 
când se străduiesc să se facă plăcuţi lui Dumnezeu mai mult decât cei care au 
primit și păstrează totuși, în dreapta credință, plinătatea creștinismului apos- 
tolic. Ortodocșii ar face bine să urmeze asemenea exemple și să ia aminte la 
bogăţiile duhovnicești ale propriei Biserici, pe care nu le cunosc din lene du- 
hovnicească sau din cauza unor deprinderi greșite. Este vorba aici de aspectul 
omenesc al credinţei, de strădaniile pe care omul le poate depune în activități 
religioase, fie că are dreapta credință sau nu. 

Mișcarea „harismatică“, însă, pretinde că se află în contact cu Dumne- 
zeu, că a găsit mijloacele de a primi Duhul Sfânt, adică revărsarea harului lui 
Dumnezeu. Dar singură Biserica, și numai ea, este mijlocul pe care l-a hotă- 
rât Mântuitorul lisus Hristos pentru a dărui oamenilor harul dumnezeiesc. 
Să credem oare că ea poate fi înlocuită acum de vreo „nouă revelație“, capabi- 
lă să transmită harul în afara Bisericii, prin vreun grup de oameni care cred, 
probabil, în Hristos, însă care nu au nici un fel de cunoștință sau de experi- 
ență personală a Sfintelor Taine instituite de EI, și nici o legătură de continui- 

tate cu Sfinţii Apostoli și cu urmașii acestora, pe care Hristos i-a ales spre a le 
săvârși? Nu: este la fel de sigur astăzi, ca și în primul secol creştin, că darurile 
Duhului Sfânt nu se descoperă celor din afara Bisericii. Marele părinte biseri- 
cesc al secolului al XIX-lea, sfântul episcop Teofan Zăvorâtul, scrie că darurile 
Duhului Sfânt sunt date „tocmai prin Taina Mirungerii, care a fost institu- 
ită de către Sfinții Apostoli în locul punerii mâinilor“ (forma sub care apa- 
re această Taină în Faptele Apostolilor). „Noi toți — cei care am fost botezați și 
mirunși — avem darul Duhului Sfânt... chiar dacă el nu se manifestă activ în 
toți“. Biserica Ortodoxă oferă însă mijloacele de a activa acest dar, și „nu exis- 
tă o altă cale... Duhul Sfânt nu S-a coborât și nu va cobori niciodată fără Tai- 
na Mirungerii, după cum nu Se cobora înainte de ea fără punerea mâinilor 
de către Sfinţii Apostoli“.! 

Într-un cuvânt, putem descrie „renașterea harismatică“ drept o formă no- 
uă, mai profundă, sau la nivel „spiritual“, de ecumenism: fiecare creștin „se 
reînnoiește“ în cadrul propriei tradiții, dar în același timp se unește (căci 
experiența este aceeași) cu alții, şi ei tot atât de „înnoiţi“ în tradiţiile lor, care 
toate conţin diferite grade de erezie și de nelegiuire! Acest relativism duce, de 
asemenea, și la deschidere față de practici religioase fără precedent, ca în ca- 
zul în care un preot ortodox a permis unor laici să-și „pună mâinile“ asupra 
sa, înaintea Uşilor Împărăreşti ale unei biserici ortodoxe (Logos, aprilie 1972, 
p. 4)! Rezultatul este viziunea ecumenică a unuia dintre „profeţii“ penticos- 
tali de frunte, care afirmă că mulți penticostali „întrevăd posibilitatea ca Miș- 
carea lor să devină însăși Biserica lui Hristos la sfârșitul veacurilor. Situaţia s-a 
schimbat însă complet în ultimii zece ani. Mulţi dintre frații mei sunt acum 
convinși că Domnul isus Hristos, capul Bisericii, va revărsa Duhul Său peste 
toți oamenii, și că bisericile istorice vor reînvia, sau se vor reînnoi, iar în urma 
acestei reînnoiri se vor uni în Duhul Sfânt“ (Du Plessis, p. 33). Se vede bine 
că în „renașterea harismatică“ nu este loc pentru cei care cred că Biserica Or- 
todoxă este Biserica lui Hristos. Așadar nu ne miră că unii „penticostali orto- 
docși“ au recunoscut că la început „priviseră cu neîncredere ortodoxia“ aces- 
cei mișcări (Logos, aprilie 1972, p. 9). 

Să vedem acum, dincolo de teoriile ecumeniste și de practicile penticosta- 
le, ce anume inspiră și susține „renașterea harismatică“: este vorba de experi- 
ența puterii „duhului“. 


' Sf. Teofan Zăvorâtul, Ce este viața duhovnicească, Jordanville, New York, 1962, pp. 247-248 
(în limba rusă); be Spiritual Life, Mănăstirea ortodoxă sârbă Sf. Paisie, Safford, Arizona, 2003, 
p. 270. Părintele Eusebius Stephanou (Logos, ianuarie 1972, p. 13) încearcă să justifice „primirea 
Duhului Sfânt“ în afara Bisericii astăzi, citând cazul sutașului Corneliu și al casei sale (E Ap.10), 
care a primit Duhul înainte de a se boteza. Însă diferența dintre cele două cazuri este crucială: pri- 
mirea Duhului Sfânt de către Corneliu și casa sa a fost semnul că ei trebuie să se unească cu Bise- 
rica prin Botez, pe când prin experienţa lor, contemporanii noștri penticostali se întăresc în cre- 
dința greșită că nu există o unică și mântuitoare Biserică a lui Hristos. 

3. „ Vorbirea în limbi“ 


Dacă studiem cu atenţie publicaţiile „renașterii harismatice“, constatăm 
Că această mișcare se aseamănă cu multe alte mișcări sectare din trecut, prin 
faprul că se bazează mai ales — sau chiar în totalitate — pe exagerarea bizară a 
unui anumit aspect doctrinar, sau a unei anumite practici religioase. Singu- 
ra diferență este că exagerarea privește de data aceasta un fapt pe care, până 
acum, sectanții nu l-au considerat esenţial: vorbirea în limbi. 

În concepţia diferitelor secte penticostale, „botezul credincioșilor cu Du- 
hul Sfânt se dovedește mai întâi prin semnul concret al vorbirii în alte limbi“ 
(Sherill, p. 79). Acesta nu este numai primu/ semn al convertirii la o sectă sau 
orientare penticostală: potrivit celor mai autorizate surse aparținând mișcă- 
rii, această practică nu trebuie întreruptă, căci fără ea „duhul“ se poate pier- 
de. David Du Plessis spune: „Practica rugăciunii în limbi trebuie menţinută 
și sporită în viaţa celor botezați în Duhul, căci alfel celelalte manifestări ale 
Duhului apar prea rar, sau încetează cu desăvârșire“ (Du Plessis, p. 89). Mulți 
mărturisesc, așa cum o face un oarecare protestant, că vorbirea în limbi „a de- 
venit acum o componentă esențială a vieţii mele de rugăciune“ (Lillie, p. 50). 
Cu mai multă precauție, o carte romano-catolică pe această temă afirmă că, 
dintre „darurile Duhului Sfânt“, vorbirea în limbi „este adeseori, deși nu în- 
totdeauna, primul primit. Pentru mulți, ea este așadar un prag, care marchea- 
ză dobândirea darurilor și a roadelor Duhului Sfânt“ (Ranaghan, p. 19). 

Aici se face deja simțită o exagerare care cu siguranță nu apare în Noul 
Testament, unde vorbirea în limbi are în mod indiscutabil doar o importan- 
ță minoră, ea fiind un semn al pogorârii Duhului Sfânt în ziua Cincizecimii 
(E. Ap. 2) și în alte două ocazii (E. Ap. 10 și 19). După primul, sau poate al 
doilea secol după Hristos, nu mai este menţionată în nici un text ortodox, și 
nu mai apare nici măcar la marii Părinţi din pustia egipteană, care erau atât 
de plini de Duhul Sfânt, încât săvârșeau minuni fără număr, înviind până și 
morţii. Atitudinea ortodoxă cu privire la adevărata vorbire în limbi poate fi 
rezumată, așadar, prin cuvintele Fericitului Augustin (Omilii /a loan, VI:10): 
„La început Duhul Sfânt cobora peste cei ce credeau, iar ei vorbeau în limbi 
pe care nu le învăţaseră, căci Duhul le dădea să grăiască. Acestea erau sem- 
ne potrivite acelor vremuri. Căci se cuvenea să se facă acest semn al Duhului 
Sfânt în toate limbile, spre a arăta că Evanghelia lui Hristos avea să se propo- 
văduiască în toate limbile și la toate neamurile pământului. Vorbirea în limbi 
s-a dat ca un semn, care apoi a trecut“. Și, parcă adresându-se penticostalilor 
de astăzi, care insistă asupra acestui aspect, Fericitul Augustin urmează: „Să 
ne așteptăm acum ca cei peste care preoții își pun mâinile să înceapă a vorbi 
în limbi? Sau, când v-aţi pus mâinile peste acești copii, ați așteptat să vedeţi 
dacă vor vorbi în limbi? Iar văzându-i că nu vorbesc în limbi, ați fost oare atâr 

de îndărătnici și de rea credință, încât să spuneți că aceștia nu au primit Du- 
hul Sfânt?“ 

Pentru a justifica vorbirea în limbi, penticostalii zilelor noastre invocă mai 
ales Epistola I a Sfântului Apostol Pavel către Corinteni (capitolele 12-14). 
Dar Sfântul Apostol Pavel scrisese aceste pasaje tocmai din cauză că „lim- 
bile“ deveniseră pricină de dezordine și de neînțelegere în Biserica din Co- 
rint; și chiar dacă nu interzice această practică, în orice caz el îi minimalizează 
importanţa. Așadar acest text, departe de a încuraja vreun nou avânt al „vor- 
birii în limbi“, ar trebui dimpotrivă să-l descurajeze — cu atât mai mult cu cât 
s-a constatat (după cum recunosc înșiși penticostalii) că există și 4/ze cauze ale 
vorbirii în limbi, în afară de insuflarea Duhului Sfânt! În calitatea noastră de 
creştini ortodocși, noi ştim că vorbirea în limbi, ca dar autentic al Duhului 
Sfânt, nu li se poate da celor aflați în afara Bisericii lui Hristos. Să privim însă 
mai îndeaproape acest fenomen al zilelor noastre, pentru a vedea dacă el pre- 
zintă caracteristici care ne pot dezvălui care este adevărata lui origine. 

Dacă importanţa exagerată acordată „limbilor“ de către penticostalii con- 
temporani ne pare deja suspectă, ne vom lămuri pe deplin în privinţa lor prin 
examinarea circumstanțelor în care se manifestă acest fenomen. 

Departe de a fi dăruită în mod liber și spontan, fără intervenţia omului — 
așa cum se întâmplă cu adevăratele daruri ale Sfântului Duh —, vorbirea în 
limbi poate fi provocată, devenind așadar un eveniment previzibil, printr-o 
tehnică a „rugăciunii“ concentrate de grup, însoțită de cântări protestante cu 
mare putere de sugestie psihică („EI vine! EI vine!“) ce culminează cu „pune- 
rea mâinilor“. Uneori este vorba de eforturi de ordin pur fizic, de exemplu de 
repetarea la nesfârșit a anumitor cuvinte (Koch, p. 24), sau pur și simplu de 
emiterea unor sunete. O persoană a recunoscut că, asemenea multor altora, 
după ce vorbise în limbi, „pronunțam de multe ori silabe fără sens, în efor- 
tul de a face să pornească rugăciunea în limbi“ (Sherrill, p. 127). Iar acest gen 
de eforturi, departe de a fi descurajate, sunt chiar recomandate de către pen- 
ticostali. „A scoate sunete nu înseamnă vorbire în limbi, însă poate constitui 
un act de credință sinceră, pe care Duhul Sfânr îl va răsplăti dăruindu-i cre- 
dinciosului puterea de a vorbi cu adevărat într-o altă limbă“ (Harper, p. 11). 
Un alt pastor protestant spune: „Se pare că dificultatea inițială de a vorbi în 
limbi se datorează pur și simplu ideii că zu ești acela chemat să vorbească... 
Primele silabe și cuvinte îţi pot suna ciudat. Pot fi şovăielnice și nesigure, sau 
chiar incoerente. Poţi avea impresia că sunt cuvinte inventate de tine. Dar da- 
că vei continua să vorbeşti cu credință... Duhul îţi va alcătui o limbă de rugă- 
ciune și de laudă“ (Christenson, p. 130). Un „teolog“ iezuit povestește cum 
a pus în practică aceste sfaturi: „După micul dejun, m-am simțit atras, cu o 
forţă irezistibilă, către capelă, unde m-am așezat la rugăciune. Urmând meto- 
da prin care Jim îmi povestise că a primit darul limbilor, am început să ros- 

tesc încet, numai pentru mine, „la, la, la, la“. Spre marea mea uluire, limba 
şi buzele au început să mi se miște rapid, însoţite lăuntric de un sentiment 
extraordinar de evlavie“ (Gelpi, p. 1). 

Care creștin ortodox conștient ar putea să confunde aceste primejdioase 
jocuri psihice cu Zarurile Sfântului Dub?! Nu este în ele nimic creștinesc, ni- 
mic duhovnicesc. Ele țin mai curând de domeniul mecanismelor psihice care 
pot fi puse în mișcare cu ajutorul anumitor tehnici psihologice sau fizice, iar 
„vorbirea în limbi“ pare să dețină poziţia cheie de „declanșator“ în acest caz. 
Oricum, ea nu are nici o asemănare cu darul 4u/ovnicesc descris în Noul Tes- 
tament, ci se apropie mai curând de „vorbirea în limbi“ de tip șamanist, prac- 
ticată în religiile primitive, în care șamanul sau vraciul recurge la o anumită 
tehnică pentru a intra în transă și apoi a transmite mesaje către, sau din par- 
tea, unui „dumnezeu“ într-o limbă pe care nu a învăţat-o. 

În paginile următoare, vom întâlni experienţe „harismatice“ atât de stra- 
nii, încât comparația cu șamanismul nu va mai părea forțată, mai ales dacă 
înțelegem că șamanismul primitiv nu este decât expresia particulară a unui 
fenomen „religios“ care, departe de a fi străin Occidentului modern, joacă, 
dimpotrivă, un rol semnificativ în viețile unora dintre „creștinii“ zilelor noas- 
tre: ne referim la mediumism. 


4. Mediumismul „creştin “ 


Un pastor luteran german, dr. Kurt Koch, a întreprins un studiu atent și 
obiectiv asupra fenomenului „vorbirii în limbi“ (Te Srr:fe of Tongues [Con- 
troversa limbilor]). După ce a examinat sute de cazuri de manifestare a acestui 
„dar“, pe durata a câţiva ani, el a ajuns, cu argumente scripturistice, la con- 
cluzia că numai patru dintre aceste cazuri ar putea fi similare celor descrise în 
Faptele Apostolilor, nici de acestea, însă, nu era sigur. În schimb creștinul or- 
todox, care se sprijină pe tradiția patristică a Bisericii lui Hristos, ar judeca fe- 
nomenul cu mai mult discernământ decât dr. Koch. Oricum, chiar admițând 
cele patru cazuri drept excepţii posibile, dr. Koch a identificat numeroase 
altele de posesiune demonică certă — „vorbirea în limbi“ fiind în realitate 
un „dar“ frecvent întâlnit la demonizați. Iar în concluzia dr. Koch găsim ex- 
plicația întregii mișcări. El arată că mișcarea „vorbirii în limbi“ nu este defel o 
„renaștere“, căci în ea găsim prea puţină pocăință sau conștiință a păcătoșeni- 
ei omului, și dimpotrivă constatăm în primul rând dorința de a căpăta puteri 
și de a experimenta situaţii noi. Fenomenul „limbilor“ nu este darul descris 
în Faptele Apostolilor, dar nici (de cele mai multe ori) posedare demonică pro- 
priu-zisă, ci mai curând „în mod clar, în peste 95% din cazuri, această mișca- 
re are un caracter mediumistic“ (Koch, p. 35). 


! Vezi Burdick, pp. 66-67. 

Ce este un „medium? Medium-ul este o persoană dotată cu o anumită 
sensibilitate psihică, ce îi permite să devină vehiculul, sau mijlocul de mani- 
festare a unor forțe sau ființe nevăzute (care sunt însă fiinţe reale, cum arată 
limpede Starețul Ambrozie de la Optina', întotdeauna fiind vorba de duhu- 
rile căzute care se manifestă în acest mod, și nu de „sufletele morţilor“, cum 
cred spiritiștii). Aproape toate religiile necreștine se folosesc din plin de însu- 
șirile mediumiistice: clarviziune, hipnoză, vindecări „miraculoase“, puterea de 
a face obiectele să apară și să dispară, sau să se deplaseze dintr-un loc în altul, 
și așa mai departe. 

Trebuie subliniat că asemenea daruri au și sfinţii Bisericii Ortodoxe, însă 
deosebirea între adevăratul dar creștin și imitaţia sa de tip mediumistic este 
uriașă. Darul creștin al vindecărilor, de exemplu, este primit de la Dumnezeu 
ca răspuns la rugăciunea fierbinte, mai ales aceea a unui om plăcut lui Dum- 
nezeu, a unui drept sau a unui sfânt (Iacov Ș, 16), şi de asemenea prin atin- 
gerea cu credinţă de lucruri sfinţite de Dumnezeu (aghiazma, Sfintele Moaşte 
ete vezi F Ap, 19, 12, Il Reg. 13, 21). În schimb, vindecările mediumistice, 
ca de altfel toate celelalte daruri de aceeași natură, se obțin cu ajutorul anu- 
mitor tehnici și stări psihice care se pot cultiva și folosi prin exerciţiu, și care 
nu au absolut nici o legătură cu sfințenia sau cu lucrarea lui Dumnezeu. Ca- 
pacitatea mediumistică este fie moștenită, fie dobândită prin contactul cu o 
persoană care o posedă, sau chiar prin citirea cărţilor de ocultism.? 

Mulți mediumi declară că puterile lor nu sunt câtuși de puţin supranatu- 
rale, ci sunt capacități naturale ale omului, prea puțin cunoscute Însă. Într-o 
anumită măsură, acest lucru este fără îndoială adevărat. Dar tot atât de ade- 
vărat este și faptul că sfera de manifestare a acestor puteri este tocmai aceea a 
duhurilor căzute, care nu șovăie să se folosească de prilejul oferit de oamenii 
care pătrund de bunăvoie pe acest tărâm, pentru a-i atrage în cursele lor, pu- 
nându-și în joc propriile puteri și manifestări demonice cu scopul de a le du- 
ce sufletele la pierzare. Dar oricare ar fi explicaţia diferitelor fenomene me- 
diumistice, Dumnezeu a interzis cu desăvârșire, prin Sfânta Scriptură, orice 
legătură a omului cu domeniul ocult: Să nu se găsească la tine nici prezicător, 
sau ghicitor, sau vrăjitor, sau fermecător, nici descântător, nici chemător de du- 
buri, nici mag, nici de cei ce grăiesc cu morţii. Căci urâciune este înaintea Dom- 
nului tot cel ce face acestea (Deuteronom 18, 10-12; vezi și Levitic 20, 6). 

În practică, mediumismul nu se poate îmbina cu atitudinea autentic 
creștină, căci dorinţa de a dobândi experienţe sau puteri mediumistice es- 
te incompatibilă cu orientarea creștină fundamentală către mântuirea sufle- 
tului. Aceasta nu înseamnă că nu există „creștini“ implicaţi în activităţi me- 


'V.P Bykov, Zikhie Priiuti, Moscova, 1913, pp. 168-170. 
2 Vezi Kurt Koch, Occu/: Bondage and Deliverance, Kregel Publications, Grand Rapids, Michi- 
gan, 1970, pp. 168-170. 

diumistice, adeseori fără a-și da seama ce lucruri grave săvârșesc (după cum 
vom vedea în cele ce urmează). Înseamnă numai că aceștia nu sunt creștini 
adevăraţi, și că creștinismul lor este unul de „tip nou“, de felul celui propo- 
văduit de Nicolai Berdiaev, care va fi și el analizat în paginile următoare. Dr. 
Koch, cu toată apartenenţa sa la protestantism, face o observaţie corectă când 
spune: „Viaţa religioasă a persoanei nu este afectată de ocultism sau de spir- 
itism. Spiritismul este, în mare măsură, o mișcare cu caracter «religios», Dia- 
volul nu ne face «ne-religioși»... Dar este o mare deosebire între a fi religios și 
a te naște din nou prin Duhul lui Dumnezeu. Constatăm, din păcate, că de- 
nominaţiunile creștine de astăzi numără mai mulţi oameni «religioși» decât 
creștini adevărați .! 

În lumea occidentală de astăzi, cea mai cunoscută formă de mediumism 
sunt ședințele de spiritism, prin care se intră în contact cu anumite forțe ca- 
re produc efecte observabile cum ar fi ciocănituri, voci, diferite forme de co- 
municare — scrierea automată sau vorbirea în limbi necunoscute —, deplasarea 
obiectelor, apariţii de mâini sau de chipuri „umane“ care pot fi uneori foro- 
grafiare. Aceste efecte sunt obținute cu ajutorul unor anumite tehnici și atitu- 
dini ale celor prezenţi, privitor la care cităm aici fragmente dintr-un manual 
de referință în domeniu: 

1. Pasivitatea: „Intensitatea activităţii unui spirit depinde de gradul de pasi- 
vitate sau de docilitate pe care le găsește la persoana sensibilă, sau la medium. 
Capacităţile mediumistice... pot fi dobândite prin exercițiu susținut, de către 
oricine își abandonează, în mod deliberat și conștient, atât trupul, cât și facul- 
tățile psihice și intelectuale, unui spirit care îl invadează și îl controlează“. 

2. Solidaritatea de credinţă: Toţi cei de faţă trebuie să aibă „o atitudine 
mentală favorabilă, care să o susţină pe cea a mediumului; fenomenele spiri- 
tiste sunt facilitate de o anumită empatie care ia naștere din armonia de idei, 
de vederi și de sentimente ce există între participanți și medium. Dacă între 
membrii «cercului» lipsește această empatie și armonie, sau dacă voinţa pro- 
prie a participanţilor nu este total abandonată, atunci ședința eșuează“. De 
asemenea, „numărul participanţilor este de mare importanță. Dacă el este 
prea mare, poate dăuna armoniei atât de necesare pentru reușita ședinței. 

3. Toţi cei prezenţi „se prind de mâini pentru a forma așa-numitul cerc 
magnetic. Prin acest circuit închis, fiecare membru contribuie cu o anumită 
cantitate de energie, acumulându-se astfel o forță care se comunică colectiv 


' Kurt Koch, Berzveen Christ and Satan, Kregel Publications, 1962, p. 124. Împreună cu Oc- 
cult Bondage, această carte a dr. Koch confirmă în mod remarcabil, pe baza unor evenimente con- 
semnate în secolul al XX-lea, practic toate manifestările mediumistice, magice, vrăjitoreşti etc., pe 
care le menţionează Sfânta Scriptură și Vieţile Sfinților ortodocși — manifestări a căror sursă, desi- 
gur, este diavolul. Cititorul ortodox nu are de corectat decât puţine dintre interpretările dr. Koch. 

2 Simon A. Blackmore, Spiritism: Facts and Frauds, Benziger Bros., New York, 1924, cap. IV, 
„Mediumii“, pp. 89-105 passim. 

mediumului“. Totuși, „cercul magnetic“ este necesar numai pentru mediumii 
cu capacități mai puţin dezvoltate. Madame Blavatski, fondatoarea „teozofi- 
ei“ moderne, ea însăși un medium, și-a arătat disprețul față de această tehni- 
că rudimentară de spiritism, după ce cunoscuse în Orient mediumi mult mai 
puternici, de felul fachirului descris în capitolul al III-lea al cărții de față. 

4. „Atmosfera necesară şedinţelor de spiritism se creează prin mijloace ar- 
tificiale, cum ar fi muzica de fond, în surdină, intonarea de imnuri, sau chiar 
rostirea unor rugăciuni . 

Desigur, ședințele spiritiste reprezintă doar o formă destul de rudimentară 
de mediumism — deși, tocmai din acest motiv, tehnicile la care recurge sunt 
cu atât mai evidente — și doar rareori produc rezultate spectaculoase. Există 
în schimb forme cu mult mai subtile, dintre care unele trec chiar drept „creș- 
tine“. Ca să înţelegem acest lucru nu trebuie decât să luăm, spre exemplu, 
tehnici de „vindecare prin credință“ cum sunt cele ale lui Oral Roberts (care 
înainte de a intra în Biserica Merodistă, a fost pastor al sectei „Sfinţeniei Pen- 
ticostale“). EI vindecă în mod „miraculos“, cu ajutorul unui „cerc magnetic“ 
alcătuit din persoane care au însușirile necesare de pasivitate, afinități și ar- 
monie de „credință“ și care își pun fiecare mâinile pe televizor, în timpul emi- 
siunii lui Roberrs; vindecările se pot produce chiar bând un pahar de apă care 
a stat pe televizor și care a absorbit astfel fluxul energiilor mediumistice care 
au acționat prin intermediul acestuia. Dar astfel de vindecări, ca și cele obți- 
nute prin spiritism și prin magie, au mai târziu consecinţe grave, producând 
boli psihice, ca să nu mai vorbim de dezechilibrul sufletesc.! 

În privinţa vindecărilor se cere multă prudență, căci diavolul imită în- 
tr-una lucrarea lui Dumnezeu, și de aceea mulți oameni cu însuşiri mediu- 
mistice sunt convinşi că rămân buni creştini, şi că aceste daruri le vin de la 
Duhul Sfânt. Se poate spune însă același lucru și despre „renașterea harisma- 
tică“, și anume că este vorba, în esenţă, despre o formă de mediumism? 

Într-adevăr, comparând mișcarea „renașterii harismatice“ cu fenomenul 
mediumismului, ceea ce ne izbește în primul rând este faptul că adunările 
de rugăciune „harismatică“ întrunesc toate cerințele principale ale şedinţelor 
de spiritism descrise mai sus; în schimb, nici za dintre aceste cerinţe nu se 
regăsește, în aceeași formă sau în aceeași măsură, în cultul autentic creștin al 
Bisericii Ortodoxe. 

1. „Pasivitatea“ şedinţelor de spiritism corespunde stării pe care teoreti- 
cienii mișcării harismatice o descriu drept „un fel de abandon... Acest aban- 
don priveşte nu numai conştientul, disponibilizat printr-un act deliberat de 
voinţă, ci și câmpul mai larg, și mai puţin cunoscut, al inconştientului... Tot 
ceea ce putem face este să ne predăm cu totul — cu trupul, cu mintea, și 


1 Despre Oral Roberts, vezi Kurt Koch, Occu/r Bondage, pp. 52-55. 


688 


ORTODOXIA ȘI RELIGIA VIITORULUI 


chiar cu limba —, astfel încât Duhul lui Dumnezeu să pună stăpânire pe noi 
pe deplin... În această stare suntem pregătiți — atunci când toate barierele 
sunt îndepărtate și Dumnezeu se mișcă cu putere în întreaga noastră fiinţă“ 
(Williams, pp. 62-63; sublinierile din textul original). O asemenea atitudine 
„spirituală“ nu este câtuși de puţin creștină, ci este mai curând caracteristică 
budismului Zen, „misticismului“ oriental, hipnozei și spiritismului. O pasi- 
vitare atât de exagerată este cu totul străină de spiritualitatea ortodoxă, și nu 
constituie altceva decât o invitaţie fățişă pentru acțiunile înșelătoare ale de- 
monilor. Un observator al întrunirilor penticostale, deși favorabil acestora, 
notează că cei care vorbesc în limbi sau traduc „par că intră în transă“ (Sher- 
rill, p. 87). Pasivitatea merge atât de departe în unele comunități „harismati- 
ce“, încât acestea renunţă să se mai organizeze sau să stabilească vreo ordine a 
slujbelor, făcând totul așa cum le dictează „Duhul“. 

2. Există, fără îndoială, o puternică „solidaritate de credință“ — și nu este 
vorba numai de simpla comuniune a credinţei creștine și a speranței de mân- 
tuire, ci de o unanimitate în dorința și în anticiparea unor fenomene „haris- 
matice“. Acest lucru se poate spune despre absolut toate întrunirile de rugă- 
ciune „harismatică“; se cere o solidaritate încă și mai puternică în cazul unui 
„botez cu Duhul Sfânr“, care de obicei are loc într-o cămăruță separată, în 
prezența unui număr restrâns de persoane care au primit deja „botezul“. Este 
suficient ca unul singur dintre cei de faţă să aibă gânduri negative cu privire 
la ceea ce se întâmplă, pentru ca „Botezul“ să nu mai aibă loc — după cum re- 
ţinerea și rugăciunile preotului ortodox, descrise mai sus (cap. III), au fost su- 
ficiente pentru a destrăma imaginea iluzorie produsă de fachirul din Ceylon. 

3. „Cercul magnetic“ spiritist este echivalentul „punerii mâinilor“ la pen- 
ticostali, care este întotdeauna îndeplinită de persoane care la rândul lor au 
primit „botezul“ vorbirii în limbi, și care servesc, așa cum afirmă înșiși pen- 
ticostalii, drept „canale de transmitere a Duhului Sfânt“ (Williams, p. 64) — 
un termen pe care îl folosesc și spiritiștii, cu referire la mediumi. 

4. Atmosfera „harismatică“, ca și cea a ședințelor de spiritism, este indusă 
cu ajutorul unor imnuri și rugăciuni cu rol de sugestionare, adeseori și prin 
bătăi din palme, al căror efect este o „excitare psihică crescândă, aproape până 
la transă“ (Sherrill, p. 23). 

S-ar putea obiecta că aceste asemănări dintre mediumism și mișcarea pen- 
ticostală sunt simple coincidențe; așadar, pentru a putea stabili dacă „renaște- 
rea harismatică“ are într-adevăr caracter mediumistic, va trebui să vedem ce 
fel de „spirit“ se comunică prin „canalele“ penticostale. Un număr de mărtu- 
rii ale celor care au trecut prin experiența „botezului“ — fiind convinși că pri- 
mesc Duhul Sfânt — demonstrează care este natura lui reală. „Cei din grup au 
strâns cercul în jurul meu. Păreau că formează cu trupurile lor o pâlnie care 
concentra fluxul Duhului care pulsa în cameră, făcându-l să se scurgă în mine, 

cum ședeam acolo“ (Sherrill, p. 122). La o adunare de catolici „penticostali“, 
„oricine intra era practic doborât la pământ de prezenţa vizibilă, copleșitoa- 
re a lui Dumnezeu“ (Ranaghan, p. 79). Să facem o comparaţie cu „vibraţiile“ 
din atmosfera anumitor ritualuri păgâne și hinduse (vezi cap. IV). O altă 
persoană își descrie astfel experiența „baptismală“: „Simțeam că Domnul se 
află în cameră și că se apropie de mine. Nu-L vedeam, dar am fost împins pe 
spate. Căzând, mi se părea că plutesc“ (Logos Journal, noiembrie-decembrie 
1971, p. 47). Vom oferi mai jos și alte exemple similare, în cadrul analizării 
manifestărilor fizice care însoțesc experiențele „harismatice“. Cert este că Du- 
hul Sfânt nu ar putea fi descris în acest mod! 

Să reamintim o ciudată caracteristică a vorbirii în limbi „harismatice“, pe 
care deja am menţionat-o: faptul că ea nu este un dar primit numai la înce- 
put, în momentul „botezului cu Duhul Sfânt“, ci că trebuie să continue (atât 
în public, cât și în particular) și să devină un „element esenţial“ al vieţii reli- 
gioase, căci în caz contrar „darurile Duhului“ por înceta. Un scriitor „haris- 
matic“ presbiterian vorbeşte despre funcţia specifică a acestei practici, ca fiind 
aceea de „pregătire“ pentru întrunirile „harismatice“: „Adeseori un mic grup 
se reunește cu câtva timp înainte, pentru a se ruga în Duhul [adică în limbi]. 
În felul acesta, se intensifică sentimentul prezenţei şi lucrării lui Dumnezeu, 
cu care se intră în adunare“. Şi adaugă: „Constatăm că rugăciunea mentală în 
Duhul, din cursul acestei întâlniri, ne ajută să ne menţinem receptivitatea fa- 
ță de prezenţa lui Dumnezeu... [căci] după ce te obișnuiești cu rugăciunea cu 
voce tare în limbi ... devine posibil ca respiraţia, atingând coardele vocale și 
limba, să devină o manifestare a însăși suflării Duhului, și astfel rugăciunea 
să poată continua la fel de puternic în tăcere, lăuntric“ (Williams, p. 31). Să 
ne mai amintim și că vorbirea în limbi poate fi declanșată și în mod artificial, 
prin „emiterea de sunete cu gura“ — și vom ajunge inevitabil la concluzia că 
vorbirea în limbi „harismatică“ nu este deloc un „dar“, ci o tehnică, ea însăşi 
dobândită cu ajutorul altor tehnici și care, la rândul său, antrenează alte „da- 
ruri ale Duhului“, cz condizia să fie practicată şi cultivată. Oare nu este aceas- 
ta principala realizare a Mișcării Penticostale contemporane — faptul că a des- 
coperit 0 nouă tehnică mediumistică, prin care creează şi menţine o stare psihică 
în care dobândirea de „daruri“ miraculoase devine un lucru obisnuit? lar dacă 
într-adevăr așa este, atunci definiţia „harismatică“ a „punerii mâinilor“ — ca 
fiind „o simplă slujire a uneia sau mai multor persoane, care servesc drept 
„canale“ de transmitere a Duhului Sfânt, către alții care nu au fost încă bine- 
cuvântați cu acest dar, condiţia esenţială fiind „ca cei care slujesc să fi avut ei 
înșiși experiența.primirii Duhului Sfânt“ (Williams, p. 64) — descrie tocmai 
transferul însuşirilor mediumistice de la cei care le-au dobândit deja şi sunt ei în- 
şisi mediumi. „Botezul cu Duhul Sfânt“ devine astfel iniziere mediumistică. 

Într-adevăr, dacă „renașterea harismatică“ este în realitate o mișcare medi- 
umistică, arunci se clarifică multe dintre lucrurile care ar rămâne nelămurite, 
în cazul în care o privim ca pe o mișcare creștină. Ea a apărut în America, ţa- 
ra în care spiritismul se născuse cu cincizeci de ani mai înainte, într-un climat 
psihologic similar: o pietate protestantă secătuită de raţionalism și copleșită 
deodată de experiența — reală — a unei „puteri“ nevăzute, cu neputinţă de ex- 
plicar pe cale rațională sau științifică. Mișcarea cunoaște cel mai mare succes 
tocmai în țările în care spiritismul și mediumismul au o îndelungată tradiție: 
America și Marea Britanie, în primul rând, apoi Brazilia, Japonia, Filipinele, 
Africa neagră. Nu găsim aproape nici un caz de „vorbire în limbi“ în mediile 
creştine — fie și numai cu numele — timp de peste 1600 de ani după vremea 
Sfântului Apostol Pavel (și chiar și atunci, este vorba de fenomene izolate și 
efemere, cu caracterul unor manifestări isterice), exact până la apariția Mișcă- 
rii Penticostale în secolul al XX-lea, după cum arăta un istoric al fenomenelor 
de „entuziasm “ religios.! Şi totuși, acest „dar“ îl au numeroși șamani și vraci 
în religiile primitive, și de asemenea mulți mediumi, spiritiști și demonizaţi 
din zilele noastre. „Profeţiile“ și „interpretările“ din cadrul întrunirilor religi- 
oase „harismatice“, după cum vom vedea, sunt ciudat de vagi și de stereotipe, 
fiind lipsite de orice conţinut specific creștin și profetic. Doctrina este subor- 
donată empiricului: deviza ambelor mișcări ar putea fi cuvintele repetate la 
nesfârșit de susținătorii mișcării „harismatice“: „această tehnică dă rezultate!“ 
— capcană în care, după cum am văzut, cad și victimele hinduismului. Nu în- 
cape îndoială că „renașterea harismatică“, sub aspectul manifestărilor ei, es- 
te cu mult mai apropiată de spiritism și în general de religiile necreștine, de- 
cât de creștinismul ortodox. Vom mai oferi multe exemple care demonstrează 
acest adevăr. 

Am citat până acum, în afară de declaraţiile dr. Koch, numai mărturii fa- 
vorabile „renașterii harismatice“, venite din partea unor persoane care aveau 
convingerea că asistaseră la lucrările Duhului Sfânt. Să prezentăm acum și 
mărturiile câtorva oameni care au părăsit mișcarea „harismatică“, sau care au 
refuzat să i se alăture, deoarece au înțeles că „duhul“ care o animă ns este Du- 
hul Sfânt. 

1, lată ce povestește un tânăr din Leicester (Anglia): El și prietenul lui 
frecventau biserica de câțiva ani, când au fost invitați la întrunirea unui grup 
de vorbitori în limbi. Armosfera adunării i-a antrenat și, după încheierea ei, 
s-au rugat ca să primească noua binecuvântare și botezul cu Duhul Sfânt. 
După rugăciuni stăruitoare, au simțit că îi învăluie ceva fierbinte. Erau foarte 
exaltați. Timp de câteva săptămâni au fost încântați de noua experiență; trep- 
tat însă, valurile de entuziasm au început să scadă. Tânărul a observat că își 


' Ronald A. Knox, Enrhusiasm, a Chapter în the History of Religion, Oxford (Galaxy Book), 
1961, pp. 550-551. 

pierduse orice dorinţă de a mai citi Biblia și de a se ruga. Analizându-și situa- 
ţia în lumina Scripturii, și-a dat seama că nu este de la Dumnezeu, s-a căit și 
a renunţat la vorbirea în limbi... Prietenul său, însă, a continuat să o practice, 
ceea ce l-a distrus în cele din urmă. Astăzi, nici nu îl mai preocupă ideea de a 
duce o viaţă creștină“ (Koch, p. 28), 

2. Doi pastori protestanți s-au dus la o biserică presbiteriană din Hollywo- 
od, pentru a lua parte la o adunare de rugăciune „harismatică“. „Ne înţele- 
sesem mai înainte ca, în momentul în care va începe prima persoană să vor- 
bească în limbi, să ne rugăm amândoi cam așa: «Doamne, dacă darul acesta 
este de la Tine, binecuvântează-l pe acest frate, dar dacă nu este, oprește-l și 
fă ca nimeni să nu mai poată vorbi în limbi de față cu noi». Ceremonia înce- 
pu cu o scurtă rugăciune de deschidere rostită de un tânăr, după care cu toții 
au prins să se roage. O femeie începu să vorbească într-o limbă străină, flu- 
ent și fără nici o ezitare sau poticnire. Nu s-a tradus ce spunea. Pastorul B. și 
cu mine am început să ne rugăm în minte, așa cum convenisem. Şi ce s-a în- 
tâmplar? Nimeni nu a mai vorbit în limbi, deși de obicei la asemenea adunări 
toți membrii grupului, cu excepția unui arhitect, se rugau în limbi necunos- 
cute“ (Koch, p. 15). Să reținem că în absenţa unei solidarități de credință de 
tip mediumist, fenomenul nu mai are loc. 

3. „O femeie din San Diego, California, a venit să-mi ceară sfatul. Mi-a 
povestit un lucru șocant, care i s-a întâmplat din cauza activităţii misionare 
a unui membru al mișcării «limbilor». Ea se dusese la întrunirile lui, în care 
acesta susținea necesitatea primirii acestui «dar». După o astfel de întrunire, 
a acceptat ca el să-și pună mâinile asupra ei, pentru a primi botezul Duhului 
Sfânt și darul vorbirii în limbi. În clipa aceea, a căzut la pământ, fără cunoș- 
tință. Când și-a revenit, era încă întinsă pe podea, iar gura i se deschidea și se 
închidea automat, fără să poată scoate nici un cuvânt. Era îngrozită. În jurul 
ei se adunaseră câțiva adepți ai evanghelistului, care i-au strigat: «Soră, ce mi- 
nunat ai vorbit în limbi! Acum îl ai cu adevărat pe Duhul Sfânt!» Dar victima 
acestui așa-zis botez se lămurise. Nu s-a mai întors la întrunirile vorbitorilor 
în limbi. Când a venit să-mi ceară sfatul, încă mai suferea de pe urma efecte- 
lor acestui «botez spiritual»“ (Koch, p. 26). 

4. Un creștin ortodox din California povestește o întâlnire cu un pastor 
„plin de duh“, care împărtășea vederile principalilor reprezentanţi catolici, 
protestanți și penticostali ai „renașterii harismatice“: „A vorbit în limbi timp 
de cinci ore, și a folosit toate mijloacele posibile (psihologice, hipnotice, «pu- 
nerea mâinilor») pentru a-i convinge pe cei prezenți să primească «botezul 
Duhului Sfânv». A fost o scenă îngrozitoare. Când și-a pus mâinile pe prie- 
tena noastră, ea a început să scoată niște sunete guturale, să geamă, să plân- 
gă și să țipe. Misionarul era foarte încântat de toate acestea. Ne-a spus că ea 
suferea pentru alții — că se ruga pentru ei. Când și-a «pus mâinile» pe capul 

meu, am avut presentimentul unui mare rău. În «limbile» pe care le vorbea se 
amestecau cuvinte în engleză: «Ai darul profeţiei. O simw. «Deschide-ţi gura 
și profeția va curge de la sine.» «Blochezi Duhul, nu-L lași să vorbească.» Din 
mila lui Dumnezeu mi-am ţinut gura închisă, dar sunt convins că, dacă aș fi 
vorbit, altcineva s-ar fi rostit de fapt prin mine“ (relatare confidențială). 

5. Cititorii revistei The Orthodox Word îşi mai amintesc, poate, de „prive- 
ghiul“ organizat de Arhiepiscopia Siriacă Antiohiană din New York, cu ocazia 
Convenţiei sale din august 1970. Acolo, după ce s-a creat o atmosferă dramati- 
că, încărcată de emoție și de intensă excitare psihică, câțiva tineri au început să 
„depună mărturie“ despre felul în care îi mișca pe ei „duhul“. Dar mulți dintre 
cei prezenți au relatat mai târziu că atmosfera era „întunecată și amenințătoa- 
re“, „apăsătoare“, „negativă și paralizantă“, „sufocantă“, și că prin mijlocirea 
minunată a Sfântului Gherman din Alaska, a cărui icoană se afla în sală, întru- 
nirea s-a întrerupt și odată cu ea s-a risipit atmosfera malefică!. 

Există numeroase alte cazuri în care oamenii și-au pierdut interesul pentru 
rugăciune, pentru citirea Sfintei Scripturi și pentru creștinism în general, și 
care chiar au ajuns să creadă, după cum a recunoscut un student, că „nu mai 
avea nevoie să citească Biblia. Dumnezeu 'Iatăl însuși avea să-i apară și să-i 
vorbească“ (Koch, p. 29). 

Vom mai avea ocazia să cităm mărturiile multora, care nu văd nimic nega- 
tiv sau rău în experienţele „harismatice“, și vom analiza semnificaţia acestor 
mărturii. În orice caz, fără a trage încă o concluzie cu privire la natura exactă a 
„duhului“ care provoacă fenomenele „harismatice“, pe baza dovezilor menţio- 
'nate mai sus, ne putem declara deja de acord cu dr. Koch, care spune: „Mișca- 
rea vorbirii în limbi este expresia unei stări psihice delirante, prin care se ma- 
nifestă acțiunea puterilor demonice“ (Koch, p. 47). Cu alte cuvinte, mișcarea 
— care are într-adevăr caracter „delirant“, de vreme ce participanţii se abando- 
nează unui „duh“ care nu este Duhul Sfânt —, nu este neapărat demonică în si- 
ne sau în intențiile sale (cum sunt, cu siguranță, ocultismul și satanismul con- 
temporan), dar prin natura sa este deosebit de receptivă față de lucrarea unor 
puteri evident demonice, care se și manifestă adeseori în cadrul ei. 

Cartea de față a fost citită de un număr de persoane care au luat parte 
la mișcarea „renașterii harismatice“; mulți dintre ei au abandonat-o, reali- 
zând că duhul pe care îl întâlneau în fenomenele „harismatice“ nu era Du- 
hul Sfânt. Acelora care sunt implicați acum în mișcarea „harismatică“ și citesc 
această carte, dorim să le spunem: Aveţi, poate, impresia că ceea ce aţi trăit în 
cadrul mișcării „harismatice“ a fost în general un lucru bun (chiar dacă aveți 
unele rezerve în legătură cu anumite lucruri pe care le-aţi văzut sau vi s-au în- 
tâmplar); poate nu puteți crede că ar putea fi ceva demonic în ea. Afirmând 
că mișcarea „harismatică“ este de inspiraţie mediumistică, nu contestăm zoaze 


' The Orthodox Word, nr. 33-34, 1970, pp. 196-199. 

experienţele pe care le-aţi avut. Dacă ați fost treziți la căință pentru păcatele 
voastre, dacă ați înțeles că Domnul lisus Hristos este Mântuitorul lumii, dacă 
ați câștigat o iubire sinceră față de Dumnezeu și de aproapele — toate acestea 
sunt bune și nu se vor pierde, în clipa în care vă desprindeţi de mișcarea „ha- 
rismatică“. Dacă însă credeți că „vorbirea în limbi“, sau „profetizarea“, sau 
oricare alt fenomen „supranatural“ pe care l-ați întâlnit, vine de la Dumne- 
zeu, atunci cartea de față vă cheamă să înțelegeți că adevărata trăire duhovni- 
cească creştină este cu mult mai adâncă decât orice aţi simţit până acum, că 
vicleniile diavolului sunt cu mult mai subtile decât v-aţi imaginat, că înclina- 
ţia firii noastre omenești căzute de a lua amăgirea drept adevăr, și confortul 
afectiv drept experiențe de natură spirituală, este cu mult mai mare decât aţi 
fi crezut. Subcapitolul următor va analiza aceste lucruri mai pe larg. 

Cât despre natura exactă a „limbilor“ care se vorbesc astăzi, probabil nu 
există un răspuns simplu. Ceea ce știm sigur este că în penticostalism, ca și 
în spiritism, atât elementele de fraudă, cât și cele de sugestionare joacă un rol 
important în crearea acelei presiuni psihice — uneori foarte intensă — cu aju- 
torul căreia cercurile „harismatice“ forțează apariția fenomenelor respective. 
Astfel, un membru al „Mișcării lui lisus“, sectă predominant penticostală, 
mărturisește că vorbirea sa în limbi „era pur și simplu o chestiune de acumu- 
lare a emoțiilor, în care mormăiam niște cuvinte la întâmplare“, iar un altul 
recunoaște cinstit: „când m-am convertit, cei de acolo mi-au spus că trebu- 
ia pur şi simplu s-o fac. Așa că m-am rugat să pot [vorbi în limbi], și chiar îi 
imitam și mă prefăceam, ca să creadă că am primit și eu darul“ (Ortega, p. 
49). Așadar, unele dintre aceste „limbi“ sunt cu siguranță neautentice, sau în 
cel mai bun caz sunt produsul autosugestiei, în condiţiile unei stări emoţio- 
nale cvasi-isterice. Există totuși, în cercurile penticostale, și cazuri bine do- 
cumentate de vorbire într-o limbă străină pe care persoanele respective nu o 
învăţaseră (Sherrill, pp. 90-95); există și multe mărturii privitoare la natura- 
lețea, siguranța și calmul (fără urmă de comportament isteric) cu care aceș- 
tia „vorbesc în limbi“; există, de asemenea, și fenomenul înrudit al „cântă- 
rii în limbi“, cu totul ieșit din comun, în care „duhul“ inspiră și melodia și 
mai multe persoane cântă în cor, producând un efect care a fost descris ca fi- 
ind „straniu, dar în același timp extraordinar de frumos“ (Sherrill, p. 118) și 
„inimaginabil, neomenesc“ (Williams, p. 33). Este evident așadar că fenome- 
nul „vorbirii în limbi“ din zilele noastre nu pare a avea doar explicaţii de na- 
tură psihologică sau emoţională. Dacă nu se datorează lucrării Duhului Sfânt 
— şi am demonstrat cu prisosință că nu acesta este cazul — atunci el, ca feno- 
men autentic „supranatural“, nu poate fi decât manifestarea unui dar prove- 
nit de la za alt fel de dub. 

Pentru a-l identifica mai precis, și pentru a înțelege mai deplin mișcarea 
„harismatică“, nu numai sub aspectul manifestărilor, ci și sub aspectul „spiri- 

tualității“ sale, va trebui să studiem mai atent sursele patristice ortodoxe. Și, 
înainte de toate, va trebui să ne întoarcem la una dintre învățăturile Părinţi- 
lor ortodocși, pe care am citat-o deja în această serie de studii, ca explicație a 
atracției exercitate de hinduism asupra adepților săi: este vorba de prelest, sau 
de înșelăciunea diavolească. 


5. Înselăciunea diavolească 


Conceptul de înșe/ăciune diavolească, unul dintre cele mai importante în 
învăţătura Părinților Bisericii Ortodoxe, lipsește cu desăvârșire din spirituali- 
tatea protestantă și romano-catolică, din care s-a desprins mișcarea „harisma- 
tică“. Acest fapt explică de ce o înșelare atât de evidentă a putut pune stăpâni- 
re asupra atâtor „creștini“ cu numele, și cum un „profet“ ca Nicolai Berdiaev, 
care provine dintr-un mediu ortodox, poate considera că este absolut esenți- 
al ca, în „noua eră a Duhului Sfânt“, „să se renunte la viziunea ascetică asupra 
lumii“. Cauza este limpede: această viziune ascetică [patristică] oferă unicul 
mijloc prin care omul, odată ce a primit Duhul Sfânt prin Tainele Botezului 
și Mirungerii, poate continua cu adevărat să lucreze toată viaţa pentru dobân- 
direa și păstrarea Duhului; ea ne învaţă cum să avem discernământ duhov- 
nicesc și să ne păzim de înșelăciunea diavolească. „Noua spiritualitate“, la 
care visa Berdiaev și pe care o pune în practică „renașterea harismatică“, se 
întemeiază pe cu totul altceva și, în lumina învăţăturii patristice ortodoxe, se 
dovedește a fi o fraudă. Ca atare, nu este loc pentru ambele concepții în ace- 
lași univers spiritual. Pentru a accepta „noua spiritualitate“ a „renașterii haris- 
matice“, trebuie să respingi Ortodoxia; și invers, pentru a rămâne cu adevărat 
un bun creștin ortodox, trebuie să respingi „renașterea harismatică“, ea nefi- 
ind altceva decât o conrrafacere a Ortodoxiei. 

Pentru a arăta mai clar acest lucru, vom expune în cele ce urmează învăţă- 
tura Bisericii Ortodoxe despre înșelăciunea diavolească, așa cum o rezumă (în 
secolul al XIX-lea) Sfântul Ignatie Briancianinov, el însuși unul dintre marii 
Părinţi ai vremurilor mai apropiate. 

Există două forme principale de înșelăciune diavolească [pre/esz]. Prima, 
care este și cea mai spectaculoasă, apare atunci când cineva se luptă să atin- 
gă un înalt nivel spiritual sau viziuni, fără a se fi curăţit însă de patimi și ba- 
zându-se numai pe propria sa judecată. Unui asfel de om, diavolul îi dă- 
ruiește „viziuni“. Se găsesc multe astfel de exemple în Vieri/e Sfinților, carte 
de căpătâi a învățăturii patristice ortodoxe. Astfel, Sfântul Niceta, episcopul 
Novgorodului (31 ianuarie), s-a retras în pustie nepregătit și încălcând sfatul 
starețului său, și după scurt timp a început să audă o voce care se ruga împre- 
ună cu el. Apoi i-a vorbit însuși „Domnul“ și i-a trimis un „înger“ care să se 


' În limba rusă în original (n. 2). 

roage în locul lui și să-l înveţe să citească cărți în loc să se roage, și să dea în- 
vățături celor care îl căutau pentru sfat. Așa a și făcut, văzându-l neîncetat pe 
„înger“ stând alături de el în rugăciune, iar oamenii care îl cercetau erau ui- 
miţi de înțelepciunea lui și de „darurile Duhului Sfânt“ de care părea să fie 
plin, între care și darul de a face profeţii care se împlineau întotdeauna. În- 
şelăciunea s-a dat pe față abia atunci când părinții din mănăstire au aflat de 
aversiunea lui față de Noul Testament (cu toate că din Vechiul Testament, pe 
care nu-l citise niciodată, putea cita pe de rost). Prin rugăciunile lor Niceta 
s-a întors la pocăință, „minunile“ pe care le făcea au încetat, iar mai târziu a 
ajuns la adevărata sfințenie. 

Și Sfântul Isaac din Peșterile Kievului (14 februarie) a văzut o lumină ma- 
re în care i-a apărut „Hristos“ înconjurat de „îngeri“; când Isaac, fără a-și face 
semnul Crucii, i s-a închinat, demonii au căpătat putere asupra lui și, prin- 
zându-l într-o horă drăcească, l-au lăsat abia viu. Şi el a ajuns, mai târziu, la 
măsura sfințeniei. 

Există multe alte cazuri.asemănătoare, în care „Hristos“ și „îngerii s-au ară- 
tat unor asceţi cărora le-au dăruit puteri uimitoare și „daruri ale Duhului Sfânt“, 
prin care cei înșelați au fost duși în cele din urmă la nebunie sau la sinucidere. 

Mai este însă o altă formă, de înșelăciune diavolească, cu mult mai răspân- 
dită și mai puţin spectaculoasă, prin care victimelor nu li se oferă viziuni ex- 
traordinare, ci doar li se exaltă „sentimentele religioase“. Aceasta apare, du- 
pă cum scrie Sfântul Ignatie Briancianinov, „când inima dorește și tinde spre 
bucuria simțămintelor sfinte și dumnezeiești, fără a fi deplin pregătită pen- 
tru ele. Cel care nu are o inimă înfrântă, care își asumă orice fel de merit sau 
valoare personală, care nu se ține neabătut de învățătura Bisericii Ortodoxe, 
ci, luându-se după vreo alta, își urmează propria judecată sau ascultă de în- 
văţături ne-ortodoxe, acela se află într-o stare de înșelare“. În Biserica Ro- 
mano-Catolică se găsesc nenumărate „cărți de învățătură“ scrise de oameni 
aflați în această stare; un exemplu este Urmarea lui Hristos de Thomas de 
Kempis, despre care Sfântul Ignatie scrie: „Domnește în această carte, des- 
prinzându-se de pe fiecare pagină, suflul duhului rău, care îl încântă pe citi- 
tor și îl ameţește... Cartea îl îndeamnă pe cititor direct către comuniunea cu 
Dumnezeu, fără a pomeni nimic de curățirea prin pocăință, care trebuie să 
premeargă acestei stări... Prin ea oamenii trupești [necurăţiţi de patimi) sunt 
răpiți de o bucurie și de o exaltare dobândite fără nici o strădanie, fără lepă- 
darea de sine, fără pocăință, fără răstignirea trupului împreună cu patimile şi 
cu poftele (Gal. 5, 24), fiind mulţumiţi de sine și mândri de starea căzută în 
care se află“. lar urmarea, după cum scrie Ivan M. Konţevici, marele pro-: 
povăduitor al învățăturii patristice!, este că „nevoitorul, străduindu-se să își 
aprindă în inimă iubirea de Dumnezeu fără a se fi îngrijit mai întâi de pocă- 


! Vezi The Orthodox Word, nr. 4, 1965, pp. 155-158. 

inţă, se silește să guste sentimentele de bucurie și de extaz, dar nu obține de- 
cât contrariul; el intră în comuniune cu Satan și se îmbolnăvește de ură față 
de Duhul Sfânr“ (Sfântul Ignatie Briancianinov). 

Tocmai aceasta este starea reală în care se află adepţii „renașterii harisma- 
tice“, fără a o bănui măcar. Vom vedea clar acest lucru comparându-le, punct 
cu punct, experiențele și concepţiile cu învățătura Sfinţilor Părinţi ai Ortodo- 
xiei, așa cum o rezumă Episcopul Ignatie Briancianinov. 


A. Atitudinea faţă de experiențele „spirituale“ 


Cunoscând prea puţin, sau chiar deloc, adevăratele surse ale spiritualită- 
ţii creștine — Sfintele Taine ale Bisericii, și învățăturile duhovnicești transmi- 
se prin Sfinţii Părinţi de la Hristos și Apostolii Săi — membrii mișcării „haris- 
matice“ nu sunt în măsură să deosebească harul lui Dumnezeu de falsificările 
și de imitaţiile lui. Toţi autorii „harismatici“ demonstrează o mai mare sau 
mai mică lipsă de precauţie și de discernământ cu privire la experienţele prin 
care trec. Unii dintre romano-catolicii adepți ai mișcării penticostale, de pil- 
dă, săvârșesc o „exorcizare“ înainte de a cere „botezul Duhului“; însă acest 
gest este tot atât de eficace, cum se va vedea, ca și scoaterea demonilor de că- 
cre iudeii din Fapre/e Apostolilor 19, 15, cărora diavolul le răspunde: Pe Iisus [/ 
cunosc şi îl ştiu şi pe Pavel, dar voi cine sunteți? Stântul loan Cassian, unul din- 
cre marii Părinţi ortodocși din Apusul Europei (sec. V), care a scris cu mare 
putere de discernământ despre lucrarea Duhului Sfânt în Convorbirea despre 
darurile dumnezeieşti, spune că „cel care crede că are darul vindecărilor, um- 
flându-se de trufie, cade foarte rău. Așa se face că demonii, chemând nume- 
le celor pe care-i cunosc că nu au deloc nici meritele sfințeniei și nici roade 
duhovnicești, se prefac învinși de ei, cum că părăsesc trupurile celor din care 
sunt alungaţi. Despre aceștia se spune în Sfânta Scriptură: Se vor ridica bris- 
toși mincinoşi şi proroci mincinoşi şi vor face semne mari şi minuni, ca să amă- 
gească, de va fi cu putință, pe cei aleşi.“! 

„Vizionarul“ suedez Emanuel Swedenborg — straniu precursor, în seco- 
lul al XVIII-lea, al revivalismului ocult și „spiritual“ al zilelor noastre — avea 
o îndelungată experienţă privitoare la „spirite“, cu care comunica frecvent. 
E| distingea două feluri de spirite, unele „bune“ și altele „rele“; experiența sa 
a fost recent confirmată de concluziile unui psihiatru care lucra cu pacienți 
ce sufereau de „halucinaţii“, în cadrul unei clinici de boli mintale din Ukiah, 
California. Acesta a luat în serios vocile auzite de către pacienţii săi și a pur- 
tat Chiar o serie de „dialoguri“ cu ele, chiar prin intermediul pacienţilor. Ca 
și Swedenborg, el a tras concluzia că există două categorii foarte diferite de 


' Convorbirea XV:2, cf. trad. în limba română de Prof. David Popescu, în Sfântul loan Cassian, 
Scrieri Alese, Colecţia PSB, vol. 57, București, EIBMBOR, 1990, p. 596. 

„fiinţe“ cu care pacienţii intrau în contact: cele „superioare“, respectiv cele 
„inferioare“. Iată cuvintele sale: „Vocile ființelor de ordin inferior seamănă 
cu cele ale bețivilor dintr-un bar, care se distrează hărțuindu-i și chinuindu-i 
pe ceilalți. Ei le sugerează pacienților gesturi scabroase și apoi îi ceartă pen- 
tru că i-au ascultat. Găsesc punctul slab al conștiinței și acționează într-una 
asupra lui... Vocabularul și ideile spiritelor inferioare sunt limitate, în schimb 
au o voinţă îndârjită de a distruge... Exploatează orice slăbiciune și credinţă a 
pacientului, pretind că au puteri nemăsurate, mint, fac promisiuni, pentru ca 
apoi să-i submineze voinţa... Spiritele inferioare sunt întotdeauna nereligioa- 
se sau anti-religioase... Unuia dintre pacienţi i s-au arătat sub chipul conven- 
țional al diavolilor și și-au spus demoni... 

Cu totul deosebite sunt halucinaţiile de ordin superior, cu mult mai rare... 
Acest contrast poate fi ilustrat prin experienţa unuia dintre pacienţi. Acesta 
auzise spiritele de ordin inferior, certându-se multă vreme între ele, despre 
felul în care voiau să-l omoare. Dar a văzut și o lumină ca soarele, apropiin- 
du-se de el în timpul nopții. Și-a dat seama că este de ordin diferit, căci lumi- 
na aceea îi respecta libertatea și se retrăgea, dacă îl speria... Când omul prinse 
curaj și se apropie de acest soare prietenos, pătrunse într-un univers suprana- 
tural... Odată i-a apărut un personaj extraordinar de puternic și de impresi- 
onant, care părea a fi Hristos... Unii pacienţi au, pe rând, halucinaţii de am- 
bele ordine, și se simt prinși la mijloc între un iad și un rai personal. Mulți 
alții nu cunosc decât atacurile ordinului inferior. Ordinul superior își procla- 
mă autoritatea asupra celui inferior și, într-adevăr, o și demonstrează uneori, 
dar nu într-atât încât pacienţii să se liniștească... Ordinul superior pare a fi 
deosebit de înzestrat, de sensibil, de înțelept și religios.“! 

Oricine a citit Viezi/e Sfinţilor ortodocși și alte scrieri patristice știe însă că 
toate aceste spirite — cele „bune“ ca și cele „rele“, sau „inferioare“ și „superi- 
oare“ — sunt demoni, și că deosebirea între spiritele cu adevărat bune (îngerii) 
și aceste duhuri rele nu se poate face pe baza sentimentelor și impresiilor per- 
sonale. Practica „exorcizărilor“, larg răspândită în cercurile „harismatice“, nu 
garantează în nici un caz izgonirea reală a duhurilor rele. Exorcismele sunt de 
asemenea foarte obişnuite (și cu un succes la fel de îndoielnic) la șamanii reli- 
giilor primitive?, care și ei ştiu că există diferite feluri de spirite, care sunt toa- 
te, în realitate, demoni — fie că par să fugă atunci când sunt alungați, fie că se 
prezintă atunci când sunt invocați pentru a le conferi diferite puteri șamanice. 

Nu putem nega că mișcarea „harismatică“ în general este ferm orientată 
împotriva ocultismului și a satanismului contemporan. Însă cele mai subti- 
le dintre duhurile rele apar în chip de „ingeri de lumină“ (II Cor. 11, 14) și 


' Wilson Van Dusen, 7be Presence of Other Works, Harper & Row, New York, 1974, pp. 120-125. 


2 Vezi |.H. Lewis, Ecstatic Religion. An Antbropological Study of Spirit Possession and Shama- 
nism, Penguin Books, Baltimore, 1971, pp. 45, 88, 156 etc. și ilustraţia 9. 

avem nevoie de o mare capacitate de discernământ, și de o mare smerenie și 
lipsă de încredere față de propriile experienţe „spirituale“, oricât ar fi acestea 
de extraordinare, pentru a nu fi înșelați. În fața dușmanului subtil și nevăzut, 
care duce un război ascuns împotriva omenirii, atitudinea de încredere naivă 
în asemenea experienţe a celor implicați în mișcarea „harismatică “ este o in- 
vitaţie deschisă către înșelăciunea diavolească. Un pastor, de exemplu, reco- 
manda meditaţia asupra unor pasaje scripturistice, și apoi notarea pe hârtie a 
oricărui gând „declanșat“ de această lectură, căci „acela este mesajul personal 
adresat fiecăruia de Duhul Sfânt“ (Christenson, p. 139). Însă oricine cunoaș- 
re bine spiritualitatea creștină știe că, „la începutul vieții monahale, unii din- 
tre necuraţii draci trimit gânduri, mai ales începătorilor, cum că ei s-ar bizui 
să tălmăcească locuri din Sfânta Scriptură... și așa îi înșală, împingându-i la 
erezie și hulă.“! 

Din păcare, creștinii ortodocși care aderă la mișcarea „renașterii harisma- 
tice“ nu arată mai mult discernământ decât catolicii și protestanții. Este lim- 
pede că nu cunosc textele patristice sau Viezi/e Sfinţilor, și, când li se întâmplă 
să cieze cuvintele vreunui Părinte al Bisericii, ignoră contextul acestora (vezi 
mai jos, despre Sfântul Serafim). Atracția „harismatică“ se bazează mai ales pe 
experiența (de ordin practic) pe care o oferă. Un preot ortodox scrie: „Unii au 
îndrăznit să califice aceste experiențe drept prelest — înșelare și cădere în mân- 
drie. Nici unul dintre cei care l-au văzut pe Domnul pe această cale nu ar pu- 
tea fi înșelat“ (Logos, aprilie 1972, p. 10). Dar puţini sunt creștinii ortodocși 
capabili să distingă aceste subtile forme de înșelăciune diavolească (în care 
mândria, de exemplu, ia chipul smereniei) numai pe baza impresiei pe care au 
avut-o, fără a face apel la tradiţia patristică. Numai cei care au asimilat această 
tradiţie în propria viaţă și în propriul mod de gândire, și care duc o viaţă du- 
hovnicească înaltă, îmbunătăţită, pot face acest lucru. 

Cum este deci pregătit creștinul ortodox impotriva înșelăciunii diavolești? 
EI are la îndemână întregul tezaur al scrierilor patristice inspirate de Dum- 
nezeu, care, împreună cu Sfânta Scriptură, prezintă poziţia pe care o are, de 
2000 de ani, Biserica lui Hristos cu privire la orice fel de experienţe duhov- 
nicești și pseudo-duhovnicești. Vom vedea în cele ce urmează că această tra- 
diţie are un răspuns categoric tocmai la întrebarea-cheie pe care o ridică miș- 
carea „harismatică“, și anume posibilitatea unei noi și generalizate „revărsări 
a Duhului Sfânt“ în vremurile din urmă. Dar chiar înainte de a trece la stu- 
dierea scrierilor Sfinților Părinţi asupra unei chestiuni sau a alteia, creștinul 
ortodox este ferit de înșelare tocmai pentru că e conștient nu numai Că există 
aceasta, ci și că există pretutindeni, chiar și înlăuntrul lui. Episcopul Ignatie 
Briancianinov scrie: „Cu toții suntem înșelaţi. Chiar conștiința acestui fapt 


' Sf. loan Scărarul, Scara dumnezeiescului urcuș, în Filocalia, vol. 9, trad. Pr. D. Stăniloae, pp. 


317-377. 

este cea mai bună pavăză împotriva înșelăciunii. Căci cea mai mare înșelare 
este să crezi că nu poţi fi înşelat“. Și îl citează pe Sfântul Grigorie Sinaitul, ca- 
re ne avertizează: „Nu este puţin lucru să înţelegi adevărul și să te eliberezi de 
toate cele ce se opun harului; căci de obicei diavolul își arată înșelăciunea mai 
ales începătorilor, sub forma adevărului, dând răului chip duhovnicesc“. Şi 
„Dumnezeu nu se mânie pe cel care, temându-se de înșelăciune, se păzeşte cu 
mare frică, chiar și de nu se încrede în semne trimise de la Dumnezeu... Dim- 
potrivă, pe unul ca acesta Dumnezeu îl laudă pentru dreapta lui socoteală“. 

Așadar, fiind total nepregătiţi pentru acest război nevăzut, și fără a fi măcar 
conștienți de faptul că înșelăciunea diavolească poate lua forme atât de subti- 
le (prin care se deosebește radical de formele evident demonice de ocultism), 
atât romano-catolicii, cât și protestanții, sau ortodocșii care ignoră învățătu- 
rile propriei Biserici frecventează adunări „harismatice“, ca să se „boteze (sau 
să se umple) cu Duhul Sfânt“. Armosfera acestor adunări este extrem de am- 
biguă, ele fiind în mod deliberat „deschise“ acțiunii oricărui „duh“. Iară cum 
descriu niște catolici (care pretind a avea mai mult discernământ decât protes- 
tanţii) unele dintre întrunirile penticostale la care au participat: „Nu existau 
nici un fel de bariere, de inhibiţii... Se şedea direct pe podea, cu picioarele în- 
crucișate. Doamne în pantaloni lejeri. Un călugăr în rasă albă. Se fuma, se ser- 
vea cafea. Rugăciunea se făcea într-un mod foarte liber... Pentru cei de față, 
părea mai degrabă o distracţie! Asta însemna, oare, că Duhul Sfânt sălășluieș- 
te în ei?“ Iar despre o altă adunare de catolici adepţi ai mișcării „harismatice“, 
ni.se mărturiseşte că „aducea foarte bine cu o petrecere mondenă, cu excepția 
faptului că nu se consuma alcool“ (Ranaghan, pp. 157, 209). La alte întruniri 
„harismatice“ interconfesionale, atmosfera era de asemenea suficient de liberă, 
ca nimeni să nu fie surprins când „duhul“ a inspirat o doamnă în vârstă să se 
ridice în picioare, în toiul unui acces general de plâns, și să înceapă să danseze 
(Sherrill, p. 118). Primul lucru care izbește sobrietatea creștinului ortodox este 
această atmosferă, total lipsită de evlavia și de cutremurul care decurg, din frica 
de Dumnezeu, așa cum le cunoaște și le trăiește el în slujbele propriei Biserici. 
lar această primă impresie îi este puternic întărită, când observă straniile efec- 
te pe care le produce „duhul“ penticostal care coboară peste aceste adunări „li- 
bere“. În cele ce urmează vom examina aceste efecte, supunându-le judecății 
Sfinţilor Părinţi ai Bisericii lui Hristos. 


B. Reacţiile fizice care însoțesc experiența „barismatică “ 


Una dintre cele mai frecvente reacții a celor care primesc „botezul Duhu- 
lui Sfânt“ este râsul. Un catolic mărturisește: „Mă simțeam atât de fericit, în- 
cât nu mă puteam abţine să nu râd, așa cum stăteam pe podea“ (Ranaghan, 
p. 28). lată o altă relatare, venită tot din partea unui credincios catolic: „Sen- 


700 


ORTODOXIA ȘI RELIGIA VIITORULUI 


timentul prezenței și al iubirii lui Dumnezeu era arâr de puternic, încât îmi 
amintesc că am rămas în capelă jumătate de oră, râzând în tot acest timp de 
bucurie, la gândul că Dumnezeu ne iubește“ (Ranaghan, p. 64). Un protes- 
tant povesteşte că la „botezul“ său „am început să râd... simțeam nevoia să 
râd tare, ca atunci când nu mai ești în stare nici să vorbeşti... Mă ţineam cu 
mâinile de burtă, și am râs până nu m-am mai putut ține pe picioare“ (Sher- 
rill, p. 113). Un alt protestant: „Noua limbă pe care o primisem se împletea 
cu accese de veselie din care dispăruseră orice temeri și orice reţinere. Era o 
limbă a râsului“ (Sherrill, p. 115). Un preot ortodox, pr. Eusebius Stepha- 
nou, scrie: „Nu-mi puteam reține un zâmbet larg, care în orice clipă se putea 
transforma într-un hohot de râs — un râs al Duhului Sfânt care trezea în mine 
un sentiment reconfortant de eliberare și ușurare“ (Logos, aprilie 1972, p. 4). 

Am putea adăuga nenumărate exemple ale acestei bizare reacții în faţa unei 
experienţe „spirituale“, pentru care unii apologeţi „harismatici“ au elaborat, 
drept explicaţie, o întreagă filosofie a „bucuriei duhovniceşti“ și a „nebuniei 
pentru Dumnezeu“. Această filosofie nu este însă câtuși de puţin proprie 
creștinismului; în întreaga istorie a gândirii și trăirii creștine nu s-a pomenit 
vreodată de „râsul Duhului Sfânt“. Și acest fapt, mai mult poate decât oricare 
altul, arată că orientarea religioasă a „renașterii harismatice“ este în realitate 
străină de creștinism. Este vorba de un fenomen pur lumesc și chiar păgân, 
care, atunci când nu poate fi explicat printr-o reacţie de tip isteric (în cazul 
pr. Eusebius, într-adevăr, râsul adusese o „ușurare“ și o „eliberare“ de „sen- 
timentul puternic de autocenzură și de jenă“, ca și de „secătuire afectivă“), nu 
se poate datora decât unui anume grad de „posedare“ din partea unuia sau 
mai multor zei păgâni, pe care Biserica Ortodoxă îi numește diavoli. lată, de 
pildă, o experienţă perfect comparabilă, de inițiere a unui șaman eschimos: 
„Cum iniţierea întârzia [să se producă], mă trezeam uneori plângând de ne- 
fericire, fără să-mi dau seama din ce cauză. Apoi, tot din senin, starea mi se 
schimba și simțeam o mare bucurie, inexplicabilă, dar atât de puternică, în- 
cât nu mă puteam abţine să nu cânt, să cânt cât puteam de tare un cântec de 
nestăvilit, în care nu încăpea decât un singur cuvânt: „Bucurie! Bucurie!“ În 
timpul unui asemenea acces de bucurie misterioasă și copleșitoare, am deve- 
nit eu șaman... Vedeam și auzeam cu totul altfel decât până atunci. Ajunse- 
sem la iluminare... și nu numai că puteam vedea prin întunericul vieții din 
jurul meu, ci aceeași lumină strălucitoare emana și din mine... și toate spiri- 
tele pământului, ale văzduhului și ale mării veneau acum la mine, căci deve- 
niseră ajutoarele mele“ (Lewis, Ecstatic Religion, p. 37). 

Nu este de mirare că și „creștinii“ naivi, care s-au expus de bunăvoie unor 
experiențe păgâne asemănătoare, le iau drept „creștine“; psihologic ei rămân 
creştini, însă din punct de vedere spiritual ei pătrund pe tărâmul unor atitu- 
dini și practici categoric necreștine. 

Cum este privit, în tradiția ascetică ortodoxă, așa-zisul „râs al Duhului 
Sfânt“? Sfinţii Varsanufie și loan, trăitori în secolul al VI-lea, răspund limpe- 
de unui monah ortodox pe care îl frământa aceeași problemă: „Nu există râs 
la cel care trăiește în frica lui Dumnezeu. Scriptura spune că nebunul, când 
râde, îşi înaltă glasul (sus Sirah 21, 23); iar cuvântul lui este fără noimă și lip- 
sit de harul lui Dumnezeu“. Iar Sfântul Efrem Sirul învaţă la fel de clar: „RÂ- 
sul și îndrăzneala sunt începutul stricării sufletului. Dacă le ai pe acestea, să 
știi că ai ajuns în adâncul păcatului. Nu înceta să te rogi lui Dumnezeu ca să 
te izbăvească din această moarte... Râsul depărtează de la noi binecuvântarea 
făgăduiră celor ce plâng (Mt. 5, 4) și surpă ceea ce s-a clădit. Râsul înfruntă 
pe Duhul Sfânt, nu zidește sufletul, necinstește trupul. Râsul alungă virtuți- 
le, nu-și aduce aminte de moarte și nu se gândește la chinuri“ (Fi/ocalia rusă, 
Moscova, 1913, vol. 2, p. 448). Nu este evident cât de departe ne poate duce 
necunoașterea învățăturilor creștine de căpetenie? 

O reacţie care însoţeşte „botezul harismatic“ tot atât de frecvent ca şi râ- 
sul, cu care se și înrudeşte din punct de vedere psihologic, este plânsul. Aces- 
za poate să apară la indivizi, dar adeseori și la grupuri întregi de persoane (în 
acest caz, chiar și fără legătură cu experiența „botezului“), transmiţându-se 
molipsitor de la unul la altul, fără nici un motiv vizibil (vezi Sherrill, pp. 
109, 117). Autorii „harismatici“ nu explică aceste lacrimi prin „conștiința pă- 
catului“, care produce reacţii similare în adunările protestante; de altfel nu 
dau nici un motiv, și nici nu există vreunul, în afara efectului pe care îl pro- 
duce atmosfera „harismatică“ asupra celor de față. 

Sfinţii Părinţi, după cum notează Episcopul Ignatie Briancianinov, înva- 
ță însă că lacrimile însoțesc adeseori cea de-a doua formă de înșelăciune dia- 
volească. Sfântul Ioan Scărarul, vorbind de multele cauze care pot produce 
plânsul, fie lacrimile bune, fie cele rele, ne avertizează: „Să nu crezi lacrimilor 
tale, până ce nu-ţi vei fi curățit desăvârșit sufletul de patimi“ (Treapta 7:35), 
iar despre un anumit fel de lacrimi spune limpede: „Lacrimile lipsite de ra- 
ţiune nu sunt proprii naturii raţionale, ci numai celei neraționale“ (7:17). 

În afară de râs și de plâns, şi adeseori odată cu ele, mai apar un număr de 
alte reacţii fizice la „botezul Duhului Sfânt“, între care senzația de căldură, 
diferite tremurături și contorsionări, sau căderea la pământ. Este vorba, să ţi- 
nem seama, de reacții întâlnite în rândul protestanților și catolicilor adepți ai 
mișcării „harismatice“, și nu de cele ale penticostalilor extremiști, care sunt 
cu mult mai spectaculoase și de nestăpânit. 

„La punerea mâinilor asupra mea, am simţit imediat ca și cum pieptul mi 
se ridica în sus. Buzele au început să-mi tremure, iar capul să mi se învâr- 
tească. Apoi am început să zâmbesc larg“ (Ranaghan, p. 67). O altă persoa- 
nă relatează că „nu simţea nici o emoție după eveniment, în schimb avea o 
senzație de căldură în tot corpul, și o stare de bine“ (Ranaghan, p. 91). Un 

altul povestește următoarele: „De îndată ce am îngenuncheat, am început să 
tremur... Deodată m-am umplut de Duhul Sfânt și am înţeles că Dumnezeu 
există cu adevărat. Râdeam și plângeam în același timp. Nu-mi mai amintesc 
decât că mă prosternasem în fața altarului și că mă simțeam plin de pacea lui 
Hristos“ (Ranaghan, p. 34). O altă mărturie: „Pe când îngenuncheam liniștit 
ca să-i mulțumesc lui Dumnezeu, l-am văzut pe D. căzut la pământ, și înce- 
pând deodată să respire greu și să suspine, ca stăpânit de o putere nevăzută. 
Cu o intuiţie care trebuie să-mi fi fost dată de sus... am știut că D. era mișcat 
vizibil de Duhul Sfânt“ (Ranaghan, p. 29). Un altul: „Mâinile mele, de obi- 
cei reci din cauza circulației proaste, mi-au devenit calde și umede. Am simţit 
că mă cuprinde un val de căldură“ (Ranaghan, p. 30). Sau: „Ştiam că Dum- 
nezeu lucrează în mine. Simţeam furnicături în mâini, și imediat m-am sim- 
ţit scăldat într-o transpiraţie puternică“ (Ranaghan, p. 102). Un membru al 
„Mişcării lui Isus (sic!)“ spune: „Am simţit cum ceva se revarsă în mine și de- 
odată am început să vorbesc în limbi“ (Ortega, p. 49). 

Un apologet „harismatic“ subliniază că asemenea reacţii fizice sunt tipice 
în cazul „botezului cu Duhul Sfânt“, a cărui caracteristică este „o experiență 
subiectivă care îi dă celui botezat un nou și minunat sentiment al apropierii 
de Domnul. Acest sentiment de închinare și adorare se cere exprimat cu atâ- 
ta putere, încât nu se mai poate ține seama de restricţiile obișnuite, impuse 
de eticheta societății occidentale! a asefel de momente, unii încep să tremure 
violent, îşi înalță mâinile către Domnul, î îşi ridică vocea mai mult decât este 
normal, sau chiar cad la pământ“ (Lillie, p. 17). 

Nu știm ce trebuie să ne mire mai tare: totala discrepanţă dintre asemenea 
reacţii isterice și semnele manifestării unei spiritualități autentice sau incredi- 
bila superficialitare care îi face pe asemenea oameni căzuți în înșelare să atri- 
buie contorsiunile lor „lucrării Duhului Sfânt“, „inspiraţiei divine“ sau „păcii 
lui Hristos“. Este limpede că acești oameni, din punct de vedere spiritual și 
religios, nu sunt numai lipsiţi de îndrumare și de experienţă, ci sunt absolut 
ignoranţi, sunt analfabeți. Nu se cunoaște în întreaga istorie a creștinismu- 
lui ortodox o asemenea experienţă „extatică“ produsă de Duhul Sfânt. Es- 
te nebunie ca acești apologeți „harismatici“ să îndrăznească să compare aces- 
re reacții infantile și isterice, care stau la îndemâna oricui, cu descoperirile 
dumnezeiești de care s-au învrednicit sfinţii cei mai mari, ca Sfântul Apostol 
Pavel pe drumul Damascului sau Sfântul loan Evanghelistul în insula Par- 
mos. Acești sfinți au căzut într-adevăr cu fața la pământ înaintea adevăratu- 
lui Dumnezeu (fără să se contorsioneze, și cu siguranță fără să-i apuce râsul), 
pe când pseudo-creștinii nu fac decât să reacționeze la prezența unui duh care 
pune stăpânire pe ei și să se închine lui. 

Cuviosul Macarie de la Optina îi scria unei persoane aflate într-o aseme- 
nea stare: „Gândind că vei afla iubirea lui Dumnezeu în simțăminte consola- 
toare, tu nu-L cauţi pe Dumnezeu, ci pe tine însuţi, adică propria ta mângâ- 

iere, și ocolești adevărata cale a suferinței, pentru că te socotești pierdut fără 
această consolare.“! 

Dacă aceste experiențe „harismatice“ au într-adevăr caracter religios, 
atunci acesta este unul de natură păgână; într-adevăr, ele par să corespundă 
exact unei experienţe iniţiatice mediumistice, de posedare spirituală, care es- 
te produsă de „o forță care apare și crește lăuntric, încercând să pună stăpâ- 
nire pe persoana respectivă“ (Koch, Oceu/r Bondage, p. 44). Desigur, nu toate 
„botezurile cu Duhul Sfânt“ produc un extaz asemănător celor descrise aici 
(deși altele sunt chiar mai extatice); dar și acest lucru concordă cu practici- 
le spiritiste: „Când spiritele întâlnesc un medium cu o mare receptivitate, cu 
o minte supusă și pasivă, ele intră liniștite ca la ele acasă. Când, dimpotrivă, 
psihicul persoanei este mai puţin deschis și opune o anume rezistență, sau 
pasivitatea minţii nu este totală, atunci spiritul pătrunde mai mult sau mai 
puţin forţat, ceea ce se reflectă adeseori în contorsionări ale feței și tremur al 
membrelor mediumului“ (Blackmore, Spir;tism [Spirizismul), p. 97). 

Aceste cazuri de posedare nu trebuie totuși confundate cu adevărata de- 
monizare, care este starea în care un duh necurat ia în stăpânire permanentă 
o anume persoană, producând tulburări fizice și psihice care nu sunt menţio- 
nate în sursele „harismatice“. „Posedarea“ de tip mediumistic este tempora- 
ră și parțială, mediumul consimțind să se lase fo/osit într-un anumit scop de 
către spiritul care îl invadează. Însă chiar textele „harismatice“ arată destul de 
clar că ceea ce implică asemenea experiențe — dacă sunt autentice și nu re- 
zultatul autosugestiei — nu este doar dezvoltarea unei capacități mediumisti- 
ce, ci o posedare reală de către un duh. Acești oameni au așadar dreptate când 
își zic „plini de duh“ — cu siguranţă însă că nu de Duhul Sfânr 

Episcopul Ignatie [Briancianinov] dă câteva exemple de asemenea reacții 
fizice care însoțesc înșelăciunile demonice: cazul unui monah care tremura 
şi scotea sunete ciudate, crezând că acestea ar fi „roadele rugăciunii ; un al- 
tul, pe care îl cunoscuse episcopul însuși și care, practicând o rugăciune exta- 
tică, simţea o căldură atât de mare în trup, încât nu numai că nu avea nevo- 
ie de îmbrăcăminte groasă în timpul iernii, dar și cei din jur simțeau căldura 
pe care o ieotlea a general, scrie Episcopul Ignatie, cel de-al doilea tip de 
înșelăciune diavolească este însoțit de „o căldură materială și pătimașă a sân- 
gelui“; „purtarea asceţilor latini, căzuți pradă înșelăciunii, a fost întotdeauna 
extatică, dir cauza acestei călduri pătimașe, excesiv de materiale“ — este vor- 
ba de starea unor sfinţi catolici, ca Francisc de Assisi sau Ignațiu de Loyola. 
Trebuie însă să facem deosebirea între această căldură mmazerială a sângelui, 
semn al căderii în înșelare, și acea căldură 4/u/hovnicească simțită de exemplu 
de Sfântul Serafim de Sarov, care dobândise cu adevărat Duhul Sfânt. 


' Starețul Macarie de la Optina, Harbin, 1940, p. 100, în limba rusă. Ediţia în limba engleză: 
Elder Macarius of Optina, St. Herman of Alaska Brotherhood, Platina, California, 1995, p. 326. 

Duhul Sfânt nu se dobândește însă prin experienţe „harismatice“ extatice, 
ci pe calea îndelungată și anevoioasă a nevoinței ascetice, pe acea „cale a sufe- 
rinţei“ despre care vorbea Cuviosul Macarie, și în sânul Bisericii lui Hristos. 


C. „Darurile spirituale“ obtinute prin experiența „harismatică “ 


Principalul argument adus în favoarea „renașterii harismatice“ de către 
adepții acesteia este faptul că prin ea s-ar dobândi anumite „daruri spiritu- 
ale“. Iar printre primele asemenea „daruri“, care se pot observa la cei „bote- 
zaţi cu Duhul Stânr“, este o nouă putere și îndrăzneală „spirituală“. Ceea ce le 
dă această îndrăzneală este experienţa „harismatică“ însăși, a cărei realitate es- 
te certă, deși ne putem îndoi de interpretarea pe care i-o dau aceste persoane. 
Iară câteva exemple tipice: „Nu am. nevoie să cred în Cincizecime, deoarece 
am văzut-o cu ochii mei“ (Ranaghan, p. 40). „Am căpătat sentimentul că știu 
exact ce să le spun celorlalți, și ce anume au nevoie ei să audă... Am constatat 
că Duhul Sfânt îmi dă îndrăzneala să o fac, iar efectul spuselor mele era foar- 
te puternic“ (Ranaghan, p. 64). „Eram atât de convins că Duhul își va îm- 
plini făgăduinţa, încât mă rugam fără a avea nici cea mai mică îndoială. Mă 
rugam, având pur și simplu certitudinea că cererile mele vor fi îndeplinite“ 
(Ranaghan, p. 67). Cuvintele unui „ortodox“, adept al mișcării harismatice: 
„Ne rugăm să primim înţelepciune, și deodată devenim înţelepţi în Domnul. 
Ne rugăm pentru dragoste, și simţim iubire sinceră pentru toţi oamenii. Ne 
rugăm pentru vindecare, și ne însănătoșim. Ne rugăm pentru minuni și, prin 
credinţă, le vedem întâmplându-se. Ne rugăm pentru semne, și le primim. Ne 
rugăm în limbi cunoscute și în limbi necunoscute“ (Logos, apr. 1972, p. 13). 

Vedem, aici, cum ceea ce în Ortodoxia autentică se obţine și se pune la în- 
cercare prin ani îndelungați de nevoințe și de înaintare în credinţă, se pretin- 
de că s-ar dobândi într-o clipă prin experienţa „harismatică“. Este adevărat, 
desigur, că Sfinţilor Mucenici și Apostoli li s-a dat o mare îndrăzneală pen- 
tru propovăduire, prin harul lui Dumnezeu; însă este ridicolă pretenţia unor 
„harismatici“ oarecare, care nici nu știu ce înseamnă harul dumnezeiesc, de a 
se compara cu acești mari sfinţi. Bazându-se însă pe o înșelăciune, îndrăznea- 
la „harismaticilor“ nu este decât o imitație înfierbântată, în stil „revivalist“, 
a adevăratei îndrăzneli creștine și constituie încă un semn caracteristic, după 
care putem recunoaște amăgirea „harismatică“. 

Episcopul Ignatie [Briancianinov] scrie că „o anumită încredere în sine și 
îndrăzneală se văd de obicei la cei căzuţi în înșelare, și care se cred sfinți sau 
aflați pe calea către sfinţenie“. „Cei care suferă de această înșelăciune sunt ex- 
traordinar de pompoși; ei sunt parcă îmbătați de sine, de propria lor stare de 
înșelare, în care văd un semn de mare har. Sunt plini și stăpâniți de mândrie 

și de buna părere de sine, dar le par smeriţi multora, care îi judecă după apa- 
rențe și nu după roade“. 

În afară, de „vorbirea în limbi“, cel mai obişnuit dar „supranatural“ primit 
de cei „botezați în Duhul“ este primirea unor mesaje direct „de la Dumne- 
zeu“, sub forma „profețiilor“ sau a „tălmăcirilor“. O tânără catolică spune de- 
spre prietenii săi „harismatici“: „Pe unii dintre ei i-am văzut vorbind în limbi, 
pe care uneori le înțelegeam. Erau întotdeauna mesaje de încurajare şi de bu- 
curie de la Domnul“ (Ranaghan, p. 32). O „tălmăcire“ este rezumată astfel: 
„Ne transmitea cuvinte de la Dumnezeu, era un mesaj de mângâiere“ (Rana- 
ghan, p. 181). Mesajele sunr cât se poate de îndrăznețe; în cadrul unei adu- 
nări, „0 altă tânără a anunțat «un mesaj de la Dumnezeu», pe care l-a prezen- 
tat vorbind la persoana întâi“ (Ranaghan, p. 2). Un protestant „harismatic“ 
afirmă că în aceste mesaje „Dumnezeu ni se adresează direct! Cuvântul Lui se 
poate transmite prin oricare dintre cei de față, astfel încât mereu se aude câ- 
te un „așa grăiește Domnul“ din mijlocul adunării. De obicei (deși nu întot- 
deauna), sunt mesaje formulate la persoana întâi, de pildă „Sunt în mijlocul 
vostru și vă binecuvântez“ (Williams, p. 27). 

Cărțile apologeților „mișcării harismatice“ cirează câteva dintre „profeţii- 
le“ și „tălmăcirile“ cele mai caracteristice: 

]. „Fiţi asemenea unui copac ce se apleacă după voinţa Lui, care își are ră- 
dăcinile în puterea Lui, și care își înalță ramurile spre iubirea și lumina Lui“ 
(Ford, p. 35). 

2. „Așa cum Duhul Sfânt s-a pogorât asupra Mariei, care L-a zămislit pe 
lisus, la fel coboară El acum asupra voastră și Îl aduce pe Iisus în mijlocul 
vostru“ — mesaj rostit în limbi de către un romano-catolic și „tradus“ de un 
protestant (Ford, p. 35). 

3, „Cel care a străbătut ulițele Ierusalimului pășește în urma voastră. Privi- 
rea sa îi vindecă pe cei care vin către el, dar îi ucide pe cei care îi întorc spatele“ 
— mesaj adresat unui anumit membru al adunării respective (Ford, p. 35). 

4. „Vă întind mâna. Nu trebuie decât să mi-o întindeți și voi, și eu vă voi 
conduce“ — același mesaj fusese primit, cu câteva minute mai devreme, și de 
un preot romano-catolic aflat în încăperea alăturată. EI l-a notat și a intrat în 
sala de rugăciune exact în momentul în care mesajul era repetat identic, cu 
aceleași cuvinte pe care le scrisese el (Ranaghan, p. 54). 

5. „Nu te teme, sunt mulțumit de calea pe care ai luat-o. Ţie îţi este greu, 
dar vei aduce multă mângâiere și binecuvântare altuia“ — mesaj care l-a liniș- 
tit pe unul dintre participanții la adunare, în legătură cu o decizie dificilă pe 
care o luase de curând (Sheirrill, p. 88). 

6. „Soţia mea a intrat și a început să cânte la orgă. Deodată, Duhul lui 
Dumnezeu a coborât asupra ei, făcând-o să vorbească în limbi și să profe- 
țească: „Fiule, sunt cu tine. Pentru că mi-ai fost credincios în lucrurile mici 

și fără însemnătate, te voi pune acum la lucruri mai mari. Eu te duc te mână, 
îţi arăt calea pe care o ai de urmat, nu te teme. Am un plan pentru tine. Nu 
privi nici la stânga, nici la dreapta, ci mergi înainte, continuă cum ai înce- 
put“ — această „profeție“ a fost însoțită de o „viziune“ și a determinat înfiin- 
țarea unei mari și influente fundaţii penticostale, „Full Gospel Business Men's 
Fellowship International“ [„Frăția evanghelică internațională a oamenilor de 
afaceri“] (Logos Journal, septembrie-octombrie 1971, p. 14). 

Am putea crede, bazându-ne pe declaraţiile martorilor care simțeau că 
aceste mesaje li se adresează direct, că multe dintre ele țin într-adevăr de su- 
pranatural și că nu pot fi pur și simplu „inventate“. Dar oare Duhul Sfânr se 
folosește de asemenea metode artificiale pentru a comunica cu oamenii (așa 
cum fac „spiritele“ invocate la ședințele de spiritism)? De ce limbajul acestor 
mesaje este atât de monoton și de stereotip, de multe ori la nivelul celui fo- 
losit de tonomarele de prin cafenelele americane, care, în schimbul unei mo- 
nede, îți „prezic viitorul“? De ce sunt aceste mesaje arât de vagi și de impre- 
cise și fanteziste, căci într-adevăr par a fi cuvinte rostite în stare de transă? De 
ce în ele se vorbește mereu de „consolare“, de „mângâiere și bucurie“, de li- 
niştire, pe când orice conţinut dogmatic sau profetic lipsește — de parcă „du- 
hul“ ar fi foarte mulțumit de caracterul non-confesional al acestor adunări, 
care sub acest aspect se aseamănă cu ședințele de spiritism? Și cine, la urma 
urmei, este această ființă ciudat de abstractă, lipsită de trăsături distinctive, ca- 
re vorbeşte la persoana întâi prin mesaje? Greşim oare dacă îi aplicăm cuvinte- 
le unui adevărat proroc al lui Dumnezeu? Să nu vă /ăsați amăgiţi de prorocii 
voştri și de ghicitorii voştri care sunt în mijlocul vostru... pentru că vă prorocesc 
minciună şi Eu nu i-am trimis, zice Domnul (leremia 29, 8-9). 

După cum cei „botezați în Duhul“ își păstrează „darul“ vorbirii în limbi și 
în afara adunărilor, în rugăciunile lor particulare, și au în general sentimentul 
că „Domnul“ este mereu cu ei, la fel li se întâmplă adeseori, chiar și în afa- 
ra atmosferei întrunirilor de rugăciune, să aibă „revelații“ personale, să audă 
voci și să perceapă „prezențe“ tangibile. lată cum descrie un „profet“ al „re- 
nașterii harismatice“ o asemenea experiență: „Am fost trezit dintr-un somn 
profund și odihnitor de o voce puternică și limpede, care a rostit clar: «Dum- 
nezeu nu are nepoți»... Apoi am simțit că în camera mea mai este cineva, a 
cărui prezență îmi făcea bine. Deodată, mi-am dat seama că cel care îmi vor- 
bise trebuie să fi fost Duhul Sfânt“ (Du Plessis, p. 61). 

Cum se poate explica așa ceva? Episcopul Ignatie [Briancianinov] scrie: 
„Cel stăpânit de o asemenea înșelare își închipuie despre sine [cea de-a do- 
ua formă de înșelăciune diavolească, prelesz, este numită «închipuire», mnenie 
în limba rusă] că este plin de darurile Duhului Sfânt. Închipuirea aceasta es- 
te alcătuită din concepții și sentimente false, și, tocmai de aceea, ea aparţine 
tatălui și căpereniei minciunii, adică diavolului. Cel care, rugându-se, se stră- 

duiește să își descopere în inimă simțământul omului nou, fără însă a fi izbu- 
tit să se înnoiască, va pune în locul acestui sentiment simțiri false, închipuire 
de el, minciuni, cărora lucrarea diavolului nu va întârzia să li se adauge. So- 
cotind că aceste sentimente înșelătoare, ale lui, cât și cele venite de la diavol, 
sunt adevărate și date lui prin harul lui Dumnezeu, își va forma idei care să 
corespundă acestor sentimente“. 

Este tocmai procesul pe care l-au observat cei care au studiat spiritismul. 
Pentru cei care îl practică cu seriozitate (și nu numai pentru mediumi), soseș- 
te un moment când toată această falsă „spiritualitate“, care cultivă pasivitatea 
minţii şi deschiderea față de activitatea „spiritelor“, chiar și atunci când este 
vorba de „jocuri“ aparent nevinovate — cum ar fi ghicirea viitorului la masa 
de spiritism, duce la trecerea respectivelor persoane sub stăpânirea unui duh 
— moment din care încep să li se întâmple lucruri evident „supranaturale“!. 

În cadrul „renașterii harismatice“, acest moment de tranziţie este cel al 
„Botezului cu Duhul Sfânt“ care, atunci când nu este simulat, marchează 
tocmai momentul în care auto-înșelarea devine înșelăciune diavolească, iar 
victima „harismatică“ poate fi sigură că de atunci înainte închipuitele sale 
„sentimente religioase“ vor primi un răspuns din partea „Duhului și că viața 
sa va fi plină de „minuni. 


D. Noua „revărsare a Duhului Sfânt 


În general, adepții „renașterii harismatice“ se simt, așa cum o repetă neîn- 
cetat, „plini de Duhul Sfânt“. „Mă simțeam liber, curat, un om nou, cu desă- 
vârșire plin de Duhul Sfânt“ (Ranaghan, p. 98). „Odată cu botezul Duhului, 
am început să-mi dau seama mai bine ce înseamnă viaţa în Duhul. Este cu 
adevărat o viață plină de minuni... în care te umpli iarăși și iarăși de iubirea 
de viață dătătoare a [Duhului lui] Dumnezeu“ (Ranaghan, p. 65). Invariabil, 
cu toţii își descriu starea „spirituală“ cu aceleași cuvinte; un preot romano-ca- 
tolic scrie: „oricare ar fi efectele particulare produse asupra fiecăruia, pacea și 
bucuria par să fie primite, aproape fără excepţie, de toți cei pe care Duhul îi 
atinge“ (Ranaghan, p. 185). Un grup „harismatic“ interconfesional afirmă că 
scopul membrilor săi este „să arate și să răspândească iubirea, pacea și bucuria: 
lui lisus Hristos, oriunde s-ar afla ei“ (/nrer-Cburch Renewal). În această stare 
„spirituală“ (în care, în mod semnificativ și caracteristic, rareori se pomeneş- 
te despre pocăință sau mântuire), unii se ridică la mari înălțimi. Un catolic 
relatează cum „darul Duhului creștea în mine pe durate foarte lungi (de mai 
multe ore), în care mă aflam aproape în extaz, și pot să jur că ceea ce sim- 
Eta Blecher, Spiritism, pp. 144-175, care dă exemplul unui preot romano-catolic ce era lite- 


ralmente urmărit de o tablă de ghicit (acționată, desigur, de diavol), deoarece încerca să renunțe la fo- 
Losirea ei. 

ţeam era o pregustare a Împărăției Cerurilor“ (Ranaghan, p. 103). Aflăm des- 
pre vindecări spectaculoase ale dependenei de droguri sau ale altor probleme 
grave. Preotul „ortodox“ Eusebius Stephanou rezumă această „spiritualitate“ 
citând un alt preot romano-catolic, după care mișcarea „harismatică“ presu- 
pune „un nou sentiment al prezenței lui Dumnezeu, o nouă cunoaștere a lui 
Hristos, o mai mare dorinţă de rugăciune, capacitatea de a-l aduce laudă lui 
Dumnezeu, o dorință reînnoită de a citi Scripturile, perceperea Scripturii ca 
pe cuvântul viu al lui Dumnezeu, o nouă râvnă în a-L vesti altora pe Hristos, 
o nouă compasiune pentru ceilalți și o nouă sensibilitate față de nevoile lor, 
un nou sentiment al păcii și al bucuriei“. Iar Părintele Eusebius aduce argu- 
mentul suprem în favoarea întregii mișcări: „Pomul se cunoaște după roade... 
Demonstrează aceste roade:prezența diavolului, ori pe cea a sfințitorului Duh 
al lui Dumnezeu? Nici un ortodox cu mintea sănătoasă, care a văzut roadele 
Duhului chiar cu ochii săi, nu poate da un răspuns greșit la această întrebare“ 
(Logos, ianuarie 1972, p. 13). 

Nu avem nici un motiv să ne îndoim de vreuna dintre aceste mărturii. 
Există, ce-i drept, și multe altele — și am dat câteva exemple — care le contra- 
zic și care afirmă categoric că „duhul renașterii harismatice“ este unul întu- 
necat și rău-prevestitor. Totuși nu ne putem îndoi de faprul că mulți adepți 
ai mișcării „harismatice“ sunt convinși că ea are un caracter „creștin“ și „du- 
hovnicesc“. Câră vreme aceste persoane rămân în afara Bisericii Ortodoxe, 
putem lăsa opiniile lor fără nici un comentariu. Dacă însă un preot ortodox 
susține că fenomenele sectare sunt produse de Duhul Sfânt și când el ne și în- 
deamnă: „Nu staţi deoparte. Deschideţi-vă inimile pentru îndemnurile Du- 
hului Sfânt și alăturați-vă tot mai puternicei reînnoiri harismatice“ (/oc. ciz), 
atunci avem dreptul și datoria de a examina îndeaproape aceste opinii, jude- 
cându-le nu după criteriile acelui „creștinism“ vag, umanist, care domină lu- 
mea occidentală și care este gata să numească „creștin“ orice fenomen care 
„pare“ astfel, ci după criteriile (total diferite) credinţei ortodoxe. lar conform 
acestor criterii, absolut toate „roadele“ mai sus pomenite pot fi, și chiar au 
fost în cadrul mișcărilor sectare și eretice din trecut, produse de diavolul care 
se înfățișează ca „înger de lumină“ tocmai cu scopul de a-i îndepărta pe oa- 
meni de Biserica lui Hristos, oferindu-le în schimb sn a/ fo/ de „crestinism". 
lar dacă „duhul“ „renașterii harismatice“ nu este Duhul Sfânt, atunci nici 
aceste așa-zise „roade duhovnicești“ nu sunt de la Dumnezeu. 

După Episcopul Ignatie, înșelăciunea cunoscută sub numele de închipuire 
„se hrănește din născocirea unor simțţăminte, sau stări de har mincinoase, ca- 
re la rândul lor dau naștere unei concepții false și greșite despre viaţa duhov- 
nicească... Ea inventează mereu stări pseudo-duhovnicești, îi dă celui înșelat 
sentimentul că se află într-o mare apropiere de Hristos, că vorbește lăun- 
tric cu El; acesta are „revelații“ mistice, aude voci, simte bucurii... Din toată 

această activitate sângele primeşte o mișcare amăgitoare şi păcătoasă, care este 
luată drept desfătare dată prin har... Înșelăciunea ia chipul smereniei, al evla- 
viei și al înțelepciunii“. Spre deosebire de formele mai spectaculoase de în- 
șelăciune, închipuirea, deși „face mintea să cadă în cele mai groaznice greșeli, 
nu o împinge totuși până la nebunie“, asfel încât această stare poate dura ani 
întregi sau chiar roată viața, fără a putea fi recunoscută cu ușurință. Cel care 
cade în această stare de înșelare plăcută, plină de căldură și de fervoare, co- 
mite practic o sinucidere sufletească, fiind orbit și refuzând să-și recunoască 
propria sa stare. Scrie Episcopul Ignatie: „Închipuindu-și despre sine... că este 
plin de har, el nu mai poate primi harul... Cel care își atribuie daruri ale Du- 
hului, împiedică prin chiar închipuire primirea harului dumnezeiesc, și des- 
chide larg ușa sufletului către patimi și diavoli“. Fiindcă ru zici: Sunt bogat și 
m-am îmbogăţit şi de nimic nu am nevoie! Și nu ştii că eşti ticălos și vrednic de 
plâns, şi sărac, şi orb, şi gol (Apocalipsă 3, 17). 

Cei atinși de înșelăciunea „harismatică“ nu numai că se socotesc pe sine 
„plini de duh“, ci văd și în jurul lor începutul unei noi ere a „revărsării Du- 
hului Sfânt“, crezând, ca pr. Eusebius Srephanou, că „lumea se află în pragul 
unei mari deșteptări spirituale“ (Logos, februarie 1972, p. 18), și având mereu 
pe buze cuvintele prorocului Ioil: Vărsz-voi Duhul Meu peste tot trupul (loil 
3, 1). Creștinul ortodox știe însă că această profeție se referă în general la vre- 
murile de pe urmă, care au început cu venirea Mântuitorului, și în particu- 
lar la Cincizecime (E. Ap. 2) și la toți sfinţii Bisericii Ortodoxe care au primit 
cu prisosință darurile Duhului Sfânt, așa cum sunt sfinții loan de Kronstadt 
și Nectarie din Pentapolis, și care au făcut mii de minuni, chiar într-un veac 
atât de corupt cum a fost secolul al XX-lea. Dar pentru „harismaticii“ de as- 
tăzi, minunile stau la îndemâna tuturor; aproape oricine poate să vorbească 
în limbi, numai să vrea; există chiar și manuale care îi explică cum să facă. 

Ce ne învaţă însă Sfinții Părinţi ai Bisericii Ortodoxe? Sfântul Episcop Ig- 
natie spune că darurile Duhului Sfânt „sunt primite numai de creștinii orto- 
docși care au ajuns la desăvârșire, care s-au curățit și s-au pregătit mai întâi 
prin pocăință“, Ele „sunt date sfinților lui Dumnezeu numai după bunăvo- 
ința și prin lucrarea Sa, și nu după dorinţa sau putinţa oamenilor. Ele sunt 
dăruite pe neașteptate şi foarte rar, în cazuri de mare nevoie, prin pronia cea 
minunată a lui Dumnezeu, și nicidecum la întâmplare“ (Sfântul Isaac Si- 
rul). „Trebuie să știm că, și în ziua de azi, darurile Duhului Sfânt sunt date 
doar într-o mică măsură și foarte rar, din pricina slăbirii credinței în întreaga 
creștinătate. Aceste daruri sunt date numai spre mântuire. Dimpotrivă, «în- 
chipuirea» [înșelăciunea diavolească ce ia această formă] îşi revarsă «darurile» 
din belșug și fără a se lăsa așteptate“. 

ntr-un cuvânt, „duhul“ care își revarsă dintr-o dată „darurile“ asupra aces- 
tui neam decăzut, care — corupt și înșelat de secole întregi de credinţe greșite 

şi de pseudo-pietate — nu caută decât „semne“, acesta nu este Duhul lui Dum- 
nezeu. Aceşti oameni nu L-au cunoscut niciodată pe Duhul Sfânt și nici nu ] 
s-au închinat. Adevărata duhovnicie le este atât de străină, încât, în ochii or- 
todocșilor conștienți, ei nu fac decât să o maimuțărească, prin manifestările 
lor psihice și emoționale — uneori demonice — și prin declarațiile lor hulitoa- 
re. „Adevărata trăire duhovnicească“, scrie Sfântul Ignatie, „omul trupesc nu 
o poate înțelege: căci înțelegerea unei simțiri nu poate porni decât de la acele 
simţiri deja cunoscute de inimă, în timp ce trăirea duhovnicească este cu desă- 
vârșire străină inimii care nu cunoaște decâr sentimente emoţionale și trupești. 
Asemenea inimă nici nu știe măcar de existența unei trăiri duhovnicești. 

CAPITOLUL VIII 


Concluzie: Duhul vremurilor de pe urmă 


]. Renașterea barismatică — un semn al vremurilor 


Până la sfârșitul acestui veac, nu vor lipsi prorocii Domnului Dumnezeu, 
dar nici slugile Satanei. Dar în vremurile din urmă, adevărații slujitori ai lui 
Dumnezeu vor izbuti să se ascundă de oameni, și nu vor mai face în mijlocul 
lor semne și minuni ca în ziua de azi, ci lucrarea lor o vor face în smerenie 
şi neștiuți de nimeni, iar în Împărăţia Cerurilor vor fi mai mari decât Părin- 
ţii făcători de minuni din vechime. Căci în vremea aceea nimeni nu va mai 
săvârși înaintea ochilor oamenilor minuni, care să le aprindă inimile și să îi 
îndemne să caute nevoinţele ascetice... Mulţi, fiind stăpâniţi de duhul nești- 
inţei, vor cădea în prăpastie, rărăcind pe calea cea largă [ce duce la pierzare]. 

Profeţia Sfântului Nifon de Constanţia, Cipru! 


A. O „Cincizecime fără Hristos 


Pentru creștinii ortodocși, fenomenul contemporan al „vorbirii în limbi“ 
este şi el un „semn“, ca și cel descris în Noul Testament; în cazul acesta însă, 
"nu este semnul începutului propovăduirii Evangheliei mântuirii pentru toate 
popoarele, ci al sfârșitului ei. Creștinul ortodox care trăieşte în trezvie le va da 
ușor dreptate apologeților „renașterii harismatice“, care spun că această nouă 
„revărsare a Duhului“ vestește într-adevăr „sfârșitul apropiat al acestui veac“ 
(pr. Eusebius Stephanou, în Logos, aprilie 1972, p. 3). Dar Dubul grăieşte lă- 
murit că în vremurile de apoi unii se vor depărta de la credință, luând aminte la 
duburile cele înșelătoare şi la învățăturile demonilor (| Tim. 4, 1). Iar în zilele de 
pe urmă vom vedea 4ubusi diavoleşti făcătoare de semne (Apocalipsă 16, 14). 

Sfânta Scriptură şi Sfinţii Părinţi ne spun limpede că duhul vremurilor 
din urmă nu va fi nicidecum unul de „renaștere spirituală“ și de „revărsare a 
Duhului Sfânt“, ci dimpotrivă acela va fi timpul unei apostazii aproape gene- 
rale, în care înșelăciunea diavolească va lua forme atât de subtile, încât până și 
cei aleși vor fi în pericol să îi cadă victime, iar dreapta credință creștină aproa- 
pe va dispărea de pe fața pământului: Dar Fiu/ Omului, când va veni, va găsi 


! Publicată în limba rusă odată cu scrierile Sfinților Varsanufie cel Mare și loan, Moscova, 


1855, pp. 654-655. 

oare credință pe pământ? (Lc. 18, 8). Satan va fi dezlegat tocmai în vremurile 
din urmă (Apocalipsă 20, 3), pentru a dezlănţui cea mai mare și ultima revăr- 
sare a răului pe pământ. 

Mișcarea „renașterii harismatice“, produs al unei lumi care a pierdut Sfin- 
tele Taine și harul, al unei lumi ce însetează după „semne“, fără însă a fi în 
stare să deosebească dubhurile prin care aceste semne se fac, este ea însăși un 
semn al acestor vremuri de apostazie. Mișcarea ecumenică însăși rămâne în 
continuare o mișcare a „bunelor intenţii“ și a unor „fapte bune“ lipsite de 
vlagă și neconvingătoare; dar, odată ce i se va alătura o mișcare care să aibă 
„putere“, şi care cu adevărat arată zor felul de puteri și de semne şi de minuni 
mincinoase Ul 'Les. 2, 9), cine o va mai putea opri? „Renașterea Parismatică “ 
reprezintă salvarea unui ecumenism împotmolit, pe care îl împinge către atinge- 
rea scopului său. Cât despre-acest scop, după cum am văzut, el nu este doar 
unul de natură ne-creștină, și anume „reîntemeierea Bisericii lui Hristos“ — ca 
să folosim cuvintele blasfemiatoare ale patriarhului Arhenagoras al Constan- 
tinopolului —, ci, mai mult, acest ţel declarat este doar primul pas în direcția 
atingerii adevăratului scop, de o anvergură cu mult mai mare, și care este cu 
totul străin de creștinism: realizarea unei „unități spirituale“ a tuturor religii- 
lor, care să cuprindă întreaga omenire. 

Cu toate acestea, aderenții „renașterii harismatice“ sunt convinși că experi- 
enţa lor este „creștină“; ei nu doresc să aibă deloc de-a face cu ocultismul și cu 
religiile orientale și resping, fără îndoială, în mod categoric, ideea unei com- 
paraţii între „renașterea harismatică“ și spiritism, pe care am sustinut-o în pa- 
ginile precedente. Şi este adevărat că, din punct de vedere religios, „renașterea 
harismatică“ se află la un nivel superior spiritismului, care este produsul celui 
mai grosolan tip de superstiție și de credulitate; că tehnicile ei sunt mai rafi- 
nate, iar manifestările pe care le produce mai numeroase și mai ușor de ob- 
ţinut; și, de asemenea, că întreaga sa ideologie îi oferă zparența unei mișcări 
cu caracter creștin — nu ortodox, ce-i drept, ci mai apropiat de fundamenta- 
lismul protestant, cu un adaos de culoare „ecumenică“. 

Am arătat totuși că experienţa „harismatică“, și în primul rând aspectul 
ei central, „botezul Duhului Sfânt“, este în mare măsură — dacă nu chiar în 
întregime — o experiență de tip păgân, mai apropiată de fenomenele de po- 
sedare demonică decât de orice trăire creștină. Se ştie, de asemenea, că pen- 
ticostalismul a apărut la periferia unui „creștinism“ sectar, care nu mai păs- 
trează aproape nimic din atitudinile și convingerile autentic creștine, și că el a 
fost de fapt „descoperit“ ca rezultat al unui experimenz religios, la care nici nu 
au luat parte creștini adevăraţi. Abia de curând), însă, s-a putut găsi o dova- 
dă clară, care să evidenţieze caracterul ne-creștin al experienţei „harismatice“ 


! Raportat la anul 1979. 

chiar prin afirmaţiile unui apologet al acestei mișcări. Acesta ne spune că „bo- 
tezul Duhului Sfânt“ poate avea loc și fără Hristos. 

Acest scriitor relatează cazul unei persoane care primise „botezul“ și darul 
vorbirii în limbi și care îndemna pe toată lumea să caute să îl dobândească. EI 
recunoștea, însă, că această experiență nu fusese pregătită prin pocăință, și că 
nu numai că nu renunțase la obiceiurile sale păcătoase, dar nu simțea nici mă- 
car nevoia de a o face. Scriitorul în cauză concluzionează: „O cincizecime fără 
pocăință — o cincizecime fără Hristos —, iată până unde ajung unii dintre noi 
astăzi... Aceştia au auzit de vorbirea în limbi, și dorind să se identifice cu aceas- 
tă înaltă experiență, caută pe cineva care să își pună mâinile asupra lor ca să le 
ofere astfel o împărtășire rapidă, ușoară și fără efort a darului, fără a mai fi ne- 
voie de Hristos și de Crucea Lui“. Autorul afirmă totuși că vorbirea în limbi es- 
te fără îndoială „prima consecință, sau confirmarea Botezului cu Duhul Sfânt“ 
(Harry Lunn, în Logos Journal, noiembrie-decembrie 1971, pp. 44, 47). 

Cei care se apropie de „mișcarea harismatică“ din interiorul unor denomi- 
națiuni creștine, nu fac decât să presupună că „botezul Duhului Sfânt“ ar fi 
o experiență creștină. Dacă însă o astfel de experiență le este accesibilă și ce- 
lor care nu caută decât senzația unei stări înălțăroare, dobândite fără nici un 
efort — atunci înseamnă că nu există, în mod necesar, nici o legătură între 
această experiență și Hristos. Însăși posibilitatea unei „Cincizecimi fără Hris- 
tos“ arată că, în sine, această experiență nu are nici o legătură cu creștinismul; 
iar cei care se cred „creștini“, adesea sinceri și plini de intenții bune, azribuie 
acestei experiențe un conținut creştin pe care, de fapt, aceasta nu 0 are. 

Nu este oare acesta numitorul comun al „experiențelor spirituale“, elemen- 
tul necesar noii religii universale? Nu este acesta poate chiar cheia „unităţii spi- 
rituale“ a omenirii, pe care miscarea ecumenică a căutat-o până acum în zadar? 


B. „Noul creştinism". 


Pali 


Cu siguranță, unii vor pune la îndoială faptul că „renașterea harismatică 
este o formă de mediumism; mijloacele sau tehnica prin care se comunică 
„duhul“ ei sunt, de altfel, de importanță secundară. Este însă cât se poate de 
clar că acest „duh“ nu are nici o legătură cu creştinismul ortodox. În schimb, 
el se conformează aproape literal „profeţiilor“ lui Nicolai Berdiaev privitoare 
la „Noul Creștinism“, respingând categoric „spiritul monahal și ascetic al Or- 
todoxiei istorice“, fapt care spune totul despre falsitatea sa. „Duhul renaşte- 
rii harismatice“ nu este mulțumit de „creştinismul conservator care îndreaptă 
forțele sufletești ale omului numai către pocăință și mântuire“. Considerând, 
ca și Berdiaev, că un astfel de creştinism este „incomplet“, el îi adaugă un al 
doilea nivel de fenomene „spirituale“, dintre care nici unul nu are caracter 
specific creştin (cu toate că oricine este liber să le interpreteze ca fiind creşti- 

ne), și care le sunt accesibile tuturor, indiferent de credință și de faptul că se 
căiesc sau nu pentru păcatele lor, și care nu au absolut nici o legătură cu mân- 
tuirea. Acest duh pregătește „o nouă eră a creștinătății, o spiritualitate nouă și 
profundă, cu alte cuvinte o nouă revărsare a Duhului Sfânt“ — ceea ce se află 
în totală contradicție cu afirmaţiile Sfintei Tradiții ortodoxe. 

lată cu adevărat un „nou creștinism“ — însă ingredientul „nou“ specific 
acestui creștinism nu constituie nimic original sau „avansat“, ci este doar for- 
ma pe care o îmbracă, în vremurile noastre, o religie diavolească veche de 
când lumea, și anume un păgânism de tip șamanist. Periodicul „ortodox ha- 
rismatic“ The Logos îl recomandă pe Nicolai Berdiaev drept „profet“ tocmai 
pentru că el a fost „cel mai mare teolog al creativității spirituale“ (Logos, mar- 
tie 1972, p. 8). Şi într-adevăr, șamanii triburilor primitive sunt cei care știu 
cum să intre în contact și cum să se folosească de „puterile creative“ primor- 
diale ale universului — acele „duhuri de pe pământ, din văzduh și din ape“ 
pe care Biserica lui Hristos le numește 4izvo/;, și prin slujirea cărora se poa- 
te într-adevăr ajunge la extazuri și bucurii „creative“ (acel „entuziasm și ex- 
taz nietzschean“, de care Berdiaev se simțea atât de aproape), necunoscute 
„creștinilor“ plictisiţi și căldicei care cad victime înșelăciunii „harismatrice“. 
Însă ele nu duc la Hristos. Dumnezeu a interzis legăturile cu acest tărâm 
ocult, „creativ“, în care rătăcesc așa-zișii „creștini“ din ignoranță și din au- 
to-amăgire. „Renașterea harismatică“ nici nu are, de altfel, nevoie să intre în 
„dialog cu religiile necreștine“, deoarece sub numele de „creștinism“ ea deja 
îmbrățișează aceste religii și devine ea însăși acea religie nouă pe care o vestea 
Berdiaev, o ciudată combinaţie de creștinism și păgânism. 

Bizarul spirit „creştin“ al „renașterii harismatice“ este descris foarte clar de 
Sfânta Scriptură și de tradiția patristică ortodoxă. Potrivit acestor surse, isto- 
ria lumii va culmina cu o figură „hristică“ aproape supraumană, cu falsul Me- 
sia sau zatihristul, Acesta va fi „creştin“ în sensul că întreaga sa activitate și 
chiar persoana lui se vor defini prin raportare la Hristos, pe Care Îl va imita 
în toate privinţele posibile. Iar el nu numai că va fi dușmanul suprem al lui 
Hristos, dar, pentru a-i înşela pe creștini, va lua chiar chipul lui Hristos, ve- 
nit pe pământ a doua oară ca să conducă lumea din templul reconstruit din 
Ierusalim. 

Să nu vă amăgească nimeni, cu nici un chip; căci ziua Domnului nu va soi, 
până ce mai întâi nu va veni lepădarea de credinţă şi nu se va da pe față omul 
nelegiuirii, fiul pierzării, potrivnicul, care se înalță mai presus de tot ce se numej- 
te Dumnezeu, sau se cinstește cu închinare, așa încât să se așeze el în templul lui 
Dumnezeu, dându-se pe sine drept Dumnezeu... lar venirea aceluia va fi prin 
lucrarea Iui Satan, însoțită de tot felul de puteri şi de semne și de minuni minci- 
noase, și de amăgiri nelegiuite, pentru fiii pierzării, fiindcă n-au primit iubirea 
adevărului, ca ei să se mântuiască. Și, de aceea, Dumnezeu le trimite o lucrare de 

amăgire, ca ei să creadă minciuni, ca să fie osândiți toți cei care n-au crezut ade- 
vărul, ci le-a plăcut nedreptatea (Il Les. 2, 3-4, 9-12). 

Învățătura ortodoxă privitoare la Antihrist este o remă prea vastă pentru a 
putea fi prezentată aici. Însă dacă, așa cum cred adepții „renașterii harisma- 
ice“, zilele de pe urmă s-au apropiat într-adevăr, este de importanță crucială 
ca ortodocșii să cunoască această învățătură privitoare la cel care, după cum 
ne-a spus Mântuitorul Însuși, ne va arăta, împreună cu „prorocii mincinoși 
ai acelor timpuri, semne mari şi chiar minuni, ca să amăgească, de va fi cu pu- 
tință, şi pe cei aleşi (Mr. 24, 24). Iar prin cei „aleși“ nu se înţelege, desigur, 
mulțimea celor care ajung să accepte cea mai grosolană și mai nescripturistică 
înșelăciune, și anume că „lumea se află în pragul unei mari deșteptări spiritu- 
ale“, ci turma cea mică, aceea căreia Mântuitorul i-a făgăduit:... că Tată! vostru 
a binevoit să vă dea vouă Împărăția (Le. 12, 32). Chiar și adevărații aleși vor fi 
așadar puternic ispitiţi de mari/e semne şi minuni ale lui Antihrist; dar mulţii 
așa-ziși „creştini“ îl vor primi pe acesta fără nici o rezervă, pentru că „noul“ 
său „creștinism“ este tocmai ceea ce caută ei. 


C. „Isus (sic!) vine curând “ 


În ultimii ani, figura lui „Isus“ (sic!) a căpătat, în mod semnificativ, o pro- 
eminenţă ciudată în America. Atât în ceea ce privește spectacolele de teatru, 
cât și filmul, vechea interdicţie de a prezenta persoana lui Hristos a fost abro- 
gată. S-au bucurat de o senzațională audiență musical-uri care reprezentau 
parodii blasfemiatorii ale vieții Sale. „Mișcarea lui Isus (sic!)“ [Jesus Move- 
ment“), de orientare predominant „harismatică“, s-a răspândit spectaculos în 
rândul adolescenților și al tinerilor. Cea mai grosolană formă de muzică pop 
americană își revendică un caracter „creștin“ în cadrul festivalurilor de masă 
„Jesus-Rock“, și pentru prima dată în acest secol [al XX-lea], melodiile așa-zis 
„creștine“ ajung să se numere printre cele mai populare din America. Iar acest 
bizar amestec de sacrilegiu și mentalitate lumească de cea mai joasă speță se 
rezumă printr-un refren mereu repetat, ce pare să exprime așteptările și spe- 
ranţele tuturor: „Isus (sic!) vine curând“. 

Într-o Americă pustiită din punct de vedere psihic și religios, un incident 
„mistic“ semnificativ se repetă în vieţile unor oameni cât se poate de diferiți. 
Editorul unei publicații „harismatice“ ni-l descrie, așa cum a fost relatat în 
cadrul unei adunări: 

„Prietenul meu călătorea, împreună cu soţia, pe autostrada 3 către Boston, 
și a oprit să ia un autostopist. Era tânăr și purta barbă, dar nu era îmbrăcat 
ca un hippie. A urcat în spate fără să vorbească prea mult, și și-au văzut de 
drum. După un timp, tânărul a spus pe un ton calm: „Domnul vine curând“. 
Prietenul meu și soția sa au fost atât de uluiți, încât s-au întors amândoi să-l 
privească. Nu mai era nimeni pe bancheta din spate. Zguduiţi, au oprit la 

benzinăria cea mai apropiată. Simţeau nevoia să povestească întâmplarea, in- 
diferent de reacția interlocutorului. Dar lucrătorul de la benzinărie nu a râs, 
ci le-a spus numai: «Sunteţi a cincea persoană care îmi povestește asta». 

„M-au trecut fiorii, deși afară era cald. Și acesta era numai începutul. Unul 
după altul, alți șase participanţi la adunare au povestit întâmplări similare, 
care se petrecuseră pe tot cuprinsul țării în ultimii doi ani“ — în Los Angeles, 
Philadelphia, Dulurh (unde fuseseră raportate la poliţie treisprezece aseme- 
nea incidente într-o singură noapte), New Orleans. Uneori autostopistul era 
un bărbat, alteori o femeie. Mai târziu, un preot episcopalian i-a relatat edito- 
rului propria sa întâlnire, identică cu cele relatate mai sus, petrecută în statul 
New York. Editorul vedea în roate acestea un semn sigur că, într-adevăr, „Isus 
(sic!) vine curând“ (David Manuel, Jr., în Logos Journal, ianuarie-februarie 
1972, p 3). 

La o examinare atentă a scenei religioase contemporane — mai ales în 
America, de unde au pornit majoritatea curentelor religioase de masă din ul- 
tima sută de ani — nu putem să nu remarcăm o foarte pronunțată atmosfe- 
ră de așteptare hiliastă. Această constatare nu se aplică de altfel doar cercu- 
rilor „harismatice“, ci chiar și celor tradiționaliste sau fundamentaliste, care 
resping „renașterea harismatică“. Astfel, mulți romano-catolici tradiționaliști 
cred în venirea unei „ere mariologice“ hiliaste care va preceda sfârșitul lumii. 
Aceasta constituie numai o variantă a răspânditei erori catolice de a încer- 
ca o „sanctificare a lumii“, sau, așa cum s-a exprimat acum cincisprezece ani 
[1964] arhiepiscopul de Seattle, Thomas Connolly, „de a transforma lumea 
contemporană în Împărăţia lui Dumnezeu, ca pregătire pentru a doua Veni- 
re a Sa“. Evangheliștii protestanți, ca de exemplu Billy Graham, în propriul 
lor mod greșit de a interpreta Apocalipsa, așteaptă „mileniul“ în care „Hris- 
tos“ va domni pe pământ. Alți evangheliști din Israel găsesc că interpretarea 
lor milenaristă a lui „Mesia“ este tocmai cea potrivită pentru a-i „pregăti“ pe 
evrei pentru venirea Lui!. Iar ultrafundamentalistul Carl Mclntire se pregă- 
tește să construiască în Florida (lângă Disneyworld!) o replică în mărime na- 
turală a Templului din lerusalim, fiind convins că se apropie momentul în 
care evreii vor construi însuși „Iemplul în care Domnul se va întoarce, așa 
cum a făgăduit“ (Christian Beacon, ll noiembrie 1971, 6 ianuarie 1972). 
Așadar, până și antiecumeniștii consideră că se pot alătura evreilor nepocăiţi, 
spre a-l întâmpina pe falsul Mesia, pe Antihrist, spre deosebire de rămășița 
credincioșilor care Îl vor primi pe Hristos așa cum Îl propovăduiește Biserica 
Ortodoxă, atunci când se va reîntoarce pe pământ prorocul Ilie. 

De aceea, creștinul ortodox conștient, care cunoaște profețiile Sfintei 
Scripturi privitoare la zilele de pe urmă, nu se va lăsa impresionat când vre- 


! Vezi Gordon Lindsay, /srae/5 Destiny and the Coming Deliverer, Christ for the Nations Pub. 
Co., Dallas, Texas, pp. 28-30. 

un pastor protestant îi va spune că „este extraordinar cum lucrează Isus (sic!) 
când ne deschidem inimile pentru El. Nu e de mirare că acum oamenii de 
toate credințele se pot ruga împreună“ (Harold Bredesen, în Logos Journal, 
ianuarie- februarie 1972, p. 24); sau când aude de la un catolic adept al miș- 
cării penticostale că membrii tuturor confesiunilor „încep acum să privească 
peste zidurile care îi despart, pentru ca fiecare să recunoască în celălalt chipul 
lui Isus (sic!) Hristos“ (Kevin Ranaghan, în Logos Journal, noiembrie-decem- 
brie 1971, p. 21). Dar cine este acest „Hristos“, pentru care se desfășoară în 
întreaga lume un asemenea program intensiv de pregătire psihologică și chiar 
fizică? Este acesta oare adevăratul nostru Dumnezeu și Mântuitor, lisus Hris- 
tos, Care a întemeiat Biserica pentru mântuirea oamenilor? Nu cumva este 
falsul hristos, care va veni în numele său (In 5, 43) și-i va uni pe toți cei care 
resping sau pervertesc învățătura Bisericii Ortodoxe celei Una? 

Mântuitorul Însuși ne-a avertizat: Arunci, de vă va zice cineva: Iată, Mesia 
este aici sau dincolo! să nu-l credeți. Căci se vor ridica bristoşi mincinoși şi pro- 
roci mincinoși şi vor da semne mari şi chiar minuni, ca să amăgească, de va fi cu 
putință, şi pe cei aleşi. lată, v-am spus de mai înainte. Deci, de vă vor zice vouă: 
Iată este în pustie, să nu ieşiţi; iată, este în cămări, să nu credeti. Căci precum 
fulgerul iese de la răsărit şi se arată până la apus, așa va fi şi ieşirea Fiului Omu- 
lui (Mt. 24, 23-27). 

Cea de a doua Venire a lui Hristos va fi cu neputinţă de confundat: ea se 
va întâmpla deodată, va veni pe neașteptate, din cer (F. Ap. 1, 11) și va în- 
semna sfârșitul acestei lumi. Nu va exista nici un fel de „pregătire“ în afară de 
aceea pe care și-o lucrează fiecare creștin ortodox, prin căință de păcate, viață 
duhovnicească, și grija de a nu cădea în greșeală. Cei care se „pregătesc“ altfel, 
care spun că mesia este „aici“ — și mai ales „aici“, în Templul din Ierusalim — 
sau care predică „venirea în curând“ a lui lisus fără să avertizeze despre groaz- 
nica înșelare care va preceda această venire, sunt cu siguranţă profeții lui an- 
tihrist, ai falsului hristos care trebuie să vină mai întâi și să amăgească lumea, 
inclusiv pe „creștinii“ care nu sunt sau nu vor deveni cu adevărat ortodocși. 
Nu există nici un „mileniu“ viitor. Pentru cei vrednici să-l primească, „mile- 
niul“ apocaliptic (Apocalipsă 20, 6) este chiar acum; este viaţa plină de har în 
sânul Bisericii Ortodoxe, de-a lungul acestei „mii de ani“ de la prima Venire a 
lui Hristos și până la timpul lui Antihrist!. Prin faptul că protestanții așteaptă 
„mileniul“ în viitor, ei mărturisesc că nu-l trăiesc în prezent — cu alte cuvinte, 
că se află în afara Bisericii Iui Hristos şi că nu au gustat harul dumnezeiesc. 


' Aşa ne învaţă Sfinţii Vasile cel Mare, Grigorie Teologul, Andrei al Cezareii și mulți alți Sfinți 
Părinţi. Vezi Arhiepiscopul Averchie, Guide to the Study of New Testament, partea a II-a (în limba 
rusă), Jordanville, New York, 1956, pp. 434-438, trad. în limba engleză în The Apocalypse în the 
Teachings of Ancient Christianity, St. Herman of Alaska Brotherhood, Platina, California, 1995, 
pp. 253-254. 

D. Trebuie Ortodoxia să se alăture apostaziei? 


Astăzi [1979], unii preoţi ortodocși, în frunte cu pr. Eusebius Stephanou, 
încearcă să ne convingă de faptul că „renașterea harismatică“, deși a apărut 
și se desfășoară în continuare în afara Bisericii Ortodoxe, ar fi totuși „orto- 
doxă“ în spirit, prevenindu-ne chiar: „Nu rămâneţi deoparte“. Însă nimeni 
dintre cei care au studiat această mișcare analizând lucrările principalilor săi 
reprezentanți, dintre care mulți au fost citați în cartea de față, nu se poate în- 
doi de faptul că această „renaștere“, în măsura în care se poate numi creștină, 
este în întregime protestantă prin originea, inspirația, intenția, practica, „teo- 
logia“ și scopul său. Ea este o formă a „revitalizării“ protestante, fenomen ce 
reține doar fragmente din ceea ce este autentic creștin, substituind creștinis- 
mului o isterie emoţională „religioasă“ ale cărei victime cad în iluzia fatală că 
s-au „mântuit“. Dacă „renașterea harismatică“ diferă cu ceva de „revitaliza- 
rea“ protestantă, atunci diferența constă numai în adăugarea unei noi dimen- 
siuni, aceea a fenomenului cripro-spiritist, care este mai spectaculos și mai 
obiectiv decâr simpla revitalizare care are un caracter mai subiectiv. 

Acest fapt evident este grăitor confirmat prin analizarea fenomenului, pe 
care Părintele Eusebius Stephanou încearcă să-l confirme drept o „deșteptare 
ortodoxă“ în periodicul The Logos. 

Acest preot ortodox își informează cititorii că „Biserica Ortodoxă nu s-a 
alăturat mișcării de redeșteptare creștină a zilelor noastre“ (februarie 1972, 
p. 19). EI însuşi întreprinde călătorii pentru a organiza întruniri după mo- 
delul celor revivaliste („revitalizatoare“) protestante, din care nu lipsesc nici 
„chemarea de la altar“ și nici obișnuitele „lacrimi și suspine“ de emoție tipi- 
ce adunărilor revivaliste („revitalizatoare“) (aprilie 1972, p. 4). Părintele Eu- 
sebius însuși, cu lipsa de modestie caracteristică acelorași cercuri, ne spune că 
„dau slavă şi mulțumire lui Dumnezeu pentru că a revărsat lumina Duhului 
Său în sufletul meu, ca răspuns la rugăciunile pe care le-am înălțat neîncetat, 
zi și noapte“ (februarie 1972, p. 19); și mai târziu se declară fățiș a fi „pro- 
roc“ (aprilie 1972, p. 3). El nu menţionează absolut nicăieri interpretarea or- 
todoxă a evenimentelor apocaliptice, însă o reia pe cea a fundamentalistului 
protestant Billy Graham, privitoare la „răpirea“ care va premerge „mileniu- 
lui“: „Marea zi a urgiei se apropie. Dacă îi rămânem credincioși lui Hristos, 
vom fi cu siguranță răpiți spre a fi împreună cu EI, la fericitul sunet al trâm- 
biţei, şi vom fi cruțați de groaznica distrugere care se va abate asupra lumii“! 
(aprilie 1972, p. 22). Şi totuși, nici măcar fundamentaliștii nu sunt unanim 


! CF. Billy Graham, World Aflame, Doubleday (Pocket Cardinal Ed.), New York, 1966, p. 
178; C.H. Mackintosh, The Lord: Coming, Moody Press, Chicago, pp. 30-31 și mulți alți funda- 


mentalişti protestanți. 

de acord cu această eroare!, care nu are nici un temei scripturistic? și care des- 
fiinţează orice necesitate de a mai veghea împotriva amăgirii lui Antihrist, de 
care adepții „renașterii harismatice“ își închipuie că vor fi cruţați. 

Toate acestea nu sunt nici măcar pseudo-ortodoxie; sunt protestantism 
curat, și încă de tipul cel mai îndoielnic. În zadar am căuta în revista Logos 
a Părintelui Eusebius Srephanou vreun semn că această „deșteptare“ este in- 
spirată de tradiţia ascetică ortodoxă: Vierz/e Sfinților, învățăturile Sfinţilor Pă- 
rinţi, slujbele bisericești, interpretarea ortodoxă a Sfintei Scripturi. Anumiți 
„harismatici“ ortodocși, este drept, fac uz de unele dintre aceste surse — dar, 
vai!, le amestecă cu „multe alte cărți scrise de creștini fervenţi, implicaţi în 
mișcarea harismatică“ (Logos, martie 1972, p. 16) și în consecinţă le citesc în 
spirit „harismatic“ — reținând, ca toți sectanții, din scrierile ortodoxe doar ce- 
ea ce i-au învăţat noile doctrine care vin din afara Bisericii lui Hristos. 

Este adevărat că o deșteptare ortodoxă este de dorit în zilele noastre, când 
mulţi creștini ortodocși au pierdut duhul adevăratului creștinism, iar trăirea 
fierbinte și autentic creștină se întâlnește prea rar. Viaţa modernă a devenit 
prea confortabilă; viața lumească, mult prea atrăgătoare; pentru prea mulți 
oameni, Ortodoxia a devenit o simplă chestiune de apartenenţă la o organi- 
zaţie bisericească sau de îndeplinire „corectă“ a unor ritualuri și practici care 
le rămân pur exterioare. 

Este într-adevăr nevoie de o autentică deşteptare spirituală în Biserica Or- 
vodoxă, dar nu aceasta este ceea ce vedem la ortodocșii aderenţi ai mișcării 
„harismatice“. Ca și activiștii „harismatici“ proveniți dintre protestanți sau 
romano-catolici, aceștia sunt în perfectă armonie cu spiritul vremii. Ei nu 
păstrează legătura cu izvoarele tradiţiei și spiritualității ortodoxe, preferând 
tehnicile protestante revivaliste („revitalizatoare“), ajunse acum la modă. Ast- 
fel, se alătură celui mai important curent al „creștinismului“ apostat al zilelor 
noastre: mișcarea ecumenică. La începutul anului 1978, arhiepiscopul Iakov 
al Arhidiocezei grecești a Americii de Nord și de Sud a aprobat oficial activi- 
tatea pr. Eusebius Stephanou, dându-i totodată permisiunea de a predica ori- 
unde pe tema „darurilor Duhului Sfânt“; astfel personajul cel mai „moder- 
nist“ și ecumenist al structurii ecleziastice își dă mâna cu mișcarea „renașterii 
harismatice“, gest ce reflectă afinităţile care îi apropie. Adevăratul creștinism 
nu are însă nimic de-a face cu toate acestea. 

„Deşteptări“ ortodoxe autentice au existat în trecut. Ne gândim la Sfân- 
tul Cosma din Erolia, care mergea pe jos din sat în sat, în Grecia secolului al 
XVIII-lea, îndemnându-i pe oameni să se întoarcă la credinţa vie a înaintași- 


* Vezi Kurt Koch, Day X, Kregel Publications, Grand Rapids, Michigan, pp. 116-117. 
2] Tes. 4, 16-17 se referă la cea de-a doua Venire a lui Hristos, care, potrivit Sfinţilor Părinţi, 
urmează după vremea „urgiei“ și după stăpânirea vremelnică a lui Antihrist. 

lor lor; sau la Sfântul loan de Kronstadt, din secolul nostru [al XX-lea], care a 
dus străvechiul mesaj al trăirii creștin-ortodoxe mulțimii de orășeni din Sankt 
Petersburg. Sau la duhovnicii monahi ortodocși, cu adevărat plini de Duhul 
Sfânt, care au lăsat drept moștenire învățăturile vieţii înduhovnicite atât mo- 
nahilor, cât și mirenilor din urma lor. Ne gândim la Sfântul Simeon Noul Te- 
olog din secolul al X-lea și la Sfântul Serafim din Sarov din Rusia secolului al 
XIX-lea. Sfântul Simeon este grav răstălmăcit de „harismaticii“ ortodocși (Du- 
hul de Care vorbea el este cu totul diferit de al lor!); iar Sfântul Serafim este 
invariabil citat fără a se ţine seama de context, pentru a minimaliza accentul 
pe care îl punea el pe necesitatea de a aparţine Bisericii Ortodoxe pentru a pu- 
rea duce o viață cu adevărat înduhovnicită. În convorbirea Sfântului Serafim 
cu mireanul Motovilov, despre „dobândirea Duhului Sfânt“ (pe care „haris- 
maticii“ ortodocși o citează fără pasajele subliniate aici), acest mare Sfânt spu- 
ne: „Harul Duhului Sfânt, care ne este dăruit tuturor celor credincioși, prin 
taina Sfântului Botez, este pecetluit prin taina Mirungerii pe părțile cele mai 
însemnate ale trupului, așa cum a rânduit Sfânta Biserică [Ortodoxă], păstră- 
toarea din veac a acestui har“. Şi mai departe: „Domnul îi ascultă deopotrivă pe 
monah și pe simplul mirean, cz condiția ca amândoi să fie ortodocși . 

Spre deosebire de adevărata trăire creștin-ortodoxă, „renașterea harismati- 
că“ nu constituie decât aplicarea în practică a modei „ecumenice “ atât de răspân- 
dite — un creștinism contrafăcut, care ÎL trădează pe Hristos și Biserica Lui. 
Nici un ortodox „harismatic“ nu va obiecta vreodată la apropiata „unire“ cu 
acei protestanți și romano-catolici care, așa cum spune imnul „harismatic“ 
interconfesional, sunt deja „uniţi în Duhul, uniţi în Domnul“ și care i-au dus 
către „experiența harismatică“ pe care tot ei au dirijat-o. „Duhul“ care a in- 
spirat „renașterea harismatică“ este duhul lui Antihrist sau, mai precis, al ace- 
lor demoni ai timpurilor de pe urmă, care, prin „minunile“ lor, pregătesc lu- 
mea pentru venirea falsului mesia. 


E. Copii, este ceasul de pe urmă (I În 2, 18) 


Ca și în zilele prorocului Ilie, Dumnezeu a păstrat în lume, fără știința 
înfierbântaţilor promotori ortodocși ai „deșteptărilor harismatice“, szpze mii 
de bărbați care nu şi-au plecat genunchiul înaintea lui Baal (Rom. 11, 4), adi- 
că un număr necunoscut de adevăraţi creștini ortodocși. Aceștia nu sunt nici 
morți duhovnicește, așa cum se plâng „harismaticii“ ortodocși că au ajuns să 
fie turmele credincioșilor lor, și nici ostentativ „plini de duh“, așa cum au de- 
venit aceiași credincioși aflați sub înrâurire „harismatică“. Ei nu se lasă antre- 
naţi de curentul general de apostazie și nici de falsele „deșteptări“, ci rămân 
ancorați în sfânta și mântuitoarea credință a Bisericii Ortodoxe şi în Tradi- 
ţia care s-a transmis de la Sfinţii Părinți până în zilele noastre, luând amin- 

te la semnele timpului și mergând pe calea cea strâmtă care duce la mântu- 
ire. Mulţi dintre ei îi urmează pe episcopii puţinelor Biserici Ortodoxe [din 
Statele Unire] care s-au ridicat hotărât împotriva apostaziei din zilele noastre. 
Sunt și alții, în alte Biserici Ortodoxe, care deplâng apostazia tot mai eviden- 
tă a ierarhilor lor și se luptă să găsească o cale de a-și păsta credința neatinsă; 
și de asemenea unii, din afara Bisericii Ortodoxe, ale căror inimi s-au deschis 
prin harul lui Dumnezeu și la chemarea Lui, și care fără îndoială se vor alătu- 
ra adevăratei credințe ortodoxe. Acești „șapte mii“ de oameni sunt păstrătorii 
adevăratei și unicei drepte credințe a vremurilor de pe urmă. 

Dar, în afara acestei Ortodoxii autentice, întunericul se întinde într-una. 
Judecând după ultimele știri din sfera „religioasă“, este posibil ca „renașterea 
harismatică“ să nu fie decât începutul timid al unei viitoare „ere a minuni- 
lor“. Mulşi protestanți, care și-au dat seama de frauda „renașterii harismati- 
ce“, acceptă acum ca fiind autentică spectaculoasa „renaștere“ din Indonezia 
unde, după cum ni se spune, au loc cz adevărat „minuni identice cu cele re- 
latate în Faprele Apostolilor“. În numai trei ani, două sute de mii de păgâni 
s-au convertit acolo la protestantism, întotdeauna în împrejurări miraculoa- 
se: tot ce fac aceștia este în ascultare și supunere absolută față de „vocile“ și 
„îngerii“ care le apar fără încetare și care, de obicei, citează din Sfânta Scrip- 
tură indicând și locul, și numărul versetelor; apa se preface în vin la fiecare 
cerenionie protestantă de împărtășire; apar mâini desprinse de trup care îm- 
part în mod miraculos hrană celor flămânzi; o întreagă ceată de diavoli este 
văzută cum părăsește un sat de păgâni, deoarece „unul mai puternic“ [,„Isus“ 
(sic!)] a venit să le ia locul; „creștinii“ practică o numărătoare inversă pentru 
păcătosul care refuză să se pocăiască și, când ajung la „zero“, persoana respec- 
tivă moare; copiii învaţă noi imnuri protestante de la vocile unor fiinţe nevă- 
zure, care repetă cântecele de câre douăzeci de ori, așa încât copiii să le țină 
minte; „reportofonul lui Dumnezeu“ înregistrează cântecul unui cor de copii 
și îl redă apoi în auzul acelorași copii uluiți; foc coborât din cer arde icoane 
catolice („Domnul“ din Indonezia este foarte pornit împotriva catolicilor); 
sunt vindecați treizeci de mii de bolnavi; „Hristos“ apare din cer și „se pogoa- 
ră“ asupra oamenilor pentru a-i însănătoși; unii sunt transportaţi în mod mi- 
raculos dintr-un loc în altul și merg pe apă; predicatorii sunt însoțiți de lu- 
mini care le arată drumul noaptea, sau de nori care îi umbresc în timpul zilei; 
iar morții învie.) 

Este interesant că „vorbirea în limbi“ lipsește aproape cu desăvârșire şi este 
chiar interzisă de „renașterea“ religioasă indoneziană în unele zone (deși poa- 
ce fi întâlnită în multe altele), iar mediumismul pare uneori a fi înlocuit de 
intervenția directă a duhurilor căzute. Se prea poate ca această „renaștere“, cu 


' CE. Kurt Koch, Ze Revival in Indonesia, Kregel Publications, 1970; Mel Tari, Like a Mighty 
Wind, Creation House, Carol Stream, Illinois, 1971. 

mult mai puternică decât penticostalismul, să fie o etapă superioară a acelu- 
iaşi fenomen „spiritual“ (după cum penticostalismul însuși este o formă mai 
avansată de spiritism) și să anunțe iminența groaznicei zile în care, așa cum 
proclamă „vocile“ și „îngerii“ din Indonezia, „Domnul“ urmează să vină — că- 
ci știm că Antihrist va „dovedi“ lumii că este „Hristos“, tocmai prin asemenea 
„minuni“. 

Într-o epocă în care ignoranța și înșelăciunea sunt aproape universale, 
când pentru cei mai mulți „creștini“ Fristos este tocmai ceea ce învățătura 
ortodoxă numește Antihrist, Biserica Ortodoxă a lui Hristos este singura ca- 
re păstrează și împărtășește harul dumnezeiesc. Aceasta este o comoară nepre- 
țuită, a cărei existență lumea așa-numit „creştină“ nici măcar nu o bănuiește. 
Această lume, într-adevăr, lucrează împreună cu puterile întunericului pen- 
cru a-i câștiga de partea sa pe credincioșii adevăratei Biserici a lui Hristos, ca- 
re sunt gata să creadă orbește că „numele lui Isus (sic!)“ îi va mântui în ciuda 
apostaziei și blasfemiei lor, neţinând seama de înfricoșătorul avertisment al 
Domnului: Mulzi Îmi vor zice în ziua aceea: Doamne, Doamne, au nu în nu- 
mele Tău am prorocit şi nu în numele Tău am scos demoni şi nu în numele Tău 
minuni multe am făcut? Şi atunci voi mărturisi lor: Niciodată nu v-am cunoscut 
pe voi. Depărtați-vă de la mine cei ce lucraţi Jărădelegea (Mr. 7, 22-23). 

Iar Sfântul Apostol Pavel adaugă acestui avertisment privitor la venirea lui 
Antihrist următoarea poruncă: Deci dar, fraților, staţi neclintiți şi tineti preda- 
niile pe care le-aţi învățat, fie prin cuvânt, fie prin epistola noastră (Il Les. 2, 
15). Sunt unii care vă tulbură şi voiesc să schinive Evanghelia Iui Hristos. Dar 
chiar dacă noi sau un înger din cer v-ar vesti altă Evanghelie decât aceea pe ca- 
re v-am vestit-o, să fie anatema! Precum v-am spus mai înainte, şi acum vă spun 
iarăși: Dacă vă propovăduieşte cineva altceva decât aţi primit, să fie anatema! 
(Gal. 1, 8-9). 

Răspunsul ortodox la fiecare nouă „renaștere religioasă“ și chiar la „redeș- 
teptarea“ ultimă și teribilă al lui Antihrist, este însăși Evanghelia lui Hristos, 
pe care singură Biserica Ortodoxă a păstrat-o neschimbată și a transmis-o ne- 
întrerupt de la Hristos și Apostolii Săi. lar harul Duhului Sfânt, doar Biserica 
Ortodoxă îl împărtășește, și numai fiilor săi credincioși, acelora care prin Tai- 
na Mirungerii au primit și care au păstrat nestricată aZevărata pecete a darului 


Duhului Sfânt. Amin. 


2. Religia viitorului 


Este profund semnificativ, pentru starea spirituală a societății contempo- 
rane, faptul că experiențele de tip „harismatic“ și de meditație încep să fie 
tot mai larg acceptate printre așa-zișii „creștini“. Este cert că aceștia se află 
sub influența religiilor orientale, însă aceasta este doar urmarea unui lucru cu 

mult mai important: este vorba de pierderea gustului și a înțelegerii creștinis- 
mului, a dragostei pentru el, ceea ce reprezintă motivul pentru care ceva atât 
de străin creștinismului ca „meditaţia“ orientală poate să pună stăpânire pe 
sufletele „creștinilor“. 

Viaţa egoistă, orientată numai către satisfacerea iubirii de sine, pe care o 
duc astăzi cei mai mulți dintre așa-zișii „creștini“, este atât de acaparatoare, 
încât îi împiedică efectiv să mai înţeleagă ce înseamnă spiritualitatea autenti- 
că; iar când asemenea oameni încearcă totuși să aibă o „viaţă spirituală“, nu 
caută în realitate decât o altă formă de autosatisfacție. Aceasta se vede clar din 
idealul religios absolut fals pe care îl urmăresc mișcarea „harismatică“ și di- 
feritele forme de „meditaţie creștină“: toate promit (și chiar dau imediat) un 
sentiment de „mulțumire“ și de „pace“. Dar acesta nu este câtuși de puţin 
idealul creștin, a cărui definiție este, dimpotrivă, lupta și nevoința neobosită. 
„Mulţumirea“ și „pacea“ caracteristice acestor mișcări „creștine“ contempo- 
rane sunt în mod evident rezultatul înșelăciunii diavolești, al mulțumirii de 
sine și al obtuzității în ceea ce privește viața spirituală — ceea ce înseamnă 
moarte sigură pentru o autentică viață duhovnicească, orientată spre Dum- 
nezeu. Toate aceste forme de „meditaţie creștină“ operează exclusiv la nivelul 
psihic și nu au absolut nimic în comun cu trăirea creștină. Irăirea creștină se 
câștigă și se desăvârșește prin lupta stăruitoare pentru dobândirea Împărăţi- 
ei celei veșnice, care se va instaura pe deplin abia la sfârșitul acestei lumi tre- 
cătoare și secularizate. Adevăratul luptător creștin nu-și încetează strădaniile 
nici măcar atunci când îi este dar să preguste fericirea veșnică, încă din aceas- 
tă viaţă, pe când religiile orientale, cărora Împărăţia Cerurilor nu le-a fost 
descoperită, luptă numai pentru a obține anumite stări psihice, care încep și 
se sfârșesc în viaţa de aici. 

În aceste timpuri de apostazie care precede venirea lui Antihist, Satan a 
fost dezlegat pentru o vreme (Apocalipsă 20, 7), spre a-și lucra minunile min- 
cinoase pe care nu le-a putut săvârși în timpul celor „o mie de ani“ de har în 
Biserica lui Hristos (Apocalipsă 20, 3), și spre a aduna, ca pe recolta unui se- 
ceriș drăcesc, acele suflete care n-au primit iubirea adevărului (Il Tes. 2, 10). 
Ne putem da seama că vremea lui Antihrist s-a apropiat într-adevăr, chiar din 
faptul că această „recoltă“ se strânge acum nu numai din rândul popoarelor 
păgâne, care nu L-au cunoscut pe Hristos, ci încă mai mult dintre „creştinii“ 
care au pierdut gustul și conștiința creștinismului. Este în firea lui A atihrist 
să înfățișeze împărăţia Satanei ca fiind aceea a lui Hristos. Mişcarea „harisma- 
tică“ și „meditaţia creștină“ de astăzi, ca și „noua conștiință religioasă“ de ca- 
re țin acestea, sunt precursoare ale religiei viitorului, religia omenirii din vre- 
murile de pe urmă, religia lui Antihrist. lar principalul lor rol „spiritual“ este Ze 
a pune la îndemâna creştinilor initieri demonice, care până acum erau întâlnite 
doar în lumea păgână. Să admitem că aceste „experimente religioase“ sunt în- 

că, de multe ori, doar niște încercări nesigure, în care se află cel puţin tot atâ- 
ta auto-sugestie, pe câtă inițiere demonică autentică. Fără îndoială, nu toți cei 
care au obținut rezultatele dorite prin „meditaţie“ sau care cred că ar fi primit 
„Botezul Duhului“ au fost iniţiaţi cu adevărat în împărăţia lui Satan. Aces- 
ta este însă scopul unor astfel de „experimente“, iar tehnicile de inițiere vor 
deveni cu siguranță tot mai eficiente, pe măsură ce omenirea devine tot mai 
pregătită pentru ele prin adoptarea atitudinii de pasivitate și de deschidere fa- 
ță de noile „experienţe religioase“ pe care le presupun aceste mișcări. 

Dar ce a ajuns umanitatea — și mai ales „creștinătatea“ — într-o stare atât 
de disperată? Desigur, cauza nu este închinarea pe faţă la Satan, care este în- 
totdeauna practicată de un număr relativ mic de oameni, ci mai curând es- 
te vorba de ceva cu mult mai subtil, dar cu atât mai înspăimântător pentru 
creștinul ortodox veghetor, care își dă seama de ea, și anume pierderea harului 
lui Dumnezeu, care decurge din pierderea gustului și a dragostei pentru creş- 
tinismul autentic. 

În Occident, harul dumnezeiesc s-a pierdut, fără îndoială, cu multe secole 
în urmă. Romano-catolicii și protestanții de astăzi nu cunosc pe deplin harul 
lui Dumnezeu, și de aceea nu este de mirare că nu sunt capabili să îl deose- 
bească de înșelătoriile demonice care încearcă să i se substituie. Dar vai! Suc- 
cesul falsei spiritualități, chiar în rândul creștinilor ortodocși de astăzi, arată 
în ce măsură au pierdut, chiar și aceștia, simţul creștinismului autentic, în- 
cât nici ei nu îl mai pot distinge de pseudo-creștinism. De prea multă vreme, 
creștinii ortodocși iau comoara nepreţuită a credinței lor ca pe ceva de la sine 
înțeles și nu mai ştiu să o aprecieze, și neglijează să mai valorifice, prin trăi- 
rea lor, aurul curat al învățăturilor ei. Câţi dintre creștinii ortodocși au auzit 
măcar de existența scrierilor de căpetenie ale spiritualității ortodoxe, care ne 
învață tocmai cum să distingem spiritualitatea autentică de cea contrafăcută, 
scrieri care ne pun înainte viaţa și învățăturile sfinţilor bărbaţi și ale sfintelor 
femei din vechime, care au dobândit din plin harul lui Dumnezeu încă din 
această viață? Câţi dintre ei și-au însușit învățătura cuprinsă în Istoria Lausia- 
că!, în Scara Sfântului loan Scărarul, în Omiliile Sfântului Macarie, în Viezi/e 
purtătorilor de Dumnezeu Părinţi ai pustiei, în Războiu/ nevăzut, sau în car- 
tea Viata mea în Hristos a Sfântului loan de Kronstadt? 

În Viaza marelui Părinte al pustiei egiptene, Sfântul Paisie cel Mare (19 
iunie), ni se arată printr-un exemplu zguduitor cât de ușor se poate pierde ha- 
rul lui Dumnezeu. Odată, un ucenic al sfântului mergea spre oraș să vândă 
ceea ce lucrase. Pe cale întâlni un evreu care, văzându-l simplu și neînvăţat, 
începu să-l ispitească, zicându-i: „lubitule, cum poţi să crezi într-un simplu 
om care a fost răstignit, căci nu El este Mesia cel așteptat? Va veni un altul, 


! Istoria Lausiacă, sau Lavsaicon, al cărei autor este Paladiu (trad. în limba română de Pr. Stăni- 
loae), înfățișează viața monahilor de seamă din Egipt și din alte părți ale Răsăritului creștin (2. .). 

dar nu este EI acela“. Ucenicul, având o minte slabă și o inimă ușor de înșe- 
lat, ascultă aceste cuvinte și îndrăzni să răspundă: „Poate că este adevărat ce- 
ea ce spui“, Când se întoarse însă în pustie, Sfântul Paisie se întoarse de la el 
și nu voia să-i vorbească nici un cuvânt. În cele din urmă, după multe rugă- 
minţi ale ucenicului, Sfântul îi grăi: „Iu cine ești? Nu re cunosc! Ucenicul 
meu era creștin și avea harul Sfântului Botez, dar asupra ta nu este; dacă ești 
cu adevărat acela, atunci harul Botezului te-a părăsit și chipul de creștin l-ai 
pierdut“. Ucenicul îi povesti atunci cu lacrimi întâlnirea sa cu evreul, la care 
Sfântul răspunse: „Nefericitule! Ce poate fi mai rău și mai necurat decât ase- 
menea cuvinte, prin care te-ai lepădat de Hristos și de Sfântul Botez? Acum 
mergi și plânge-ţi păcatul cât vei putea, căci cu mine nu mai poți sta: numele 
tău este scris împreună cu al celor care s-au lepădat de Hristos, și împreună 
cu ei îți vei primi judecata și pedeapsa“. Astfel certat, ucenicul se căi din toată 
inima și, la rugămințile lui fierbinţi, Sfântul încetă să-l mai mustre și, închi- 
zându-se în chilie, se rugă Domnului să ierte păcatul ucenicului său. Dum- 
nezeu ascultă rugăciunea Sfântului și îl învrednici pe acela să primească sem- 
nul îndurării Sale. Atunci Sfântul îi spuse: „Copile, dă slavă și mulțumește 
lui Hristos Dumnezeu împreună cu mine, căci duhul necurat și hulitor s-a 
dus de la tine, și în locul lui S-a coborât peste tine Duhul Sfânt, Care a întors 
asupra ta harul Botezului. De acum păzește-te, ca nu cumva din lene și din 
nepăsare dușmanul să te prindă iar în mrejele lui, și păcătuind să moștenești 
focul gheenei“. 

Este semnificativ că mișcările „harismatice“ și de „meditaţie“ au câştigat 
teren tocmai printre „creștinii ecumeniști , Caracteristica ereziei ecumeniste 
este afirmația că Biserica Ortodoxă nu este singura și adevărata Biserică a lui 
Hristos, că harul lui Dumnezeu este prezent și în alte denominațiuni „creș- 
tine“, ba chiar și în religiile ne-creștine, iar calea cea strâmtă a mântuirii, pe 
care călăuzesc prin învățăturile lor Sfinţii Părinţi ai Bisericii Ortodoxe, nu es- 
te decât „una dintre multele“ căi posibile; că modul de închinare la Hristos 
este un simplu amănunt lipsit de importanță, cum este și apartenența la o 
anumită confesiune. Nu toți ortodocșii care au aderat la mișcarea ecumenică 
gândesc întru totul așa (deși aceasta este cu siguranță poziţia protestanților și 
a romano-catolicilor). Dar prin simpla lor participare la această mișcare, ca- 
re presupune întotdeauna întruniri interconfesionale de rugăciune laolaltă cu 
cei străini de dreapta credinţă în Hristos și de Biserica Lui, ei spun ereticilor 
care îi privesc: „Poate că este adevărat ceea ce spuneți voi“, asemenea nevred- 
nicului ucenic al Sfântului Paisie. Şi ajunge atât, pentru ca un creștin ortodox 
să piardă harul lui Dumnezeu; dar cu câtă luptă îl va recâștiga! 

Cu câtă frică, așadar, trebuie creștinul ortodox să umble în fața lui Dum- 
nezeu, ca nu cumva să piardă harul Său, care nu este nicidecum dăruit tutu- 
ror, ci numai celor care țin credința cea adevărată, care duc o viaţă de luptă 

duhovnicească, și care păstrează cu sfințenie comoara harului dumnezeiesc 
ce-i duce la cer. Şi cu cât mai mult trebuie creștinii ortodocși să se păzească 
în zilele noastre, când sunt împresurați din toate părțile de un fals creștinism, 
care îi ispitește cu propriile sale experiențe ale „harului“ și „Duhului Sfânr“, 
și care poate aduce nenumărate citate din Sfânta Scriptură și din Sfinţii Pă- 
rinți drept „dovezi“! Cu siguranță se apropie timpurile de pe urmă, când în- 
șelăciunea va deveni atât de convingătoare, încât să amăgească, de va fi cu pu- 
tință, şi pe cei aleşi (Mr. 24, 24). 

Prorocii mincinoși ai timpurilor noastre, între care se numără și mulți ca- 
re cu numele sunt „ortodocși“, anunță tot mai zgomotos apropiata instaurare 
a „noii ere a Duhului Sfânr“, a „noii Cincizecimi“, a „punctului Omega“. Es- 
te tocmai ceea ce profețiile autentice ale Ortodoxiei numesc domnia lui Anti- 
hrist. Această profeție începe să se împlinească astăzi, în zilele noastre, cu o for- 
ță demonică. Întreaga atmosferă spirituală contemporană se încarcă de energia 
experiențelor de inițiere satanică, pe măsură ce „Iaina Nelegiuirii“ se apropie 
de ultima fază și începe să pună stăpânire pe sufletele oamenilor — mai mult, 
caută să pună stăpânire pe însăși Biserica lui Hristos, de-i va fi cu putinţă. 

Împotriva acestei redutabile „experiențe religioase“, adevărații ortodocși tre- 
buie acum să se înarmeze și să se pregătească cu toată hotărârea, devenind pe 
deplin conștienți de ceea ce înseamnă Ortodoxia și în ce măsură scopul său se 
deosebeşte de cel al tuturor celorlalte religii, fie ele „creștine“ sau necreștine. 

Creștini ortodocși, păstraţi cu tărie și neatins harul care vi s-a dat, nu îl 
priviți ca pe un lucru oarecare, din care să puteți face o chestiune de obișnu- 
inţă! Nu-l măsurați după măsura omenească și nu vă așteptați ca el să pară 
logic sau pe înțelesul celor care nu pricep nimic din ceea ce depășește ome- 
nescul sau care cred că îl pot obține pe altă cale decât aceea pe care ne-o arată 
Biserica lui Hristos cea una. Prin natura sa, adevărata Ortodoxie face într-a- 
devăr „notă discordantă“ în aceste vremuri satanice, și se înfățișează ca o mi- 
noritate, tot mai restrânsă, a celor disprețuiţi şi „nebuni“, rămasă în mijlocul 
unui „revivalism“ religios inspirat de un cu totul alt duh. Să ne mângâiem în- 
să cu cuvintele Mântuitorului nostru lisus Hristos: Va ze teme, turmă mică, 
pentru că Tatăl vostru a binevoit să vă dea vouă Împărăţia (Le, 12, 32). 

Fie ca toți creștinii ortodocși să se întărească pentru bătălia care îi așteaptă 
şi să nu uite că, în Hristos, victoria este de pe acum a noastră. Căci El ne-a fă- 
găduit că porțile iadului nu vor birui Biserica Sa (Mt. 16, 18), și că pentru cei 
aleși va scurta zilele urgiei celei de pe urmă (Mt, 24, 22). Şi, într-adevăr, dacă 
Dumnezeu este cu noi, cine este împotriva noastră? (Rom. 8, 31). Chiar în mij- 
locul celei mai teribile ispite, nouă ni se poruncește: Îndrăzniţi! Eu am biruit 
lumea (In 16, 33). Să trăim așadar și noi, așa cum au trăit toți adevărații creș- 
tini din toate timpurile, în așteptarea sfârşitului tuturor lucrurilor de acum şi 
a venirii Mântuitorului; căci Ce/ Ce mărturisește acestea, zice: Da, vin curând! 
Amin, Vino, Doamne Lisuse! (Apocalipsă 22, 20). 

Masacrul de la Jonestown și anii '80 


Această carte a fost în mod deliberat redactată pe un ton „moderat“. In- 
renția noastră a fost să prezentăm, într-un mod cât mai calm și mai obiectiv, 
atitudinile religioase necreștine care pregătesc omenirea pentru „religia viito- 
rului“. Am menţionat doar în treacăt câteva dintre „poveștile de groază“ pe 
care le-am putea cita în legătură cu unele dintre cultele amintite în cartea de 
fară. Sunt evenimente reale, care demonstrează până unde se ajunge atunci 
când omul se predă cu totul puterilor nevăzute ale răului, devenind un in- 
strument voluntar al scopurilor acestora. 

Însă chiar în ajunul publicării unei noi ediţii a cărţii de față!, lumea în- 
treagă a fost deodată pusă fară în față cu o astfel de întâmplare de groază: si- 
nuciderea lui Jim Jones împreună cu mai mult de 900 de membri ai comu- 
nităţii sale marxist-religioase de la Jonestown, aflată în mijlocul junglei din 
Guyana, în America de Sud. 

Nici nu ne-am putea imagina un „semn al timpurilor“ mai izbitor de- 
cât acesta; fenomenul Jonestown reprezintă un avertisment clar și, în același 
timp, o prevestire cu privire la viitorul omenirii. 

Este de înţeles că presa secularizată nu a știut cum să interpreteze acest 
eveniment monstruos. În afara Statelor Unite, a fost considerat drept un 
simplu exemplu de violenţă și de extremism tipic societăţii americane. Pre- 
sa americană l-a prezentat pe Jim Jones ca pe un „nebun“, iar incidentul în 
sine ca pe rezultatul influenței distrugătoare a sectelor religioase; unii ziariști 
mai onești și mai sensibili au recunoscut însă că amploarea și grotescul feno- 
menului rămâneau de neînțeles pentru ei. . 

Puţini dintre observatori au ştiut să vadă în Jonestown un semn autentic 
al vremurilor, care dezvăluie starea în care a ajuns omenirea zilelor noastre; 
totul arată însă că așa a fost. 

Jim Jones însuși era, în mod notoriu, în legătură cu cercurile politico-reli- 
gioase cele mai larg acceptate. Faima sa de „profet“ și de „vindecăror“, capabil 
să fascineze și să domine o anumită categorie de oameni nehotărâți, aflați în 
permanentă „căutare“ (majoritatea lor din rândul populaţiei sărace de culoare 
din mediul urban), i-a asigurat o poziţie respectabilă în mediul religios ameri- 


i La 18 noierabrie 1978 (n. în). 

can, el fiind mai bine acceptat de societatea contemporană tot mai tolerantă, 
decât idolul generaţiei precedente, „Father Divine“ [„Divinul 'Tară“]!. Nenu- 
mărarele sale „fapte bune“ și donațiile deosebit de generoase către cei nevoiași 
l-au transformat într-un reprezentant marcant al creștinismului „liberal“ și au 
atras asupra sa atenţia oficialităților politice liberale din California, unde in- 
fluența lui creștea pe an ce trecea. Printre admiratorii săi personali se numă- 
rau primarul orașului San Francisco, guvernatorul statului California, și soția 
preşedintelui Statelor Unite. Filosofia sa politică de orientare marxistă și fap- 
tul că înființase o comunitate în Guyana îl plasau în rândurile unei avangar- 
de politice considerată a fi respectabilă. Vice-guvernatorul Californiei inspec- 
tase personal comunitatea din Jonestown, rămânând cu o impresie favorabilă 
despre ceea ce văzuse acolo, ca de altfel și alți observatori din afară. Cu toate 
că existaseră, mai ales în ultimii doi ani, și unele proteste împotriva modului 
uneori violent în care Jones își exercita autoritatea asupra adepților săi, chiar 
și acest aspect era trecut cu vederea, întrucât nu depășea limitele permise de 
către Occidentul liberal guvernelor comuniste contemporane, care nu sunt 
privite prea defavorabil nici chiar atunci când își lichidează dizidenţii cu sute- 
le, cu miile sau cu milioanele. 

Jonestown a fost un experiment cu caracter „modern“, specific timpurilor 
în care trăim. Care este însă semnificaţia sfârșitului său dezastruos? 

Fenomenul contemporan — care este poate cel mai apropiat, ca spirit, cu 
tragedia de la Jonestown — este unul care, la prima vedere, nu pare a-i fi în- 
rudit, și anume: lichidarea rapidă și brutală de către guvernul comunist din 
Cambodgia și în numele viitorului luminos al omenirii a aproape două mili- 
oane de oameni nevinovaţi — adică un sfert sau chiar mai mult din populatia 
totală a Cambodgiei. Acest „genocid revoluţionar“, poate cel mai nemilos și 
comis cu sânge rece din istoria sângerosului secol al XX-lea, constituie o per- 
fectă paralelă a „sinuciderii revoluționare“? de la Jonestown. În ambele cazuri, 
oribilul omor în masă a fost justificat ca pregătind calea către un viitor lumi- 
nos, promis de comunism unei omeniri „purificate“. Aceste două evenimente 
marchează o nouă etapă în istoria „Arhipelagului Gulag“, a lanţului de lagăre 
de concentrare pe care le-a înfiinţat ateismul cu scopul de a transforma ome- 
nirea și de a distruge credinţa creștină. 

Jonestown demonstrează, o dată mai mult, uimitoarea precizie a diagnos- 
ticului pus de Dostoievski, încă din secolul al XIX-lea, concepției revoluțio- 
nare: unul dintre personajele principale ale romanului Demoni: este Kirilov, 
care crede că gestul suprem prin care poate dovedi că a devenit Dumnezeu es- 
"1 Referire la George Baker, cunoscut drept Major ]. Devine sau Father Divine, fondatorul 
mișcării Peace Mission (1919) (n. tr.). 


2 Expresie folosită de însuși Jones și de discipolii săi cei mai zeloși, care au participat la înde- 
plinirea crimei; vezi ziarul Zime, 4 decembrie 1978, p. 20. 


729 


IEROMONAH SERAFIM ROSE 


te tocmai sinuciderea. Oamenii „normali“, desigur, nu pot înţelege o aseme- 
nea logică. Istoria o fac însă rareori cei „normali“, iar secolul al XX-lea a fost 
prin excelență un secol al triumfului logicii revoluționare, pusă în aplicare de 
oameni care, pentru a deveni cu totul „moderni“, au renunțat în mod con- 
știent la valorile trecutului, și în primul rând la adevărurile creștine. Pentru 
cei care urmează această „logică“, sinuciderile de la Jonestown reprezintă un 
mare act revoluționar care „dovedeşte“ că Dumnezeu nu există şi care indică 
iminența instaurării unui guvern mondial totalitar, al cărui „profet“ Jones în- 
suși dorea să fie. Singurul regret al unor astfel de oameni, cu privire la un ase- 
menea gest, a fost exprimat de către unul din rezidenții de la Jonestown, care 
a scris în ultimele clipe de viață următorul bilet, găsit asupra cadavrului lui 
Jones: „Tată, nu văd nici o altă ieșire, sunt de acord cu hotărârea ta, mi-e tea- 
mă numai că, fără tine, s-ar putea ca lumea să nu mai ajungă la comunism). 
Patrimoniul comunității de la Jonestown (în valoare de șapte milioane de do- 
lari) a fost donat prin testament Partidului Comunist din Uniunea Sovietică 
(MVew York Times, 18 decembrie 1978, p.1). 

Masacrul de la Jonestown nu a fost un simplu incident izolat, operă a unui 
„nebun“; noi toți, cei care trăim în aceste timpuri, suntem amenințați de ase- 
menea fenomene. Un reporter sesiza acest lucru, scriind despre Jones (pe care 
îl întâlnise personal în San Francisco): „Forţa sa evident mistică, aproape reli- 
gioasă, care masca atât de bine răul, trebuie privită ca un indiciu pentru des- 
cifrarea enigmei anilor '70, această perioadă atât de greu de înţeles“.? 

Sursa acestei „forțe mistice“ nu trebuie căutată prea departe. Religia „Tem- 
plului Popoarelor“ nu avea nici o legătură cu creştinismul (cu toate că Jim Jo- 
nes, fondatorul ei, era pastor al sectei „Ucenicii lui Hristos“ [„Disciples of 
Christ“]). Această religie datora însă mult mai mult experimentelor spiritua- 
liste întreprinse de Jones în anii '50, pe când își definea concepția de viaţă. El 
se pretindea a fi nu numai „reîncarnarea“ lui lisus, a lui Buddha și a lui Le- 
nin, ci declara pe față că este „oracolul sau mediumul unor entități fără trup 
din altă galaxie ?. Cu alte cuvinte, el se predase cu totul puterilor demonice, 
care i-au inspirat, fără îndoială, finalul „logic“ al nebuniei sale. Fenomenul 
Jonestown nu poate fi explicat decât prin inspiraţia și lucrarea demonică; iată 
de ce el a rămas de neînțeles pentru lumea secularizată. 

Se prea poate ca Jonestown să nu fie decât primul dintr-o serie de rele cu 
mult mai mari, care urmează să se petreacă în anii ce vor urma — lucruri pe 
care numai oamenii apărați de cea mai profundă și mai lucidă credință creș- 
tină pot spera să le înfrunte. Nu este vorba doar de faptul că politica tinde să 
"1 Marshall Kildufi, Ron Javers, The Suicide Cult, Bantam Books, 1978, p. xiv. 

2 Herb Caen, în The Suicide Cult, p. 192. 


> Neil Duddy, Mark Albrecht, „Questioning Jonestown“, în Radix, Berkeley, California, ianu- 
arie-februarie 1979, p. 15. 

capete un caracter „religios“ (căci masacrele din Cambodgia au fost acte să- 
vârşite cu o fervoare „religioasă“ sau mai bine zis demonică), sau de faptul că 
religia este politizată (cum s-a întâmplat la Jonestown); astfel de lucruri s-au 
mai văzut și în trecut. Acum însă, asistăm, prin intermediul unor evenimente 
istorice concrete, la o anumită întrepătrundere a politicii cu religia, care pare 
să fie considerată absolut necesară zeloților lui Antihrist, „liderul“ politico-re- 
ligios al omenirii vremurilor din urmă. Acest spirit a fost, fără îndoială, carac- 
teristic într-o anumită măsură și regimurilor totalitare din prima parte a seco- 
lului al XX-lea. Însă intensitatea fervorii și a devoțiunii pe care le presupune 
sinuciderea în masă (spre deosebire de asasinatele în masă, care au fost comise 
de multe ori în cursul acestui secol) face din Jonestown un moment decisiv în 
evoluția evenimentelor cu care vor culmina vremurile noastre. 

Se pare că Satan intră acum fățiș pe scena istoriei. Anii care ne așteaptă se 
anunţă a fi cu mult mai îngrozitori decât le vine multora să creadă. Această 
izbucnire a forțelor răului a condus, ea singură, aproape o mie de oameni la 
sinucidere revoluționară. Ce se va întâmpla în multele alte enclave ale pute- 
rilor satanice — dintre care unele sunt cu mult mai importante decât această 
mișcare de anvergură destul de mică — și care nu s-au manifestat încă? 

O privire realistă asupra stării religioase a lumii contemporane este de 
ajuns pentru a-l face pe creștinul ortodox conștient să se gândească cu frică 
și cutremur la propria-i mântuire. Ispitele și încercările care ne așteaptă sunt 
uriașe: Căci va fi atunci strâmtorare mare, cum n-a mai fost de la începutul lu- 
mii până acum şi nici nu va mai fi (Mt. 24, 21). Unele dintre aceste încercări 
vor veni prin amăgirile diavolești cele mai atrăgătoare, prin acele „semne și 
minuni mincinoase“ pe care le vedem încă de pe acum; altele însă se vor ară- 
ta pe față, sub chipul sălbatic și nedeghizat al răului așa cum s-a văzut deja la 
Jonestown, în Cambodgia, sau în întreg Arhipelagul Gulag. Cei care vor să 
rămână adevărați creştini în aceste vremuri groaznice să își ia așadar în seri- 
os credința, învățând ce înseamnă ea cu adevărat, învățând să 1 se închine lui 
Dumnezeu în duh și în adevăr, învățând să deosebească Czne este Fristos, sin- 
gurul în Care ne putem afla mântuirea. 


EPILOG LA CEA DE-A CINCEA EDIȚIE AMERICANĂ! 


Pași înainte în constituirea religiei viitorului 
de Ieromonahul Damaschin [Christensen] 


1. Mişcarea New Age [Noua Eră) 


Un cititor al volumului Ortodoxia și religia viitorului făcea o remarcă per- 
fect îndreptățită: „Cu câțiva ani în urmă, când am citit această carte, mi s-a 
părut o exagerare. Mi-am zis: mișcările pe care le descrie Părintele Serafim 
sunt doar niște fenomene marginale — aşa ceva nu va reuşi niciodată să se ex- 
tindă la scara întregii lumi... Acum însă, mi-am schimbat părerea. Părintele 
Serafim avea dreptate“. 

Orice observator lucid al lumii contemporane poate constata că formarea 
„noii spiritualități“ evoluează exact în direcția descrisă de Părinrele Serafim. 
În 1975, când a apărut prima ediţie a cărții Ortodoxia și religia viitorului, ele- 
mentele neo-păgânismului abia începeau să se precizeze în societatea occi- 
dentală. Astăzi, fenomenul a prins o formă cu mult mai bine definită, fiind 
cât se poate de vizibil în ceea ce se numește acum spiritualitatea „New Age“. 
În 1975, termenul „New Age“ — deși bine cunoscut în cercurile masonice, 
ezoterice și în grupările contraculturale — nu pătrunsese în vocabularul cu- 
rent. Astăzi, el desemnează o mișcare de anvergură mondială — și o afacere ca- 
re aduce profituri de multe miliarde de dolari. 

Spre deosebire de majoritatea religiilor oficiale, mișcarea New Age nu are 
o structură organizată, nu oferă un statut formal membrilor săi, nu are un 
centru geografic, și nici o dogmă sau un crez clar formulat. Ea constituie mai 
curând o rețea vag, definită de persoane care împărtășesc practici și concepții 
similare, și care se raliază în jurul conceptului „noii conştiinţe religioase“.? 

De vreme ce mișcarea New Age nu are un sistem unic de convingeri, es- 
te dificil să îi găsim o definiție satisfăcătoare. Persoanele afiliate pot profe- 
sa orice credinţe neo-păgâne, de la panteism, panenteism, monism, credin- 
ţa în reîncarnare și karma, până la credinţa într-un Supra-Suflet universal și 
în Pământul-Mamă (Geea) privit drept zeiţă sau drept entitate vie. Diferite 
metode de control psihic (cum ar fi tehnici de vizualizare dirijată, gândirea 
în termenii posibilităţilor pozitive, hipnoza, interpretarea viselor, „regresia în 
vieţile anterioare“, yoga, tantra, utilizarea substanţelor halucinogene), divi- 


' Decembrie 2004. 
2 B.A. Robinson, „New Age Spirituality“, Ontario Consultants on Religious Tolerance, Ontario, 
Canada, 1995. 

nația (tarot, astrologie) și practicile spiritiste (acum desemnate în general cu 
termenul de „canalizare a minţii“ pentru realizarea contactului cu spiritele), 
sunt folosite cu scopul de a-i „ridica“ pe practicanţii lor la niveluri superioare 
de conștiință, de a le dezvolta un nou potenţial „mental, fizic și spiritual“, de 
a obţine „vindecarea lăuntrică“ sau de a dobândi puteri psihice. 

Milenaristă în esență, mișcarea New Age este în mod obișnuit asociată cu 
ceea ce popularul autor Joseph Campbell a numit „o nouă mitologie la scară 
planetară“: o mitologie potrivit căreia omul nu se află într-o stare căzută, că 
el este perfectibil prin procesul „evoluţiei“, și că prin intermediul unor salturi 
la niveluri superioare de conștiință, el poate înțelege faptul că este Dumne- 
zeu, şi astfel poate realiza Împărăţia lui Dumnezeu pe pământ. 

Conform concepţiei New Age, întrucât omul, ca și orice îl înconjoară, es- 
te Dumnezeu, nu există decât o singură realitate; și de aceea fiecare religie în 
parte nu este decât una dintre căile posibile care conduc către această reali- 
tate. Nu există o singură cale corectă, căci pe toate căile se ajunge la dum- 
nezeire. Adepții mișcării New Age au convingerea că va apărea o nouă reli- 
gie universală, care va conţine elemente provenite din toare denominaţiunile 
prezentului, devenind religia universal acceptată în întreaga lume. 


2. Revirimentul păgânismului 


Pe măsură ce „religia viitorului“ a Noii Ere [New Age] prinde formă, asis- 
tăm la intensificarea constantă a neo-păgânismului, sub toare chipurile posi- 
bile, în societatea occidentală post-creștină de astăzi. Religiile orientale men- 
ționate de Părintele Serafim — și mai ales hinduismul și budismul — continuă 
să își atragă adepți și să primească subvenţii din partea unor celebrități de 
prim rang, fiind mediatizate prin intermediul unor talk-showuri televizate, al 
revistelor și al altor canale media. 

Yoga, medicina Ayurveda, ca și alte practici hinduiste sunt acum larg ac- 
ceptate în societate. Diverși guru ai mișcării New Age, ca de pildă Deepak 
Chopra (fost purtător de cuvânt al mișcării Meditaţiei Transcendentale), le 
promovează drept măsuri pentru autoperfecţionarea omului, prezentându-le 
exclusiv ca pe niște mijloace de obținere și desăvârșire a sănătății „mentale și 
fizice“. Însă, așa cum observa Părintele Serafim, și așa cum ştie orice adevărat 
practicant, aceste procedee nu pot fi separate de contextul lor religios, deoa- 
rece ele au fost concepute tocmai cu scopul de a-i face pe cei care le aplică să 
devină receptivi la atitudinile și experiențele religioase hinduiste. Lucrul aces- 
ta se vede acum în comunitatea yoga occidentală, care, deși a luat naștere în 
mare măsură din dorința membrilor săi de a dobândi sănătatea psihică și fizi- 
că, a sfârșit prin a introduce treptat venerarea rituală a zeităților hinduse, ală- 
turi de studiul Vedelor și al astrologiei vedice (jyotisha). 

Şi budismul tibetan a câștigat o popularitate considerabilă în societatea 
occidentală; el este acum cu mult mai răspândit decât budismul Zen, care era 
forma dominantă în Occident în timpul vieţii Părintelui Serafim. Combi- 
nând budismul cu o formă de șamanism specific tibetan (religia Bon), budis- 
mul tibetan conține mai mule elemente cu caracter evident ocult decât vari- 
anta Zen, între care și posedarea practicantului de către zeități tibetane. 

În timp ce religiile orientale continuă să câștige teren în Occident, există 
pe de altă parte și un interes tot atât de mare, dacă nu chiar mai mare, pen- 
tru forme specific occidentale de păgânism. Vrăjitoria, magia de tip druidic, 
gnosticismul sau șamanismul indigenilor americani au câștigat o enormă po- 
pularitate în rândul occidentalilor, în care își găsesc afinități mai mari decât 
în religiile orientale. Cabala, sistemul iudaic ocult dezvoltat după întrupa- 
rea lui Hristos, a atras de asemenea un viu interes; între adepții săi se numără 
multe celebrități ale industriei filmului și ale muzicii rock.! 

Cu toate că multe persoane nu fac decât să cochereze cu numeroasele for- 
me de păgânism care le stau din plin la dispoziţie în „bazarul spiritual“ al zile- 
lor noastre, un număr tot mai mare de oameni sunt profund implicați în aces- 
re practici, alăturându-se astfel curentului de „inițiere“ păgână care, după cum 
arată Părintele Serafim, va constitui elementul caracteristic al religiei viitorului. 


3. Răspândirea practicilor magice 


În cultura tineretului american și britanic, vrăjitoria a devenit o temă ex- 
trem de populară. Succesul fenomenal al seriei Harry Potter — cu cele pes- 
te 250 de milioane de exemplare vândute în întreaga lume [până la sfârșitul 
anului 2004], în timp ce mai mult de jumătate din copiii americani au citit 
cel puţin una dintre cărți — a constituit un catalizator al acestei tendințe. Sub 
pretextul unei fantezii nevinovate, aceste cărți îl pun pe cititor în contact cu 
practici oculte reale, și cu personaje reale din istoria vrăjitoriei. Cele șapre 
cărți pe care urmează să le cuprindă seria urmăresc instruirea lui Harry Pot- 
ter în practicile magiei, pe o durată de șapte ani, ceea ce se aseamănă mult cu 
programul pregătitor de șapte ani al unui grup ocult, Ordo Anno Mundi, al 
cărui sediu se află în Londra. Cu toate că autoarea J.K. Rowling neagă ori- 
ce implicare personală în practicile oculte, ea recunoaște că a întreprins mul- 
te cercetări în domeniul magiei, din dorința de a le da cărților un caracter cât 
mai realist, și mărturisește că acestea se bazează, în proporție de mai mult de 
o treime, pe practici oculte reale.? În mod intenționat sau nu, cărțile sale — 


! Alison Lentini, „Lost in the Supermarket: Pop Music and Spiritual Commerce“, în Spiritual 
Counterfeits Project Newsletter, 22:4-23:1, 1999, p. 25. 
2 Interviu acordat de ]. Rowling şi difuzat la radio în cadrul emisiunii The Diane Rbeim Show, 
WAMU, National Public Radio, 20 octombrie 1999. Citat în Richard Abanes, Flarry Potter and 
" Bible, Horizon Books, Camp Hill, Pennsylvania, 2001, p. 205. 

laolaltă cu filmele și mărcile comerciale bazate pe acestea — constituie o cale 
de acces în domeniul ocultismului, pentru cei doritori să meargă mai departe 
în această direcţie.! 

Fenomenul Harry Potter reprezintă numai unul dintre numeroasele mij- 
loace prin care vrăjitoria este popularizată în interiorul culturii de tineret. Fil- 
mele (de exemplu: The Crafi, Practical Magick) și show-urile televizate (Buffy, 
spaima vampirilor, Sabrina — vrăjitoarea adolescentă, Charmed) se adresează 
publicului tânăr, ademenindu-l cu ideea că poți fi puternic și „la modă“ cu 
ajutorul practicilor oculte, iar o mulțime de cărți (ca de pildă The Rea/ Wizcbs 
Handbook [Manualul adevăratelor vrăjitoare] şi de adrese web oferă instrucți- 
uni detaliate și îndrumări pentru cei care doresc să devină vrăjitori? 

lar tinerii mușcă momeala și se lasă ademeniți. În Marea Britanie, de 
exemplu, Federaţia Religiilor Păgâne [The Pagan Federation)? a instituit, în 
septembrie 2001, postul de secretar cu probleme de tineret, care urma să se 
ocupe de numărul tot mai mare de informaţii cerute de tineri. Purtătorul de 
cuvânt al federației, Andy Norfolk, atribuia interesul crescând al acestora față 
de vrăjitorie influenței seriei Harry Potter, ca și altor cărți, articole și show-uri 
televizate, care prezintă magia într-o lumină atrăgătoare. El a adăugat că, du- 
pă apariţia fiecărui articol referitor la vrăjitorie sau la practici păgâne, „primim 
un val uriaș de apeluri telefonice, majoritatea din partea adolescentelor“. Un 
sondaj de opinie realizat în anul 2000, în rândul elevilor de gimnaziu din 
Marea Britanie, a constatat că mai mult de jumătate se declarau „interesați“ 
de ocultism, în timp ce peste un sfert erau chiar „foarte interesați .5 

În America, forma cea mai populară de vrăjitorie este astăzi Wicca. Fon- 
datorul său, ocultistul britanic Gerald Gardner (1884 — 1964), era prieten 
apropiat al satanistului notoriu Aleister Crowley, membru al ordinului Or- 
do Templi Orientalis întemeia de acesta din urmă, și de asemenea membru 
al Confreriei din Crotona [Fellowship of Crotona], organizație co-masonică. 
În cadrul acesteia, Gardner a primit iniţierea într-un grup de vrăjitoare care 
își revendica o vechime de sute de ani, și în care se practica închinarea la „ze- 
ița“ și „zeul încornorat“, În anul 1951, legea care interzicea vrăjitoria în Ma- 
rea Britanie a fost abrogată, și la scurtă vreme Gardner a început să promo- 
veze în mod public practicile magice, sub vechiul nume de sorginte bretonă 


' Monahul Innocent, „Potter's Field: Harry Potter and the popularization of Wirchcraft“, în 
The Orthodox Word, nr. 220, 2001, pp. 241-255. 

2 Linda Harvey, „How Sorcery Chic Permeates Girl-Culture“, în Spiritual Counterfeits Project 
Newsletter, 27:2, 2002-2003, pp. 1-5. 

? Pagan Federation (fondată în 1971) — organizație britanică de voluntari care militează pen- 
tru „drepturile religiilor păgâne“ și doreşte să „educe“ publicul în acest sens (n. 4). 

4 „Porter Fans Turning to Witchcraft“, în This is London, Associated Newspapers, Lrd., 4 au- 
gust 2000. . i 

5 „Occult Sites «Lure» Teenagers“, în BBC News, 22 aprilie 2000. 

„Wicca“. În viziunea sa, Wicca era o combinaţie între practicile și concepțiile 
grupului de vrăjitoare căruia i se afiliase, cele ale Ordo Templi Orientalis, fi- 
losofia extrem-orientală și ideile francmasoneriei. Astăzi, sub influenţa diver- 
selor curente spirituale și culturale, Wicca s-a transformat într-un amalgam 
de vrăjitorie medievală, feminism, venerare a zeiței-mamă, panteism, ecologie 
militantă și venerare a pământului. 

În ceea ce privește proporţiile câștigate, Wicca este religia cu cea mai rapi- 
dă expansiune în Statele Unite și Canada. Numărul aderenților săi a crescut 
de la 8 000 în anul 1990, la 134 000 în 2001, aceștia fiind atrași din rândul 
tinerilor ca și al vârstnicilor deopotrivă. Se estimează că aceste cifre se dublea- 
ză la fiecare treizeci de luni, în Starele Unite și Canada.! 

Este tragic să constatăm că o asemenea creștere fenomenală a numărului 
de persoane care practică vrăjitoria coincide cu scăderea numărului de creș- 
tini din America. Un sondaj realizat în anul 2001 a relevat că, pe parcursul 
ultimilor unsprezece ani, numărul creștinilor din Statele Unite a scăzut con- 
stant cu două milioane pe an? 

Wicca nu este decât una dintre multiplele expresii ale spiritualității New 
Age. După cum declară Carol LeMasters, o scriitoare adeptă a cultului Wic- 
ca, „impactul spiritualității New Age asupra comunităţii de închinărori ai 
Zeiţei a fost incalculabil. Apărute aproape concomitent, cele două mișcări se 
întrepătrund astăzi atât de strâns, încât nu mai pot fi deosebite“. 


4. Fermentul spiritualității New Age 


În întreaga lume, se organizează cu regularitate adunări New Age/neopă- 
gâne. În America, cele mai însemnate sunt cele cunoscute sub numele de 
Adunările Curcubeului [Rainbow Gatherings], care au loc în diferite zone, și 
Festivalurile Arderii Efigiei [Burning Man Festivals] care se organizează în de- 
șertul Black Rock din Nevada. Acestea din urmă atrag adepţi ai mișcării New 
Age, ai cultului Wicca, închinători ai Zeiţei, ai Pământului-mamă sau chiar 
sataniști declarați, laolaltă cu amatori de curiozități și de petrecere, și iau am- 
ploare de la un an la altul; la festivalul din 2004 au fost prezenți 35 000 de 
participanţi. Festivalurile se încheie, în fiecare an, cu arderea sacrificială sim- 
bolică a unui manechin din lemn, înalt de peste zece metri, reminiscență a 
străvechiului sacrificiu al „omului de nuiele“ [wicker man], practicat de druizi 
la sărbătoarea Samhain.? 

Asemenea adunări constituie un indicator important al acceptării tot mai 
largi a păgânismului în societatea noastră [americană]; mai semnificativ es- 
1 American Religious Identification Survey, februrie-aprilie 2001. 


2 Ibidem. 
> Aflată la originea să bătorii Halloween (2. 2). 

te însă faptul că iei/e și practicile New Age pătrund și se răspândesc tot mai 
mult în toate sferele de gândire și de activitate umană, punându-și amprenta 
asupra vieților a milioane de persoane care nu se identifică, în mod conștient, 
cu neo-păgânismul sau cu mișcarea New Age. 

Așadar, ceea ce numim „New Age“ a devenit nu atât o mișcare, cât un cu- 
rent cultural, un ferment care se insinuează pretutindeni: în psihologie, în 
sociologie, în arte, în religie, în sistemele de ocrotire a sănătăţii și de învăță- 
mânt, ca și în cele guvernamentale. Spitalele de psihiatrie din Statele Uni- 
te au instituit peste tot programe New Age: meditaţie orientală, psihologie 
transpersonală, biofeedback, meditație pe fond muzical. Multe centre de ge- 
riatrie au adoptat yoga ca modalitate de întreţinere a sănătăţii „mentale și fi- 
zice“. Un mare număr de corporaţii importante sponsorizează seminare New 
Age pentru angajaţii lor, în cadrul cărora se predau tehnicile de vizualizare, 
hipnoza, „vindecarea psihică“, „interpretarea viselor“, contactarea unor „spi- 
rite călăuzitoare“, și alte asemenea practici menite să realizeze atingerea unor 
„niveluri de conștiință“ superioare. Chiar în învățământul public de stat se 
predă mediumismul sub numele de „canalizare a minţii“ [channeling], ca me- 
todă de „vindecare lăuntrică“. lată cum a descris ceea ce se petrece în clasă 
un consorțiu de părinți îngrijorați din statul Connecticut: „În numele des- 
coperirii «scopului lor în viață» copiii sunt încurajați să intre în stări asemă- 
nătoare transei, pentru a comunica cu «spiritele lor păzitoare». Exerciţiile yo- 
ga și tehnicile de control al minţii sunt alte elemente ale acestor programe 
aplicate în școli“.! 

Din păcate, chiar și bisericile creştine se conformează acestor curente pe- 
riculoase, lăsându-se antrenate și târâte în praful care se ridică în urma mar- 
șului general către apostazie. La mijlocul anilor '70, Părintele Serafim scria: 
„Profunda ignorare a adevăratei trăiri creștine din zilele noastre produce o fal- 
să «spiritualitate creștină», care este strâns înrudită, prin natura sa, cu «noua 
conștiință religioasă»“. Cu ani înainte ca exerciţiile de „canalizare“ a minţii 
pentru captarea unor entităţi nevăzute să devină o modă New Age, Părinte- 
le Serafim îi cita pe „harismaticii“ care relatau cum „canalizează“ ei „Duhul 
Sfânt“. Dar chiar lăsând la o parte chestiunea „renașterii harismatice“, prezi- 
cerile Părinrelui s-au împlinit și în alte domenii. După cum scria o adeptă a 
mișcării New Age, Marilyn Ferguson, în cartea sa Te Aguarian Conspiracy 
[Conspirația Vărsătorului]: „Un număr tot mai mare de biserici și de sinagogi 
au început să-și lărgească acum cadrul, ele cuprinzând și asociaţii pentru dez- 
voltarea personală, centre de sănătate holistică, servicii de sănătate, ateliere de 
meditaţie, de influențare a conștiinței prin meditație pe fond muzical, chiar 
și de instruire în tehnicile de biofeedback“.? 


' Connecticut Citizens for Constitutional Education, 22 ianuarie 1980. 
2 Marilyn Ferguson, 7Pe Aguarian Conspiracy, ].P. Tarcher, Inc., Los Angeles, 1980, p. 369. 

În orașul Detroit, de exemplu, un preot și o călugăriță, ambii romano-ca- 
tolici, au ţinut cursuri Silva de control mental. În orașul New York, în cate- 
drala episcopaliană Sr. John the Divine predică David Spangler — membru 
marcant al Fundaţiei Findhorn, cel care a afirmat că intrarea în Noua Eră 
presupune o „inițiere luciferică“. În Oakland, statul California, „Universi- 
tatea de Spiritualitate Creativă“, condusă de pastorul episcopalian Matthew 
Fox, susține ideea redefinirii creștinismului prin respingerea teologiei şi a vi- 
ziunii creștine asupra vieţii, propunând în schimb adoptarea spiritualității 
* Wicca. Aici se oficiază lunar „liturghii jubilanre [de laudă]“ (numite și „li- 
turghii tehno-cosmice“), obicei preluat de la Caredrala Episcopală a Harului 
[Grace Episcopal Cathedral] din San Francisco. Descrise de către un obser- 
vator ca fiind „un amestec sincretist de păgânism, practici magice, venerare a 
naturii, teatru, arte plastice și dans“, aceste „liturghii“ multimedia întrunesc 
peste o mie de participanți. 

În paralel, există în prezent, în cadrul Bisericii Romano-Catolice, o ten- 
dință de asimilare a teoriilor lui Carl Jung, unul dintre fondatorii mișcării 
New Age. Jung, care lua parte la ședințe de spiritism și care recunoștea că ur- 
mează „spiritele călăuzitoare“, afirma că lupra împotriva „forțelor întuneca- 
te“ ar fi un neajuns fatal al creștinismului și că deci o a patra persoană ar tre- 
bui adăugată Sfintei “Treimi — și anume Lucifer! Teoriile sale sunt acum mult 
lăudare de romano-catolici în cadrul seminarelor și conferinţelor romano-ca- 
tolice, iar metodele sale de psihoterapie sunt aplicate în anumite biserici ro- 
mano-catolice, și chiar în unele mănăstiri de călugări și de călugărie.? 

Bisericile episcopaliene și protestante (în special cele metodiste) s-au alătu- 
rat și ele acestei mișcări; un număr de pastori protestanți lucrează și ca psiha- 
naliști, aplicând metoda lui Jung.? | 

În cadrul multor denominaţiuni creștine importante, se manifestă o miș- 
care puternică și hotărâtă de „redefinire“ a credinței creștine în sensul teo- 
logiei feministe radicale, al venerării unei zeități feminine neopăgâne, și al 
adoptării unei concepţii de viaţă tipice New Age. În anul 1993 a avut loc pri- 
ma astfel de conferință de „redefinire“ în Minneapolis, Minnesota, odată cu 
Decada Ecumenică a Bisericilor Solidare cu Femeile, organizată de Consiliul 
Mondial al Bisericilor. La respectiva conferință au participat peste două mii 
de persoane provenite din douăzeci și șapte de țări, membre a cincisprezece 


! Catherine Sanders, „Matthew Fox's Techno-cosmic Masses“, în Spiritual Counterfeits Project 
Newsletter, vol. 26:3, primăvara lui 2002, p. 4. 

2 Deborah Corbett, „The Trouble with Truth: A Review of 7he ///ness That We Are: A Jungi- 
an Critique of Christianity“ de ].P. Dourley“, în Epiphany Journal, primăvara lui 1986, pp. 82-90; 
„Jungian Psychology as Catholic Theology“, în St. Carherine Review, mai-iunie 1997; Mitch Pac- 
wa, Catbolics and the New Age, Servant Publications, Ann Arbor, Michigan, 1992, 

? Deborah Corber, „The Jungian Challenge to Modern Christianiry“, în Epiphany Journal, 
vara lui 1988, pp. 33-40. 

denominațiuni principale, majoritatea aparținând bisericilor presbiteriană, 
metodistă, luterană, romano-catolică, baptistă americană și Bisericii Unite a 
lui Hristos. O treime dintre participanți făceau parte din clerul respectivelor 
denominațiuni. Referindu-se la „necesitatea de a desființa idolatria patriarha- 
tului din creștinism“, vorbitorii au respins și uneori chiar au ridiculizat dog- 
mele creștine privitoare la Sfânta Treime, la căderea omului, la singura întru- 
pare a lui Dumnezeu în Persoana lui lisus Hristos și la răscumpărarea omului 
prin moartea Mântuitorului pe Cruce. În locul acestor articole de credință, 
conferința promova panteismul, șamanismul, ca și drepturile homosexualilor. 
Cei prezenți au participat la o „liturghie“ în care pâinea și vinul erau înlocuite 
cu lapte și miere, iar în locul lui Iisus Hristos i se aducea închinare zeiței So- 
phia. Se intona cântarea „Făcătoarea noastră, Sophia, suntem femei după chi- 
pul tău... prin trupurile noastre calde reamintim lumii ce înseamnă plăcerea“. 
La o conferință ulterioară, organizată în anul 1998, închinătoarele zeiței So- 
phia au mușcat fiecare din câre un măr roșu, în semn de solidaritate cu Eva, pe 
care o consideră o eroină pentru faptul de a fi gustat din fructul oprit. 

Cu toate că reprezentanți ai creștinismului autentic, tradițional, au luat 
atitudine împotriva acestor conferințe, comunitatea celor care susțin „rede- 
finirea“ dogmelor își păstrează influenţa în cadrul denominațiunilor mai sus 
amintite și organizează întruniri inter-denominaționale pentru a discuta stra- 
tegii de câștigare a noi aderenți. Venerarea zeiței Sophia continuă în interio- 
rul acestor denominațiuni. În iunie 2004, în cadrul Adunării Generale a Bi- 
sericii Presbiteriene care a avut loc la Richmond, statul Virginia, s-a ţinut o 
ședință a „Vocilor Sophiei“, în care Sophia a fost invocată ca zeiţă.? 

Mai semnificativ este faptul că teologia feministă a devenit o tendință de 
proporţii în cadrul principalelor campusuri ale seminarelor teologice de as- 
tăzi, și constituie o forță care impulsionează mișcarea ecumenică.? Principala 
coordonatoare a Conferinţei de redefinire a creștinismului din 1993, Mary 
Ann Lundy, este acum secretar general adjunct al Consiliului Mondial al Bi- 
sericilor. La o conferinţă ulterioară, din anul 1998, ea a precizat clar scopul 
urmărit atât de teologia feministă, cât și de ecumenismul contemporan: „În- 
țelegem acum că a avea vederi ecumeniste înseamnă a depăși limitele impuse 
de creştinism. Vedeţi dumneavoastră, ceea ce ieri era considerat erezie, mâine 
va constitui o carte de căpătâi a credinței“. După cum am văzut, acesta este 
și punctul principal de pe agenda mișcării New Age. 

' Craig Branch, „Re-imagining God“, în Wachman Expositor, 11:5, 1994, pp. 4-6, 19. 

? Parker T. Williamson, „Staying, Alive: Re-Imaginers Gather“, în 7Pe Presbyterian Layman, 
iulie 2004, p. 9. 

? Diane L. Knippers, „Ye, Goddesses!“, în Foundations, 28 mai 1998. 


1 Parker T. Williamson, „Sophia Upstages Jesus at Re-imagining Revival“, în The Presbyterian 
Layman, 31:3, mai-iunie 1998. 

5. Binecuvântarea de la Toronto 


În timpul scurs de când Părintele Serafim menţiona pentru prima dată 
„mișcarea harismatică“ ce se răspândea între denominaţiunile creștine, aceas- 
tă mişcare a continuat să se extindă într-un ritm uluitor. În întreaga lume, 
penticostalismul constituie segmentul cu cea mai rapidă dezvoltare: el atrage 
treisprezece milioane de aderenți pe an — în special în Asia, Africa și America 
de Sud —, iar astăzi își revendică aproape o jumătate de miliard de adepți.! 

Observațiile Părintelui Serafim referitoare la experiențele harismatice se 
aplică pe deplin cu privire la „mișcarea râsului sfânt“ care a proliferat cu re- 
peziciune în anii '90. Despre „râsul în Duhul Sfânr“, Părinrele Serafim scria: 
„Poate mai bine decât oricare alt fenomen, acesta arată că, în ceea ce privește 
orientarea religioasă, „renașterea harismatică“ nu are nimic de-a face cu creș- 
tinismul“. Şi totuși, tocmai acest fenomen harismatic a înregistrat cel mai 
mare avânt în ultimul deceniu.? 

Apariţia „mișcării râsului“ care se manifestă în prezent poate fi pusă în 
legătură cu o altă mișcare născută în cadrul penticostalismului: așa-numita 
Mișcare a Credinței (sau a Credinței în Cuvânt) [Fz:4 sau Word-Faith Move- 
ment) din perioada anilor '80. Cunoscută și sub numele de „evanghelia sănă- 
tăii, a bunăstării și a prosperității“, datorită afirmației că lisus i-a izbăvit pe 
credincioși din blestemul sărăciei și al bolii, Mișcarea Credinței susține prin- 
cipii bizare, asemănătoare celor ale mişcării New Age. Între acestea se numă- 
ră credinţa în puterea „vizualizării creative“ (vizualizarea a ceea ce ne dorim, 
apoi afirmarea cu tărie că acel lucru s-a și produs), credința că orice om poa- 
te deveni Dumnezeu întrupat, asemenea lui lisus Hristos și în aceeași măsură 
cu El, și negarea faptului că Hristos l-a răscumpărat pe om prin moartea Sa 
pe Cruce.” 

Prin activitatea liderilor Mișcării Credinței, între care Kenneth Copeland, 
Benny Hinn, Rodney Howard-Browne, Kenneth Hagin, Morris Cerullo, Pa- 
ul Yonggi Cho, și Marilyn Hickey, aceasta și-a propagat în întreaga lume ere- 
ziile însoțite de manifestări harismatice. Începând cu primăvara anului 1993, 
ea a exercitat o puternică influență nu numai asupra bisericilor penticostale, 
ci și asupra altor denominaţiuni creştine tradiționale importante. În acel mo- 
ment, unul dintre membrii marcanţi ai mișcării, Rodney Howard-Browne, 
a captat atenţia maselor prin transmiterea televizată a unei ședințe de „revi- 
riment al mișcării râsului“ care a avut loc în locașul de cult „Adunările Dom- 
nului“ din Lakeland, statul Florida. Au fost de față mii de persoane din în- 
treaga lume. Howard-Browne mergea prin mulțime, punându-și mâinile pe 


'„„The Rise of Penticostalism“, în Christian History, nr. 58, 1998, p. 3. 
2 S-a scris în 2004. 
3 Dr. Nick Needham, „The Toronto Blessing“, în The Shepherd, 16:3, decembrie 1995. 

creștetele oamenilor, și rostind: „Umple-te! Umple-re! Umple-te! [de Duhul]“ 
la care mulri se prăbușeau la pământ, râzând necontrolat, chicotind sau ți- 
pând. Alrii se contorsionau pe podea țipând isteric, se comportau de par- 
că ar fi fost beți, sau rămâneau ţintuiți la pământ — ceea ce Howard-Browne 
numea „încleiere cu Duhul Sfânt“ — sau erau „înjunghiați cu Duhul“, adi- 
că rămâneau întinși pe spate, adesea pierzându-și cunoștința.! Fiecare dintre 
aceste manifestări putea dura chiar și câteva ore, uneori (în cazul râsului ne- 
controlat) până la câteva zile. 

Autointitulându-se „barmanul Duhului Sfânt“ și „mereu îmbătat de Du- 
hul“, Howard-Browne disprețuia orice încercare de a cerca duburile dacă sunt 
de la Dumnezeu (| In 4, 1). „Prefer să mă aflu într-o biserică în care se ma- 
nifestă diavolul și reacțiile omenești“, declara el, „decât într-o biserică unde 
nu se întâmplă nimic din cauză că oamenii se tem să se manifeste liber... Și 
chiar dacă cel care se manifestă este diavolul, nu vă faceţi griji nici atunci... 
Bucuraţi-vă, căci măcar se petrece ceva!“? 

În august 1993, Randy Clarke, pastor al bisericii harismatice Vineyard din 
St. Louis, statul Missouri, a luat parte la o întrunire a Mișcării Credinței, pre- 
zidară de Howard-Browne în orașul Tulsa, statul Oklahoma. Patru luni mai 
târziu, Clarke aducea manifestarea râsului la biserica Airport Vineyard din 
Toronto, Ontario. Cele patru zile de întruniri programate iniţial s-au trans- 
format într-o serie de „slujbe religioase“ organizate seară de seară, timp de câ- 
teva luni, care se prelungeau uneori până la ora 3 dimineaţa. Din acest mo- 
ment mișcarea râsului a căpătat un avânt extraordinar, bucurându-se și de o, 
publicitate la scară mondială, asigurată din plin de mass-media. Denumite 
„binecuvântarea de la Toronto“, întrunirile „râsului sfânt“ au devenit prin- 
cipala atracție turistică a anului 1994. Sute de mii de „creștini“ din întreaga 
lume au venit la Toronto — nu numai penticostali, ci și membri ai sectelor și 
bisericilor menonită, nazarineană, metodistă, anglicani, baptiști, romano-ca- 
tolici, și aşa mai departe.? 

În Toronto, manifestările „râsului sfânt“ inspirate de Mișcarea Credinței 
au luat forme încă și mai bizare decât cele înregistrate până atunci. În afară 
de fenomenele deja descrise, oamenii se târau pe jos și răgeau ca leii, lătrau ca 
și câinii, loveau pământul și mugeau ca bivolii, grohăiau, urlau ca lupii, mu- 
"1 Tpe Dictionary of Pentecostal and Charismatic Movements notează că fenomenul modern al 
„înjunghierii cu Duhul“ a fost introdus de Kathryn Kuhlman (1906-1976). Dacă primele ma- 
nifestări ale acestui fenomen durau de obicei numai câteva minute, la atingerea lui Rodney Ho- 
ward-Browne oamenii rămâneau inconştienți timp de câteva ore. 

2 Rodney Howard-Browne, The Coming Revival, R.H.B.E.A. Publications, Louisville, Ken- 
tucky, 1991, p. 6. 

> Paul Carden, „«Toronto Blessing» Stirs Worldwide Controversy, Rocks Vineyard Move- 
ment“, în Christian Research Journal, iarna lui 1995, p. 5. 

geau, cotcodăceau, și emiteau tot felul de alte sunete animalice.! Alte mani- 
festări ale acestui fenomen „revivalist“ cuprindeau tresăriri și spasme ale ca- 
pului și corpului, mișcări agresive de karate, imitarea unor gesturi războini- 
ce, mișcări necontrolare de dans, spasme abdominale, dureri intense în piept, 
„vomă indusă de Duhul“, ca și „nașteri“ (cu alte cuvinte, mișcări de simulare 
a travaliului și nașterii)? 

Dintre surele de mii de persoane care au participat la „binecuvântarea din 
Toronto“, 15 000 erau pastori și preoți ai denominațiunilor creștine. Ulteri- 
or, aceștia au adus mișcarea în propriile congregaţii din întreaga lume, făcând 
ca fenomenele „râsului sfânt“ și al „înjunghierii cu Duhul“ să se înmulțească 
rapid pe toate cele cinci continente. Numai în Marea Britanie, manifestările 
„mișcării râsului sfânt“ au pătruns în denominaţiuni socotite până în prezent 
drept reprezentante ale creștinismului tradițional. În luna iulie 1995, emisi- 
unea C/ub 700 a realizatorului Pat Robertson a prezentat mai mulți „teologi 
harismatici“ protestanți și romano-catolici, care justificau producerea de zgo- 
mote animalice ca fiind fie manifestări ale Duhului Sfânt, fie reacţii ale omu- 
lui la lucrarea Duhului.? 

Faptul că asemenea manifestări sunt larg acceptate demonstrează în ce mă- 
sură covârșitoare normele trăirii creștine autentice le rămân necunoscute oa- 
menilor. În Biserica Ortodoxă, majoritatea acestor manifestări au fost privite 
dintotdeauna drept semne neîndoielnice de posedare demonică. Chiar și în 
ziua de astăzi, în țările creștin-ortodoxe, asemenea comportamente apar la in- 
divizii posedaţi în timpul slujbelor de exorcizare săvârșite de preoți ortodocși. 
O călugăriță ortodoxă americană, care fusese de față la o astfel de slujbă de 
exorcizare în Rusia, în anul 1995, relatează următoarele: „Odată ce slujba în- 
cepe, demonii încep să își manifeste prezența. Vedem cum o femeie posedată 
strigă și blestemă cu glas de bărbat, un bărbat este cuprins de tremurături vi- 
olente, un altul ţipă, un altul este aruncat la pământ, fără cunoștință... chipul 
altuia arată disperare și suferință, apoi omul vomită pe podea... Cu toții își 
urlă ura față de preot, jură să se răzbune când acesta îi stropește cu agheasmă. 
Unii demoni fac glume, alții sunt numai furie și ură. Dar zgomotul care le 
covârșeşte pe toate este cel care imită glasurile animalelor: mugete, cotcodă- 
celi și mai ales lătrături și grohăituri“.€ 

Cu toate că, așa cum arată Părintele Serafim în cartea de față, harismaticii 
tăgăduiesc orice asociere cu ocultismul și cu păgânismul, observăm că aceleași 


' Diacon R. Thomas Zell, „Signs, Wonders, and Angelic Visitations“, în Again, septembrie 
1995, p.6. 

2 Curt Karg, „Rodney Howard-Browne/Toronto Airport Vineyard Phenomena“, Spiritua/ 
Counterfeits Project, octombrie 1996. 

* Timothy Bret Copeland, „Discerning the Spirit: Reflections of a Charismatic Christian“, în 
Again, septembrie 1995, p. 9. 

* Maica Cornelia, „Exorcisms in Russia Today“, în DeazP to the World, nr. 10, 1995, p. 10. 

manifestări ale „râsului sfânt“ se regăsesc și în mișcarea New Age. Guru-ul in- 
dian Bhagwan Shree Rajneesh, pe care discipolii săi îl numeau „îmbătat de 
sfințenie“, își încuraja adepții să vină și să „bea“ de la el. „Vinul spiritual“ era 
adeseori transmis de guru printr-o simplă atingere pe cap (numită sha&ti), 
la care discipolii erau cuprinși de un râs extatic. Un alt guru celebru, Swami 
Muktananda, organiza adunări care întruneau mii de discipoli veniți din lu- 
mea întreagă, spre a fi atinși de el. Aceștia începeau să râdă necontrolat, să 
mugească, să șuiere, să latre, să plângă, să tremure, sau leșinau pur și simplu.! 
Muktananda nu făcea decât să le transmită adepților propriile stări: și el răgea 
ca un leu și manifesta alte comportamente animalice, pe care le atribuia pose- 
dării de către zeița Chiti.? 

Este demn de amintit și faptul că reprezentanți de frunte ai mișcării Mea 
Age au pledat în favoarea „râsului sfânt“ care se răspândea în denominaţiuni- 
le creștine. Iată ce spunea despre „binecuvântarea de la Toronto“ un aseme- 
nea purtător de cuvânt, Benjamin Creme, bine cunoscut pentru profețiile sa- 
le privitoare la apropiata ivire a unui Mesia din interiorul mișcării New Age: 
„Oamenii reacționează la noile energii care cuprind planeta noastră. Energiile 
care emană din „cel uns“ le dau un sentiment de pace și de linişte“.* 

Popularul evanghelizator Oral Roberts, care a fost gazda unei întruniri re- 
vivaliste condusă de Rodney Howard-Browne, vedea în fenomenul „râsului 
sfânt“ primul semn al unui „nivel superior al împărtășirii cu Duhul“.+ Ho- 
ward-Browne însuși spunea că mișcarea marchează „o nouă și puternică su- 
flare a Duhului“, care aduce cu ea „strigătul entuziasmant: bucurie, bucurie, 
bucurie!“ care ne „încarcă energetic pentru a ne ridica până la noi înălțimi în 
apropierea de Dumnezeu “.5 

Aceste cuvinte sunt remarcabil de asemănătoare cu afirmaţiile unor „pro- 
feri“ New Age contemporani. În perioada în care „râsul sfânt“ începea să cap- 
teze atenţia diverselor denominaţiuni, liderul New Age Barbara Marx Hub- 
bard scria că omenirea urmează să întreprindă în curând un salt în evoluția 
sa, pe care ea îl numea „Cincizecimea planetară“ sau „Zâmbetul planetar“.S 
„Ioţi cei receptivi“, scria ea, „vor simţi lăuntric bucuria unei puteri care îi 
umple de dragoste și de bunăvoință pentru cei din jur. Pe măsură ce aceas- 


' Mărturia fostei adepte a lui Muktananda, Joy Smith, în revista Focus, nr. 12, iarna lui 
1995/1996. 

2 Cf. Tal Brooke, Riders on the Cosmic Circuit, Lion Publishing, ari, Illinois, 1986, p. 45. 

3 Citat în Tony Pearce, „Flo/y Laughter“ and the New Age Movement, Light for the Last Days, 
Londra, p. 3. 


* Julia Duin, „An Evening with Rodney Howard-Browne“, în Christian. Research Journal, iar- 
na lui 1995, p. 44. 

5 Citat în Charles și Francis Hunter, Flo/y Laugbter, Hunter Books, Kingwood, Texas, 1994, p. 5. 

6 Barbara Marx Hubbard, 7eachings from the Inner Christ for Founders of a New World Order of 


the Future, Foundation for Conscious Evolution, Greenbrae, California, 1994. 

tă bucurie circulă prin sistemul nervos al celor mai receptive persoane de pe 
pământ, ea va crea un câmp psihomagnetic de empatie... Această masivă și 
bruscă conjugare a stărilor empatice va produce o schimbare revoluționară în 
conştiinţa oamenilor“. Ca rezultat, susține ea, „«Hristosul» vi se va arăta tu- 
turor în același timp“.! 

De vreme ce denominaţiunile creștine tradiționale trec prin aceleași expe- 
riențe și nutresc aceleași așteptări ca și neo-păgânii, asistăm la împlinirea cu- 
vintelor Părintelui Serafim, care prezicea că mulți creștini se vor lăsa amăgiți 
și vor accepta să treacă prin experiențe iniţiatice păgâne. 


6. OZN-urile în mentalitatea contemporană 


Şi în privinţa fenomenelor OZN, noile evenimente confirmă, o dară mai 
mult, concluziile Părintelui Serafim. Nu numai în cercurile savanților, dar și 
în rândul maselor, devine tot rmai răspândită ideea că aceste fenomene nu pri- 
vesc doar contactul cu ființe venite de pe alte planete în nave spaţiale, ci au o 
anumită legătură cu domeniul proceselor psihice și cu cel ocult, și că ființele 
cu care se intră în contact locuiesc de fapt pe pământ, în preajma noastră. De 
altfel, și imaginea extraterestrului binevoitor şi chiar „drăgălaș“, promovată 
de regizorul Steven Spielberg în filmele sale C/ose Encounters şi ET, începe să 
fie înlocuită de o alta, mai apropiată de adevăr. Prin intermediul experienţe- 
lor descrise de Whitley Strieber în cartea sa Communion: A True Story [Întâl- 
nirea: o poveste adevărată), publicul a aflat că acești așa-numiți „vizitatori“ ve- 
niți din spaţiu sunt în realitate niște fiinţe crude și răuvoitoare, care îi distrug 
psihic pe cei care intră în legătură cu ele. (Acest aspect al fenomenului co- 
respunde perfect datelor consemnate de cercetătorii Vallce și Hynek). „Sim- 
țeam o stare de amenințare de nedescris în cuvinte“, scrie Strieber. „Era iadul 
pe pământ, și totuși nu mă puteam mișca, nu puteam cere ajutor, și nici fugi. 
Zăceam ca mort, treceam printr-o adevărată agonie. Orice va fi fost în locul 
acela, era atât de monstruos și de urât, atât de murdar, de diabolic și de sinis- 
tru...“ Strieber descrie și mirosurile caracteristice acestor „vizitatori“ — între 
care și acel miros de „pucioasă“, sau de sulf, care este menţionat și în Vieri/e 
Sfinţilor în legătură cu apariţiile diavolului.? 

De la publicarea cărții Communion, sute de mii de persoane „răpire“ de 
extratereștri şi-au făcut cunoscute întâlnirile cu aceștia.” Astăzi, ei alcătuiesc 
un grup numeros și își împărtășesc opiniile și experiențele prin internet și în 
cadrul unor emisiuni radiofonice. 


' Barbara Marx Hubbard, The Revelation: A Message of Hope for the New Millenium, ed. a 2-a, 
Nataraj Publishing, 1995. 

2 Whitley Strieber, Communion: A True Story, HarperCollins, New York, 1987; ed. rev., Avon, 
1995. 

> Whitley Strieber, The Secret School, HarperCollins, New York, 1997, p. xv. 

Deloc surprinzător, această rețea de persoane care au intrat în contact cu 
OZN-urile își găsește afinități cu mișcarea New Age. Whitley Strieber este el 
însuși un astfel de caz. El este în prezent unul dintre principalii purtători de 
cuvânt ai reţelei de persoane „răpite“ de OZN-uri, și în câteva cărți publicate 
recent oferă considerații asupra modului în care contactul cu „extratereștrii“ 
poate contribui la instaurarea Noii Ere. După cum adăuga un alt membru al 
grupului, col. Philip ]. Corso, în comentariul său asupra ultimei cărţi scrise 
de Strieber, Confirmation [Confirmarea] (1999): „În cursul unei întâlniri cu 
ființele extraterestre, mi-a fost comunicat mesajul pe care aceștia doreau să-l 
transmită omenirii: «O lume nouă — dacă sunteţi capabili să o realizați». A 
fost nevoie de un intelect de talia lui Whitley Strieber ca să descifreze sensul 
acestui mesaj, făcându-l inteligibil pentru mine și pentru lumea întreagă“. 

Avansând teza evoluționistă conform căreia „specia umană trece printr-o 
mare schimbare“, Strieber scrie: „intrând în noua eră, vom ajunge la o mu- 
tație fundamentală a acestei specii, în momentul în care omenirea va căpăta 
un control total asupra spațiului și timpului și va intra fizic în eternitate, ridi- 
când întreaga specie umană la un nivel de ființare mai înalt, mai liber, și mai 
împlinit... Mintea umană, eliberându-se de limitările timpului, astfel se va 
ajunge la o unitate de conștiință, națiunile așa cum le știm astăzi — conduse 
de jocuri de putere, de lăcomie și de minciuni — vor dispărea“.? 

Strieber vede realizarea acestui vis utopic prin abandonarea de către ome- 
nire a „vechilor ierarhii“ ale trecutului: „Bezna trecutului simbolizează auto- 
ritarismul rigid al civilizaţiei de până acum. Într-adevăr, obiceiurile trecutului 
s-au perpetuat până în prezent, și persistă încă în guvernele noastre, în reli- 
giile noastre sufocate de ritualuri, și în morala noastră, care pune accentul 
pe noțiunea de păcat“.? Însă prin abandonarea „mitologiei religioase“ a ce- 
lor care „îi identifică [pe „extratereştri“] cu ceea ce înțeleg ei prin demoni“f, 
omenirea se va deschide față de „noua lume“ pe care i-o oferă „vizitatorii“: 
„Pe măsură ce se desfășoară epoca Vărsătorului, vedem într-adevăr cum au- 
toritatea slăbește în aproape toate culturile și instituțiile. Faptul că acum oa- 
menii sunt dispuși să accepte ideea prezenței vizitatorilor [din spațiul cosmic] 
şi să respingă, în mare măsură, refuzul vechilor autorități de a trata serios şi 
rațional asemenea chestiuni, este semnul unei dorinţe recent apărute a omu- 
lui obișnuit, de a-și forma opiniile fără constrângerea mecanismelor tradițio- 
nale de control. Cum aceste mecanisme intră în declin, o forță necunoscută 
se folosește de slăbiciunea lor pentru a pătrunde în conștiința bamenilor, iar 


' Whitley Strieber, Confirmation: The Hard Evidence of Aliens among Us, St. Martin's Press, 
New York, 1999, 

? Strieber, The Secret School, pp. 229, 225-226, 233. 

> Ibidem, pp. 226, 228-229. 

4 Strieber, Confirmation, p. 286. 

noi suntem asaltați de știri privitoare la apariţii ale OZN-urilor, la extratereș- 
tri, și la tot felul de fenomene minunate și misterioase“!. 

Pentru a rezolva evidenta contradicţie dintre natura sinistră a „vizitatori- 
lor“ și propriile idei utopice privitoare la modul în care aceștia vor contribui 
la instaurarea Noii Ere, Strieber încearcă să șteargă deosebirea dintre bine și 
rău: „Trăim într-un univers etic și moral asemenea contextului etic al feno- 
menului OZN: plin de ambiguități, un univers în care rareori întâlnim ceva 
pe de-a-ntregul bun, sau pe de-a-ntregul rău'?. 

Opinia lui Strieber, pe care o împărtășesc mulți dintre membrii grupului 
de persoane „răpite“ de OZN-uri, este că „vizitatorii“ sunt ființe extrem de 
evoluate, care doresc să ne facă și pe noi să evoluăm - pentru folosul lor ca și 
pentru al nostru. El speculează că, în cursul înspăimântăroarelor întâlniri cu 
oamenii, vizitatorii se folosesc de noi și în același timp ne „îndeamnă“ să evo- 
luăm, să „trecem prăpastia“ care ne desparte, astfel încât să putem „sta alături 
de ei, ca specie cosmică“: pe scurt, să devenim asemenea lor. Acest lucru, spu- 
ne el, „explică de ce multe persoane ajung în pragul unei mutații [evolutive] “ 
în urma contactului cu aceste ființe.? 

Strieber notează că „în ultimii cincizeci de ani, nu a existat nici un caz în ca- 
re vizitatorii să ofere informaţii în mod direct. Nimeni nu a primit planurile 
unei nave spaţiale. Nimeni nu a primit o hartă a lumii lor. Ceea ce primim, în 
schimb, sunt stări de teamă, de confuzie, mesaje criptice, și sentimentul că sun- 
tem manipulați — dar simţim și că există ceva nepreţuit, de care am ajuns foar- 
te aproape... În loc să ne ofere satisfacţii, ei ne ispitesc să înaintăm pas cu pas — 
prin atrocități, prin apariții uluitoare, prin promisiuni... prin orice mijloace“. 

Poate cel mai trist „semn al vremurilor“, în epoca noastră post-crești- 
nă, este faptul că un mare număr de oameni secătuiți suflerește consideră 
că este preferabil să intre în contact cu acești „vizitatori“ monstruoși, decât 
să se afle singuri într-un univers care — pentru ei — este impersonal. După 
cum citim într-o publicaţie intitulată Je Communion Lerter, „Oamenii din 
întreaga lume înrâlnesc fiinţe ciudate, în casele lor sau chiar pe străzi... pe 
drumurile visurilor şi ale nopţii“. Publicaţia respectivă îi îndeamnă pe citi- 
tori: „Învățați să reacționați într-un mod util și eficient, dacă vizitatorii intră 
în viaţa dumneavoastră: descoperiți misterul, minunea și frumusețea acestei 
experiențe... lucruri care prin mijloace obișnuite nu vi se vor dezvălui nicio- 
dată... adevărurile stranii și minunate care țâșnesc din întuneric“. 

În faţa tuturor acestor lucruri, creștinii cu greu s-ar mai putea îndoi de 
adevărul cuvintelor Părinrelui Serafim, că „Satan intră acum fățiș pe scena is- 

' Strieber, The Secret School, p. 226. 

2 Strieber, Confirmation, p. 279. 


? Ibidem, pp. 287-288. 
* Ibidem, pp. 288-289. 

roriei“. Whirley Strieber rostește și el un adevăr, atunci când observă că, oda- 
tă cu declinul „mecanismelor de control“ ale civilizației creștine tradiționale, 
„vizitatorii“ încearcă tot mai îndârjit să „pătrundă în conștiința oamenilor“. 
Dar în loc să ne conducă spre Noua Eră visată de Strieber, aceste încercări vor 
instaura tocmai ceea ce descria el cu privire la prima sa întâlnire cu aceste fi- 
ințe: „iadul pe pământ“. 


7. Planul Noii Ere 


Este interesant de notat că anul 1975, cel în care apărea [în Statele Unire] 
cartea Ortodoxia și religia viitorului, a fost un an decisiv pentru „noua con- 
știință religioasă“. A fost anul pentru care ocultista Alice Bailey (1880-1949) 
— întemeietoare de seamă a mișcării New Age și o adversară declarată a crești- 
nismului ortodox — le dăduse discipolilor săi permisiunea de a-i face publice 
învățăturile până atunci secrete, prin intermediul tuturor mijloacelor de in- 
formare în masă. În acest an, David Spangler împreună cu mulți alți promo- 
tori și organizații New Age și-au început activitatea publică. 

Obiectivele mișcării New Age fuseseră stabilite cu mult timp înainte, prin 
scrierile Helenei Blavatsky, ocultistă și medium, care înființase Societarea Te- 
ozofică în anul 1875), și mai târziu prin cele ale lui Alice Bailey, Nicholas Ro- 
erich (autorul unor cărți de Agni Yoga), Teilhard de Chardin (filosof evoluți- 
onist și paleontolog, menționat în capitolul 2 al cărții de fară) și H.G. Wells. 
Potrivit lui 'Teilhard, aceste obiective privesc o „convergenţă a religiilor“ ce va 
fi completată de o „confluență“ a forțelor politice și economice, realizată prin 
intermediul unui Guvern Mondial.? Astăzi, unele cercuri New Age vorbesc 
despre „Planul“ unei „Noi Ordini Mondiale“, care va cuprinde un sistem uni- 
versal al cartelei de credit, un sistem global de impozitare, o forță de poliție 
mondială, și o autoritate internațională care urmează să controleze rezervele de 
alimente şi sistemul de transporturi din întreaga lume. În acest program uto- 
pic, războaiele, bolile, foametea, poluarea și sărăcia vor dispărea. Toate formele 
de discriminare vor lua sfârşit, iar loialitatea indivizilor față de trib sau de naţi- 
une va fi înlocuită prin conștiința apartenenţei la societatea globală. 

Potrivit unora dintre principalii „arhitecţi“ ai mișcării New Age, originea 
acestui „Plan“ s-ar găsi chiar în căderea lui Lucifer și a îngerilor lui din cer. 
Alice Bailey scria că ridicarea îngerilor căzuți împotriva lui Dumnezeu fa- 
ce parte din „planul divin al evoluției“, căci prin ea aceștia „au coborât de 
la starea de existență liberă și fără de păcat, pentru a putea ajunge la deplina 


' Potrivit afirmațiilor lui Blavatsky (1831-1891), scopul Societății Teozofice era „de a combate 
materialismul științei şi orice formă de teologie dogmatică", și în special pe cea creștină, pe care con- 
ducătorii Societăţii o consideră deosebit de dăunătoare (Blavarsky, 7he Secrer Doctrine, vol. 3, 1888, 


p. 386). Blavatsky apare printre personajele seriei Harry Potter, sub anagrama „Vlabatsky“. 
2"Teilhard de Chardin, How / Believe, Harper 8& Row, New York, 1969, p. 41. 

conștiință dumnezeiască, aici pe pământ“.! În această totală răsturnare a teo- 
logiei creștine, căderea omului ar fi reprezentat în realitate o înălțare prin do- 
bândirea cunoașterii, căci prin ea „ochii omului s-au deschis“ față de bine și 
de rău.? Astfel, scrie Helen Blavatsky: „Este absolut normal să îl considerăm 
pe Satan, Șarpele din cartea Facerii, drept adevăratul nostru creator și binefă- 
cător, drept Părintele spiritual al omenirii. Căci el a fost Vestitorul Luminii, 
strălucitorul Lucifer, cel care a deschis ochii „robotului“ creat de Iehova... În- 
tr-adevăr, [omenirea] a primit înțelepciunea și cunoașterea celor ascunse de 
la Îngerul Căzur“.3 În calitate de „binefăcăror“ al omului, Lucifer continuă să 
sprijine evoluţia acestuia. Cu cuvintele lui David Spangler, un adepr al teorii- 
lor lui Blavatsky și Bailey, Lucifer „este îngerul evoluţiei umane“. 

În societăţile ezoterice se afirmă că, pentru punerea în practică a „Planu- 
lui“, vor avea loc „iniţieri la scară planetară“. După Benjamin Creme — un 
alt discipol al lui Blavarsky și Bailey — bisericile creștine „revitalizare“ și lojile 
masonice vor fi instrumentele folosite în vederea acestor iniţieri. După cum 
știm, David Spangler afirma că aceste iniţieri ezoterice vor fi în esență de tip 
„luciferic“. Reluând doctrina lui Alice Bailey, care la rândul său o primise 
prin „canalizarea gândurilor“ de la o ființă nevăzută pe care o numea „Djwhal 
Khul“, Spangler scrie: „Lucifer lucrează în fiecare din noi, pentru a ne face să 
atingem plenitudinea și a putea intra astfel în Noua Eră... fiecare din noi este 
adus în pragul a ceea ce eu numesc iniţiere luciferică... Lucifer vine să ne dea 
o ultimă... iniţiere luciferică... cu care mulți se vor confrunta în zilele care ne 
așteaptă, căci este vorba de o iniţiere în Noua Eră“.5 

Pe măsură ce „Planul“ se apropie de îndeplinire, religia mondială unică 
prinde o formă tot mai precis definită. „Se apropie ziua“, scrie Alice Bailey, 
„în care toate religiile vor fi privite ca emanând dintr-o unică mare sursă spi- 
rituală; toate vor putea fi reduse la o unică rădăcină comună, din care religia 
mondială universală va lua naștere în mod inevitabil“.5 Helen Blavatsky sus- 
ţinea că această religie universală ar fi „religia strămoșilor“, a cărei amintire ar 
sta la originea „mitului satanic“ al creștinismului. „Religia ancestrală“, scria 
Blavatsky, „este religia viitorului“.? 


' Alice Bailey, The Externalization of the Hierarchy, Lucis Publishing Company, New York, 
1957, p. 118. 

i poat sunt și postulatele teologiei feministe însușite de mișcarea de „redefinire“ a creştinis- 
mului, care o cinstește pe Eva pentru că a gustat din fructul oprit. 

? Blavatsky, Te Secret Doctrine, vol. 2, The Theosophical Publishing House, Wheaton, Illino- 
is, 1888; ed. rev., 1970, pp. 243, 513. 

* David Spangler, Reflections on the Cbrist, Findhorn Community Press, Scotland, 1978, p. 37. 

5 Ibidem, pp. 40, 44. 

$ Alice Bailey, Problems of Humanity, Lucis Publishing Company, New York, 1947; ed. rev., 
1964, p. 140. i 

7 Blavatsky, The Secret Doctrine, vol. 2, p. 378; Isis Unveiled, vol. 1, The Theosophical Publi- 
shing House, Wheaton, Illinois, 1877; ed. rev., 1972, p. 613. 

„Planul“ va ajunge la apoteoză odată cu venirea lui Mesia al Noii Ere, a 
așa-numitului „Maitreya-Hristos“. David Spangler anticipează evenimentul, 
spunând: „Din străfundul [istoriei] omenirii, se ridică invocarea unui salva- 
tor... strigătul după un mântuitor, un avatar, o figură tutelară... care să poată 
fi pentru umanitate ceea ce erau vechii preoți-regi în zorii istoriei“.! 

Conform afirmațiilor lui Alice Bailey, acest fals Hristos va apărea însoțit 
de „îngeri“, pentru a-i convinge pe oameni să-l urmeze. Astfel, etapa finală a 
acestei răsturnări a creștinismului care este Noua Eră va fi închinarea la Anti- 
hrist, iar venirea aceluia va fi prin lucrarea lui satan, însoțită de tot felul de pu- 
teri şi de semne şi de minuni mincinoase (Il Les. 2, 9). 

Trebuie subliniat că mulţi dintre adepţii mișcării New Age de astăzi nu 
sunt la curent, și cu atât mai puţin nu sunt de acord, cu toate obiectivele 
„Planului“. După cum am văzut, mișcarea cuprinde o gamă largă de grupări, 
idei și practici. Dacă ea poate fi numită „conspirație“, aceasta nu înseamnă, 
în nici un caz, că toţi adepții săi colaborează în secret, la nivelul întregii or- 
ganizaţii, pentru îndeplinirea „Planului“. În definitiv, „Planul“ nu este or- 
chestrat la nivel uman, ci la unul demonic, iar arhitecții mișcării New Age 
sunt, în mare măsură, simple instrumente prin care se promovează idei ce nu 
sunt ale lor. 


8. Globalizarea 


Curentul New Age constituie doar latura „spirituală“ a unei mișcări de 
mult mai mare amploare, care a luat avânt în deceniile care s-au scurs de 
la moartea Părintelui Serafim [1982]. Este vorba de tendința complexă și 
multilaterală către „globalizare“, care a captat interesul multor persoane și 
cercuri, ale căror obiective și scopuri nu au nici o legătură cu religia. 

În ultimii ani, băncile de investiţii și corporaţiile multinaționale s-au apro- 
piat cu pași uriași de scopul de a dobândi hegemonia asupra lumii financia- 
re şi de a instaura un sistem economic mondial. lată avertismentul formulat 
în anul 1980 de amiralul Charles Ward, fost membru al Consiliului Relaţi- 
ilor Externe [al SUA], din care fac parte membri importanţi ai guvernului, 
directori de corporaţii multinaționale și reprezentanți ai principalelor bănci 
din lume: „Cele mai influente cercuri ale acestor grupuri elitiste au un obiec- 
tiv comun — ele urmăresc să desființeze suveranitatea şi independenţa naţio- 
nală a Statelor Unite. O a doua clică din interiorul Consiliului Relaţiilor Ex- 
terne... este formată din conducătorii corporațiilor bancare multinaționale de 
pe Wall Street și din agenţii acestora. Obiectivul lor principal este ca mono- 
polul mondial asupra serviciilor bancare, indiferent de puterea care îl exerci- 


' David Spangler, Explorations: Emerging Aspects of the New Culture, Findhorn Publications 
Lecture Series, 1980, p. 68. 

tă, să sfârșească prin a trece sub controlul guvernului mondial“.! Mai recent, 
în 1993, Președinrele Consiliului Relaţiilor Externe, Les Gelb, a anunţat în 
cadrul unei emisiuni televizate: „Am mai fost invitat [cu altă ocazie] ca să 
vorbesc despre Noua Ordine Mondială... Dar despre asta vorbesc tot tim- 
pul... Acum, lumea este una singură... Fie că ne convine sau nu, fie că suntem 
pregătiți sau nu, suntem cu toţii implicați [în procesul de globalizare]... Lup- 
ta se poartă pentru a stabili cine va instaura primul sistem mondial de guver- 
nare din societatea națiunilor. Este vorba de controlul asupra fiecăruia dintre 
noi, ca indivizi, și asupra noastră a tuturor, ca și comunitate“? 

Această viziune a viitorului domină și determină politica externă a multor 
guverne, și nu în ultimul rând pe cea a Statelor Unite. O declarație lipsită de 
echivoc cu privire la obiectivele globaliste ale Americii a fost făcută în 1992 de 
către Strobe Talbotr, prieten de o viață al președintelui Bill Clinton, subsecre- 
car de stat în timpul administraţiei Clinton, și unul dintre principalii iniţiatori 
ai intervenţiei militare din Balcani, condusă de forțele Statelor Unite: „Naţiu- 
nea, așa cum o cunoaștem, a devenit un concept depășit; în viitor, toate state- 
le vor recunoaşte o unică autoritate globală“. În viziunea lui Talbort, naţiunile 
nu sunt nimic mai mult decât o convenție socială: „Indiferent cât de sacre sau 
cât de nepieritoare, pot părea ele la un moment dat, în realitate sunt toate ar- 
tificiale și temporare... A fost nevoie de evenimentele acestui secol minunat și 
teribil [al XX-lea], ca să se confirme necesitatea unui guvern mondial“.? 

Odată cu înfiinţarea și extinderea Uniunii Europene, cu crearea monedei 
euro, cu înaintarea către o societate fără bani lichizi, cu atragerea țărilor din 
fostul bloc comunist în sfera de interese financiare ale Occidentului, cu for- 
marea unui tribunal penal internațional de către Organizaţia Naţiunilor Uni- 
te, cu consolidarea unor forțe militare de „menţinere a păcii“ coordonate de 
Naţiunile Unire și de NATO), asistăm la primii pași către instaurarea unui 
astfel de sistem globalizat. Unele dintre aceste evoluţii nu sunt neapărat rele, 
în sine. În ansamblu însă, ele contribuie la formarea unui aparat global ca- 
re poate permite extinderea la scară mondială a „religiei viitorului“. Acestea 
erau, de altfel, și speranțele lui Alice Bailey, care scria în anii 1940: „Obie- 
ctivele declarate şi eforturile Naţiunilor Unite vor da roade în cele din urmă, 
și o nouă biserică a lui Dumnezeu, alcătuită din toate religiile și grupările spi- 
rituale, va pune capăt marii erezii a separării denominațiunilor“.“ 

Robert Muller, fost secretar general adjunct al Organizaţiei Naţiunilor 
Unite, a exprimat aceeași convingere cu prilejul celei de-a cincizecea aniver- 
"T(Contra-armiral Chester Ward, Review of the News, 9 aprilie 1980, pp. 37-38. 

: The Charlie Rose Show, 4 mai 1993. Citat în Tal Brooke, One World, End Run Publishing, 
Berkeley, California, 2000, pp. 7-8. 


3 Strobe Talbott, „The Birth of a Global Nation“, în revista 7ime, 20 iulie 1992. 
* Alice A. Bailey, The Destiny of the Nations, Lucis Publishing Company, New York, 1949, p. 52. 

sări a Naţiunilor Unire, în anul 1995: „La început, Organizaţia Naţiunilor 
Unite nu era decât o speranţă. Astăzi, este o realitate politică. Mâine, va fi re- 
ligia viitorului“. Promotor atât al concepţiilor lui Alice Bailey, cât și ale ce- 
lor ale lui Teilhard de Chardin, Muller afirmă că țelul omenirii trebuie să fie 
acela „de a contribui la globalizarea urgentă a religiilor, pentru a se da un sens 
universal și cosmic vieții pe pământ, și pentru a da naștere primei civilizații 
globale, cosmice, universale“.? 

Astăzi, reprezentanţii tendinței către globalizare din sferele politică și fi- 
nanciară își unesc forţele cu cei din sectorul religios, în special cu organizați- 
ile „interdenominaţionale“ cum sunt Iniţiativa Religiilor Unite [United Re- 
ligions Initiative], înfiinţată pentru a constitui un organism complementar în 
domeniul religios, al Naţiunilor Unire), sau Templul Înrelegerii [The Temple 
of Understanding], cu rolul de consultant oficial al Consiliului Economic 
și Social al Naţiunilor Unire, și Consiliul pentru un Parlament al Religiilor 
Mondiale, o reactivare a acelui Parlament Mondial al Religiilor menţionat în 
capitolul 2 al cărții de față. 

Cu toate că organizaţiile „interdenominaţionale“ susțin, de regulă, că nu 
urmăresc decât scopul de a promova „buna înțelegere“ și „dialogul“ între reli- 
gii, este limpede că în anumite cazuri acest scop nu constituie decât un prim 
pas spre atingerea unui obiectiv mai ambițios: „convergența religiilor“ în Noua 
Eră. După cum afirma William Swing, episcop al Bisericii Episcopaliene din 
California și fondator și director al Iniţiativei Religiilor Unite, în cartea sa Viz- 
toarea religie unificată [The Coming United Religions)]: „Se apropie momentul... 
în care va trebui să cădem de acord și să stabilim un limbaj comun și un scop 
comun pentru toate religiile și mișcările spirituale. Doar respectul și bunăvo- 
inţa față de celelalte religii nu mai sunt de ajuns“.? Episcopul Swing își imagi- 
nează toate religiile lumii ca pe niște drumuri care duc spre piscul unui munte 
și care se întâlnesc într-un singur punct, o „unitate care transcende lumea“. În 
vârful muntelui, credincioșii „ezoterici“ [cei inițiați] ai fiecărei religii vor „in- 
tui că sunt uniți, în fond, cu membrii celorlalte religii deoarece cu toții se în- 
tâlnesc pe culme, în sânul Divinității. Toţi cei rămași mai jos, incapabili să se 
ridice până la această culme, vor fi numiţi exoterici [oamenii comuni] “.“ Ca și 
Blavatsky, Bailey și Teilhard înaintea lui, episcopul Swing dă aceastei „conver- 
gențe a religiilor“ un caracter mesianic. În discursul său de deschidere a con- 
ferinței la nivel înalt a Iniţiativei Religiilor Unite din anul 1997, el proclama: 


' Robert Muller, My Testament to the UN: A Contribution to the 50” Anniversary of the United 
Nations, World Happiness and Cooperation, Anacortes, Washington, 1995, p. 4. 

? Robert Muller, 2000 Ideas and Dreams for a Better World, în Idea 1101, 16 iulie 1997. 

> Episcop William Swing, The Coming United Religions, United Religions Initiative, CoNexus 
Press, 198, p. 63. 

* Ibidem, pp. 58-59. 

„Dacă vă aflaţi aici pentru că duhul unei energii colosale se naște în adâncurile 
pământului, fiţi bineveniți și asistați la această naștere. Sunteţi martori, cu ui- 
mire și cu admiraţie, la nașterea unei noi speranțe“. 


9. Denaturarea creştinismului 


Cu toate că nu toți partizanii globalizării și organizaţiile globaliste împăr- 
tășesc aceleași țeluri religioase, ei sunt de acord cu privire la tipul de religie 
care nu se va încadra, cu siguranţă, în sistemul mondial unic pe care se stră- 
duiesc să-l creeze. Aderenţii conservatori și tradiţionaliști ai unei religii despre 
care cred că este singura care descoperă plinătatea adevărului, nu vor fi bine- 
veniți în „satul global“. După cum spunea în 1997 Paul Chaffee, membru al 
consiliului director al Iniţiarivei Religiilor Unite, „nu putem admite funda- 
mentalişti într-o lume atât de mică“. Aceeași poziţie a fost exprimată în 1998, 
la Forumul pentru Starea Lumii [State of the World Forum] — sponsorizat de 
o pleiadă de investitori și de corporaţii multinaționale —, de către președinte- 
le Forumului, Jim Garrison, care a anunţat: „Dacă religia mea reprezintă un 
impediment, atunci trebuie să mă dezic de această religie... Cred că mersul 
istoriei trece dincolo de dogme... În timpuri de tranziţie, vederile ortodoxe 
[conformitatea cu principiile tradiţionale) se prăbușesc, iar ereticii și noncon- 
formiștii sunt cei care creează noua ortodoxie [noua credință corectă] ”. 

Şi în anul 1998, subiectul a fost discutat pe larg de cărre unul dintre cei 
mai recenți ideologi ai „noii conștiințe religioase“, Ken Wilber. Autor po- 
pular, ale cărui lucrări au fost elogiate și studiate cu aviditate atât de fostul 
președinte [al SUA] Clinton, cât şi de fostul vicepreședinte Al Gore, Wilber 
schițează planul pe care lumea ar trebui să-l urmeze pentru a combina știința 
cu religia, și pentru a fonda o „teologie universală“, pe care să o poată îmbră- 
ţișa toate religiile fără a-și pierde diferențele de formă. „Religiile din întreaga 
lume vor trebui să-și 4niformizeze credințele mitice“ scrie el, dând drept exem- 
ple despărțirea Mării Roşii de către Moisi, nașterea lui Hristos din Fecioară 
și facerea lumii în șase zile. În continuare, Wilber adaugă că „religia va trebui 
să-și revizuiască și atitudinea față de evoluţie în general“, și că „orice religie 
care încearcă să respingă conceptul de evoluţie își pecerluiește propria soartă 
în lumea modernă“.? 

Cum am văzut, evoluţia este un element-cheie în visul utopic al Noii Ere. 
Ca panenteist, Wilber consideră că întregul univers este Dumnezeu, care evo- 
luează pe parcursul a miliarde de ani către „punctul Omega“ al lui Teilhard 
de Chardin. lar omul, format prin evoluţie din „supa primordială“, evoluea- 


! State of the World Forum, „A New Spirituality“, citat în Lee Penn, „The United Religions: 
Foundation of a World Religion“, în Spirizua/ Countefeits Project Journal, 22:4-23:1, 1999, pp. 64-65. 

: Ken Wilber, The Marriage of Sense and Soul: Integrating Science and Religion, Random Hou- 
se, Broadway Books, New York, pp. 204-205, 211. 

ză acum în continuare către conștiința deplină a dumnezeirii sale, și astfel În- 
suși Dumnezeu se găsește în plin proces de evoluție. Conform gândirii New 
Age, cu „descoperirea“ evoluţiei în plan fizic de către Darwin și, mai mult, cu 
„descoperirea“ evoluţiei în plan spiritual, evoluția a devenit conștienră de sine, 
iar această schimbare de paradigmă urmează să accelereze procesul evoluţiei 
la scară cosmică.! Așa se face că, în opinia lui Wilber, cei ale căror convingeri 
religioase resping evoluţia și „jură credință unui Paradis mitic înţeles în sens 
propriu“ sunt condamnați să dispară.? Numai cei care vor îmbrăţișa noua con- 
știință religioasă, sau care cel puțin își vor „uniformiza convingerile religioase“ 
vor supravieţui în viitoarea societate globală, despre care Wilber spune că va fi 
marcată de o conștiință „mondocentrică“ bazată pe „pluralismul universal“.? 

De vreme ce creștinismul tradiţional este un obstacol în calea proiectelor 
globaliste, atât pe plan secular cât și pe plan „spiritual“, reprezentanții acesto- 
ra și-au unit forțele în încercarea de reinterpretare [răstălmăcire] și denaturare 
a credinţei creștine — menită a-L transforma pe Hristos, din unicul Mântui- 
tor, Dumnezeu și Om, al credinţei ortodoxe, într-o simplă „călăuză spiritua- 
lă“ în cadrul diversității de credințe din Noua Eră. 

Am discutat deja modul în care teologia feministă a mișcării de re-definire 
a căutat să reinventeze creștinismul: conform acesteia, Hristos nu este unic, 
ci doar una dintre multele „expresii“ sau dintre numeroșii „slujitori“ ai zeiţei 
Sophia.* Această teologie reprezintă, totuși, doar un aspect al tendinței cultu- 
rale de denaturare a creștinismului. 

Dacă, potrivit vederilor neo-păgâne, noi și tot universul nu suntem decât 
emanațţii ale lui Dumnezeu, atunci Hristos nu are alrceva de făcut decât să ne 
conducă spre cunoașterea [gnosis] a ceea ce suntem deja. locmai această idee 
este promovată astăzi ca fiind învăţătura autentică, ezoterică, a lui Hristos. În 
realitate, este vorba de reluarea vechii erezii gnostice, bazate pe filosofia pă- 
gână, şi condamnată pe drept de Părinţii primelor veacuri ale Bisericii Orto- 
doxe. Acest mesaj al „creștinismului“ gnostic este răspândit astăzi prin scrie- 
rile și prin apariţiile în public, larg mediatizate, ale unor savanți evident ostili 
creștinismului tradiţional, între care se distinge Elaine Pagels, autoarea FEvzn- 
gbeliilor Gnostice |The Gnostic Gospels) și a cărţii Dincolo de convingerile per- 
sonale [Beyond Belief]. Același mesaj a atras recent atenția multora prin inter- 


! Această idee a evoluției conștiente este astăzi extrem de populară în cercurile New Age. Prime- 
le ei formulări pot fi găsite în scrierile lui Teilhard de Chardin („Omul descoperă că el nu este decât 
evoluţie devenită conștientă de sine“ — The Phenomenon of Man, 1961, p. 221), și în cele ale Alicei 
Bailey („Pentru prima dată omenirea participă în mod inteligent la procesul evoluţiei“ — 7Pe Exzer- 
nalization of the Elierarchy, 1957, p. 685). 

2 Ibidem, p. 206. 

3 Ken Wilber, One aste, Sbambhala Publications, Boston, pp. 311, 345. 

+ Parker T. Williamson, „Sophia Upstages Jesus ar Re-imagining Revival“, în Ze Presbyterian 
Layman, 31:3, mai-iunie 1998. 

mediul romanului pseudo-istoric Co4u/ /ui Da Vinci, scris de Dan Brown: un 
atac blasfemiator împotriva creștinismului tradițional, care s-a vândut în pes- 
te douăsprezece milioane de exemplare de la publicarea lui, în 2003. 

Ken Wilber vorbește despre învățăturile care sunt „redescoperite“ în texte 
gnostice străvechi: „Este evident, din aceste texte, că principala lucrare religi- 
oasă a lui Isus [sic!] a fost să se întrupeze în adepții și ucenicii-săi, nu doar în- 
tr-o unică ipostază istorică de Fiu al lui Dumnezeu (o idee monstruoasă), ci 
în sensul de adevărată călăuză spirituală care îi ajută pe toți să devină fii și fii- 
ce ale lui Dumnezeu... Elaine Pagels subliniază că mesajul ezoteric al lui Hris- 
tos conţine trei aspecte esenţiale, care sunt dezvăluite în Evangheliile Gnosti- 
ce: 1) «Cunoașterea de sine înseamnă cunoașterea lui Dumnezeu; sinele [cel 
mai profund] și divinitatea sunt identice»; 2) „sas (sic!) cel viu al acestor texte 
vorbește de iluzie și de iluminare, nu de păcat și de pocăință»; 3) «Isus [sic!] 
nu este prezentat ca Domn, ci ca îndrumător spiritual». Să notăm că acestea 
sunt exact afirmaţiile religiei Dharmakaya“.! 

lată un rezumat grăitor al „creștinismului de tip nou“ care poate fi inte- 
grat cu ușurință de „religia viitorului“ — o imitație de creștinism care nu ne 
duce la Hriscos, ci la Antihrist. Aici, Hristos este echivalat cu un vag concept 
al Binelui suprem, credinţa în EI ca Fiul Unul-Născut al lui Dumnezeu este 
respinsă ca fiind o „idee monstruoasă“, și se avansează ideea că noi înșine pu- 
tem fi asemenea Lui. (Să ne amintim că aceleași idei se regăsesc, într-o for- 
mă doar cu puţin diferită, în Mișcarea Credinței [Faith Movement] de la care 
a pornit curentul „râsului sfânt“). Acesta este un element crucial al „religiei 
viitorului“, căci prin acest argument Antihristul va avea cu adevărat convin- 
gerea că este un alt Fiu întrupat al lui Dumnezeu. 

Intr-un anumit sens, imitatorul lui Hristos va apărea ca un fel de mântui- 
tor, care poate rezolva problemele economice și politice ale omenirii și care se 
va oferi să satisfacă aspirațiile spirituale ale omului prin intermediul a ceea ce 
Părintele Serafim numea un „ghiveci“, un amestec de idei științifice și de cre- 
dinţe provenite din toate religiile lumii. Conform concepţiilor proprii „noii 
conștiințe religioase“, însă, adevăratul mântuitor va fi evoluția însăși, avansa- 
rea acestei lumi, pe calea dezvoltării naturale, către Împărăţia lui Dumnezeu. 
Ultimul mare amăgitor, care va pretinde a fi hristosul, va fi privit ca un mag- 
nific rezultat al procesului de evoluție. 


10. Religiozitatea vagă a „omului nou“ 


Dacă, așa cum am arătat, mentalitatea proprie „noii conștiințe religioa- 
se“ pătrunde în toate aspectele gândirii umane, care sunt semnele după care 


' Ken Wilber, Up From Eden: A Transpersonal View of Human Evolution, The Theosophical 
Publishing House, Wheaton, Illinois, p. 256; citat din Elaine Pagels, „The Gnostic Gospels' Re- 
velations“, în New York Review of Books, 26:16-19, 1979. 

poate fi recunoscută? În primul rând, ea se manifestă în convingerea larg răs- 
pândită că toate religiile sunt același lucru, că toate sunt egale, că toate spun 
același lucru, numai că în moduri diferite. La prima vedere, această idee este 
atrăgătoare pentru că pare să le dea tuturor aceleași șanse. La nivel mai pro- 
fund însă, putem vedea cum acest mod de gândire, care pretinde a cultiva 
„unitatea în diversitate“, în realitate distruge diversitatea. Dacă adeptul unei 
religii crede că roate celelalte religii sunt egale cu a sa, atunci el nu mai poa- 
te fi credincios cu adevărat religiei respective; nu mai poate fi cu adevărat ce- 
ea ce susține că este. În schimb, chiar dacă în manifestările exterioare va păs- 
cra anumite tradiţii, el va deveni în fond un recipient gol, care așteaptă să fie 
„umplut“ de vreo nouă revelație. El devine la fel de gol ca toți ceilalţi, care 
sunt infectați de aceeași mentalitate modernă. Așadar în realitate nu există 
nici unitate, nici diversitate, ci numai o uniformitate bazată pe lipsa de con- 
ţinut a fiecăruia. Această falsă „unitate întru lipsă de conţinut“ este tocmai 
starea de care se va folosi Satan pentru a-și exercita hipnoza asupra maselor în 
zilele din urmă. 

După cum sublinia Părinrele Serafim, într-una din cuvântările sale, „O 
astfel de mentalitate amorfă este tocmai ceea ce îi convine lui Satan, pentru a 
pune stăpânire pe oameni. Te poți înșela în privinţa oricărei convingeri reli- 
gioase, dar cel puţin vei pune suflet în această credinţă, iar Dumnezeu poa- 
te ierta orice greșeală. Dacă însă nu ai nici o convingere religioasă anume, ci 
te complaci într-o religiozitate vagă, atunci diavolul vine și începe să lucreze 
asupra ta“|. 

Mentalitatea religioasă a omului contemporan devine din ce în ce mai ne- 
definită și mai neclară. Un sondaj de opinie realizat în anul 2002 indică fap- 
tul că 33% dintre americani se consideră „spirituali, dar nu religioși“, cu al- 
te cuvinte nu se identifică cu nici o religie organizată, însă își creează propria 
spiritualitate, o spiritualitate personală. Conform aceluiași sondaj de opinie, 
numărul acestor persoane crește cu peste două milioane pe an, în timp ce nu- 
mărul celor care se consideră religioși scade în același ritm.? 

Omul nou, așa-zis „spiritual“, din zilele noastre are posibilitatea să răsfo- 
iască volumele expuse în librării sau să culeagă informaţii prin internet, cu 
privire la orice idee sau practică religioasă care îi stârnește curiozitatea, de la 
religiile occidentale până la cele orientale, de la sufism la satanism. Dar cu cât 
mintea sa acumulează mai multe date, cu atât viziunea sa despre lume devine 
mai tulbure. Are preocupări religioase, dar în fond crede că totul este relativ: 
„Ideile mele sunt bune pentru mine, ideile tale sunt bune pentru tine“. Un 

1 Pr, Serafim Rose, „Contemporary Signs of the End of the World“, conferință susținută la 
Universitatea din California, Santa Cruz, 14 mai 1981, publicată în 7Pe Orodox Word, nr. 228, 


2003, p. 32. 
2 USA Today, sondaj Gallup, 2002. 

asemenea om crede în orice cu ușurință, dar în nimic prea adânc, și în orice 
caz nu crede în nici o idee care ar presupune vreun sacrificiu din partea lui. 
Pentru el, nici o credință nu merită să-ți dai viaţa pentru ea. Dar este perma- 
nent în căutare, cu antenele întinse, gata să detecteze ceva care să îi stârnească 
imaginaţia, care să îi satisfacă vaga neliniște fără a-i cere să se privească cinstit 
în faţă şi să se schimbe, fără a-l tulbura în străduinţa sa constantă de a-și sati- 
sface eul propriu. Preocupările sale „spirituale“ sunt strâns legate de nevoia de 
gratificare de sine, și de aceea este mereu gata să primească orice îi poate oferi 
această mulțumire, de oriunde ar veni. Este moale ca ceara în mâinile duhu- 
lui lui Antihrist, care, după cum spune Apostolul, acuz este chiar în lume (| 
In 4, 39). Este un candidat sigur la „religia viitorului“ — sau, mai bine zis, o 
viitoare victimă a acesteia, după cum scria Părintele Serafim Rose. 

Un trist indicator al stării spirituale a omului contemporan îl constituie 
enorma popularitate a seriei de volume Conversaţii cu Dumnezeu |Conversa- 
tions with God] de Neale Donald Walsch, care s-au vândut în peste șapte mi- 
lioane de exemplare de la apariția primei cărți, în anul 1995. La conferinţa la 
nivel înalt a Iniţiativei Religiilor Unite din 1997, Walsch spunea: „Eu repre- 
zint noua paradigmă a unei religii în afara religiei — o religie fără o structură 
formală — a unei spiritualități care transcende toate limitele“. Walsch comu- 
nică, după cum pretinde, cu o ființă pe care o numește „Dumnezeu“. Măgu- 
lindu-și cititorii cu ideea că ei înșiși sunt dumnezei ca și el, „Dumnezeul“ lui 
Walsch le spune că păcatul nu există și deci nici nevoia de pocăință, căci „pă- 
catul originar“ a reprezentat în realitate o „binecuvântare originară“ — deschi- 
zându-le accesul la cunoaștere.! „Dumnezeul“ lui Walsch se adresează minţii 
— asemănătoare cu o pagină goală — omului nou, „spiritual“: „Gândiţi-vă că 
ceea ce îi este necesar lumii în acest moment — ținând seama de ceea ce lumea 
cere să aibă, și anume pace și armonie — este o Nouă Spiritualitate, bazată pe 
Noi Revelaţii... O spiritualitate care să lărgească limitele religiei organizate, 
așa cum se prezintă aceasta acum. Căci multe dintre vechile voastre religii, cu 
limitările lor inerente, vă împiedică să îl cunoașteți pe Dumnezeu, așa cum 
este El în realitare. Aceste religii vă împiedică și să vă bucuraţi de pace, de bu- 
curie, și de libertate — care sunt alte nume ale lui Dumnezeu, așa cum este 
El... Lumea este flămândă, lumea însetează după un nou adevăr spiritual“.? 

În aceste „revelații“ venite din partea „Dumnezeului“ lui Walsch, recu- 
noaștem mesajul transmis cu un timp în urmă de alți ocultiști, între care și 
Alice Bailey. Dacă însă acest mesaj a trezit interesul unui număr relativ mic 
de ocultiști pe timpul lui Bailey, astăzi el are un larg ecou în rândul maselor, 
odată cu apariția „conştiinţei unei apartenenţe la societatea globală“. 

! Neale Donald Walsch, Conversazions with God: An Uncommon Dialogue, vol. 2, Hampton 
Roads Publishing Co., Inc., 1997, p. 57. 


2 Neale Donald Walsch, Te New Revelarions: A Conversation with God, Simon & Schuster, 
Arria Books, 2002, pp. 142-143, 258. 

Dacă ne apare clar că există elemente comune, care leagă peste genera- 
ţii ocultismul de mișcarea New Age, aceasta se explică prin faptul că una și 
aceeași persoană dirijează formarea „noii conștiințe religioase“. Este vorba de 
același înger căzut care i-a ispitit pe Adam și pe Eva în grădina Raiului, cu cu- 
vintele: Vzzz fi ca Dumnezeu (Fac. 3, 5). Dar deși slujitorul celui rău, Antihris- 
tul, va părea că este învingător pentru o vreme, în cele din urmă el va fi cel pe 
care Domnul lisus îl va ucide cu suflarea gurii Sale și-l va nimici cu strălucirea 


venirii Sale (II 'Les. 2, 8). 


11. Concluzie 


Din toate cele spuse mai sus, se vede cum, în anii care au urmat apariţi- 
ei cărții Părintelui Serafim, formarea „religiei viitorului“ devine un fapt real 
și recunoscut. Vedem acum, din ce în ce mai clar, cum omenirea este îndem- 
nată să se deschidă „cincizecimii demonice“ pe care o anticipase Părintele Se- 
rafim, prin care mulțimi de oameni din întreaga lume — inclusiv cei care se 
consideră creștini — vor fi în realitate iniţiaţi în cele satanice. 

Numai credinţa creștin-ortodoxă — cu modelul său patristic de viață du- 
hovnicească și cu învățăturile sale îndelung verificate despre discernământul 
duhovnicesc — este în măsură să recunoască și să înlăture toate înșelăciunile 
vremurilor noastre. Tocmai de aceea, Satan vede în Ortodoxie dușmanul lui 
cel mai de temut, și face tot ceea ce îi stă în putere pentru a o submina. Și, 
din aceleași motive, trebuie și noi să ne ţinem din toate puterile de dreapta 
credință, așa cum ne îndeamnă și Părintele Serafim. 

„Cel care nu are trăirea Împărăției lui Dumnezeu înlăuntrul său“, scrie 
Sfântul Ignatie Briancianinov, „acela nu va fi în stare să-l recunoască pe An- 
tihrist atunci când va veni“. În Ortodoxie, chipul lui Hristos ni se arată fără 
distorsiuni. Putem cunoaște Cine este El, putem cunoaște și Împărăția Lui 
înlăuntrul nostru, fără închipuiri, fără manifestări isterice, fără sentimenta- 
lism înfierbântat, fără a recurge la imagini mentale. Cunoscând acestea, nu 
vom înseta după un nou „adevăr spiritual“, căci nouă ni s-a arătat Adevărul, 
nu ca idee, ci ca Persoană — și ne împărtășim de EI prin Sfânta Euharistie. Nu 
vom mai fi un recipient gol care așteaptă să fie umplut, căci noi L-am pri- 
mit deja pe FIristos, Care este toate și în toti (Col. 3, 11). Având Împărăţia lui 
Hristos înlăuntrul nostru, o vom moşteni şi în veşnicie. 


